
„Securitatea era si este un instrument 
al partidului. Este obligată să respecte legalitatea, 
dar legalitatea o întoarcem cum ne convine”. 


(Alexandru Drăghici) 


INTRODUCERE 


Este foarte greu de făcut o distincţie clară între ceea ce 
se înţelege îndeobşte prin sintagma „poliţie politică” şi 
acţiunile pure de natură informativă şi contrainformativă 
desfăşurate în perioada războiului rece. Şi aceasta pentru că 
orice activitate informativă a adversarului, indiferent din ce 
parte am privi evenimentele, a fost percepută ca un act 
politic: lupta împotriva sistemului advers. Spionajul şi 
contraspionajul, fara deosebire de domeniu (politic, 
economic, tehnico-stiintific, militar etc.), au constituit 
coordonate fara de care nu ar putea fi explicitata si inteleasa 
confruntarea Est-Vest, din perioada 1945-1990. Confruntarea 
ideologica a fost tnsotita, dupa crearea celor doua aliante 
politico-militare — NATO si Tratatul de la Varsovia —, de un 
adevarat razboi in aparenta rece dar in realitate prea 
fierbinte pe frontul secret, care şi-a pus serios amprenta 
asupra majorităţii evenimentelor istorice mai importante din 
această perioadă. 

Ambele tabere combatante şi-au creat structuri 
informative şi contrainformative specializate, sau şi le-au 
adaptat pe cele vechi la noile realităţi, şi-au planificat şi 
iniţiat acţiuni cu caracter ofensiv şi defensiv, fiecare parte 
căutând să fie cu un pas înaintea celeilalte pentru ca la 


momentul oportun să-şi poată plasa lovitura decisivă. Atât 
de o parte cât şi de cealaltă a „baricadei”, adică a „Cortinei 
de fier”, s-au folosit metode şi mijloace specifice în 
modalităţi dintre cele mai ingenioase şi nu întotdeauna puţin 
costisitoare fără ca cineva să-şi facă scrupule asupra 
gravelor încălcări ale drepturilor şi libertăţilor cetăţeneşti. 
Mai mult, prin aşa-zisele mari izbânzi ale frontului secret, care 
de regulă au vizat infiltrarea pe căi oculte a agenţilor în 
structurile de putere ale altor state (inamice sau chiar 
amice) cu scopul de a se influenţa decizia politică în direcţia 
dorită de iniţiator, s-a ignorat încălcarea gravă a 
suveranităţii national-statale şi dreptul naţiunilor de a-şi 
hotărî singure destinul. Confruntarea Est-Vest a avut o miză 
mult prea mare, respectiv supraviețuirea doar a unuia dintre 
cele două sisteme (capitalism sau socialism) pentru ca măcar 
unul dintre membrii coaliţiilor să-şi poată permite luxul de a 
ieşi din cursă, cu de la sine putere, sau să recurgă la calea 
concilierii ori a compromisurilor. Chiar şi atunci cand 
diplomaţii au manifestat o astfel de tendinţă cu o perse- 
verentă preocupare, indiferent din ce parte au venit, ele au 
fost imediat exploatate cu fineţe şi subtilitate, tot în 
beneficiul strategiilor partizane ale confruntării până la 
capăt. 

Au fost şi momente când, pentru a se ascunde opiniei 
publice ignominiile săvârşite în acţiunile de spionaj şi 
contraspionaj, „războinicii” frontului secret din Est şi din Vest 
s-au înţeles perfect între ei şi au recurs rapid la diversiuni 
prin intermediul propagandei, oferind în consecinţă o falsă 
miză politică. Incepând cu mari bărbaţi de stat, continuând 
cu diplomaţi oneşti, militari de carieră, elite intelectuale şi 
pana la cetăţenii obiditi de pe stradă, serviciile secrete puteau 
manipula pe oricine, şi au făcut-o din plin în perioada 
„războiului rece”, din raţiuni de securitate naţională. Şi toate 
acestea pentru că dimensiunea morală, dacă se poate vorbi 
despre moralitate pe frontul secret, a fost ca şi inexistentă 
sau în ori şi ce caz greu perceptibilă. 

Aflată într-un asemenea context istoric, geopolitic şi 
strategic, România a fost angrenată încă de la începuturile 
regimului comunist, în această dură confruntare, neavând 


practic de ales o altă cale. Pe toată durata sa, regimul 
comunist din România s-a străduit permanent „să facă totul” 
pentru a-şi intra în rol şi a-şi face jocul regizat de alţii, adică 
să demonstreze — chiar şi atunci când era imposibil — 
superioritatea şi trăinicia sistemului comunist deopotrivă cu 
ataşamentul şi loialitatea faţă de aliaţi, în primul rând faţă de 
Marele Aliat de la Răsărit. Alteori, din orgolii şi/sau aspirații 
patriotice — fireşti de altfel pentru orice conducător de 
popoare —, liderii comunişti de la Bucureşti au încercat 
adaptarea unor soluţii şi politici mai altfel decât cele hărăzite 
în scenariul avizat de cei mari în ale ideologiei. Numai că 
bunele intenţii ale aşa-zisei desatelitizări au sfârşit rapid ori 
au degenerat în manifestări patriotard-nationaliste, cu 
privirea mai mult spre trecut decât spre viitor. Chiar dacă la 
început astfel de tendinţe s-au bucurat de o solidă susţinere 
populară, speranţele s-au risipit pe măsură ce politicianismul 
demagogic,  găunos, vorbäret şi neproductiv înlocuia 
competențele şi profesionalismul. Adevărul este ca nu de 
puţine ori inabilitatile propagandistice sugerate şi/sau 
alimentate cu informaţii provenite de la organele Securităţii 
au făcut mari deservicii regimului. Din nefericire, serviciile 
de spionaj, contraspionaj şi contrainformaţii ale Securităţii şi 
Armatei s-au lăsat prea uşor seduse de aceste ambiţii şi au 
acţionat în consecinţă mai mult din inertie, decât din raţiuni 
profesioniste fără să realizeze însă că imensele energii 
umane şi materiale cheltuite în acest scop se răsfrângeau 
practic, ca efectul de bumerang, asupra nivelului de trai 
aducând astfel mai multe prejudicii decât avantaje pentru 
interesele naţionale. lată şi un alt argument pentru 
susţinerea tezei că separarea activităţilor structurilor 
informative de poliţia politică propriu-zisă devine şi mai greu 
de realizat, dacă nu cumva este chiar o imposibilitate în special 
pentru Blocul Estic. 

In ciuda forţelor angajate pe frontul secret al 
informaţiilor, istoria a dovedit că prăbuşirea comunismului în 
ţările din centrul şi răsăritul Europei s-a datorat în primul 
rând „defectelor sale constitutive fundamentale şi epuizării 
oricărei raţiuni de existenţă” şi nicidecum superiorității 
serviciilor secrete occidentale, adică a „agenturilor”, cum s-a 


crezut iniţial şi din păcate încă se mai crede de către unii. 
Desigur că la orice analiză serioasă nu se poate exclude 
contribuţia serviciilor secrete occidentale la un asemenea 
deznodământ, numai că rolul lor nu a fost decisiv. Ele au 
ştiut să speculeze şi să exploateze „defectele constitutive 
fundamentale” ale sistemului comunist şi nicidecum să le 
creeze. Prin urmare regimurile comuniste din zona central- 
răsăriteană a Europei au căzut datorită propriei lor incapa- 
citati şi/sau obtuzităţi politico-economice. Acesta este şi 
motivul pentru care orice încercare de reconstituire a istoriei 
confruntării pe frontul secret al informaţiilor, din perioada 
războiului rece, trebuie să evite, pentru istoric — aşa cum 
greşit s-a procedat în prea multe situaţii după al doilea 
război mondial —, postura învingătorului care îl judecă pe cel 
învins. 

Ca în orice demers istoric şi analitic, există un scop, iar în 
cazul nostru, pentru tema abordată, acesta nu poate fi altul 
decât cunoaşterea fără pete albe, atât cât este posibil şi 
permisibil, a ceea ce a însemnat confruntarea pe frontul 
secret între serviciile noastre de securitate şi structurile 
similare din alte state. Represiunea internă, ca rezultantă a 
activităţii poliţiei politice era de fapt o prelungire a 
confruntării extere. „Duşmanii din interior”, mai precis cei ce 
se opuneau regimului ori manifestau dezinteres faţă de 
„înţeleptele” orientări ideologice erau socotiți, nici mai mult 
nici mai puţin, decât „unelte oarbe” ale duşmanilor din 
exterior. lată de ce este de interes cunoaşterea fixismelor, 
încrâncenării şi crispării confruntărilor de pe frontul secret. 
O cunoaştere care, dacă va depăşi nivelul de înţelegere şi 
percepţie al celor care suportă politica, s-au consecinţele ei 
şi va pătrunde în rândurile celor care fac politică cu bună 
credinţă — este vorba despre politica sănătoasă, în interes 
national şi fără „influenţe” sau „sugestii“ condiţionate din 
exterior —, se poate evita repetarea istoriei în părţile ei 
negative. Pentru că o reactualizare a confruntărilor pe frontul 
secret chiar şi în lipsa fundalului ideologic, dar cu acelaşi 
patos şi aceeaşi încrâncenare — cu serviciile secrete de 
informaţii în prim plan, permitandu-li-se orice, oricând şi fata 
de oricine, doar scopul să fie realizat, după principiul 


machiavelic —, riscă să redeschidă în istorie „o nouă eră de 
barbarie moderna”, aşa cum, atât de transant a avertizat în 1992 
la Sofia fostul director al CIA, William Colby. 


* 


Prezenta lucrare dedicată istoriei instituţiei Securităţii 
regimului comunist din România, în perioada 1948-1964, îşi 
propune să sintetizeze numeroasele studii, articole, 
documente şi lucrări memorialistice publicate în tara şi peste 
hotare, la care autorul a adăugat propria contribuţie 
istoriografică.  Valorificând cei zece ani de cercetare 
petrecuţi în Arhiva fostei Securitati interne, autorul este 
conştient că orice pretenţie de exhaustivitate devine ridicolă. 
Problema este mult mai complexă, iar cuprinderea în 
totalitate a Arhivelor lăsate de fostele organe de securitate 
ar necesita un efort de cercetare a câtorva generaţii de 
istorici. Dacă mai adăugăm şi regimul special al acestor 
documente ori lipsa unei legislații care să încurajeze, în 
primul rând cercetarea ştiinţifică, ne putem da seama că 
întocmirea unui tom academic, după toate standardele şi 
normele ştiinţifice este mai greu de realizat, cel puţin în 
această fază. 

Ceea ce s-a străduit autorul să ofere cititorilor prin 
această carte reprezintă de fapt o sumă de coordonate, 
momente, persoane, personalităţi, care în părţile esenţiale 
au marcat evoluţia instituţiei Securităţii române într-o 
periodă de mare încercare pentru poporul român: pe plan 
intern sovietizarea României, iar pe cel extern începutul 
războiului rece, cu formele sale de manifestare dintre cele 
mai sumbre. 

Fără îndoială că printr-un acces mai larg la 
documentele importante coroborat cu o nouă mentalitate şi 
probitate profesională, capabile să reducă la tăcere orice 
încercare sau tendinţă de partizanat, ar putea juca rolul de 
garanti pentru asumarea inevitabilă a unui trecut dureros, 
aşa cum este reprezentat de istoria instituţiei Securităţii 
regimului comunist din România. 


O INSTITUŢIE CU ROL PREPONDERENT REPRESIV 


Anul 1948 a însemnat institutionalizarea regimului 
comunist în România. Cea mai importantă instituţie a fost 
Securitatea, acel „instrument” fără de care amplul proces de 
„transformări revoluţionare” în sens totalitarist-comunist a 
societăţii româneşti ar fi fost imposibil de conceput şi 
realizat. 

Ca instituţii ale statului de drept, serviciile de informaţii 
şi securitate naţională, oriunde şi oricînd în lume, se bazează 
pe câteva principii fundamentale: continuitate, în sensul de a 
prelua tot ceea ce a fost valoros de la structurile similare 
care au funcţionat înainte; patriotism, în sens de ataşament 
şi loialitate faţă de aspiraţiile comunităţii pe care o apără şi 
căreia îi promovează interesele; respectul faţă de lege, ceea ce 
înseamnă să vegheze permanent la apărarea şi aplicarea ei; 
secretizarea, în sensul că tot ceea ce se întreprinde trebuie 
făcut cu discreţie si de asa natură încât conationalii, 
deopotrivă cu adversarii, să-i simtă cât mai puţin prezenţa, 
altfel şi-ar pierde orice rațiune de funcţionare; cooperarea 
cu celelalte instituţii ale statului cu sarcini în domeniul 
apărării şi respectul faţă de lege. 

Din nefericire, Securitatea regimului comunist din România a fost o 
instituţie total nouă, pe care liderii partidului au conceput-o 
în funcţie de viziunile lor ideologice, şi prin urmare ruptă de 
orice tradiţie. In atari circumstanţe să vedem cum arăta o 
astfel de instituţie în primele două decenii de existenţă, 

contextul istoric în care a luat fiinţă, modelul pe care l-a 
urmat şi deosebirile fata de instiutii similare din statele cu 
regimuri politice tradiţional democratice. 


Instrumentul terorii 


Intrarea României şi a celorlalte state est-europene în 
zona de influenţă sovietică, la sfârşitul celei de a doua mari 
conflagrații mondiale, a fost urmată de un proces complex, 
pregătit cu deosebită minutie, de aservire economică şi 
politică. Sub pavăza trupelor de ocupaţie, partidul comunist 
a fost impus la conducerea ţării şi s-a trecut rapid la 
implantarea modelului sovietic prin  destructurarea 
instituţiilor tradiţionale şi crearea instrumentelor noii puteri, 
printre care Securitatea a jucat un rol determinant. 

Întregul proces de bolşevizare a fost controlat de către 
autorităţile de ocupaţie şi printr-o vastă agentură, cu 
elemente infiltrate în toate sectorele vieţii social-economice 
şi culturale, inclusiv în sânul partidului pe care Moscova îl 
propulsase la putere. Un mare număr de persoane au fost 
atrase în această diabolică reţea de culegere a informaţiilor 
şi de influențare a societăţii româneşti. Agenti de spionaj 
pătrunşi în ţară înainte de război, foşti activişti ai 
Cominternului, comunişti emigranţi înainte de 1944 şi întorşi 
cu trupele sovietice de ocupaţie, foşti luptători în diviziile de 
voluntari create şi pregătite pe teritoriul sovietic, iată tot 
atâtea categorii de cetăţeni din rândul cărora Kremlinul şi-a 
selecționat colaboratorii pentru a sovietiza Romania’. 

Cel puţin în primii ani, regimurile politice autointitulate 
de „democraţie populară” din ţările Blocului estic european, 
printre care şi România, au fost statornicite şi controlate în 
cvasitotalitate de sovietici prin „menghina stalinismului 
matur”, ceea ce a însemnat, printre altele, în opinia 
istoricului Joseph Rotschild: imitarea forţată a instituţiilor 
politice, administrative şi culturale sovietice; supervizarea 
oricăror decizii de către personalul politic; arbitrariul 
birocratic; teroarea exercitată de poliţia politică; lipsa de 


1 Vezi pe larg Petre Otu, Vin timpuri grele. În Biroul Politic despre agentura sovietică, în 
„Magazin istoric”, serie nouă (s.n.), iulie 1999, p.19-24. 

control a organelor de represiune, chiar si de către partid 
etc.’ 

Regimul comunist din Romania, la fel ca toate celelalte 
din Europa de Est, s-a bazat in totalitate pe teroare ca 
instrument al puterii politice, iar institutia Securitatii, ca 
principal mijloc al represiunii, a jucat rolul de „braţ înarmat” 
şi „sabie ascuţită”, care la ordinele partidului comunist — 
partid definit de I.V. Stalin, probabil nu întâmplător, ca 
„formaţiune de şoc” —, a lovit din plin oriunde, oricând şi în 
orice opozant potenţial, imaginar sau declarat ca atare. Fără 
teroare, până şi cel mai neînsemnat punct din „vastul” 
program de „transformări revoluţionare”, în sens comunist al 
instituţiilor statale şi a societăţii, ar fi rămas probabil sortit 
eşecului. Pe bună dreptate s-a subliniat în istoriografia 
română recentă că „şocul contactului cu organele de 
represiune comuniste a fost de obicei extrem de dur, lăsând 
urme adânci, uneori ireparabile în sufletul şi trupul 
victimelor, fie că privatiunea de libertate reprezenta o 
anchetă de numai câteva zile, fie că însemna ani grei de 
temniţă”. 

Întregul mecanism al terorii comuniste din România, la 
fel ca şi pentru fiecare ţară din Est, a fost organizată în 
conformitate cu directivele venite din partea Kremlinului 
stalinist prin oameni desemnaţi de serviciile secrete 
sovietice. Aşa a luat naştere „arhipelagul românesc al 
ororii”, trinom ce poate defini sintetic crimele şi atrocitățile 
făcute în societatea românească de către organele de 
represiune ale regimului comunist. Acest aspect a fost 
recunoscut cu obiectivitate de unii foşti ofiţeri ai Securităţii. 
De pildă, generalul (r) Neagu Cosma, fost şef al 
contraspionajului, a ţinut să sublinieze, încă de la început, în 
lucrarea sa memorialistică: „Instituţia securităţii a săvârşit 
multe şi abominabile crime, din care cauză şi-a atras 
aprobiul general, ea constituind, indiscutabil, unul din pilonii 
pe care s-a spijinit regimul dictatorial al lui Gheorghiu-Dej şi 
2 Joseph Rothschild, Întoarcerea la diversitate. Istoria politică a Europei Centrale si de 
est după al doilea război mondial, ediţia a doua, traducere de Nircea Columbeanu, 
Bucureşti, Editura Antet, 1997, p.211-212. 

3 Gheorghe Bouldur, Gulagul românesc în cifre, în „Memoria ca formă de justiţie”, 


comunicări prezentate la Seminarul de la Sighetul Marmaţiei (10-12 iunie 1994), 
Bucureşti, 1994, p.50. 

Nicolae Ceauşescu. Mai mult, în faza de început a jucat rolul 
de deschizător de drum, de buldozer care a dat totul la o parte, 
netezind terenul celor care o dirijau”*. La rândul lui, generalul (r) 
Nicolae Pleşiţă, care a condus câteva structuri importante 
ale Securităţii, printre care, Direcţia de pază şi gardă a 
demnitarilor, Direcţia de Informaţii Externe şi şcolile de la 
Băneasa si Grădiştea, afirma în declaraţii publice că 
„abuzurile care s-au făcut [de către Securitate-n.n.] i-au 
băgat în panică pe oamenii simpli”. 

De la fondarea ei, Securitatea a dispus de un vast plan 
de activităţi minuţios întocmit: „mai întâi, exterminarea 
spionilor şi duşmanilor, apoi câte un dosar pentru fiecare 
locuitor, la urmă reeducarea întregii populaţii”. Prin urmare, 
Securitatea regimului comunist din România nu a fost un 
serviciu de spionaj şi contraspionaj, în adevăratul înţeles al 
noţiunilor — aşa cum, din nefericire, au rămas convinşi unii 
foşti ofiţeri ai instituţiei —, „ci a fost în primul rând şi 
preponderent un aparat de poliţie politică represivă”. Privind 
dintr-o asemenea perspectivă va trebui să recunoaştem că 
ne aflăm în faţa unei realităţi mult mai complexe, faţă de 
înţelesul actual al noţiunilor de „intelligence” (informaţii) şi 
»cunterintelligence” (contrainformaţii). Aşa cum regimul 
comunist nu-şi putea găsi nici un fel de comparaţie în lumea 
civilizată, nici sistemul de spionaj şi contraspionaj pe care l-a 
practicat Securitatea nu seamănă decât infim cu ceea ce ne 
oferă bogata literatură de specialitate din ţările cu regim 
politic traditional democratic — chiar şi SSl-ul român din 
perioada interbelică şi din timpul celui de-al doilea războiul 
mondial — asupra acestui aspect delicat şi special. 


Asemănări cu practicile instituţiilor 
din regimurile democratice 
t 


Fara indoiala ca si alte servicii secrete de informatii cu 


4 General-locotenent (r) Neagu Cosma, Cupola. Securitatea văzută din interior. Pagini de 
memorii, Bucuresti, 1994, p.14. 

5 „Lumea magazin”, nr. 8/1999, p.55. 

6 Herbert (Belu) Zilber, Actor în procesul Pătrăşcanu, Bucuresti, 1997, p.50. 

7 Britanica, Macropeidia, vol., passim. 

8  Ibidem. 

competenţe în domeniul apărării securităţii national-statale 
au folosit în epocă, şi nu numai, mijloace şi tehnici represive, 
cum ar fi: retinerile, arestările, anchetele informative, 
cenzura corespondenţei, tehnica operativă, supravegherile şi 
percheziţiile secrete. Cu certitudine ca prin astfel de 
procedee specifice activităţii de informaţii se încălcau gro- 
solan drepturile cetăţenilor, se pătrundea în intimitatea vieţii 
lor particulare pentru a se obţine date şi informaţii 
compromiţătoare spre a fi folosite în scop de şantaj atunci 
când situaţia ori interesele superioare de stat o impuneau. 

O comparaţie între instituţia securităţii statului totalitar 
comunist de tip sovietic, în care s-a încadrat şi Securitatea 
din România, cu serviciile de informaţii şi siguranţă ale SUA - 
ca exponente ale regimului democratic - ne poate edifica 
asupra unor asemănări, dar mai ales deosebiri 
fundamentale. 

Binecunoscutul ziarist american Ronald Kessler, autor al 
unor lucrări documentate despre serviciile secrete 
americane, făcea următoarea remarcă: „În acelaşi timp, FBI- 
ul lui Hoover călca în picioare drepturile americanilor în 
aceeaşi măsură ca şi analogul Biroului din Uniunea Sovietică, 
KGB-ul. Sub Hoover, Biroul pătrundea în mod ilegal în case şi 
afaceri, se implica în interceptări telefonice fără autorizaţie 
în acest sens, strângea din raţiuni politice informaţii şi dădea 
drumul către presă unor informaţii dăunătoare despre 
oameni, precum Martin Luther King”?. Numai că legendarul 
director al FBI, John Edgar Hoover, a fost şi omul care timp 
de jumătate de veac a ţinut sub „teroarea dosarului” o 
mulţime de politicieni americani de toate culorile, inclusiv 
opt preşedinţi ai SUA. Practic, Hoover a fost cel care a 
brevetat şantajul cu „dosare compromiţătoare”, metodă 
atestată de regula doar în practica poliţiilor politice 
represive. Atunci când lucrurile nu stăteau aşa cum ar fi dorit 
FBI, „dosarul compromitator” era imediat pus pe tapet si 
arătat preopinentului de la Casa Albă ori se dădea drumul în 
presă la câteva informaţii, pentru ca imediat totul să intre în 
normal'®. Dar acesta este doar un aspect al problemei. 


9 Ronald Kessler, F.B8./., Bucureşti, 1998, p.16-17. 
10 Vladimir Alexe, dosarele lui John Edgar Hoover, în „Dosare ultrasecrete”, an III, nr. 94, 19 
februarie 2000, p.2-3. 

Isteria anticomunistă în SUA, în care serviciile secrete 
au fost implicate şi folosite în scop represiv, a început în 
toamna anului 1949, atunci când în Congres, senatorul 
republican de Wisconsin, Joseph Mc Carthy, a ţinut un 
fulminant discurs în timpul căruia a agitat o listă cu numele a 
250 de funcţionari ai Departamentului de Stat, care erau, 
după spusele sale, „comunişti notorii”. S-a răspândit astfel în 
opinia publică americană ideea că de-acum comuniştii erau 
cam peste tot: în administraţia statului, în presă, în lumea 
afacerior, în industria cinematografică etc. S-a creat astfel, şi 
apoi s-a generalizat, impresia unui uriaş complot comunist 
îndreptat spre subminarea instituţiilor liberale americane. 

Evenimentele care se derulau pe plan internaţional au 
alimentat temerile americanilor fata de ascensiunea 
comunismului: pe 23 septembrie 1949, preşedintele Harry 
Truman anunţase că sovieticii aveau bomba atomică; pe 1 
octombrie, comuniştii chinezi proclamasera la Beijing 
Republica Populară; în martie 1950, Klaus Fuch, om de 
ştiinţă englez de origine germană, a fost condamnat pentru 
că transmisese secrete atomice sovieticilor; în iunie acelaşi 
an, armata comunistă a Coreei de Nord invadase Coreea de 
Sud şi cucerise oraşul Seul”. 

In deceniul care a urmat s-a desfaturat la Hollywood, 
din ordinul înaltelor oficialități ale SUA, o adevărată 
„vânătoare de vrăjitoare”, adică depistarea de către FBI a 
regizorilor, scenariştilor şi actorilor care erau simpatizanți 
comunişti sau care gândeau şi acționau sub influenţa 
ideologiei comuniste. Mulţi dintre ei au fost condamnaţi între 
şase luni şi un an închisoare, iar alţii, printre care şi celebrul 
actor Charlie Chaplin, au preferat să-şi părăsească ţara şi să 
trăiască în exil. In realitate, suspiciunile care au planat 
asupra acestor personalităţi de prim rang ale cinematografiei 
americane au fost fondate pe simplul fapt că respectivii 
„refuzaseră să răspundă la întrebarea privind apartenenţa 
lor politică”. Cu tndreptatire, aceştia învocaseră prevederile 
Constituţiei americane care garantau libertatea de expresie. 
După 1959, când relaţiile dintre SUA şi URSS s-au mai 


11 Sergio Romano, 50 de ani de istorie nondială, Editura Fundaţiei Culturale Romane, 
Bucureşti, 1999, p.32. 

detensionat, în special după vizita lui Nikita Sergheevici 
Hrusciov la Casa Albă, cineaştii americani, care avuseseră de 
suferit pe motive politice, au fost reabilitaţi”. 

La 4 aprilie 1968 a fost asasinat într-un hotel din Memphis, 
pastorul de culoare Martin Luther King. El se dovedise până 
atunci un precursor în SUA al principiilor non-violentei 
susţinute de Gandhi, pronuntandu-se împotriva războiului 
din Vietnam. Prin impactul avut în societatea americană, 
King începuse să pună serios în pericol imensele profituri pe 
care industria de armament, farmaceutică, electrică şi a 
marilor concernuri petroliere le obținea pe de urma 
războiului. După cum a rezultat în urma rejudecarii 
procesului, din 1999, în asasinarea pastorului au fost 
implicaţi înalţi oficiali din FBI şi CIA, din Departamentul de 
Stat, din poliţia din Memphis, dar şi indivizi care aveau 
legături cu crima organizată”. 

La începutul anilor '70, FBI s-a lăsat antrenat în operaţiuni 
clasice de poliţie politică prin stricta supraveghere a 
celebrului compozitor şi interpret, John Lennon. Fostul lider 
al formaţiei Beatles era considerat la acea vreme, de către 
administraţia SUA „un pericol la adresa siguranţei 
naţionale”, pe motiv că în plin război contra Vietnamului 
cânta pentru tinerii din întreaga lume şlagărul „Give peace a 
chence”. Conţinutul dosarului întocmit de FBI în legătură cu 
acţiunile „subversive” ale lui Lennon oferă unele dintre cele 
mai ridicole mostre de note şi rapoarte informative. Un astfel 
de raport atestă, de exemplu, că Yoko Ono, soţia lui Lennon, 
era „complet afonă”, întrucât nu putea să urmărească nici 
cea mai simplă linie melodică”. Pe aceleaşi coordonate, ce 
reflectă o grijulie si perseverentă „vijilenţă” din partea FBI, 
se încadrează şi o altă notă informativă care atrăgea atenţia 
că „un prieten a lui Lennon îşi învăţa papagalul să spună 
măscări”!*. Probabil ca militantismul pacifist al artistului a 
deranjat atât de mult Casa Albă — în timpul războiului din 
Vietnam —, încât preşedintele Richard Nixon nu a urmărit 
altceva decât să găsească orice pretext pentru a-l expulza 


12 „Magazin istoric”, s.n., mai 1998, p.81-82. 

13 Wiliam F. Pepper, Un act de stat. Executarea lui Luther King, în „Ziua”, 23 aprilie 2003, p.16. 

14 Miruna Munteanu, Şi in Statele Unite a existat poliţie politică. John Lennon a fost 
urmărit de F.B.1., în „Disare ultrasecrete”, supliment „Yiua”, an I, nr. 20, 5 septembrie 1998, p.1. 

pe Lennon din SUA. Şi exemplele pot continua. 
… Şi mari deosebiri 


La prima vedere există tentatia de a crede că „nimic 
nu-i nou sub soare”. Numai că FBl-ul, temutul serviciu de 
contraspionaj, antiterorism si anticorupţie din SUA, 
subordonat Ministerului de Justiţie, în ciuda tuturor abuzurilor 
şi-a căpătat totuşi o bună reputaţie în rândul americanilor 
datorită preponderentei succeselor obţinute în confruntarea 
cu marile familii mafiote, gangsteri, traficanţi de arme şi 
narcotice, terorişti de toate neamurile şi orientările politico- 
religioase. În schimb, Securitatea română, aidoma părintelui 
fondator de la Kremlin, KGB-ul, a folosit întregul arsenal de 
metode, mijloace şi tehnici nu în scop preventiv — de altfel, 
această noţiune va intra mult mai târziu în vocabularul şi 
practica activităţii de securitate —, ci aproape exclusiv în 
scop represiv cu substrat politic pentru a pune în funcţiune 
„braţul înarmat al proletariatului” şi „sabia ascuţită a 
revoluţiei”, fapt pentru care a devenit încă de la constituire 
şi a rămas în percepţia cetăţenilor „un organ de stat odios al 
regimului comunist”. 

În istoria umanităţii, teroarea a reprezentat o metodă 
esenţială de guvernare a unor regimuri politice şubrede şi 
impopulare. Fiind expresia dominaţiei unei minorităţi, din 
punct de vedere politic, regimurile nedorite nu au putut 
dăinui decât prin represiuni  draconice. „Teroarea 
revoluţionară” justificată initial ca rațiune de stat, adică 
practicată din necesitatea consolidării unui nou regim 
instaurat în urma unor puternice explozii sociale care au 
schimbat ordinea de drept, şi explicitată ca o exercitare a 
„voinţei poporului”, a „maselor largi” ori a ,natiunii”, nu a 
fost în realitate decât o nefericită expresie demagogică a 
unui aparat propagandistic cu scopul nedisimulat de a 
intoxica, a intimida si a manipula mai uşor pe cei guvernati. 
„Teroarea roşie”, la care a recurs şi regimul comunist din 


15  „Krasnii Teror” a fost definită şi pusă în aplicare de Felix Dzerjinski, primul şef al 
CEKA, în concepţia căruia „teroarea era singura cale prin care comuniştii îşi puteau 
înspăimânta adversarii”. 

România, nu a făcut excepţie, ba dimpotrivă, s-a încadrat 
perfect în acestă constantă istorică. 

Grandioasa operă de „transformări revoluţionare” 
iniţiată de regimul comunist din România s-a realizat, 
aşadar, prin teroare, iar Securitatea a jucat un rol important. 
Comportamentul brutal al liderilor comunişti de la centru şi 
al tovarăşilor lor apropiaţi din teritoriu a inculcat în rândurile 
aparatului de securitate, supravegheat şi îndrumat de 
consilierii sovietici, o cultură a violenţei care a generat la 
rândul ei frică, nu numai printre opozantii regimului, ci chiar 
şi printre activiştii de partid. S-a format şi s-a cimentat astfel 
acel respingător mecanism, specific regimurilor totalitare: 
solidaritatea prin teroare, crimă, abuzuri şi tăcere. O dată 
asasinatul si alte fărădelegi dezlantuite, de conducerea 
comunistă, s-au extins în valuri până la ultima verigă a 
sistemului. Frica de restul umanităţii sau de răspunderea 
istorică a făcut din marii ucigaşi şi maruntii lor complici un 
bloc unitar, care în cele din urmă a putut fi spulberat de o 
revoltă populară sângeroasă, dar nu şi sancţionat juridic. Un 
proces al comunismului în sens juridic este practic imposibil. 
Doar istoria mai poate depune mărturie pentru un proces 
moral. 

Sunt toate acestea suficiente argumente pentru a 
amenda, din capul locului, teza potrivit căreia Securitatea 
„mimând încadrarea în contextul general al epocii... şi-a 
făcut totuşi datoria fata de patrie şi popor”*. Judecând cu 
obiectivitate, pe baza faptelor atestate documentar, se 
poate afirma, fără teama de a greşi, că Securitatea nu şi-a 
făcut datoria faţă de poporul român. Prin însăşi denumirea 
ei, această instituţie trebuia să vegheze, în primul rând, la 
menţinerea echilibrului în societate, să aducă sentimentul de 
legalitate, linişte şi încredere în rândurile conationalilor. Or, 
prin modul în care au acţionat organele de Securitate ale 
regimului comunist din România au creat o permanentă 
stare de frică, suspiciune şi nelinişte în rândurile românilor, 
atât din interiorul cât şi din exteriorul ţării. Elocventă este în 
acest sens recunoaşterea de principiu făcută de fostul 


16 Colonel (r), dr. Gh. Raţiu, Cutia Pandorei. Arhivele Securităţii, surprize şi capcane, 
Bucureşti, 1997, p.105. 

general de securitate, Nicolae Plesita, potrivit căreia „din 
când în când nu strică să-i mai ciomăgeşti pe unii pentru ca 
să le vină mintea la cap. Nu e democratic, dar e 
polițienesc”. Practic, Securitatea a terorizat națiunea 
română pe ansamblul ei — inclusiv grupul restrâns al elitelor 
comuniste pentru că s-a lăsat nu o dată atrasă în jocul 
periculos al lichidatorismului fractionist —, oricum, mult mai 
mult decât ,reactionarii”, „duşmanii de clasă”, „bandiții din 
munţi”, „elementele ostile” ori „spionii imperialismului 
capitalist”. La ce altă concluzie se poate ajunge atâta vreme 
cât, în 1957, Securitatea se lăuda cu deţinuţii politici, al căror 
număr trecea de ordinul zecilor de mii, în vreme ce ministrul 
Afacerilor Interne, Alexandru Drăghici, critica instituţia 
pentru că „de multă vreme n-a reuşit să prindă vreun agent 
al spionajului imperialist, american sau englez”?'*. Pe scurt, 
Securitatea a fost principalul factor care a creat insecuritate, 
o instituţie oripilantă, cel puţin pentru perioada 1948-1964. 
Desigur, nu trebuie omisă o firească întrebare: cât de 
suveran şi independent a fost statul român, cel puţin în 
primele două decenii de regim comunist, dacă este să avem 
în vedere implantarea agenţilor sovietici în toate organismele 
statului, inclusiv în Securitate, precum şi în anturajul celor ce 
deţineau funcţiile de decizie? Poate că întrebarea îşi găseşte 
răspunsul în următoarea interogatie: se putea altfel? Istoricul 
trebuie să evite reconstituirea  contrafactuală a 
evenimentelor. Prin urmare, ne mărginim să spunem că la 
această situaţie s-a ajuns ca o consecinţă a celui de-al doilea 
război mondial. Şi s-a ajuns aici pentru că România a pierdut 
campania pe Frontul de Est, iar la negocierile Marilor Puteri 
Invingătoare, atunci când la Moscova (9-11 octombrie 1944) 
şi Yalta (5 februarie 1949) s-au împărţit sferele de influenţă, 
România a fost trecută în zona geostrategică şi politică ce 
tinea de resortul Kremlinului. Bolşevizarea României, în sens 
de colonizare a teritoriului, deci impunerea cu forţa a unui 
regim identic cu cel al URSS-ului şi exploatarea ei nemiloasă 
din punct de vedere economic de către metropolă, a fost o 


17 Vezi interviul cu ziaristul Cornel Patrichi, în „Lumea magazin”. 

18 Arhiva Serviciului Român de Informaţii (în continuare se va cita sigla Arh.SRI), 
fond „d”, dosar nr. 10 256, vezi documentul Expunerea tov. Ministru al Afacerilor Interne, 
Alexandru Drăghici la şedinţa de bilanţ, din 3 decembrie 1957, f.12. 

consecinţă a înțelegerilor între Marile Puteri Învingătoare pe 
toate fronturile. 

Am găsit necesare aceste precizări pentru a sublinia 
tranşant, încă de la început, că istoria de aproape o jumătate 
de veac a uneia dintre cele mai tenebroase eşaloane ale 
Ministerului de Interne, în speţă a Securităţii, este în realitate 
o oglindă în care se regăsesc toate indigentele vieţii politice 
din epoca regimului comunist din România. Amplificate până 
la irațional şi delir, tocmai pentru că se petreceau departe de 
privirile unui supraveghetor impartial (separarea puterilor în 
regimul comunist a fost un principiu enunțat, dar lipsit de 
conţinut), acţiunile oculte şi represive ale Securităţii au 
rămas în penumbra epocii, în care nici un sistem ori procedeu 
nu a fost operant. 

La fel de adevărat este şi faptul că oricât de 
neîndurătoare şi diabolice ar fi fost organele de Securitate, 
totuşi, ele singure nu ar fi putut juca rolul de „prim solist” în 
represiune. Şi aceasta pentru că mai tot timpul Securitatea a 
primit „indicaţii preţioase” din partea şefilor politici, adică a 
înalţilor demnitari ai partidului comunist. Datorită dispretului 
arogant fata de justiţie manifestat atât de organele 
Securităţii cât şi de structurile partidului unic, ne aflăm 
practic în fata unui sistem corupt şi nefunctional. lată si 
motivul pentru care, confruntat cu concurenţa necruțătoare 
impusă de sistemul capitalist - pe care, la fel de arogant îl 
vedea „în descompunere” ori deja „cu un picior în prăpastie” 
-, regimul comunist de tip sovietic (care în România nu ar fi 
fost altceva „decât o combinaţie între Caragiale şi Stalin” - 
după expresia unui bine cunoscut om de cultură) s-a 
prăbuşit în cele din urmă precum un castel de nisip. 

PRIMELE STRUCTURI ALE ORGANELOR DE SECURITATE, 
MILIȚIE ŞI INFORMAŢII MILITARE 

Potrivit concepţiei bolşevice, revoluţia proletară era 
ameninţată permanent de „duşmanul poporului” din interior, 
sprijinit de cel din exterior. În raportul secret prezentat de 
Nikita Sergheevici Hruşciov la cel de-al XX-lea Congres al 
Partidului Comunist al Uniunii Sovietice se dădea următoarea 
explicaţie sintagmei „duşman al poporului”: „Stalin a fost la 
originea conceptului de «duşman al poporului». Acest 
termen a făcut automat inutilă stabilirea dovezii erorilor 
ideologice ale persoanei sau persoanelor angajate într-o 
controversă; termenul a făcut posibilă utilizarea celei mai 
sălbatice represiuni, ce viola toate normele legalităţii 
revoluţionare împotriva oricărei persoane ce nu era în vreun 
fel sau altul de acord cu el; împotriva celor care aveau o 
proastă reputaţie. Acest concept de «duşman al poporului» 
elimina de fapt posibilitatea oricărei lupte ideologice, 
posibilitatea de a-ţi exprima punctul de vedere asupra unei 
probleme sau a alteia, chiar asupra celei care avea un 
caracter practic. În general şi, de fapt, singura dovadă de 
vinovăţie la care se făcea apel, împotriva tuturor normelor 
ştiinţei juridice actuale, era «mărturisirea» acuzatului însuşi; 
şi, aşa cum au dovedit-o anchetele făcute ulterior, 
«mărturisirile» erau obţinute pe calea unor constrângeri 
fizice asupra acuzatului””. 

La Plenara CC al PMR din 23-25 martie 1956, care a 
dezbătut lucrările Congresului XX al PCUS, Gheorghiu-Dej 
spunea: „atâta vreme cât la noi în ţară există rămăşiţe ale 
claselor exploatatoare, atâta vreme cât cercurile imperialiste 
agresive uneltesc împotriva păcii si independenţei 
popoarelor, duşmanul de clasă va căuta şi pe viitor să 
lovească în regimul democrat-popular şi în interesele 
oamenilor muncii. Aceasta cere o neslăbită vigilenţă 
organizaţiilor noastre de partid şi organelor de stat”. 

Revoluţia comunistă trebuia să îşi creeze braţul 
înarmat, scutul care să o apere. Creierul revoluţiei era 
conştient însă că braţul acesta nu se putea naşte peste 
noapte. Aşa se face că în România, între 23 august 1944 şi 
30 august 1948, aparatul de siguranţă şi serviciile speciale 


19 Raportul secret prezentat de N. S. Hruşciov la Congresul XX al PCUS din 
februarie 1956 (Arhiva Departamentului de Stat SUA, 4 iunie 1956), în „Adevărul”, din 25 
iulie şi 1 august 1998, p.11. 

nu au suferit modificări organizatorice spectaculoase, cu 
excepţia plasării unor oameni de încredere în funcţiile de 
comandă, selecționați din rândul comuniştilor cu vechi state 
în activitatea conspirativă. „Inainte de a se face un partid şi 
un stat — comentează Belu Zilber, iniţial militant comunist, 
apoi victimă a regimului — s-a făcut o poliţie, compusă din 
mai multe poliţii. Fosta Siguranţă Generală aresta, Prefectura 
Poliţiei Capitalei aresta, diversele servicii ale NKVD-ului 
arestau, Serviciul Secret de Informaţii aresta. Pretutindeni, 
organizatorii erau NKVD-işti... Activiştii vechi şi noi găseau în 
poliţie expresia cea mai directă a puterii prin care-şi puteau 
compensa toate complexele de inferioritate. Brutalitatea era 
lege si prea multă ştiinţă de carte nocivă””. 


Direcţia Generală a Securităţii Poporului 


Un moment important l-a constituit anul 1948, când 
autorităţile sovietice de ocupaţie împreună cu conducătorii 
comunişti au apreciat că regimul din România devenise 
suficient de puternic pentru a lichida vechile organe de 


ordine şi informaţii — Siguranţa, Poliţia, Jandarmeria, Secţia 
a Il-a de informaţii din Marele Stat Major, Serviciul Special de 
Informaţii — şi a le înlocui cu noile organe, după modelul 


sovietic: Securitatea, Trupele de Securitate, Militia şi Direcţia 
de Informaţii Militare. Mai întâi a avut loc, la 10 iunie 1948, o 
şedinţă de analiză în cadrul Secretariatului C.C. al PMR la 
care Gheorghe Gheorghiu-Dej, Ana Pauker, Vasile Luca şi 
Teohari Georghescu au căzut de acord asupra structurii noii 
Direcţii Generale a Securităţii Poporului (DGSP), subliniind că 
aceasta va fi o „instituţie militarizată, la care schema de 
organizare, principiile, bugetul şi personalul nu se vor da 
publicităţii”. Secretariatul C.C. al PMR urma să trimită, 
pentru completarea personalului necesar, numai cadre 
verificate şi l-a încărcinat pe Teohari Georgescu, ministrul de 
Interne, „ca în timpul cel mai scurt să aplice în viaţă 
hotărârile de mai sus, astfel ca DGSP să poată îndeplini toate 


20 Herbert (Belu), Zilber, op. cit., p. 48. 

sarcinile ce-i stau în faţă”. 

Prin Decretul nr. 221, din 30 august 1948, al 
Preşedintelui Marii Adunări Naţionale a Republicii Populare 
Române a fost creată Direcţia Generală a Securităţii 
Poporului, în structura Ministerului de Interne, mentinandu- 
se în paralel, până la 2 aprilie 1951, Serviciul Special de 
Informaţii, aflat în subordinea Presedintiei Consiliului de 
Miniştri, cu sarcini de informaţii externe şi contraspionaj, 
treburi mult prea delicate ca să fie date de la început pe 
mâna noului organ. 

Generalul-locotenent Gheorghe Pintilie (Pantelei 
Bodnarenco, poreclit „Pantiuşa”) a fost numit director 
general al DGSP cu rang de ministru, iar la 1 septembrie 
1948 au fost numiţi doi subdirectori generali, cu rangul de 
secretari de stat: general-maior Alexandru Nicolschi (Boris 
Grumberg), evreu basarabean, fost spion sovietic prins de 
SSI în primăvara anului 1941, şi generalul maior Vladimir 
Mazuru (Mazurov), ucrainean din nordul Bucovinei (ulterior a 
devenit ambasador al României în Polonia). Toţi trei erau 
cadre sovietice ale MGB, după cum vom vedea într-un 
subcapitol separat. 

DGSP a fost organizată în 10 direcţii centrale: Direcţia | 
(informaţii interne), Direcţia a Il-a (contrasabotaj), Direcţia a 
lll-a (contrainformaţii în penitenciare), Direcţia a IV-a 
(contrainformaţii militare), Direcţia a V-a (cercetări penale), 
Direcţia a Vl-a (protecţia ministerelor), Direcţia a Vll-a 
(tehnică), Direcţia a VIll-a (cadre), Direcţia a IX-a (Secţia 
politică a PMR), Direcţia a X-a (administrativă). 
Departamentele auxiliare erau de două categorii: cele cu 
sarcini operative, care se ocupau cu cenzura corespondenţei, 
supravegherea şi interceptarea convorbirilor; cele 
neoperative cu sarcini de secretariat, cifru, evidenţă şi 
arhive”. 

Unităţile teritoriale erau structurate respectând 


21 Vezi Protocolul nr. 1 al şedinţei Secretariatului CC al PMR din 10 iulie 1948, p.v. 
13, Arhiva Naţională Istorica Centrală (în continuare Arh. NIC) fond CC al PCR - 
Cancelarie -, dosar nr. 14/1948, publicat de Marius Oprea, Naşterea Securităţii, în „Analele 
Sighet 6. Anul 1948. Institutionalizarea comunismului”, Fundaţia Academia Civica, 
Bucureşti, 1998, p.305-306. 

22 Vezi pe larg Dennis, Deletant, Ceausescu şi Securitatea. Constrângere si disidenta în 
România anilor 1965-1989, Bucureşti, Humanitas, 1998, p. 80-82. 

organizarea  administrativ-teritorială a ţării din acea 
perioadă, adică împărţirea pe regiuni. În structura unităţilor 
teritoriale se regăsesc corespondentii unităţilor centrale sub 
formă de servicii, secţii, birouri (informaţii interne, 
contrainformaţii, anchete penale  etc.). Acestea se 
subordonau conducerii locale, dar unităţile centrale, fiecare 
pe profilul său, aveau drept de dispoziţie şi control, 
coordonând şi răspunzând de activitatea specifică pe întreg 
teritoriul ţării. Ca unităţi teritoriale funcționau Direcţiile 
Regionale Braşov, Cluj, Constanţa, Craiova, Galaţi, laşi, 
Oradea, Piteşti, Sibiu, Suceava şi Timişoara. Tot ca structură 
teritorială a fost organizată şi Securitatea Capitalei şi 
birourile de securitate ale raioanelor, potrivit organizării 
administrative. Şeful acestei structuri, în perioada 1948- 
1953, a fost colonelul Aurel Stancu, ilegalist şi fost luptător 
în Spania în timpul războiului civil”. În 1958, pe motiv că 
„Securitatea nu mai avea o bază de lucru numeroasă”, 
Regionala Ilfov a fost desfiinţată. 

Din iunie 1950, birourile de securitate aveau obligaţia 
de a întocmi zilnic buletine informative detaliate, cuprinzând 
fapte şi stări de spirit din zona de acţiune, transmise, între 
orele 5-5,30, telefonic, serviciilor centrale cărora le erau 
subordonate. In situaţia declanşării unor evenimente 
importante, raportarea se executa în maxim 30 de minute de 
la sesizarea acestora. Fiecare informatie conținută în buletin 
trebuia să cuprindă şi măsurile întreprinse sau cele de 
perspectivă. 

Prin DGSP a fost practic înlocuită Direcţia Generală a 
Poliţiei de Siguranţă. Oficial, noua instituţie rămânea o 
direcţie a Ministerului Afacerilor Interne. Rolul său, definit în 
baza Decretului 221, era acela „de a apăra cuceririle 
democratice şi de a asigura securitatea Republicii Populare 
Române împotriva uneltirilor duşmanilor interni şi externi”. În 
vederea îndeplinirii acestui rol, organele de securitate erau 
singurele abilitate „a instrumenta infracțiunile ce primejduiesc 
regimul democratic si securitatea poporului”, iar 
competențele acestora în materie se exercitau pe întreg 


23 Vasile, Crăciunoiu, Fata nevăzută a Securităţii române. Spionaj şi contraspionaj, 
Bucureşti, Editura Societăţii Tempus, 1996, p. 56. 

teritoriul ţării. 

Decretul nr. 221 nu preciza detaliile de organizare, 
încadrare, dotare şi funcţionare a DGSP şi nici atribuţiile sau 
competențele specifice, toate acestea urmând a fi stabilite 
prin  „deciziile” şi ,instructiunile” de ordin intern ale 
Ministerului Afacerilor Interne. Astfel de  „decizii” si 
„instrucţiuni” nu puteau fi date publicităţii, ele neavând nici 
măcar aprobarea de principiu a unui organ legislativ. Totuşi 
deveneau executive o dată cu înscrierea lor într-un registru 
special şi comunicate celor interesaţi. La fel erau exceptate 
de la publicare în Monitorul Oficial „normele de numire, 
tratare si ieşire din serviciu, precum şi drepturile si 
îndatoririle personalului”, bugetul DGSP, iar „angajarea, 
efectuarea, justificarea şi verificarea cheltuielilor” urmau să 
se facă „prin derogare de la legea contabilităţii publice, 
conform dispozitiunilor din legea fondului pentru cheltuieli în 
interese superioare de stat”. Se transferau astfel, în sarcina 
conducerii MAI, competenţe practic nelimitate, cu riscul de a 
fi pierdute oricând de sub control; se deschidea, în acelaşi 
timp, calea spre abuzuri şi ilegalităţi de tot felul. Poate că 
aceasta este şi cauza pentru care, încă din primii ani de 
existenţă ai DGSP, organizarea, funcţionarea şi atribuţiile 
acesteia au suferit numeroase schimbări şi reorientări”. 

La 30 martie 1951, prin Decretul nr. 50, DGSP şi-a schimbat 
numele în Direcţia Generală a Securităţii Statului, iar prin 
Decretul 264 din 2 aprilie 1951, SSI a intrat în compunerea 
DGSS. Noua configuraţie a DGSS era următoarea: Direcţia A 
(in formaţii externe); Direcţia B (contraspionaj) — aceste 
două noi structuri erau în fond cele preluate de la SSI, adică 
Secţia | informaţii externe şi Secţia a Il-a contrainformaţii —, 
Direcţia C (contrasabotaj), Direcţia E (contrainformaţii în 
Miliție), Direcţia F (filaj), Direcţia G (cercetări penale), 
Direcţia H (contrainformaţii în forţele armate), Direcţia | 
(protecţia conducerii PMR şi a persoanelor care se bucurau 
de imunitate diplomatică), Direcţia J (cadre şi şcoli), Direcţia 
K (administra ţie), Direcţia L (conducerea organizaţiilor de 
partid). Mai existau şi departamente pentru contabilitate, 

24 Vezi şi Florin Maghiar, Adi-Alexandru Crăciun, Legalitatea Securităţii, în 


Totalitarism şi rezistenţă, teroare şi represiune în România comunistă, C.N.S.A.S., 
„Studii”, |, Bucureşti, 2001, p.101-107. 

arhivă, interceptarea corespondenţei, transportul documen- 
telor secrete şi secretariat. Pentru a reflecta reorganizarea 
administraţiei locale, din septembrie 1950, când judeţele au 
fost împărţite astfel încât să formeze 28 regiuni, numărul 
direcțiilor regionale a sporit pentru a corespunde acestei 
cifre”. 

După cum se poate constata, începând cu 30 martie 
1951, instituţia Securităţii româneşti, inspirată după modelul 
sovietic, a comasat cele două funcţii - informaţii externe şi 
contrainformaţii -, practică ce oglindea bazele ideologice ale 
regimului comunist. Cercetătoarea Amy Knight sublinia pe 
bună dreptate că printr-o astfel de practică „se estompa 
diferenţa dintre inamicul de peste hotare şi amenințările 
politice interne pe motiv că acestea erau mereu de inspiraţie 
străină”*. 

Modificări s-au produs şi în vârful ierarhiei. Astfel, 
şedinţa plenară a PMR, din 26-27 mai 1952, a hotărât 
îndepărtarea lui Teohari Georgescu din funcţia de ministru 
de Interne pe care o deținuse încă din noiembrie 1944. Ca 
succesor, a fost numit Alexandru Drăghici, care va ocupa 
funcţia între 28 mai-27 septembrie 1952 şi 20 martie 1957- 
17 martie 1965. În intervalul 28 septembrie 1952-19 martie 
1957 funcţia de ministru al Afacerilor Interne a fost deţinută 
de Pavel Ştefan, iar Alexandru Drăghici a îndeplinit funcţia 
de ministru al Securităţii Statului. Acesta din urmă fusese 
adjunctul lui Gheorghe Pintilie la Secţia politică si 
administrativă a Comitetului Central al PMR, printre sarcinile 
sale numărându-se supravegherea contrainformativa a 
membrilor nomenclaturii, iar când Pintilie a plecat să preia 
conducerea DGSP, în august 1948, Drăghici i-a urmat în 
funcţie. 

La 20 septembrie 1952, DGSS s-a separat de Ministerul Afacerilor 
Interne, potrivit Decretului nr. 324, şi a fost încorporat, tot 
după model sovietic, într-un organism nou, distinct — Mi- 
nisterul Securităţii Statului (MSS). Structura a rămas 
neschimbată, cu excepţia înfiinţării unui inspectorat general 
şi a unei Secţii K pentru contrainformaţii în cadrul 
25 Dennis, Deletant, op., p. 74-78. 


26 = Amy Knight, KGB după KGB. Scurtă istorie a eternei securitäti de stat, Editura Elit, 
Bucureşti, 1999, p. 8. 

închisorilor. Această reorganizare a fost de scurtă durată. 
Foarte posibil, conflictul dintre noua conducere de la Kremlin 
— după moartea lui Stalin — şi Beria, soldat cu arestarea şi 
impuscarea celui din urmă, în iunie 1953, să-l fi avertizat pe 
Hruşciov despre pericolele pe care le implică acordarea unei 
libertăţi prea mari serviciului de securitate, motiv pentru 
care s-au dat instrucţiuni consilierilor sovietici de la 
Bucureşti să recomande fuziunea MSS cu MAI, fapt realizat la 
7 septembrie 1955. Câteva luni mai târziu, la 11 iunie 1956, 
prin Hotărârea Consiliului de Miniştri nr. 1361, Ministerul 
Afacerilor Interne a fost reorganizat şi împărţit în două 
departamente: Departamentul Securităţii şi Departamentul 
Internelor. Cel din urmă răspundea de Miliție şi închisori, în 
timp ce primul a moştenit structura DGSS, cu următoarele 
modificări: Direcţia | (informaţii interne), Direcţia a IV-a 
(contrasabotaj), Direcţia a V-a (contrainformaţii în forţele 
armate), Direcţia a Vl-a (transport), Direcţia a VIl-a (filaj), 
Direcţia a VIll-a (cercetări penale), Direcţia a IX-a (protecţia 
conducerii PMR). Mai existau Direcţia Cadre şi Invatamant si 
Direcţia Administrativă şi un Secretariat General. Structurile 
tehnice aveau următoarele denumiri: Departamentul B 
(contrainformaţii radio), De  partamentul C (arhive), 
Departamentul D (transport deţinuţi), Departamentul F 
(interceptarea corespondenţei), Departamentul H (cifru), 
Departamentul T (tehnic). O şcoală pentru pregătirea 
ofiţerilor şi alta pentru învăţarea limbilor străine au fost şi ele 
plasate sub controlul Departamentului Securităţii”. 

Pe baza structurii organizatorice se poate sesiza cu 
uşurinţă că Securitatea nu a avut până în anul 1956 atribuţii 
şi organe specializate pentru deţinuţii politici din 
penitenciare si coloniile de munca, excepţie făcând 
supravegherea contrainformativă a ofiţerilor, subofiterilor si 
trupei, care îndeplineau serviciul acolo. Asta nu înseamnă că 
Securitatea este absolvită de crimele şi atrocitățile care s-au 
petrecut în sistemul penitenciar ca urmare a aplicării 
măsurilor de „reeducare” a deţinuţilor politici. Dimpotrivă, 
nu numai că ofiţerii de securitate nu au intervenit pentru a 
curma abuzurile în cele câteva cazuri când au sesizat 


27 Dennis, Deletant, op. cit., p. 81. 

asemenea fapte — fie că nu s-a întreprins nimic, fie că au 
fost daţi afară —, dar au fost nenumărate situaţii în care s-au 
implicat în acţiunea de exterminare a „duşmanilor 
poporului”. Trebuie precizat că Securitatea a fost principalul 
furnizor al informaţiilor privind internarea persoanelor în 
puşcării şi colonii de munca. 


Militia şi trupele de securitate 


La începutul anului 1949 au fost constituite alte două 
organe de securitate internă. Mai întâi, la 23 ianuarie a fost 
înfiinţată Direcţia Generală a Miliției (DGM), pentru a înlocui 
Poliţia, iar la 7 februarie, prin Decretul nr. 110 s-au constituit 
Trupele de Securitate, care au înlocuit Jandarmeria. Ambele 
organe au fost plasate sub autoritatea Ministerului Afacerilor 
Interne. Generalul-locotenent Pavel Cristescu, se pare că de 
origine rusă, a fost numit cu începere de la 28 ianuarie 1949 
comandant al DGM, funcţie pe care a îndeplinit-o până la 28 
iunie 1952%. Printre sarcinile Miliției se numărau: emiterea 
vizelor de domiciliu, ceea ce facilita sarcina de urmărire a 
deplasărilor populaţiei, de supraveghere a suspectilor si 
infractorilor, precum şi de a pregăti deportările. Desigur, 
DGM avea în responsabilitate şi sarcini specifice de poliţie, 
criminalitate, infracţiuni de drept comun, traficul rutier etc. 
În comune, şefii posturilor de Miliție aveau şi sarcini specifice 
organelor de securitate: identificarea şi supravegherea 
persoanelor care înainte de 23 august 1944 făcuseră parte 
sau simpatizasera cu partidele ,burghezo-mosieresti”, 
activaseră în organizaţiile politice extremiste de dreapta, mai 
ales în Mişcarea legionară. Potrivit datelor estimative, Militia 
avea în 1953 un efectiv de 40 000 de cadre (ofiţeri, 
subofiteri şi angajaţi civili). 

În cadrul schimbărilor organizatorice, din 1951, a luat 
fiinţă Comandamentul Trupelor de Securitate, având un 
efectiv total de 30 600, din care 1956 ofiţeri, 2213 subofiteri, 
98 angajati civili si 26 333 militari in termen (trupa). La 


28 Valentin, Balteanu, Agentii NKVD si consilierii sovietici din MAI si Securitate, in 
„Dosarele istoriei”, an I, nr. 3, 1996, p. 45. 

mijlocul anilor '50, trupele de securitate numărau 165 000 
de cadre, organizate în brigăzi şi echipate cu artilerie, maşini 
blindate şi aviaţie. Principalele lor atribuţii au fost: mentine- 
rea ordinii publice în majoritatea centrelor industriale şi 
înăbuşirea oricărei rezistenţe împotriva unor măsuri 
guvernamentale, cum ar fi colectivizarea agriculturii sau 
naţionalizarea proprietăţilor”. Pe parcursul anilor '50, trupele 
de securitate au fost chemate să lichideze rezistenţa 
partizanilor anticomunişti în zonele muntoase şi, într-un rol 
pasiv, au fost folosite pentru paza coloniilor de muncă, care 
în 1950 au fost plasate sub autoritatea unui departament 
special din Ministerul Afacerilor Interne, cunoscut sub 
numele de Direcţia Unitatilor de Muncă. 

Ca urmare a trecerii trupelor de grăniceri în subordinea 
Ministerului Forţelor Armate, în 1960, prin reorganizarea 
Comandamentului Trupelor Ministerului Afacerilor Interne, s- 
au desfiinţat majoritatea unităţilor trupelor de securitate, 
mentinandu-se numai două batalioane în Bucureşti, cu un 
efectiv total de 722 posturi, din care: 50 ofiţeri, 8 subofiteri 
şi 644 militari în termen, reprezentând efectivul cel mai 
scăzut de la înfiinţarea trupelor de securitate. 

La 30 mai 1963, controlul trupelor de securitate a fost 
luat Departamentului Securităţii şi atribuit unui departament 
separat din cadrul Ministerului de Interne. 


Direcţia de Informaţii Externe 
(Serviciul de spionaj al Securităţii) 


Arhitectul Direcţiei de Informaţii Externe (DIE), adică al 
serviciului de spionaj al Securităţii a fost Alexandr Mihailovici 
Saharovski, şeful consilierilor sovietici din România în 
perioada 1949-1953. Acest serviciu, considerat de 
„părintele” său ca un organ de spionaj sovietic din România, 
a constituit contribuţia sa cea mai importantă la sovietizarea 
României. De altfel, lui Saharovski îi plăcea să se laude, 
spunând că „acest serviciu este diamantul cel mai de preţ în 


29 Vezi şi Clara, Cosmineanu, Trupele de securitate în 1968. Organizarea, 
structura şi zone de responsabilitate, in Totalitarism si rezistenţă, teroare şi 
represiune în România comunistă, C.N.S.A.S., „Studii”, |, Bucuresti, 2001, p. 92-100. 

coroana [sa-n.n.] profesională”. Într-adevăr, realizările lui 
Saharovski în România au fost atât de bine apreciate la 
Kremlin, încât după ce el s-a întors la Moscova, în 1953, a 
fost numit mai întâi adjunct şi apoi şef al atotputernicului serviciu 
de spionaj sovietic (PGU — Pervoe Glavnoe Upravlenie — Prima 
Direcţie Generală)“. 

Pe prima pagină a manualului „Istoria spionajului 
sovietic, (Istoria Sovetskoi Razvedki), primit de Direcţia de 
Informaţii Externe la înfiinţarea sa, era tipărit cu majuscule: 
„Spionajul capitalist raportează istoria, noi o creăm”. Am 
făcut această menţiune pentru a se reţine că nu este vorba 
de o simplă nepotrivire de termeni, ci de o deosebire 
fundamentală din punct de vedere conceptual între doctrina 
occidentală şi cea sovietică în ceea ce priveşte rolul şi locul 
serviciului de spionaj în suprastructura instituţiilor statale. Pe 
de altă parte, organizarea DIE după concepţia spionajului 
sovietic a însemnat renunţarea deliberată, chiar anunţată, la 
ceea ce fusese valoros în tradiţia activităţii informative a 
fostului SSI. Poate că şi datorită acestui aspect, Mihai Pelin, 
un neobosit truditor al cercetării arhivelor secrete româneşti 
şi străine, considera că DIE a fost „una dintre creaţiile cele 
mai nefericite ale regimului comunist din România”. 

Creată prin Decretul nr. 50, din 30 martie 1951, DIE 
trebuia să îndeplinească următoarele atribuţii: 

„ - descoperirea din timp a acţiunilor dusmanoase şi de 
spionaj din ţările imperialiste împotriva României şi a 
lagărului socialist; 

- obţinerea de documente secrete cu caracter politic, 
economic şi militar din lagărul imperialist; 


30 Date interesante despre Alexandr Mihailvici Saharovski, mai marele consilierilor 
sovietici acreditaţi pe lângă Securitatea română, le întâlnim în lucrarea 
memorialistică a lui Oleg Kalughin, Spymaster. My 32 Yiers in Intelligence and Espionage Against 
the West (Maestrul spion. 32 de ani pe care i-am petrecut în activitatea de informaţii şi 
spionaj contra Occidentului), scrisă împreună cu Fen Montaigne: „Saharovski a condus 
spionajul sovietic din 1956 până în 1971. El inspira teamă şi respect în acelaşi timp. Era o 
persoană taciturnă. Avea pe conştiinţă lichidarea mai multor persoane, trădători sau 
care stânjeneau KGB şi puterea sovietică. În final Saharovski a fost înlocuit prin 
intrigă. Era un profesionist încăpățânat, care a refuzat să se plieze cererilor 
anturajului lui Brejnev, cunoscut sub numele de Mafia din Dnepropetrovsk (oraşul de 
baştină al liderului sovietic)”. 

31 Pelin, Mihai, DIE 1955-1980. Culisele spionajului românesc, Bucureşti, Editura Evenimentul 
românesc, 1997,p.9. 

- pătrunderea în centrele de spionaj occidentale cu 
scopul descoperirii agenţilor trimişi de către aceste centre în 
tara noastră; 

- stabilirea situaţiei politice şi economice din ţările 
capitaliste şi a «contradictiilor din lagărul imperialistilor»; 

- organizarea muncii informative pe bază de rezidente 
în următoarele ţări: SUA, Anglia, Germania Occidentală, 
Franţa, Italia, Belgia, Austria, Elveţia, Turcia, Grecia, Egipt, 
Israel şi Siria-Liban; 

- desfăşurarea de acţiuni informativ-operative împotriva 
emigrației române din străinătate «cu scopul de a 
descompune organizaţiile şi grupările politico-reactionare, de 
a cunoaşte din timp acţiunile lor duşmănoase împotriva RPR 
şi de a convinge spre repatriere elementele din aceastră 
emigrației». De asemenea, erau prevăzute acţiuni care să 
compromită «conducătorii emigrației româneşti reacționare 
faţă de stăpânii lor şi opinia publică», precum şi crearea unei 
situaţii de neîncredere generală şi suspiciune în interiorul 
emigrației; 

- infiltrarea în cadrul bisericilor ortodoxe din străinătate 
în scopul formării în grupurile din jurul acestora a unui curent 
de opinie favorabil regimului comunist; 

- organizarea muncii în rândurile emigrației evreieşti de 
provenienţă românească stabilită în Israel pentru a slăbi 
activitatea organizaţiilor sioniste în rândurile evreilor din 
RPR, precum şi pentru a folosi posibilităţile de informare în 
Israel împotriva altor state capitaliste; 

- obţinerea pe orice cale de patente şi informaţii cu 
caracter tehnico-stiintific din ţările capitaliste; 

- asigurarea supravegherii operative şi de apărare a 
coloniei româneşti şi a oficiilor diplomatice ale RPR în 
străinătate; 

- prevenirea pătrunderii serviciilor de informaţii si 
contrainformaţii duşmane în rândurile coloniei româneşti şi a 
reprezentanţilor RPR”. 

Atestările documentare din varii surse, fiind 
indubitabile, putem considera că tipurile de sarcini ale DIE - 
„Culegerea de informaţii” şi „măsurile active peste hotare” - 

au fost de la început variante românizate ale misiunilor 
spionajului sovietic: activitate de poliţie politică în emigrație 
şi în rândul personalului român din Occident; furtul de 
tehnologie modernă şi a altor valori occidentale pe care 
sistemul comunist nu era capabil să le producă; acţiuni 
informative contra NATO ce vizau sistemele de apărare în 
scopul facilitatii expansionismului sovietic; obţinerea de 
informaţii politice necesare extinderii în Occident a cultului 
Kremlinului şi a acolitilor sai din Bucuresti; dezinformarea 
Occidentului asupra situaţiei reale din URSS, România şi alte 
ţări ale sistemului socialist. În afara acestor obiective 
fundamentale impuse de agenţii Moscovei, DIE şi-a axat, de 
asemenea, activitatea pe crearea tehnocratiei necesare 
pentru preluarea sub control a bisericilor şi a altor instituţii 
ale emigrației române în Occident, în scopul transformării 
acesteia într-o veritabilă coloana a V-a a regimului comunist 
de la Bucureşti. 

DIE a fost organizată pe ţări şi spaţii geografice, cu 
tendinţa de a cuprinde întreaga Europă — mai puţin ţările 
socialiste, America, Japonia, Orientul Îndepărtat şi unele ţări 
asiatice. La început, structura DIE a fost identică cu cea a 
PGU, fiind împărţită în compartimente asemănătoare: direcţii 
pentru informaţii politice, militare $i economice; 
compartiment specializat în activităţi împotriva emigrației 
româneşti din Occident; compartiment pentru spionaj 
industrial; unitate de contrainformaţii externe; serviciul 
pentru operaţii sub steag străin şi ofiţeri ilegali sub 
acoperire; serviciul pentru supravegherea electronică a 
ambasadelor şi a altor reprezentanţe oficiale ale României; 
centru de comunicaţii cifrate; un serviciu pentru 
transportarea curierului diplomatic. 

In intervalul 1951-1955 DIE a fost compusă din două 
secţii: una de cifru (secţia H) şi una „Avize şi Paşapoarte”, 
zece servicii, un birou independent şi o rezervă a 
directorului. După reorganizarea Ministerului Afacerilor 
Interne, din 20 iunie 1956, DIE a avut următoarea 
organigrama: 

Secretariatul care avea ca responsabilităţi: asigurarea 
controlului asupra îndeplinirii sarcinilor; menţinerea legăturii 

operative cu Ministerul Afacerilor Externe şi cu Ministerul 
Comerţului Exterior; ţinea evidenţa fondurile băneşti; asigura 
traducerea materialelor de interes venite din străinătate, în 
special extrase din presa străină; executa lucrări de 
reprodecere şi fotografiere; ţinea legătura operativă radio cu 
rezidentele din exterior; asigura evidenţa dosarelor operative 
şi a cartotecii (indicele general de regăsire a persoanelor 
aflate în atenţie). 

Serviciul II avea în responsabilitate activitatea informativ 
operativă pe spaţiul SUA, Marii Britanii şi a ţărilor din 
America Latină. 

Serviciul III coordona rezidentele din Germania şi Austria. 

Serviciul IV avea în responsabilitate „problema 
emigrației” române din Occident, respectiv penetrarea 
informativă a mediilor formate din „elementele reacționare 
cu scopul destrămării acestora”. De menţionat că prin 
această structură, Securitatea română a fost singurul 
serviciu secret din lagărul comunist care şi-a propus un 
astfel de obiectiv, celelalte preferând să folosească membrii 
emigrației pentru promovarea acoperită a unor interese ale 
statului. 

Serviciul V gestiona activitatea informativă a rezidentelor 
din Franţa. Italia, Elveţia, Benelux şi ţările scandinave. 

Serviciul VI se ocupa cu munca informativ-operativă în 
ţările Orientului Apropiat (Turcia, Israel, Egipt şi Siria). 

Serviciul VII , era o structură nou înfiinţată pentru 
culegerea de informaţii cu caracter tehnico-stiintific. 

Serviciul VIII cu atribuţii pe linie de protecţie 
contrainformativă, mai precis veghea ca spionii români din 
străinătate să nu defecteze în sensul de a fi racolati de 
agenţii serviciilor de Contraspionaj cu care se confruntau. 

Serviciul IX avea sarcini administrative şi de gospodărire. 

Serviciul Cadre ţinea evidenţa personalului, pregătea 
dosarele de cadre şi întocmea materialelele pentru 
înaintarea in grad, decorarea, trecerea în rezervă, 
pensionarea, iar în cazul unor abateri disciplinare propunea 
măsurile în consecinţă. 

Biroul Cifru prelucra întreaga corespondenţă cifrată a 
DIE. 

Biroul Devize gestiona valuta necesară în scopuri 
operative”. 

La începutul anului 1960 s-a format în DIE un serviciu special, 
orientat exclusiv spre problemele militare ale lumii 
occidentale, sub titulatura codificată „NAM”. 

Prin urmare, DIE a fost construită, pornindu-se de la 
structura Secţiei | Informaţii Externe a SSI, pe care a 
încadrat-o cu „oameni noi” şi condusă de ofiţeri de informaţii 
sovietici, pe o concepţie sovietică şi a fost ghidată pe o 
mentalitate sovietică. Restructurările ulterioare datorate 
evoluţiei situaţiei operative impuse de promovarea 
intereselor româneşti pe plan extern, au reprezentat un 
reflex firesc de adaptare, dar fără să schimbe esenţial, cel 
puţin până la nivelul anilor '60, principalul obiectiv - „lupta 
cu duşmanul din exterior”. De aici şi concluzia indubitabilă 
că DIE a servit cu prioritate interesele sovietice şi în prea 
mică măsură pe cele ale României. Acest aspect a fost 
sesizat şi de cercetătoarea americană Amy Knight care a 
subliniat cu claritate că „Imperiul KGB se întindea şi peste 
Europa Răsăriteană, unde organizaţiile poliţiei secrete, 
create de sovietici după al doilea război mondial, au 
consolidat dominaţia Moscovei şi au efectuat operaţiuni în 
numele KGB”. 

În cartea sa Moştenirea Kremlinului lon Mihai Pacepa 
susţine că la început DIE a fost încadrată cu 700 de cadre şi 
avea mai mulţi ofiţeri sovietici decât toată Securitatea 
internă. În organigramele oficiale aflate în Arhiva Ministerului 
de Interne cifra cea mai mare de angajaţi ai DIE pentru 
perioada 1951-1956 este de 359 persoane dintre care 297 
ofiţeri, 14 sergenti şi 48 angajaţi civili. Conducerea DIE era 
formată în mare parte din comunişti ruşi, bulgari, unguri, 
evrei, ucraineni sau germani care lucraseră în perioada 
interbelică şi în timpul celui de-al doilea război mondial 
pentru Comintern. Pe parcurs deveniseră cetăţeni sovietici şi 
ofiţeri acoperiţi în serviciile de spionaj ale Kremlinului. Nici 
unul dintre ei nu a încercat să-şi ascundă legăturile cu 


32 Apud Florin Banu, Direcţia l-a Informaţii Externe (D.LE.). Atribuţii şi organizare 
(1951-1956), în „C.N.S.A.S., Studii”, vol.I, Totalitarism şi rezistenţă, teroare şi represiune 
în România comunistă”, Bucureşti, 2001, p.43-46. 

33 Amy Knight, op. cit., p. 8. 

spionajul sovietic. Dimpotrivă, îşi făceau un titlu de glorie din 
activitatea lor pentru sovietici”. 

In afara cadrelor de comandă, DIE a fost împânzită cu 
nenumărați alti ofiţeri sovietici care lucrau sub diferite 
acoperiri, în primul rând în beneficiul PGU. Unii erau trimişi la 
Bucureşti doar pentru câteva zile, cu scopul de a instrui 
agenţii PGU din Occident cu tehnica fotografierii, a cifrului, 
radioului şi alte mijloace de legătură specifice activităţii de 
informaţii externe. Era mai sigur, în sens de protecţie 
contrainformativă, pentru aceşti agenţi ai PGU din Occident 
să vină în România decât să meargă în URSS. Alţi ofiţeri ai 
PGU, care aveau ca misiune recrutarea cetăţenilor 
occidentali atraşi temporar în România, stăteau în ţara 
noastră luni în şir. România devenise în anii '50 un fel de 
placă turnantă pentru spionajul şi contraspionajul sovietic. 

O altă categorie de ofiţeri ai PGU, care aveau ca sarcini 
să recruteze oameni de afaceri şi turişti occidentali ce vizitau 
România, locuiau permanent în Bucureşti şi lucrau atât în 
sediile DIE, cât şi în casele conspirative, întreţinute special şi 
puse la dispoziţia lor. Evident că toate cheltuielile erau 
suportate din fondurile alocate de statul român prin 
intermediul Securităţii. 

Rezidentele externe ale DIE se aflau şi mai mult sub 
controlul PGU decât serviciile din Centrală. De exemplu, 
Philip Ernest, un vechi membru al Partidului Comunist 
Maghiar — care în timpul celui de-al doilea război mondial 
lucrase pentru INU* în Franţa —, în DIE figura ca şef al 
„Misiunii Comerciale Romane din Germania de Vest” 
(rezidenţă acoperită de spionaj a DIE). 

Ca şi PGU, întregul personal al DIE avea grad militar şi 
era considerat parte integrantă a forţelor de securitate. 
După modelul spionajului sovietic, ofiţerii DIE nu aveau voie 
să poarte uniforma militară în sediul unităţilor, toţi ofiţerii 
operativi foloseau nume conspirative stabilite de ofiţerii 
cadrişti în momentul angajării. Le era interzis să cunoască 
identitatea reală a colegilor lor. Conform regulamentelor 


34 Pacepa, Ion Mihai, Moştenirea Kremlinului, Bucureşti, Editura Venus, 1993, p. 156 şi 
urm. 
35 INU - Direcţia de Informaţii Externe a NKGB/GUGB/MGB, 1941-1954, predecesor al 
PGU. 

NKVD introduse şi în DIE, ofiţerii aveau ordine stricte să nu-şi 
divulge numele adevărate, adică numele menţionate în 
certificatele de naştere şi actele de botez. O altă interdicţie 
se referea la secretizarea gradelor militare ale celor care 
lucrau în DIE, nefiind permis să se facă referire la grad în 
apelurile şi răspunsurile la acestea, în dialogurile dintre 
ofiţeri. La fel erau interzise formulele militare folosite în 
armată în cazul ieşirii la raport, precum şi salutul între grade 
diferite. In această lume a Securităţii externe se dorea ca 
totul sa fie anonim. Ofițerii trimişi la post în străinătate 
aveau acoperire de diplomaţi, de atasati comerciali, de 
salariaţi (funcţionari) ai ONU sau ai altor organizaţii 
internationale. În realitate, „serviciul de spionaj din 
România” nu era decât o secţie condusă de ofiţeri sovietici, 
ale căror „indicaţii” erau lege pentru activitatea ofiţerilor 
români. 

Interesante  dezvăluirii privind regulile severe ale 
secretizării le datorăm şi memorialistului Gheorghe lonescu 
Olbojan: „În sediile DIE, toţi erau consilieri, economişti, 
ingineri etc., după cum cereau normele de conspirare a 
sediilor DIE: unele erau cunoscute ca institute de cercetări, 
altele ca reprezentanţe economice ale unor state sau 
concerne industriale occidentale. Interdictiile ŞI 
conspirativitatea legată de activitatea sediilor aveau o 
singură motivaţie: dezinformarea agenturilor străine, care ar 
fi fost interesate să afle date şi informaţii din interiorul DIE, 
prin interceptarea convorbirilor telefonice sau prin plantarea 
de microfoane ascunse în birourile mai importante”. 

Va trebui să recunoaştem că sistemul de păstrare a 
secretului, al compartimentării si conspirativitatii activităţii 
de informaţii era bine pus la punct. El era insuflat tinerilor 
ofiţeri români recrutaţi pentru munca de informaţii, atât pe 
timpul cursului de iniţiere, cât şi pe toată durata activităţii 
lor, sub formula: „Toate secretele strânse între aceste ziduri 
şi aici să rămână. Nimic nu e mai grav în munca noastră 
decât a lăsa secretele să zboare în voie. Sa fim vigilenti! Si 
vigilenta înseamnă să nu spui altuia ceea ce crezi că se 


36  Vezi pe lar la Pacepa, Ion Mihai, op. cit., p. 60-62. 
37 Gh. Ionescu Olbojan, Good bye, domnule Pacepa!, Bucuresti, ISIS, RAI, 1992, p. 86. 

poate spune, ci numai ceea ce trebuie spus:*”. Fără îndoială 
că intenţia sovieticilor era de a crea în rândul ofiţerilor 
români „cadre de nădejde”, care prin profesionalism şi 
mentalitate să nu se deosebească cu nimic de agenţii 
veritabili ai spionajului sovietic. Aşa se face că după 
rechemarea lui Alexandr Saharovski la Moscova, ofiţerii 
sovietici au continuat să racoleze numeroase surse ale 
direcțiilor de informaţii externe şi de contraspionaj de la 
Bucureşti, astfel încât mulţi ofiţeri români lucrau mai mult 
pentru serviciile de spionaj sovietice decât pentru regimul 
comunist al lui Gheorghiu-Dej, asemenea practici generând 
nu o dată situaţii penibile. 

Documentele atestă că primul şef al DIE a fost 
generalul sovietic Serghei Nicolau, care a deţinut funcţia în 
perioada aprilie 1951-martie 1954. Înainte de a fi numit şef 
al DIE, Nicolau fusese timp de patru ani (ultimul) director 
general al SSI. l-a succedat în funcţie generalul maior Vasile 
Vâlcu, bulgar de origine şi care vorbea scricat româneşte. 
Acesta avea, ca studii, doar şapte clase elementare, 
absolvite în 1922, la care se adăugau încă doi ani la 
Universitatea „Ştefan Gheorghiu”. 

In 1955 conducerea DIE a fost schimbată, probabil ca o 
consecinţă a atentatului asupra Legatiei române de la Berna, 
eveniment asupra căruia vom stărui la locul potrivit. În 
funcţia de şef al DIE a fost numit, în octombrie acelaşi an, 
Mihai Gavriliuc, activist de partid, care până atunci 
îndeplinise funcţia de preşedinte al Comisiei Controlului de 
Stat. Acesta devine rapid un personaj important al regimului 
de la Bucureşti. La Congresul al Il-lea al PMR, care s-a 
desfăşurat între 23-28 decembrie 1955, Mihai Gavriliuc a fost 
ales membru în CC al PMR, ceea ce relevă interesul 
conducerii partidului pentru activitatea de spionaj. Ca 
adjuncti ai şefului DIE au fost numiţi ofiţeri de carieră: 
coloneii Nicolae Doicaru, Aurel Mois, Solomon Sabău si 
Gheorghe Pele. Doicaru fusese şef al Direcţiei Regionalei de 
Securitate Constanţa şi se făcuse cunoscut şi apreciat prin 
rolul jucat la înscenarea aşa-zisului proces al sabotorilor de 
la Canalul Dunăre-Marea Neagră. Colonelul Aurel Moiş avea 


38 Ion Mihai Pacepa, op. cit. în loc.cit. 

şi el un trecut „glorios”, remarcându-se prin zelul depus în 
distrugerea grupurilor armate din rezistenţa anticomunistă 
din Munţii Banatului. La scurt timp, începutul anului 1956, 
Aurel Mois a fost numit în funcţia de şef al rezidentei de 
spionaj din Berlinul răsăritean, cu misiunea de a acţiona 
informativ în partea occidentală a oraşului, dar a fost retras 
după un an, reluându-şi activitatea în funcţia de adjunct al 
şefului DIE. În 1957 li s-au stabilit şi „spaţiile” de competenţă 
ale celor patru adjuncti ai şefului DIE. Colonelul Nicolae 
Doicaru răspundea cu prioritate de spaţiul Austriei şi 
R.F.Germania, colonelul Moiş de spaţiile Angliei, Canadei şi 
SUA, colonelul Gheorghe Pele de rezidentele din Orientul 
Apropiat, iar Colonelul Solomon Sabău de direcţiile tehnice şi 
administrative. 

După o aşa-zisă ,nationalizare” a DIE, acţiune începută 
în jurul anului 1960 printr-o puternică infuzie de tineri ofiţeri 
români instruiți in tara ori absolvenţi de institue superioare 
româneşti, structura de spionaj s-a consolidat ca un întreg 
distinct, cu personal de elită, cadre bine instruite care 
tindeau să urmeze o carieră diferită de cea a personalului 
din direcţii interne ale Securităţii. Şi aceasta pentru că 
acoperirea cu funcţii diplomatice, mult mai bine remunerate, 
necesita o instruire şi o educaţie mai rafinate. Deşi se 
coopera în baza unor ordine şi metodologii strict secrete 
interne, a existat mai tot timpul o stare de animozitate, 
uneori chiar o concurenţă neloială. Fiind consideraţi „elite”, 
ofiţerii DIE reuşeau să se impună cu multă uşurinţă în orice 
situaţie sau cazuri mai deosebite cu legături pe plan intern. 
Fiecare securitate judeţeană avea un birou reprezentat de 
unul sau doi ofiţeri DIE. Aceştia, în schimbul unor mici atentii 
(cafea, ţigări, săpunuri, băuturi fine etc.) obţinute din 
străinătate prin curier diplomatic de la colegii lor din 
Centrală, reuşeau practic „să fure” informaţiile importante, 
adică îşi însuşiau cu minim de efort munca ofiţerilor din 
contraspionaj şi contrainformatiile interne. 


Direcţia de Informaţii Militare 
(Serviciul de spionaj militar din Ministerul 
Apărării) 

Structura informativă de la Marele Stat Major al Armatei 
române, în fond cel mai vechi organ de stat specializat în 
domeniul informaţiilor militare, a dăinuit reformelor 
„revoluţionare ale regimului” comunist. Dar, la fel ca şi 
Securitatea, Militia şi Trupele de Securitate, Serviciul de 
informaţii al M.St.M. a fost garnisit cu cadre de conducere 
fidele regimului comunist şi ale intereselor sovietice. După 
evaluările istoricilor militari şi ale specialiştilor în domeniu 
„în condiţiile în care România se afla în sfera de influenţă a 
Uniunii Sovietice s-a reuşit, totuşi, ca în privinţa organului de 
informaţii militare român să se realizeze o oarecare 
convergenţă a intereselor sovietice cu interesele statului 
român””. Asta nu înseamnă desigur, că serviciul de spionaj 
militar sovietic, GRU, nu a fost interesat să-şi sporească 
posibilităţile informative pe anumite direcţii şi zone 
strategice de interes prin folosirea şi dezvoltarea unei 
structuri asemănătoare în România. Dimpotrivă, la fel ca în 
celelalte ţări, intrate în sfera de influenţă sovietică, GRU a 
căutat să antreneze serviciile de informaţii militare 
autohtone, asigurându-şi în acest fel şi un grad sporit de 
protecţie a propriilor forţe informativ-operative, precum şi 
noi posibilităţi de verificare a informaţiilor procurate pe alte 
căi şi din alte surse. 

Organul de informaţii de la Marele Stat Major al Armatei 
române a cunoscut şi unele modificări de structură. În 
perioada 1947-1949, Secţia a Il-a de la M.St.M. a funcţionat 
sub denumirea de Secţia a Il-a instrucție informativă de 
luptă şi legături externe, şi s-a aflat structurată pe trei 
birouri: Biroul studii informative externe, Biroul instrucţie 
informativă de luptă, Biroul legături externe şi atasati militari 
străini. Prin Ordinul nr. 00316204 din 15 februarie 1951, 
Secţia a ll-a a fost transformată în Direcţia Informaţii a 
Marelui Stat Major. O dată cu acestă modificare, birourile 
existente până atunci au fost transformate în secţii şi 
organizate la rândul lor pe birouri. 

Funcţia de şef al Direcţiei Informaţii a M.St.M. a fost 
ocupată de generalul-maior Stan Minea (26 februarie 1951- 


39 Direcţia informaţii militare între ficțiune şi adevăr (coordonator colonel Ion Dohotaru), 
Bucureşti, 1994, p. 135. 

22 ianuarie 1954), urmat de generalul-locotenent Serghei 
Nikonov (până la 26 noiembrie 1960), colonelul Constantin 
Popa (până la 10 decembrie 1963) şi generalul Dumitru |. 
Dumitru (până la 16 octombrie 1978). După cum se poate 
constata generalul Dumitru |.Dumitru a fost şef al Direcţiei 
de informaţii timp de 15 ani, cea mai lungă perioadă de 
conducere, onorată de acelaşi ofiţer al acestui Serviciu, din 
întreaga sa istorie. In momentul în care a preluat conducerea 
Direcţiei de Informaţii, generalul Dumitru nu împlinise încă 
32 de ani, ceea ce este de presupus că a fost cel mai tânăr 
ofiţer numit în această funcţie, faţă de toţi ceilalţi care au 
ocupat funcţia în decursul timpului. Cu puţin timp înainte de 
decesul său, survenit la 10 mai 1994, generalul Dumitru a 
întocmit câteva consemnări memorialistice, în care a 
dezvăluit, printre altele, că la numirea sa în funcţia organului 
informativ al armatei, i s-a cerut, personal de către Gheor- 
ghiu-Dej „să crească preponderența elementului românesc 
în toate compartimentele Serviciului...”*. 

Din documentele de arhivă — accesibile cercetării 
istoriografice — rezulta că în 1952 Direcţia de Informaţii din 
M.St.M. a încheiat Protocoale de cooperare, prin schimb de 
informaţii, cu structuri similare sovietice, bulgare şi ungare. 
Aceste protocoale pot fi puse în legătură cu evenimentele 
derulate pe plan international: înrăutățirea relaţiilor dintre 
lugoslavia şi celelalte ţări socialiste; intensificarea acţiunilor 
de spionaj din partea ţărilor occidentale prin lansarea de 
agenţi parasutati pe teritoriul României, Bulgariei şi Ungariei. 
Mai mult, la 27 mai 1952 s-a semnat la Paris Tratatul cu 
privire la crearea „Comunităţii Defensive Europene” (C.D.E.) 
cu participarea Franţei, Belgiei, R.F. Germania, taliei, 
Olandei şi Luxemburgului, ca organizaţie de apărare cu 
tendinţe suprastatale. Acest eveniment a îngrijorat ţările 
aflate în orbita sovietică, întrucât Tratatul stipula obligaţia 
C.D.E. de a susţine Pactul Atlantic şi extinderea garantiilor 
de securitate ale NATO asupra organizaţiei militare vest- 
europene. De asemenea, pronunţarea sentinţei de 
condamnare la moarte a lui Nikos Beloianis şi a altor oameni 
politici de stânga, la Atena, sub acuzaţia de a fi desfăşurat 


40 Ibidem, p. 144. 

„activităţi de spionaj comuniste” (sentinţa fiind executată la 
30 martie 1952)" a tras un serios semnal de alarmă pentru 
structurile informative militare din statele socialiste limitrofe 
sau din imediata apropiere a Greciei. 

Pe lângă cooperarea cu structurile informative militare 
din ţările „frăţeşti”, Direcţia de Informaţii din M.St.M. a 
beneficiat de norme şi protocoale de colaborare în probleme 
de interes reciproc la nivelul Ministerului Forţelor Armate, cu 
Ministerul Afacerilor Interne, Ministerul Afacerilor Externe, 
Ministerul Comerţului Exterior şi cu alte instituţii centrale de 
stat. 

POLITICA DE CADRE ÎN SECURITATE 


Pentru a ne edifica mai bine pe mâinile cui a încăput 
aparatul de securitate şi cât de profesionist s-a lucrat în 
domeniul apărării regimului comunist din România, va trebui 
să stăruim asupra: câtorva date biografice ale celor care s- 
au aflat în funcţiile de comandă ale ierarhiei de vârf; 
evoluţiei efectivelor; sistemului de pregătire a cadrelor; 
rolului concret al consilierilor sovietici în coordonarea activi- 
tatii de securitate. 


Spioni sovietici în fruntea Securităţii 


Figurile cele mai sinistre care au condus Securitatea în 
perioada de început au fost Gheorghe Pintilie (n. 1903 - m. 
1977) şi Alexandr Nicolschi (n. 1914 - m. 1992). În vremea 
lor, organele de securitate au făcut represiuni în masă; 
amândoi fiind consideraţi de un memorialist al fostei instituţii 


41 Relaţii internationale postbelice 1945-1964, vol. 1, Bucureşti, Editura Politică, 
1983, passim. 

ca „nişte bate ale KGB-ului”. 

Generalul Gheorghe Pintilie, după numele real Pantelei 
Bodnarenko (conspirativ „Pantiuşa”), a fost acel „maestru în 
arta camuflajului şi a conspiratiilor tenebroase”, care „a 
lucrat direct cu Gheorghiu-Dej şi cu consilierii sovietici, 
adeseori prin totala ignorare a Ministerului [de Interne — 
n.n.]"*, şi căruia, în ciuda crimelor şi abuzurilor de care s-a 
făcut vinovat — crime „demascate” la Plenara din aprilie 
1968, ceea ce a dus la excluderea sa din partid —, Nicolae 
Ceauşescu i-a acordat ordinul „Tudor Vladimirescu” clasa a 
doua, în 1971, cu ocazia „semicentenarului” PCR. Pintilie era 
originar din Transnistria, de naţionalitate evreu ucrainean şi 
cu cetăţenie rusă. Adolescenta sa a coincis cu anii sângeroşi 
ai revoluţiei bolşevice din Rusia. Belu Zilber ştia despre 
Pintilie că luptase ca soldat în trupele de cavalerie ale 
vestitului general, devenit apoi maresal, Budionii şi că „zeci 
de ani ucisese cu mâna lui multi duşmani” de clasă“. În anii 
'20 a fost recrutat de Serviciile secrete sovietice (GPU), şi 
folosit în acţiuni de spionaj în ţările vecine cu URSS. 
Organizaţia de spionaj din care făcea parte Pintilie avea 
centrul la Tiraspol, iar în 1928 şefii săi l-au trimis în România 
pentru a organiza o agentură pentru informaţii şi diversiune 
în favoarea Rusiei sovietice“. 

Din datele introduse în circuitul istoriografic rezultă că 
Pintilie nu a ajuns niciodată să stăpânească limba română, 
nu a avut nici cea mai mică legătură cu stilul de viaţă, cu 
interesele si aspiraţiile poporului român. Intreaga sa 
activitate şi-a dedicat-o servirii intereselor sovietice în 
România, adică subminării vieţii economice, politice şi 
militare româneşti, motiv pentru care a şi fost arestat şi 
condamnat tn 1937 la 20 de ani temniţă grea. Detentia şi-a 
petrecut-o la închisorile Doftana, Văcăreşti şi Caransebeş 
unde a făcut cunoştinţă cu o serie de comunişti români, 
printre care Gheorghiu-Dej, Teohari Georgescu şi losif 
Chişinevski de care s-a legat printr-o strânsă prietenie şi de 


42 „Lumea magazin”, nr. 9/1999, p.57. 

43 Vladimir Tismăneanu, Arheologia terorii, Bucuresti, 1992, p.90. 

44 Herbert (Belu) Zilber, op. cit., 176. 

45 Mihai Pelin, Un veac de spionaj, contraspionaj şi poliţie politică. Dicţionar 
alfabetic, Editura Eelion, Bucureşti, 2003, p.217. 

la care a primit misiunea „specială” de a se ocupa cu munca 
informativă si contrainformativa în scopul identificării 
agenţilor serviciilor secrete româneşti strecurati printre ei“. 
Se pare că n-a fost o treabă uşoară sau la îndemâna oricui, 
dacă avem în vedere afirmaţia lui Eugen Cristescu 
confirmată şi de documentele sovietice potrivit căreia 
Partidul Comunist din România nu a avut mai mult de 1 150 
de membri, din care jumătate erau agenţii lui Sava 
Dumitrescu, specialistul Sigurantei în problema comunistă. 

După lovitura de Palat de la 23 august 1944, Pintilie a 
fost pus în libertate şi a devenit şeful Departamentului 
Special al Comitetului Central al PCR, în realitate adjunct 
pentru probleme de securitate al şefului rezidentei INU din 
Bucureşti, postură în care avea să joace rolul de „autentică 
eminenta cenusie” a conflictelor şi intrigilor din anii de 
început ai regimului comunist din România. Până să ocupe 
funcţia de şef al Direcţiei Generale a Securităţii Poporului, 
Pintilie s-a remarcat prin săvârşirea, din ordinul lui 
Gheorghiu-Dej, a unor asasinate, dintre care uciderea mi- 
şelească a lui Ştefan Foriş, fost secretar general al partidului 
(1940-1944), a fost cea mai oneroasă”. Pintilie l-a omorât pe 
Foriş, zdrobindu-i teasta cu o bara de fier. Apoi a dat 
instrucţiuni pentru uciderea mamei lui Foriş; aceasta fiind 
înecată, în râul Criş, cu pietre de moară legate în jurul 
gâtului. 

Inainte de înfiinţarea organelor de securitate, „Pantiuşa 
s-a servit de Siguranţă şi de Jandarmerie pentru masacrarea 
intelectualitatii româneşti” - mărturisea generalul Nicolae 
Plesita*. După cum rezultă dintr-o declaraţie a lui Pintilie, din 
30 august 1968, multe lucruri (e vorba despre crime) le-a 
făcut „din convingere”, iar altele din respectul faţă de 
„disciplina de partid”. Mai mult, lichidarea unor membri de 
rând ai partidului, care se dovediseră într-adevăr ca 
îndepliniseră misiuni informative pentru Siguranţă, se făcea 
doar în urma unui ordin sau a unei „indicaţii” din partea 
46 Valeriu Bălteanu, Agenţii NKVD şi consilierii sovietici din MAI şi Securitate, în 
„Dosarele istoriei”, nr. 3, 1996, p.33-36. 
47 Vezi declaraţia dată de Gheorghe Pintilie la 15 mai 1967, publicată în „Dosarele 
istoriei”, nr. 3 (8), 1997, p.33-36. 


48 „Lumea magazin”, nr. 9/1999, p.57; vezi şi Constantin Olteanu, Moartea mamei lui Foris, 
în „Dosarele istoriei”, nr. 11851), 2000, p.70-73. 

secretarului general, de genul „să fie curăţat””. 

În noiembrie 1945, Pintilie a primit sarcina de la Emil 
Bodnăraş să-l urmărească pe Lucrețiu Patrascanu, pe motiv 
că acesta era „un element tânăr, intelectual şi se ridica prea 
repede în ierarhia de partid”. La 20 februarie 1948 Pintilie 
împreună cu Alexandr Saharovski, mai marele consilierilor 
sovietici din România, au trimis Moscovei un raport secret în 
care pretindeau că Lucrețiu Patrascanu ar fi fost informator 
al Sigurantei în timpul războiului. Se punea în aplicare planul 
de discreditare, a lui Pătrăşcanu“. La 28 martie 1948, în 
alegerile pentru Marea Adunare Naţională, Pintilie a fost ales 
deputat de lalomiţa, făcându-şi, astfel, intrarea ,legal” în 
viaţa politică a României. O lună mai târziu Pintilie personal 
l-a arestat pe Pătrăşcanu şi a condus apoi operaţia menită să 
„probeze” că a fost spion în slujba „imperialiştilor anglo- 
americani”. Pe baza „dovezilor” strânse de Pintilie, Lucrețiu 
Pătrăşcanu a şi fost supus apoi unui interogatoriu secret în 
timpul căruia s-au folosit metode violente spre a-i smulge 
mărturisiri compromiţătoare despre „pactizarea cu duşmanul 
de clasă”, pentru ca în cele din urmă, la 14 aprilie 1954, deci 
după moartea lui Stalin, să fie executat la închisoarea Jilava. 

Prin Decret al Prezidiului Marii Adunări Naţionale a RPR 
din 28 august 1948, Gheorghe Pintilie a fost ridicat în gradul 
de general-locotenent de securitate şi numit în funcţia de 
director general, însărcinat cu conducerea DGSP. Într-un 
document de sinteză provenit din prestigioasele Arhive 
Diplomatice ale Ministerului de Externe francez, elaborat la 
20 martie 1950, privind principalii lideri politici de la 
Bucureşti, Gheorghe Pintilie era caracterizat ca „foarte dotat 
şi inteligent”, omul „de încredere al Anei Pauker şi al MGB” 
(Ministerul Sovietic al Securităţii Statului creat în martie 


49 „Dosarele istoriei”, nr. 3 (8), 1997, p.37. 

50 Din documentele publicate privind „Procesul Pătrăşcanu” nu rezultă probe care 
să dovedească faptul că Lucrețiu Pătrăşcanu ar fi fost agent al Sigurantei româneşti 
sau al serviciilor de spionaj anglo-americane. lon Mihai Pacepa susţine în „Cartea 
neagră a Securităţii”, că liderii de la Kremlin şi conducerea PCR de la Bucureşti au 
înscenat un asemenea proces pentru că Pătrăşcanu se opusese, la 20 februarie 1948, 
în calitate de ministru al Justiţiei, la anularea cetăţeniei regelui Mihai. Pătrăşcanu ar fi 
susţinut în faţa lui Gheorghiu-Dej că se face „o greşeală istorică”, întrucât regele 
Mihai fusese decorat cu înalte distictii atât de sovietici cât şi de americani pentru 
„curajul dovedit la 23 august 1944”. 

1946, devenit în martie 1954 KGB — n.n... 

În calitate de adjunct al ministrului Afacerilor Interne, 
Pintilie a cunoscut şi aprobat metodele barbare de 
„demascare” şi ,reeducare” aplicate asupra deţinuţilor 
politici de la penitenciarele Piteşti şi Gherla, în anii 1949- 
1951, în care sens a indicat „să nu se aleagă metodele, ci 
numai scopul să fie realizat”. Prin aşa-zisa acţiune de 
„demascare”, în care s-a folosit bătaia şi cele mai cumplite 
torturi, s-a urmărit obţinerea de informaţii de la deţinuţii 
legionari. Informaţiile erau apoi folosite de Pintilie pentru a 
semna noi ordine de arestare, anchete şi condamnări”. 

Un important memorialist din rândurile foştilor ofiţeri de 
securitate, colonelul (r) Gheorghe Crăciun, cel care în 
perioada 1958-1964 a condus reeducarea deţinuţilor 
legionari de la Aiud, ne-a lăsat câteva consemnări 
interesante despre primul şef al Securităţii. „Eu il 
consideram pe Pintilie — spune colonelul (r) Gheorghe 
Crăciun — un om simpatic, care bea multă vodcă, fumează 
multe ţigări Plugar, care au fost confiscate de organele 
noastre şi că se închide în birou ceasuri şi zile întregi, unde 
lucrează, el ştie ce, fumând ţigară de la ţigară şi golind sticle 
de vodcă. Era simpatic ca un clovn de circ, vorbea stricat şi 
vulgar româneşte, cu rezerve întotdeauna în ceea ce spune, 
adică vorbele şi instrucţiunile lui lăsau loc la interpretări, 
având posibilitatea să retracteze ceea ce a spus dacă nu era 
favorabil, şi să mintă ca orice precupeata, vânzătoare de 
castraveți sau găini, fără să roşească, privind în fata cu 
rânjet şi greață pe cel pe care îl instruia sau îl minţea”*. 
Acelaşi memorialist a mai mărturisit că Pintilie era un „tip 
şmecher, mincinos, superficial şi destul de dusmänos fata de 
oamenii care nu-i erau lui pe plac”; „un om slab pregătit dar 
avea spate puternic: NKVD”*; „pentru Pintilie libertatea sau 
viaţa unui om nu contau mai mult ca a unei vieţuitoare 


51 Ovidiu Bozgan, Lideri comunişti români în Arhivele Diplomatice franceze, în 
„Magazin istoric”, s.n., noiembrie 1998, p. 32. 

52 „Memorie. Revista gândirii arestate”, nr. 13/1995, p.57. 

53 Colonel (r) Gheorghe Crăciun, Aiudul, temniţă grea, în Securitatea, poliţie 
politică, dosare, informatori, ed. General div. (r) Neagu Cosma, Bucureşti, 1998, 
p.188. 

54  Ibidem, p. 192. 


45 


oarecare””. 

Despre trăsăturile de caracter, abuzurile şi fărădelegile 
lui Pintilie ne vorbesc şi alte documente memorialistice. 
Pavel Ştefan, fost ministru al Afacerilor Interne, în perioada 
27 iunie 1953-19 martie 1957, îşi amintea: „In vara anului 
1951, au fost aduşi la Rahova un număr de 300-500 de tineri 
studenţi şi studente, găsiţi vinovaţi că au frecventat 
bibliotecile străine — franceză şi engleză —, căutând 
manuale pentru studiu. Bănuindu-se că la aceste biblioteci ar 
fi focare de spionaj, au fost arestaţi toţi studenţii care au 
trecut prin aceste biblioteci, ba ceva mai mult, au fost 
arestaţi şi cei care se opreau la poartă şi se uitau înăuntru! 
[...]. În nenumărate rânduri am raportat tovarăşului Pintilie, 
ministrul adjunct, aspecte diferite, în sensul că erau aduşi 
oameni, unii în locul altora, prin confuzie sau asemănare de 
nume. De fiecare dată îmi răspundea că nu e treaba noastră 
şi că e bine să nu ne amestecăm”*. Colonelul Bădică llie îşi 
amintea şi el: „Dacă se pregătea masa mai bună pentru 
deţinuţi, tovarăşul Pintilie era informat şi trăgea la 
răspundere comandantul penitenciarului sau coloniei de 
muncă, spunându-i că dacă dă mâncare mai bună la deţinuţi 
pactizează cu duşmanul de clasă””. 

Din cercetarea unor documente din fosta Arhivă a 
Securităţii, preluată de Serviciul Român de Informaţii, rezulta 
că Pintilie era foarte bine informat despre tot ceea ce se 
întâmpla în penitenciare şi coloniile de muncă forţată de la 
Canalul Dunăre-Marea Neagră, întrucât îşi organizase o 
structură informativă, aşa-numitul „Serviciu D” pe care-l 
coordona direct şi în mod secret şi prin intermediul căruia 
impunea metodele de „reeducare prin muncă”. Aşa se 
explică faptul că Pintilie era capabil să dea explicaţii pentru 
orice caz în parte. lată câteva pasaje din destăinuirea 
fostului ministru de Interne, despre Pintilie, aşa cum au fost 
consemnate într-o stenogramă din 1968: „A fost un avocat 
pe nume Calotă, care ne-a ajutat mult în 1945. L-au arestat 
pentru că era national-taranist şi i-au luat casa. L-am 
întrebat de ce a fost arestat, poate că a spus ceva. Mi-a 


55 Ibidem,p. 193. 

răspuns că nu. Atunci l-am luat la telefon pe Pintilie şi l-am 
întrebat, pentru că îl cunoştea foarte bine. Pintilie mi-a 
răspuns: «câţi nu am arestat noi că am avut nevoie de 
case»"*. Un alt caz asemănător povestit tot de Pavel Stefan: 
„Procurorul Georgescu Alexandru în procesul lui Maniu, după 
judecare, vine la mine în audienţă cu rugămintea să-i dăm o 
mână de ajutor: «Ştiţi, eu am servit partidul, am executat 
toate ordinele primite, iar soţia mea este acum arestată 
pentru că în timpul procesului a dat unuia dintre ei 25 de lei 
pentru a-l ajuta. A fost arestată fara să fie condamnată». I- 
am raportat acest caz lui Pantiuşa şi l-am întrebat cum se 
poate aşa ceva? El mi-a răspuns: «Acum a venit şi rândul 
ein”? 

Cu indreptatire, sociologul si politologul Vladimir 
Tismăneanu aprecia că „poziţia extraordinară a lui Pantiusa 
în fruntea Securităţii româneşti vorbeşte despre nemiloasa 
înfeudare a ţării fata de Uniunea Sovietică, despre 
servilismul nemărginit al comuniştilor români şi în primul 
rând al lui Gheorghiu-Dej, în raport cu «marea vecină de la 
Răsărib”%. 

Istoricul britanic, Dennis Deletant, face şi el referire la 
acest aspect, dar aduce în discuţie situaţia soţiei lui 
Gheorghe Pintilie, Ana Toma. Aceasta era o versată agentă a 
Direcţiei de Informaţii Externe a NKVD, ceea ce 
demonstrează „controlul absolut pe care-l instituise 
Securitatea sovietică asupra conducerii statului român”. Ana 
Toma (Grossman) era agentă sovietică tipică pentru rolul 
rezervat femeilor de către NKGB/INU (Directoratul | care se 
ocupa de spionaj), supranumite în cercurile activiştilor de partid 
„amazoane”*!. 

Referindu-se la nivelul de gândire a lui „Pantiuşa” şi la 
felul în care înţelegea rolul serviciilor secrete, fostul general 
de securitate Nicolae Plesita îşi amintea că „voia brute, nu 
inteligente în războiul inteligenţelor”. „Aducem, mă, din 
agricultură, din fabrici, cum ar fi, mă, iar la o adică punem 

şepcile alea albastre în pari să se sperie reacţiunea”, ar fi 
spus Pintilie lui Plesità®. 

Când, în august 1963, activitatea lui Pintilie în 
beneficiul sovieticilor a început să fie mai bine cunoscută de 
către conducerea PMR, Gheorghiu-Dej a afirmat într-o 
şedinţă a Biroului Politic un aspect extrem de interesant, 
privind comportamentul unui spion atât de versat. „La 
recepţia aceasta de la 23 august [1963 -  n.n.] — spunea 
Gheorghiu-Dej - l-am văzut pe Pintilie şi l-am întrebat: ei, ce 
faci Pantiuşa? N-a zis nimic, avea o înfăţişare ca daca ar fi 
avut un pistol ar fi tras. A dat mâna, a mormăit ceva şi a 
plecat repede”. Supărarea lui Pintilie se datora îndepărtării 
sale din funcţia de adjunct al ministrului Afacerilor Interne. In 
opinia fostului general de securitate, Nicolae Plesita, 
Pantiuşa, deşi ar fi fost duplicitar, totuşi Gheorghiu-Dej a 
ţinut mult la el din trei motive: „l-a recrutat în puşcărie; l-a 
folosit după 23 august 1944 în lupta pentru putere cu Foriş şi 
gruparea ilegaliştilor neromâni; l-a manevrat în anihilarea 
grupării Ana Pauker, Vasile Luca, Teohari Georgescu”. La 
ancheta din 1965-1968, efectuată de organele de partid 
pentru demascarea abuzurior făcute de organele Securităţii, 
Pantiuşa a dezvăluit că Partidul Comunist din România „avea 
două conduceri şi una trebuia să dispară”. Ce a făcut primul 
şef al Securităţii pentru a rezolva această problemă ne 
spune acelaşi memorialist: „Mintea lui Pantiuşa s-a oprit la 
rangă”“. 

Un alt personaj important din conducerea Securităţii de 
la Bucureşti a fost Boris Grumberg, alias Alexandr 
Sergheievici Nicolschi. Printr-o fericită întâmplare, dosarul de 
la SSI a lui Nicolschi — „rătăcit” printre documente lipsite de 
importanţă — s-a păstrat, mai precis nu a fost găsit de cei 
care au făcut curăţenie în arhivele fostelor servicii secrete 
româneşti. S-a păstrat, de asemenea, şi dosarul lui de 
membru al partidului comunist, ceea ce se dovedeşte 
benefic pentru istoriografie. Din actele acestor dosare 
decurge că s-a născut la 2 iunie 1915 în Chişinău. In 

documentele mai vechi (declaraţiile din 1941) apare anul 
naşterii 1914, iar ca oraş natal Tiraspol. Din autobiografia 
redactată în limba rusă — document păstrat în dosarul de 
partid — rezultă că era de naţionalitate evreu, de profesie 
mecanic şi avea ca studii 8 clase“. În 1931 a intrat ca 
mecanic la un atelier de gravură în metale şi giuvaiergie, 
unde a lucrat până în 1937. Intrarea sa în Uniunea 
Tineretului Comunist datează din 1923, iar în anul următor a 
fost arestat şi reţinut timp de două săptămâni la Siguranţă. 
Armata a făcut-o la Regimentul 2 Transmisiuni laşi, în 
perioada 1937-1939, unde a obţinut gradul de caporal. La 
ieşirea din armată s-a angajat ca mecanic transmisiuni la 
centrala telefonică din Chişinău. Pe timpul stagiului militar, 
Nicolschi a desfăşurat activitate informativă „individuală”. 
După cum singur a mărturisit — într-un document din do- 
sarul de partid —, „sporadic” lua legătura cu un tovaras, 
Kasenberg, cunoscut în activitatea de la Chişinău sub 
numele conspirativ „Blondul”“. Nicolschi avea la rândul lui 
numele conspirativ „Vasea”. A devenit membru PCR în 1937, 
deşi îşi declarase apartenenţa politică din 1932%. În 
organizaţiile comuniste basarabene aliate direct Centrai 
internationalei comuniste de la Moscova, Nicolschi a activat 
şi sub alte nume de cod, precum: Bărbat, Feodorov, Mihai, 
Pietraru, Alexandru Petrenco, Tili si Viastar®. 

Cât de ataşat a fost Alexandr Nicolschi faţă de 


65  Vezi documentul reprodus în facsimil, în „Memoria. Revista gândirii arestate”, nr. 9, 1993, p.129. 
66  Jbidem, p.123. 

România, a mărturisit-o într-o autobiografie pentru dosarul de 
partid: „În iunie 1940, când Basarabia a fost eliberată de U.R.S.S. 
am rămas la Chişinău, în adevărata mea patrie pe care o 
servisem şi până atunci prin acţiunile mele revolutionare’””. 

La ancheta efectuată în perioada 6-12 iunie 1941 de 
locotenent-colonelul magistrat Emil Velciu, şeful Secţiei a 
VIII-a Juridica a SSI, Nicolschi a recunoscut că fusese recrutat 
de Serviciul de spionaj sovietic (NKVD) — de către căpitanul 
Andreev — şi trimis în România cu misiunea de a culege 
informaţii despre starea de spirit a populaţiei, poziţia 
strategică şi dotarea trupelor române din oraşele Bucureşti, 
Buzău şi Botoşani. Pentru realizarea acestei misiuni a urmat 
un curs de pregătire, unde a învăţat orientarea în teren cu 
ajutorul compasului şi al busolei, citirea hărţii, instrucţiuni cu 
privire la dispozitivul pazei la frontieră, date asupra semnelor 
distinctive în armata română, norme de conduită pentru a nu 
fi suspectat ş.a. | s-au înmânat şi acte false, printre care: un 
ordin de lăsare la vatră al Regimentului 2 Transmisiuni, pe 
numele caporal Ştefănescu Vasile, un livret militar pe acelaşi 
nume, un ordin de rămânere la vatră în caz de mobilizare, un 
certificat de bună purtare, precum şi un buletin de înscriere 
la biroul populaţiei. Totodată, primise şi suma de 13 450 lei 
pentru întreţinere. În noaptea de 16 mai 1941 a trecut 
clandestin frontiera în România, iar în dimineaţa zilei 
următoare a fost găsit ascuns de către grănicerii români, 
aproape de cărarea de patrulare. Prin sentinţa nr. 481 din 7 
august 1941, Curtea Martiala a Comandamentului IV 
Teritorial l-a condamnat la muncă silnică pe viaţă pentru 
„tentativă de crimă si spionaj””. Anii de detenţie şi i-a 
petrecut mai întâi la închisoarea Ploieşti, după care a fost 
transferat la Aiud, unde se mai aflau internaţi, în aceeaşi 
perioadă, şi alţi spioni sovietici, între care Vladimir Gribici, 
Simion Zeiger şi Afanasie Şişman. 

La 24 august 1944, Nicolschi a fost pus în libertate, beneficiind de 
Înaltul Decret regal nr. 1624 prin care se amnistiau toate pedepsele 

deţinuţilor politici”, şi încadrat ca ajutor de responsabil 
politic în Frontul Liber Popular. La 15 mai 1945 a fost 
transferat la Direcţia generală a Poliţiei de Siguranţă din 
cadrl MAI unde a condus Corpul (la acea dată singura 
structură cu rol de poliţie politică din România) şi apoi 
inspector în SSI. După constituirea Brigăzii Mobile în cadrul 
Sigurantei Generale, Nicolschi a fost numit şeful acestei 
structuri, care a pornit o represiune cruntă împotriva 
opozanților sovietizării ţării. Tot in 1945, a fost reprimit în 
PCR, conform unei hotariri a Comitetului Central, 
reconsiderâmdu-i-se şi vechimea de membru de partid”. 

In august 1945, Nicolschi a fost însărcinat cu 
anchetarea celor arestaţi pe motiv de apartenenţă la 
organizaţia „T” (se pare, una dintre primele organizaţii 
anticomuniste create în România după ocuparea teritoriului 
ţării de către trupele sovietice). Anchetatorii care făceau 
parte din echipa lui Nicolschi aveau misiunea de a smulge 
mărturisiri, chiar şi false, inculpatilor sau declaraţii cat mai 
compromiţătoare, favorabile tezei privind implicarea in 
„activităţi subversive” a partidelor tradiţional democratice 
(PNL, PNT; PSD) şi a generalului Nicolae Rădescu, fost prim- 
ministru alungat de comuniştii sprijiniți de Visinski, la 6 martie 
1945”. 

In calitate de sef al Corpului Detectivilor, inspectorul 
Alexandr Nicolschi a încheiat, la 9 aprilie 1946 la Bucuresti, 
un proces-verbal cu locotenent-colonelul Rodin, prin care 
,detinutii” lon Antonescu, Mihai Antonescu, Constantin 
Pantazi si Constantin (Piky) Vasiliu, veniti de la Moscova — 
unde fuseseră anchetati —, au fost predati părţii române. O 
data cu ,detinutii” au fost predate şi obiectele personale ale 


71 Întrucât Nicolschi fusese condamnat pentru spionaj contra intereselor României, pe bază 
de probe indubutabile, înseamnă că în mod normal nu trebuia să beneficieze de acest 
Decret regal prin care se acorda „amnistia politică”. Eliberarea lui Nicolschi şi a 
celorlalţi spioni sovietici a însemnat probabil o concesie făcută comuniştilor de către 
noile autorităţi instalate la conducerea ţării după actul de la 23 august, avându-se în 
vedere prezenţa trupelor Armatei Roşii pe teritoriul românesc şi contribuţia lui Emil 
Bodnăraş, un alt spion sovietic (cu numele conspirativ „Inginer Ceauşu”) la realizarea 
actului de la 23 august 1944. 

72 Mihai Pelin, op. cit., p.203-204. 

73 Vezi pe larg Dan Cernovodeanu, Una dintre primele mişcări de rezistenţă 
anticomunistă: Organizația „T”, în „Arvivele totalitarismului”, an VII, nr. 24-25, (3-4/1999), p. 211- 

maresalului lon Antonescu, ceea ce dovedeşte că la acea 
dată Nicolschi ajunsese deja un personaj important în 
Serviciile de siguranţă ale regimului politic dominat de 
forţele procomuniste”. 

O dată cu înfiinţarea Securităţii şi până în 1953 
Nicolschi a îndeplinit funcţia de locţiitor al directorului 
general al DGSP (DGSS din 1951, cu gradul de general- 
maior), iar de la această dată şi până în 1961, secretar 
general în Ministerul Afacerilor Interne. 

Nicolschi s-a bucurat de o puternică susţinere din 
partea Moscovei, rezintând cel mai mult în fruntea ierarhiei. 
Tentativa lui Alexandru Drăghici, din 1954, de a scăpa de 
Nicolschi, făcându-l răspunzător de „fenomenul Piteşti” s-a 
soldat cu un eşec. Cei doi demnitari din fruntea Securităţii au 
fost chemaţi la Centrala KGB de la Moscova, unde lui 
Drăghici i s-a pus în vedere, fără menajamente, că Nicolschi 
„trebuia să rămână în funcţie” La acea dată, Drăghici 
deţinea informaţii potrivit cărora Nicholschi primea salariu 
prin Ambasada sovietică de la Bucureşti şi că implicit era 
ofiţer al KGB plasat la vârful piramidei Securităţii. Generalul 
Nicolae Plesita, care l-a cunoscut pe Nicolschi, spunea 
despre el că „a fost un om de conjunctură, adus prin 
imixtiune”. Prin astfel de indivizi „politicul îşi făcea jocurile în 
serviciile secrete””. Cu ocazia altui interviu, acelaşi 
memorialist a ţinut să precizeze că „ceea ce au făcut 
Nicolschi şi Pantiuşa n-a fost caracteristica serviciilor noastre 
de informaţii. Aşa era politica ocupantului”. 

La 31 ianuarie 1961, Nicolschi a fost trecut în rezervă, 
cu gradul de general locotenent, acordându-i-se dreptul de a 
purta uniformă. Din fişa sa de cadre mai rezultă că, în 1959, 
a absolvit Academia de Studii Economice, la fără frecvenţă”, 
după un sistem absolut original şi asupra cărui vom stărui 
mai pe larg în capitolul următor. 

Ca pensionar a locuit într-un apartament din strada Olga 
Bancic (redevenită Alexandru Philipide) nr. 7 şi înainte de 
decembrie 1989 a avut o pensie de 4200 lei. După 1990, 


74 Ancheta mareSalului Antonescu la Moscova... 

Nicolschi a devenit, alături de Alexandru Drăghici, principalul 
acuzat, în viaţă, de săvârşirea represiunii comuniste din anii 
'50. | s-a luat si un interviu pentru postul national de 
televiziune în cadrul „Memorialului durerii”. Iscodit asupra 
crimelor pe care le-a iniţiat, Nicolschi a răspuns: „Au fost 
legionari şi fascişti”. Este exact teza care a otrăvit conştiin- 
tele atâtor generaţii de ofiţeri de securitate, potrivit căreia în 
România doar legionarii şi fasciştii şi-au făcut de cap şi 
nimeni altcineva. De asemenea, ziaristul Lucian Popescu i-a 
luat un consistent interviu, publicat în săptămânalul „NU”, în 
care Nicolschi apare ca un bătrânel senil şi neprihănit, cu 
„incontestabile merite revoluţionare”, iar despre atrocitățile 
şi crimele regimului comunist din anii'50, parcă nici n-ar fi 
existat”. Comunicatele de presă i-au anunţat decesul în ziua 
de 17 aprilie 1992. A fost incinerat la crematoriul „Cenuşa” 
din Bucureşti”. 

La fel ca şi Securitatea internă, Direcţia de Informaţii 
Externe (DIE) a avut în funcţiile de comandă oameni de 
aceeaşi factură cu Pintilie şi Nicolschi“. Astfel, primul şef al 
DIE a fost generalul Vasile Vâlcu, un comunist bulgar care, în 
realitate, era ofiţer acoperit al INU/PGU (Directoratul | — 
serviciul de spionaj sovietic). Era poreclit „Bulgarul” şi 
vorbea stricat româneşte. Succesorul său, Mihai Gavriliuc, 
ucrainean, era total analfabet şi vorbea româneşte mai prost 
decât „Bulgarul”. Adjunctul şefului DIE a fost la început 
colonelul Wilhelm Einhorn. Era de origine evreu maghiar şi 
abia vorbea româneşte. Indeplinise funcţia de comisar politic 
al unei brigăzi internaţionale în timpul Războiului Civil din 
Spania (1936-1937), iar după victoria forţelor naţionaliste 
conduse de Franco s-a refugiat la Moscova. Acolo, Einhorn a 
devenit ofiţer INU şi a fost trimis să lucreze pentru 
Comintern. In timpul celui de-al doilea război mondial a avut 
misiunea să recruteze prizonieri români şi maghiari pentru 
spionajul sovietic. În 1944, Einhorn a venit în România, a fost 
infiltrat în Siguranţă, iar la crearea DGSP a fost numit şef al 
Direcţiei Regionale de Securitate Cluj, de unde a fost 

transferat în 1951 la DIE. 

Colonelul Adalbert ljac (Iszaek), al doilea adjunct al 
şefului DIE, fusese şi el membru al unei reţele de spionaj 
sovietic în Budapesta, în timpul celui de-al doilea război 
mondial. Tot în acea perioadă se pare că ar fi lucrat ca ofiţer 
INU în Franţa, acolo unde se afla cea mai puternică reţea de 
spionaj şi agenţi de influenţă ai URSS din Occident”. Soţia sa 
Magdalena se număra şi ea printre „amazoane”, acel corp de 
agente sovietice cu rol de a-şi supraveghea soţii, la rândul 
lor agenţi infiltrati în structuri de putere sau de securitate din 
afara spaţiului URSS. După 23 august 1944, Adalbert ljac a 
venit în România, cu grupul de consilieri sovietici, iar la 
înfiinţarea Securităţii a devenit adjunct al unui directorat 
regional din Transilvania, transferat în 1951 la DIE. 

Piotr Gonciaruk, alias Petre Petrescu, fost şef al 
Direcţiei de contraspionaj a Securităţii, până în 1953, era şi 
el în realitate agent NKVD lansat în România cu misiuni de 
spionaj, arestat, condamnat şi pus în libertate la 23 august 
1944, după 14 ani de detenţie. După îndepărtarea din 
Securitate a fost „recuperat” de sovietici şi, prin manevre 
oculte, a ajuns consilierul lui Serghei Nikonov (Sergiu 
Nicolau), şeful Direcţiei de Informaţii a Armatei. 

Pentru merite deosebite în activitatea de spionaj desfăşurată 
pe teritoriul României, agenţii sovietici infiltrati în structurile 
Securităţii erau premiaţi de Centrala de la Moscova a KGB- 
ului ori a GRU-ului. Aşa de pildă, un anume Holostenko, fost 
ofiţer de securitate, în timp ce se afla la Moscova în interes 
de serviciu, între anii 1956-1957, a fost decorat şi a primit un 
substanţial premiu în ruble ca o recunoaştere a serviciilor 
aduse Uniunii Sovietice. La fel şi Mişa Sadovici, care activase 
ca şef al corpului de translatori de pe lângă consilierii 
sovietici din Direcţia de contraspionaj a aparatului de 
securitate din România. Despre acesta, memorialiştii Neagu 
Cosma şi lon Stănescu susţin că fusese lansat peste linia 
frontului în România, în iarna anului 1943-1944, cu misiuni 

de spionaj şi diversiune. După 23 august 1944, Mişa Sadovici 
a ieşit din clandestinitate, fiind folosit de serviciul de spionaj 
sovietic; a reutit să se infiltreze foarte bine în structurile 
Securităţii, devenind în 1951 ofiţer cu gradul de maior în 
Direcţia de contraspionaj“. 

Desigur ca lista agenţilor sovietici încadraţi în 
Securitate si deopotrivă în structurile informative ale 
armatei, ori care au continuat să activeze şi după 1944 în 
vârful ierarhiei de partid, este mult mai cuprinzătoare. O 
cercetare exhaustivă şi formularea unor concluzii asupra 
acestei probleme încă nu s-a făcut de către istoriografie, 
datorită accesului limitat la dosarele de personal ale fostei 
Securitati. Doar istoricul Gheorghe Buzatu a publicat un 
document provenit din arhivele ultrasecrete ale fostului PCR, 
ce cuprinde o „listă cu 79 de agenţi lăsaţi de Kremlin în 
atenţia cabinetului lui Emil Bodnăraş”. Majoritatea dintre 
aceştia erau minoritari din Basarabia şi Bucovina, „unii 
agenţi notorii şi care aveau să se impună, în anii care urmau, 
printre promotorii şi executantii holocaustului roşu împotriva 
poporului roman”™. Ceea ce ni se pare extrem de interesant, 
este rolul lui Bodnăraş. Lista cu cei 79 de agenţi sovietici, din 
1946, demonstrează că Emil Bodnăraş a fost singurul 
demnitar de la Bucureşti care i-a cunoscut de la început pe 
toţi oamenii Kremlinului ce activau în România. Fără aportul 
lui Bodnăraş e greu să ne imaginăm şi să acceptăm uşurinţa 
cu care, dacă nu toţi, cea mai mare parte a agenţilor 
sovietici au fost îndepărtați ulterior, exact atunci când, la începutul 
anilor °60, Gheorghiu-Dej a dat dispoziţie ca organele de 
securitate „să fie curățate de oamenii Moscovei”, aspect 
asupra căruia vom reveni în capitolele următoare. 

Chiar si această succintă parcurgere a datelor 
biografice atât de misterioase şi contradictorii, ţinute până 
nu demult — şi probabil că nu întâmplător — la strict secret, 
despre viaţa şi activitatea spionilor sovietici din fruntea 
Securităţii, este elocventă pentru mesajul istoric. Fără 
îndoială că memoria istorică trebuie să păstreze vie, în 

primul rând imaginea eroilor şi martirilor neamului. Dar 
aceeaşi memorie va trebui să facă efortul de a nu-i uita nici 
pe călăii şi tortionarii neamului, indiferent de epocă, timpuri 
şi mentalități, pentru că uitarea sau omiterea lor, cu sau fara 
bună ştiinţă, în orice demers analitic, nu poate decât să 
creeze un tărâm fertil pentru reaparitia lor. Lecţia istoriei — 
singura credibilă pe lumea asta — este uneori extrem de 
dureroasă. Va trebui să ne obişnuim cu percepţia ei corectă, 
fără cosmetizări şi fără falsuri prin omitere. 


Evoluţia efectivelor şi profesionalismul 
cadrelor 


Momentul înfiinţării Securităţii a fost apreciat de-a 
lungul întregii perioade a regimului comunist din România ca 
„o mare realizare a partidului”, fără de care „nu s-ar fi putut 
desfăşura cu succes activitatea de făurire a noii orânduiri”*. 
La şedinţa de bilanţ, din 14 noiembrie 1952, cu directorii 
regiunilor de securitate şi miliţie, Alexandru Drăghici spunea: 
„Trebuie să fie clar organelor de Securitate că ele se 
bazează pe principii centrale, că au de dat socoteală numai 
în faţa ministrului Securităţii Statului, răspund de munca 
operativă, de toate ordinele numai în faţa ministrului 
Securităţii Statului, nu răspund în faţa organelor de Partid din 
regiune sau raion, ci numai în faţa ministrului Securităţii 
Statului”: 

Cine era acest Alexandru Drăghici, care-şi instruia 
subordonații să nu dea socoteală pentru activitatea lor, 
nimănui, nici măcar organelor de partid? Alexandru Drăghici 
a fost unul din „peştii cei mari” ai nomenclaturii regimului 
comunist din România. Şedinţa plenară a PMR, din 26-27 mai 
1952, hotărâse îndepărtarea lui Teohari Georgescu din 
funcţia de ministru al Afacerilor Interne pe care o deținuse 
încă din noiembrie 1944. Ca succesor, a fost numit Alexandru 
Drăghici, un vechi activist al partidului, om de încredere al lui 
Gheorghiu-Dej, care va menţine funcţia între 28 mai 1952-27 

ianuarie 1953 şi 20 martie 1957-20 august 1965. in 
intervalul 28 ianuarie 1953-19 martie 1957 şi 21 august 
1965-25 mai 1968 Alexandru Drăghici a îndeplinit funcţia de 
ministru al Securităţii Statului. Drăghici fusese adjunctul lui 
Gheorghe Pintilie la Secţia politică şi administrativă a 
Comitetului Central al PMR, printre sarcinile sale numărându- 
se supravegherea  contrainformativă a comuniştilor 
nomenclaturisti. Întrucât de numele lui Drăghici se leagă 
multe din afacerile tenebroase ale Ministerului Afacerilor 
Interne şi ale organelor de securitate, mai trebuie consemnat 
că în perioada 21 martie 1961-17 martie 1965, în paralel cu 
portofoliul Internelor a mai deţinut şi funcţia de 
vicepreşedinte al Consiliului de Miniştri“. Numele lui 
Alexandru Drăghici  întregeşte deci lista persoanelor 
responsabile de atrocitățile produse în societatea 
românească cu complicitatea instituţiei Securităţii şi a 
Ministerului de Interne. Nu întâmplător a fost caracterizat ca 
„un maniac al disciplinei fanatice şi un furibund adversar al 
oricărei manifestări de independenţă a spiritului”*; „omul care 
a simbolizat teroarea stalinistă în faza ei cea mai absurdă, cea 
mai atroce”; faptele personale ale lui Drăghici au avut un 
caracter criminal, el nu a evitat nici un moment să 
promoveze cel mai cumplit arbitrariu, să încurajeze 
„elementele cele mai abjecte din aparatul Securităţii şi 
pseudo-Justitiei comuniste””. Elocventă în acest sens este şi 
trufia cu care Drăghici a răspuns în faţa organelor de partid, 
la 3 iunie 1968, când a trebuit să dea socoteală pentru 
faptele sale: „Securitatea era şi este un instrument al 
partidului. Este obligată sa respecte legalitatea, dar /egalitatea 
o întoarcem cum ne convine'””! (subl. n.). Dacă aceasta a fost 
concepţia celui din vârful ierarhiei, să vedem în continuare 
cine, câţi şi ce pregătire au avut cei pe care i-a condus, adică 
personalul de rând, ce executa ordinele. 

Birocratia, maladie recurentă a regimului comunist, 

precum şi practica păguboasă de „a umfla schema” cu 
posturi inutile, dar bine remunerate, pentru a satisface 
nepotismele şi aspiraţiile carieriste, şi-au făcut din plin 
simțită prezenţa inca de la începuturile Securităţii. 
Semnificative în acest sens sunt datele atestate de 
documentele oficiale păstrate în arhivele româneşti şi ex- 
sovietice publicate recent, care concordă şi/sau întregesc pe 
cele oferite de memorialistica foştilor ofiţeri de securitate. 

Bugetul primei organigrame a DGSP din 1948 prevedea 
un efectiv de 4641 posturi, dintre care, la 11 februarie 1949, 
erau ocupate 3549. Dintre posturile neocupate, cele mai 
multe erau de ofiţeri superiori, lipsind din schemă un 
general-maior, 23 de colonei, 20 locotenent-colonei, 131 
maiori şi 330 căpitani. Nu la fel de mare era deficitul de 
cadre la subofiteri, existând chiar un excedent de 181 de 
subofiteri”. La scurt timp după înfiinţare, cele 10 direcţii 
centrale dispuneau de 1148 de ofiţeri, dintre care 848 erau 
înregistraţi ca personal de secretariat sau muncitori manuali. 
Deci raportul era de aproximativ 1 la 3 în defavoarea 
ofiţerilor din sectoarele operative. Cele două treimi din 
angajaţi erau pe posturi de secretari şi de personal auxiliar, 
dar toţi aveau grade militare chiar dacă funcționau ca 
dactilografe, chelneri sau instalatori. In teritoriu situaţia era 
identică. Cele 13 direcţii regionale de securitate foloseau 
2822 ofiţeri, aproximativ două treimi dintre aceştia îndeplinind 
munci normate sau lucrau ca personal auxiliar. 

Din punctul de vedere al liderilor comunişti, DGSP a 
avut la înfiinţare şi o bună „compoziţie socială”: 64% 
fuseseră muncitori, 4% ţărani, 28% funcţionari, două 
procente din personal nu şi-a precizat originea, iar alţi 2% 
dintre cei încadraţi erau intelectuali. Pentru a ne da seama 
cât de mari erau deosebirile sub aspect calitativ faţă de 
principalul „duşman din exterior”, să consemnăm că în 
aceeaşi perioadă, CIA (Agenţia Centrală de Informaţii, 
principalul serviciu de spionaj al SUA care a condus pe 

frontul secret războiul rece împotriva URSS şi a aliaţilor est- 
europeni ai sovieticilor) dispunea de un personal de 
aproximativ 18 000 de agenţi, din care 68% erau absolvenţi 
de cursuri universitare şi de doctorat, iar 78% din totalul 
cadrelor cunoşteau limbi străine de circulaţie internaţională 
şi aveau experienţă în activitatea din afara graniţelor SUA”. 

In 1951, o dată cu escaladarea „luptei de clasă”, luptă 
în care aparatul de Securitate din România era definit ca 
„sabie ascuţită a partidului”, organigrama DGSP a crescut de 
aproape 5 ori, ajungând la 15 280 posturi. Dintrea acestea 
erau ocupate doar 10 423, din care 4 173 cadre erau de 
origine muncitorească, 3 488 proveneau dintre ţărani săraci, 
508 din ţărani mislocati, 143 din muncitori agricoli, 853 din 
funcţionari, 131 din mici meseriaşi, iar 107 din familii de mici 
comercianţi”. Nivelul maxim al efectivelor instituţiei a fost 
înregistrat la sfârşitul anului 1955 şi în prima jumătate a 
anului 1956, totalizând 25 468 posturi, din care 14 841 
ofiţeri, 4455 subofiteri şi 6112 angajaţi civili”. 

Pentru anul 1956 documentele de arhivă atestă 
următoarea situaţie a cadrelor Securităţii în privinţa studiilor 
efectuate: 13,85% cu patru clase primare; 17, 16% cu cinci- 
şase clase primare; 49, 29% cu certificat de şapte clase; 
6,83% aveau absolvite opt-nouă clase medii; 9,51% 
absolviseră zece clase medii, iar angajaţii cu studii 
superioare reprezentau doar 3,36% din total”. 

Sub aspect etnic personalul Securităţii, în februarie 
1949, era structurat astfel: 83% români, 10% evrei, 6% 
maghiari, iar restul de 1% alte naţionalităţi. Primele statistici 
întocmite de ofiţerii cadrişti ai Securităţii relevă că din 60 de 
ofiţeri superiori, aflaţi în structurile de comandă, 38 erau 
români, 15 evrei, 3 unguri, 2 ucraineni, un ceh şi un armean. 
În Raportul din 11 februarie 1949, semnat de generalul 

Gheorghe Pintilie, se atestă şi componenţa naţională a 
personalului pe întreaga Securitate (aparat central şi 
teritorial): la Direcţia Generală (Aparatul Central) 890 români, 
127 evrei, 7 maghiari, 5 ruşi, 6 greci, 2 armeni, câte un 
iugoslav, ceh, bulgar, polonez, german şi italian; la Direcţia 
de Securitate a Municipiului Bucureşti erau 260 români, 22 
evrei, 2 maghiari, un rus, un armean şi un polonez; la 
Direcţiile Regionale de Securitate erau 1781 români, 192 
evrei, 205 maghiari, 15 ruşi, 12 iugoslavi, 5 cehi, 4 germani 
şi câte 3 bulgari, greci şi armeni”. Cu prea mici fluctuații 
aceste proporţii s-au păstrat până la începutul anilor ’60, 
când s-a declanşat procesul de „epurare”, în sens de 
„naţionalizare a aparatului de Securitate”. Acum putem 
aprecia mai bine veridicitatea afirmațiilor generalului Nicolae 
Plesita: „Eu, când am fost numit comandant al Regionalei [de Securitate] 
Cluj [1962-1967 — n.n.] am putut vedea că în Securitate nu erau 
decât unguri şi evrei. Ici colo, mai apărea şi cate un roman 
chior. Foarte greu mi-a fost să românizez aparatul din Cluj”*. 
Această afirmaţie comparată cu cifrele atestate documentar 
constituie desigur o exagerare. 

În funcţiile ierarhiilor de vârf la nivel central şi teritorial 
au fost preferate la început persoane alogene, de origine 
evreiască, maghiară sau de alte naţionalităţi. Raportul 
români/neromâni aflaţi în funcţii de decizie reflectă raportul 
existent în componenţa Biroului Politic al PMR. Pentru a 
ascunde faptul că sovieticii se aflau în realitate la 
conducerea Securităţii, numele ofiţerilor cu funcţii de 
comandă din principalele structuri au fost românizate. In 
fond „munca de mare răspundere” — cea de organizare a 
represiunii — trebuia dată în sarcina unor veterani ai mişcării 
comuniste şi a unor foşti agenţi acoperiţi ai NKVD, dintre 
care mulţi nu erau români”. „Semnificativ în acest sens — 
menţiona un fost ofiţeri de securitate — este şi faptul că la 
majoritatea fostelor regiuni, absolut nici un evreu nu era 
încadrat pe post de ofiţer simplu, toţi aveau funcţii de 
conducere, indiferent de pregătire, aptitudini, profesionalism 

etc., în timp ce ofiţerii de naţionalitate română erau, în 
cvasitotalitate, doar simpli lucrători executanţi'”. Şi poate ca 
nu întâmplător, pentru a fi numit într-o funcţie de comandă 
era absolut obligatorie calitatea de membru de partid şi 
absolvirea unui curs de specializare la Institutul „Felix 
Derjinski” din Moscova. Diploma sovietică avea valoarea 
unui bilet de intrare pe scara funcţiilor ierarhiei aparatului de 
securitate. Dar acest lucru era valabil pentru toate instituţiile 
statului român şi în mai toate domeniile de activitate. 

Mai trebuie făcută şi o altă precizare, şi anume că 
prezenţa preponderentă a ofiţerilor de origine evreiască în 
posturile de comandă, nu este o particularitate a instituţiei 
Securităţii regimului comunist din România. O situaţie 
asemănătoare o întâlnim şi în cadrul Ministerului de Interne 
şi a AVH-ului (Alami Vedélem Hivatal, Securitatea din 
R.P.Ungaria din acea perioadă). Documentele publicate de 
Vasili Mitrohin atestă de exemplu că, la începutul anilor '70, 
în Departamentul de Informaţii Externe al AVH-ului existau 
13 ofiţeri de origine evreiască dintr-un total de 17, ceea ce 
avusese menirea de „a irita Kremlinul”. Pe de altă parte, 
amănuntul este interesant, întrucât sugerează ideea că 
»nationalizarea” instituţiilor securităţii, cel putin din Ungaria 
şi România, nu ar fi fost pornită din iniţiative autohtone, ci 
tot Moscova s-ar fi aflat în spate. Cunoaştem astăzi mai bine 
din lucrarea monografică dedicată lui Stalin, de regretatul 
istoric militar Dimitri Volkogonov, despre „execesele 
antisemite” din ultimii ani de viata ai „tătucului de la 
Kremlin”, ceea ce constituie un alt argument privind 
adevărații inspiratori ai acestei politici. O politică ce irita 
Kremlinul dacă nu era tradusă în practică şi care s-a 
cimentat, nu e greu de ghicit, pe măsura acutizării ciocnirilor 
între KGB şi Mossad (serviciul de spionaj israelian). 

Comandanții din Securitate, Miliție, Armată, alături de 
activiştii cu funcţii importante în aparatul de partid şi 
administraţie formau „elita socială” a regimului comunist. 
Silviu Brucan este de părere că „toţi cei ce deţineau poziţii 
de conducere în sistemul de stat socialist (guvern, 


100  Neagu Cosma, Cupola..., p. 76. 
101 „Magazin istoric”, s.n., decembrie 2000, p.65. 


61 


administrativ, comandanţi militari, de miliţie sau de 
securitate) erau recrutaţi de regulă din aparatul de partid”. 
„Acest aparat — continuă autorul citat — constituia un grup 
Social observabil, identificabil şi, ca atare, distinct de restul 
societăţii. Membrii săi participau regulat la adunări de partid şi 
la cursuri de îndoctrinare ideologică, fiind în acest fel, 
modelati şi formaţi într-un anumit spirit şi cu o anumită 
comportare în societate. Coeziunea acestui grup social 
izvora din statutul membrilor săi şi din relaţiile speciale 
dintre aceştia, din poziţia lor în structura puterii, din salariile 
mari şi, în special, din accesul lor la o gamă largă de 
beneficii şi privilegii, toate la un loc, situând această elită 
socială, într-o categorie superioară aflată deasupra 
societăţii”!*. 

O evaluare asemănătoare este atestată şi de un 
document de analiză politică întocmit în anul 1965 de Grupa 
de Studii Sud-Est Europene din Ministerul de Externe al R.F. 
Germaniei. Bazat în cvasitotalitate pe informaţii furnizate de 
un fost activist al partidului comunist refugiat în Occident, 
documentul făcea referire la existenţa în România, în anii 
'50, a unei „clase privilegiate” de aproximativ 10 000 
persoane. O astfel de clasă „era formată din cadrele de 
conducere din industrie, agricultură, instituţii culturale, 
asociaţii de masă, armată şi Securitate” [subl. n.n.]. Despre con- 
figuratia etnică a privilegiaţilor regimului comunist din 
România, documentul citat sublinia că „era extrem de 
puternic iudaizat”, cu referire, mai ales la cadrele de 
conducere din ministerele de Interne şi Externe, din 
Comerţul Exterior, întreprinderi, universităţi si mass-media!*. 

Serviciile de spionaj sovietice au „donat” Securităţii numeroase 
alte cadre de conducere, care au îngroşat rândurile „elitei 
sociale”. „În fapt — preciza fostul general de securitate loan 
Mihai Pacepa, care în 1978 a cerut azil politic în SUA —, la 
cererea ei [a Securităţii — n.n.] nu a existat nici o singură direcţie 
centrală sau regională de securitate care să nu fi avut ofiţeri 

acoperiţi ai INU, în conducerea ei. Moscova a donat aceşti 
ofiţeri cu acte de identitate contrafăcute, prezentându-i ca 
români, dar nu a izbutit să-i facă să vorbească corect 
româneşte. In acea perioadă însă cu cât accentul cuiva era 
mai slav, cu atât poziţia lui în ierarhia Securităţii era mai 
înaltă”!*. Pe aceleaşi coordonate se înscriu şi dezvăluirile 
generalului (r) Neagu Cosma, fost şef al contraspionajului din 
Securitate: „...sub Pantiuşa şi Nicolschi se aflau sute de alti 
NKVD-işti, care ocupau toate funcţiile de decizie şi foarte 
multe din cele de execuţie, ale organelor represive din acel 
timp”'*. Cu puţine excepţii, unităţile operative au fost 
încredințate agenţilor NKVD-ului, de altă etnie decât cea 
românească, chiar dacă cei mai mulţi purtau nume 
româneşti, precum: Gavrilă Birtaş, Mişu Dulgheru, lon Crişan, 
Matusei Andriescu, Sergiu Nicolau, Victor Nicolau, Petrescu 
Petre, Naum Grigore, Alexandru Gutan etc., cu toţii erau evrei 
basarabeni. 

In ceea ce priveşte profesionalismul ofiţerilor de 
securitate, acelaşi Neagu Cosma menţiona că alături de 
„oameni de o inteligenţă şi cultură remarcabile”, au activat o 
mulţime de lucrători „limitați şi chiar brute, care, prin modul 
de a se comporta şi acţiona au atras oprobiul public asupra 
instituţiei”. 

In noua instituţie au fost recrutaţi oameni cât mai 
devotați, pe care creierul revoluţiei proletare i-a îndoctrinat 
metodic, asmutandu-i asupra „duşmanului de clasă”. 
Colonelul (r) Gheorghe Raţiu, care a activat peste trei 
decenii în structurile importante ale Securităţii, până în 30 
decembrie 1989, recunoaşte, la rându-i, că „Securitatea 
avea pe atunci [la începuturile ei — n.n.] ofiţeri foarte slab 
pregătiţi”, fapt pentru care „cădeau uşor prada mincinosilor 
şi provocatorilor de tot felul”, delatiunea fiind practic la ea 
acasă”. 

Cele mai multe cadre de securitate au fost recrutate 
masiv, atât pentru sectoarele operative cât şi pentru cele 
tehnice sau administrative, direct din producţie. Astfel de 

cadre au fost bune pentru munca de securitate, în sens de 
represiune aupra „duşmanului de clasă”, dar total inapte 
pentru activitatea de intelligens, în sens de culegere, analiză, 
sinteză şi difuzare a informaţiilor secrete. Slaba lor pregătire 
intelectuală era compensată de „originea socială sănătoasă” 
şi de „ura de clasă”, ceea ce a reprezentat o practică 
dezastroasă pentru instituţie ca serviciu secret. 

Atât în Ministerul Afacerilor Interne cât şi în organele de 
securitate au fost încadraţi şi oameni cunoscuţi cu cazier 
judiciar, sau cu fapte care, încadrate juridic, constituiau 
infracţiuni grave, prevăzute şi pedepsite de Codul Penal. 
Colonelul (r) Gheorghe Crăciun ne oferă următoarele 
amănunte: „Nu puţini dintre cei care au fost ofiţeri şi 
subofiteri în Ministerul de Interne şi au făcut delapidari, 
furturi, abuzuri, au fost gresit incadrati in Ministerul de 
Interne; ei trebuiau să fie direct încadraţi in puşcărie”. 
Memorialistul citat argumentează prin cazul maiorului 
Keskemety Francisc — fost şef al Serviciului de contraspionaj 
la Regiunea de Securitate Braşov, „care înainte de a fi 
încadrat în Securitate, de către Demeter Alexandru [Şandor 
— n.n.], cu care era prieten, avea deja fapte ca cele pentru care acum era 
condamnat”. Nu fără temei, Alexandr Mihailovici Saharovski, 
şeful consilierilor sovietici din România, în perioada 1949- 
1953, scria în raportul său din ianuarie 1952 pentru a-şi 
informa superiorii din Centrala de la Moscova: „Cadrele 
Ministerului Afacerilor Interne (ministru Teohari Georgescu) 
sunt năpădite de persoane străine şi dubioase, măsurile de 
îndepărtare a lor din aparatul ministerului sunt luate extrem 
de încet si fără tragere de inimä”'". Trei ani mai târziu, 
Gheorghe Apostol, referindu-se la unii ofiţeri de securitate 
recrutaţi din rândul muncitorilor, recunoştea faţă de 
Gheorghiu-Dej că „au fost elemente care nici în fabrică nu s- 
au ţinut de treabă”, iar la şedinţa de bilanţ, din 2-3 
decembrie 1957, Alexandru Drăghici atrăgea atenţia 
activului de comandă din Securitate că „adesea alegerea şi 

repartizarea cadrelor se face numai pe baza dosarelor 
personale, fără să se ţină seama de calităţile profesionale şi 
politice ale tovarăşilor respectivi”!?. În urma controalelor efectuate 
de organele de partid din Ministerul Afacerilor Interne, în primăvara 
anului 1956, se constatase că „în posturi de conducere” erau 
ofiţeri cu „un trecut necorespunzător”. De asemenea, se 
critica faptul că nu se lua „atitudine hotărâtă de către unele 
organizaţii de bază împotriva manifestărilor de mahalagism 
şi pălăvrăgeală, care au dus la deconspirări şi chiar la 
ratarea unor acţiuni”. Ofițerii de securitate erau superficiali 
la capitolul „studiul documentelor Congresului al Il-lea al 
PMR şi Congresului al XX-lea al PCUS”, fiind aspru criticati că 
nu luau parte „la învăţământul de partid”, „nu învățau” si 
„Nu erau trasi la răspundere pentru atitudinea lor fata de 
învăţământ”!”. 

Din punctul de vedere al liderilor regimului comunist din 
România, existau desigur şi aspecte pozitive în activitatea 
ofiţerilor de securitate, ceea ce explică faptul că în 1957 
fuseseră decoraţi cu diferite ordine şi medalii, de către 
guvernul RPR — chiar dacă „nu prinseseră de mult vreun 
spion imperialist!” — un număr de 2847 cadre „pentru 
îndeplinirea exemplară a misiunilor încredințate”. Alte 2126 
cadre fuseseră citate prin ordinele ministrului „pentru 
activitatea rodnică depusă”, iar alti 10 ofiţeri înaintați in grad 
„la excepţional”!!*. Cine are răbdare să parcurgă în întregime 
documentele prezentate la şedinţele de analiză şi bilanţ ale 
Ministerului Afacerilor Interne din perioada 1948-1964, poate 
constata fără prea mare osteneală că atât criticile cât şi 
laudele la adresa organelor de securitate au fost mai tot 
timpul cam aceleaşi, formulate prin stereotipii şi într-un 
limbaj de lemn inconfundabil, singura deosebire fiind doar 
cifrele raportate, ceea ce dezvăluie că formalismul, 
dogmatismul, demagogia şi irationalul au fost principalele 
caracteristici nu numai ale „muncii de securitate” propriu- 
zise, ci mai ales ale modului de a o concepe, analiza si 
conduce. 

O altă bizarerie a politicii de cadre o constituie faptul că 

în timpul verificărilor dosarelor de personal, efectuate de o 
comisie a PMR special împuternicită la începutul anilor '60 în 
vederea epurării aparatului de securitate, a rezultat că un 
număr de aproximativ 300 de angajaţi (ofiţeri şi subofiteri) 
avuseseră, în perioada de dinainte de 23 august 1944, 
afinități cu ideologia legionară'*. E greu de înţeles cum a fost 
posibil ca toţi aceştia să fie încadraţi, având în vedere 
vigilenta ofiţerilor cadrişti şi stricta lor supraveghere de către 
consilierii sovietici. Doar o singură explicaţie îşi poate găsi 
logica şi poate chiar credibilitatea, şi anume trecerea sub 
tăcere a trecutului lor legionar nu s-a produs întâmplător, din 
lipsă de „discernământ politic” sau inabilitati. Premeditarea 
devine străvezie dacă este să avem în vedere că spiritul 
revoluţionar foarte „tăios” al celor care cochetaseră cu 
legionarismul a fost apreciat probabil ca deosebit de util în 
acţiunile de „curăţire” a „putregaiului politicianismului” şi 
„burghezo-moşierimii” româneşti. Înțelegerea dintre Teohari 
Georgescu, ministrul de Interne comunist şi Nicolae 
Petraşcu, şeful legionarilor din ţară, în 1945, ar putea fi un 
argument dar şi un precedent. Din cât am reuşit să ne 
documentăm, rezultă că există şi în această situaţie 
similitudini cu vecinii de la vest, acolo unde formațiunea 
„Crucea cu săgeți”, care condusese Ungaria în ultimele zile 
ale celui de-al doilea război mondial şi jucase un rol im 
portant în atacul asupra evreilor, în condiţiile ocupaţiei 
sovietice mulţi dintre membrii acestei organizaţii s-au 
alăturat şi apoi au fost încadraţi în AVH (Serviciul de 
Securitate al Ungariei), noua poliţie politică secretă 
controlată de comunişti''*. Ungaria la fel ca şi Romania, 
aflată în sfera de interese sovietice a cunoscut din plin 
fenomenul de  bolşevizare, fapt pentru care prezenţa 

elementelor fasciste în Serviciul de Securitate ne duce 
inerent cu gândul la existenţa unei strategii moscovite în 
acest sens. Poate că cercetări viitoare, bazate pe alte 
documente declasificate din arhivele serviciilor secrete 
sovietice, vor putea face lumină în această problemă. 

Ceea ce putem afirma cu certitudine este că epurarea 
de la începutul anilor '60, dar şi celelalte care au urmat, nu i- 
a atins cu nimic pe ofiţerii de securitate români cu trecut 
legionar. Singura măsură care s-a luat a fost întocmirea unui 
cuprinzător dosar cu datele personale ale fiecăruia însoţite 
de documentele compromiţătoare, adică cele care atestau 
trecutul lor legionar. Până în decembrie 1989 acest „dosar 
compromiţător” s-a păstrat în casa de fier a şefului 
Serviciului arhivă, şi nu era dat la consultare decât cu 
aprobarea şefului Securităţii ori a ministrului de Interne. Într- 
o serie de documente, deja publicate, au apărut numele unor 
foşti ofiţeri de securitate şi interne cu trecut legionar, ca de 
exemplu: Nicolae Doicaru, Nicolae Andruta Ceauşescu, Sepi 
Năstase, Nicolae Cindea etc. 

Despre generalul Nicolae Doicaru, cel care la 1 ianuarie 1960 a 
ajuns în funcţia de şef al DIE, funcţie pe care a deținut-o timp 
de 18 ani, documentele studiate de Mihai Pelin atestă fără 
dubii că „între 1940-1941 a făcut parte din Frăţiile de Cruce 
legionare şi a participat la rebeliune...”!". In legătură cu 
generalul Nicolae Andruta Ceausescu, fratele fostului 
secretar general al PCR, pe care evenimentele din decembrie 
1989 l-au prins în funcţia de comandant al Şcolii de ofiţeri de 
securitate de la Băneasa, un document ce provine din fosta 
Arhivă a CC al PCR, Secţia organizatorică, atestă că şi ela 
fost „simpatizant legionar”!**. Alte documente, din dosarul de 
partid al generalului de securitate Nicolae Andruta 
Ceauşescu, relevă că acesta a participat la rebeliunea 
legionară din ianuarie 1941, în oraşul Slatina; datorită unor 
excrocherii făcute la începutul anilor '50, în timpul 
cooperativizării, a fost exclus din partid, dar reprimit în 1955 
la intervenţia unor tovarăşi „din conducerea superioară”. 

Referatul întocmit la 6 iulie 1956, despre felul în care organele şi 


117 Mihai Pelin, Culisele spionajului românesc, p.22 Si 57. 
118 Vezi Constantin Moraru, Liviu Daniel Grigorescu, Clanul Ceauşescu şi ancheta de la 
G.A.C. Scornicesti, în „Dosarele istoriei”, nr. 7(23), 1998, p.46. 

organizaţiile de partid din MAI aplicau hotărârile Biroului 
Politic al CC al PMR, atrăgea atenţia că maiorul Sepi Năstase, 
şeful Regionalei MAI Constanţa „în perioada legionară a 
participat la unele şedinţe”, iar locotenent-colonelul Nicolae 
Cîndea, şeful Miliției Regionalei Stalin, era „bănuit ca ar fi 
fost legionar”. Alţi ofiţeri, precum locotenent-colonelul 
Gheorghe Crăciun, şeful Regionalei MAI Stalin şi locotenent- 
colonelul Francis Tagher, şeful Regionalei de Miliție Cluj, erau 
cunoscuţi cu „trecut dubios” şi „necorespunzător”!”?. 

În esenţă se poate afirma că politica de cadre 
promovată în aparatul de securitate la începuturile sale a 
avut drept consecinţă seria neagră a ilegalităţilor, nesă- 
buintelor şi oportunismelor. Este şi o explicaţie posibilă, 
printre altele, că tocmai în acea perioadă s-au întreprins cele 
mai crunte măsuri de represiune şi teroare etatizată. 


Sistemul de pregătire a cadrelor 


Învăţământul în şcolile de securitate s-a desfăşurat 
după principiul: „Îţi trebuie ani ca să pregăteşti un ofiţer de 
informaţii!” Dar nu acest principiu ne interesează aici — care 
la drept vorbind este valabil şi astăzi — ci modul cum 
conducerea Securităţii a înţeles să-l pună în practică. 

Slaba pregătire a cadrelor Securităţii, cel puţin în primii 
ani de la formarea instituţiei, poate fi explicată, pe de o 
parte, prin faptul că în ochii sovieticilor românii cu studii 
superioare fuseseră compromişi datorită alianţei româno- 
germane din timpul celui de-al doilea război mondial, 
neoferind astfel o sursă de încredere pentru recrutare în 
serviciile secrete de securitate. Pe de altă parte, avându-se 
în vedere starea de spirit generalizată în rândul românilor, 
net anticomunistă, foarte puţini titrati manifestau entuziasm 
faţă de regim, ca să nu mai vorbim şi faţă de instituţia 
Securităţii. Majoritatea foştilor ofiţeri de securitate, care au 
activat în acea perioadă de început, sunt unanimi în 
recunoaşterea ,primitivismului gândirii” si ,precaritätii 
pregătirii profesionale” a cadrelor. „Deliberat sau nu — se 


119 Alina Tudor, Controlul partidului asupra Securităţii, în „Cotidianul”, 8 septembrie 1998, p.12. 

exprima un memorialist — li se exploatau [ofiţerilor — n.n.] 
mai mult instinctele decât raţiunea, fiind, astfel, mai 
degrabă dresați decât educați în spiritul devotamentului fata 
de... [orânduirea socialistă, partidul comunist şi conducătorul 
iubit — n.n. ]"%. 

Mai mult de 80% din personalul DGSP, în primii ani, 
fusese angajat pe baza purității dosarului. Ajutorul 
profesional al ofiţerilor sovietici, selecționați probabil pe 
temeiul unor criterii identice, nu putea acoperi deficienţele 
cronice şi nici pregătirea generală şi de specialitate a 
ofiţerilor români. Pentru „remedierea acestor neajunsuri”, 
conducerea Securităţii, împreună cu Ministerul 
Invatamantului, a organizat o serie de cursuri, la toate 
nivelurile de pregătire, astfel încât, până la sfârşitul anului 
1953, întregul personal trebuia să fi absolvit cel puţin 7 
clase'”!. Prin Scoala de ofiţeri de securitate de la Băneasa, 
înfiinţată în 1948, precum şi prin şcolile similare de la 
Oradea şi Câmpina, adevărate „fabrici de comunişti”, au 
trecut— după cum rezultă din afirmaţiile memorialiştilor — 
„Mii de tineri muncitori şi mulţi ţărani, cu o pregătire 
culturală de nivel elementar (şcoala profesională şi câteva 
procente de absolvenţi de liceu)”!?. 

Între anii 1953-1954, deci după moartea lui Stalin, în 
Securitate s-ar fi dus în mod susţinut „o politică de instruire 
a oamenilor în sensul ca fiecare să-şi completeze studiile la 
cursurile serale”, iar „mulţi dintre muncitorii şi ţăranii scoliti 
la Băneasa erau inteligenţi şi dornici de a învăţa mai multă 
carte”!*. Generalul Nicolae Plesita îşi amintea si el că în 
perioada 1953-1956, când a gestionat întreaga problemă a 
procesului de învăţământ din cadrul Ministerului de Interne, 
a întocmit un proiect pentru „alfabetizarea” ofiţerilor de 
securitate, prin care îi obliga să-şi completeze studiile până 
la nivel de facultate. Existau cadre cu funcţii de comandă a 
căror pregătire şi cultură erau aproape nule. Alexandru 
Drăghici nu absolvise decât patru clase primare şi trei la 
ucenici, iar generalul Pius Covaci, şeful de atunci al Direcţiei 


120 Neagu Cosma, Cupola..., p. 77. 

121 Serviciul Roman de Informaţii, Cartea Albă a Securităţii, vol. IL, 1996, p.39. 

122 General div. (r) Neagu Cosma, Securitatea, poliția politică, dosare, informatori, p.99. 
123 Ibidem. 


69 


de filaj şi investigaţii, fost minier, nu avea decât patru clase 
primare. Şi exemplele pot continua, dar nu acest aspect ne 
interesează ci faptul că la nivelul conducerii Ministerului de 
Interne şi al Securităţii se conştientiza că „pregătirea 
profesională” si „un ridicat nivel de cultură” sunt 
„hotărâtoare pentru ofiţerii din serviciile speciale”!*. 

De-a lungul anilor, unii dintre ofiţeri au reuşit să-şi ia 
doctoratul, obţinând şi titluri universitare, numai că aceştia 
au fost în număr foarte mic. Când se constata că ofiţerii nu 
obțineau rezultate satisfăcătoare, erau trimişi la „cursuri de 
reciclare”. În 1957, Direcţia de cadre din Ministerul Afacerilor 
Interne raporta că „la toate nivelele de învăţământ s-a 
realizat recalificarea profesională a 500 de ofiţeri”'%. S-au 
făcut însă şi multe excrocherii din partea ofiţerilor pentru a-şi 
completa studiile şi a obţine diplome. Elocvente sunt 
concluziile formulate de generalul-colonel Alexandru Dră- 
ghici, la 7 decembrie 1964, cu ocazia unei şedinţe cu activul 
de comandă: „Există într-adevăr în Trupele MAI, ofiţeri care 
au avut la încadrare numai 4-6 clase. Unii au depus eforturi 
şi au luat examenul de maturitate; unii pe drept; alţii şi pe 
nedrept. Pe unii i-am prins, am luat măsuri, pe alţii însă nu 
am reuşit să-i prindem”!*. 

Educarea şi formarea viitorilor ofiţeri de securitate se 
realiza de către ofiteri-instructori proveniţi în mare număr 
din rândul alogenilor. De exemplu, Şcoala de ofiţeri de 
securitate de la Băneasa a fost condusă la început de 
Voiculescu Ervin, secondat de şefii catedrelor de specialitate 
şi de alte cadre plasate în posturi cheie „pe linie de 
învăţământ”, printre care căpitanii Frost, Rigman, List, 
Hollinger etc. Memorialistii dezvăluie că sloganul folosit pana 
la tocire, menit a mobiliza, dar mai ales a speria, era: 
„Aprecierea ofițerului român se face în raport cu gradul de 
devoțiune fata de Marea Uniune Sovietică”. Această 
precizare este esenţială, întrucât, din punctul nostru de 
vedere, conta mai putin originea etnică a celor care-i învățau 
pe ofiţeri, decisiv fiind ceea ce şi cum îi învăţa, adică 


124 General (r) Nicolae Plesita, „Avem noi ceva cu ziua de 23 august... ”, în „Lumea magazin”, 
nr. 3(83), 2000, p.54. 

125  Arh SRI, fond „d”, dosar nr. 10 256, f. 20. 

126 Idem, dosar nr. 10 049, vol. 17, f. 89. 


70 


programul de pregătire şi „obiectivele didactice”. 

La şcoala militară de securitate din Oradea, la fel ca şi 
la cea de la Băneasa, programul zilnic arăta astfel: 
deşteptarea cu muzică populară la difuzoare (ora 6,00); 
înviorare, spălare, echipare (6,00-6,30); curăţatul sectoarelor 
(interior şi exterior), 6,30-7,00; micul dejun (7,00-7,30); 
instrucţie de front, fără armă (7,30-8,00); cursuri comune 
(expuneri făcute de profesori ofiţeri şi civili), 8,00-13,00; 
gustare, de regulă pâine cu marmeladă (10,00-10,10); masa 
de prânz (13,00-14,00); somn obligatoriu (14,00-15,00); 
curätatul sectoarelor (15,00-16,00); cursuri (sau seminarii 
(16,00-20,00); cina (20,00-20,30); program de voie (la club), 
20,30-21,00; consultaţii organizate (21,00-22,00); stingerea 
(22,00). Miercurea, între orele 8,00-13,00, cursantii, în 
număr de circa 480, participau la instrucţie tactică pe 
terenul special amenajat. Se făcea instrucţie de trageri cu 
armamentul din dotare, ori pentru alte acţiuni cu caracter 
militar. De regulă, sâmbăta, între orele 16,00-20,00, erau 
programate activităţi cu caracter sportiv ori cultural. 
Duminica, programul era mai lejer: meditații organizate 
(8,00-10,00); activităţi sportive (10,00-13,00); învoiri în oraş, 
aprobate doar pentru 50% din efectivul de cursanţi (13,00- 
20,00). 

Programa de învăţământ cuprindea două mari module: 
unul cu tematică militară de specialitate şi altul cu caracter 
politic şi de cultură generală. La specialitate se predau 
următoarele materii: tactica armelor întrunite — în sală şi 
teren; tactica trupelor de grăniceri, securitate şi pompieri; 
tactica miliției; tactica tragerilor şi trageri de luptă în teren; 
instructia de front, instrucţia tactică de noapte; educaţie 
fizică. La acestea se adăugau temele cursului „Bazele muncii 
de securitate”, doar pentru acei cursanţi special pregătiţi 
pentru Securitate. 

Tematica învăţământului politic şi de cultură generală 
cuprindea următoarele discipline: Istoria PCUS — curs scurt; 
Istoria RPR (comuna primitivă, sclavagismul, feudalismul şi 
capitalismul); Economie politică (modul de producţie socialist 
şi economia politica socialistă); Socialismul ştiinţific 
(materialismul dialectic şi istoric); Geografie universală şi a 

României; Matematică; Fizică; Chimie; Bazele darwinismului; 
Limba şi literatura română. 

Predarea acestor cursuri se făcea de regulă în săli 
Spatioase, unde un ofiter-instructor la tribună îşi citea 
expunerea. Ofiterii, comandanţi de batalion, se plimbau 
printre cursanţi pentru a observa dacă şi cum se luau notițe. 
De fiecare dată, înainte de începerea expunerii, care dura 
două ore, la comandă se strigau lozinci, precum: „URSS, 
bastionul păcii e!”, „Stalin şi poporul rus libertate ne-au 
adus!”; astfel de lozinci scandate în cor de toţi participanţii 
făceau să trepideze întreaga sală. 

Cursurile şcolilor militare superioare pentru ofiţerii 
Ministerului de Interne de la Bucureşti, Oradea şi Câmpina 
aveau o durată de doi ani şi şase luni, după care absolvenţii 
erau ridicaţi la gradul de sublocotenenti sau locotenenti, în 
funcţie de media de absolvire, adică „rezultatele la 
învăţătură şi disciplină militară”, după care erau repartizaţi 
în unităţi. Atât la repartiție cat şi la promovările ulterioare, în 
funcţie şi grad, se practica un sistem complicat, în care 
nepotismul şi sistemul de relaţii juca un rol important". 

La jumătatea anilor '50, conducerea „superioară de 
partid şi de stat” începe să-şi exprime nemulţumirea faţă de 
activitatea organelor de securitate. Încălcarea frecventă a 
„legalitărţii socialiste”, ingerintele în munca educativă a 
partidului, slaba preocupare pentru învăţământul politico- 
ideologic şi profesional reprezintă principalele ţinte ale 
criticii şi autocriticii pornite de la cel mai înalt nivel de 
responsabilităţi pentru domeniul muncii de securitate. 

La şedinţa activului de partid din Ministerul Afacerilor 
Interne, din 10-11 aprilie 1956, Nicolae Ceauşescu - în 
calitate de secretar al Comitetului Central al PMR - aprecia 
că „spiritul de partid de la Securitate este slab”, că în 
activitatea lor organele de securitate „încalcă legalitatea 
populară”, declarându-se total nemulţumit de felul cum „se 
pregătesc” şi „cresc” tovarasii de la Securitate. 

Cu ocazia şedinţei de analiză şi bilanţ, din 2-3 
decembrie 1957, generalul-locotenent Gheorghe Pintilie, 


127 Vezi pe larg Gheorghe Manea, colonel (r), Labirintul vieţii prin „sârmă ghimpată”. 
(Biografii — memorii — amintiri), Bucureşti, Editura UMC, 1998, p. 98-106. 

referindu-se la activitatea informativ-operativă a aparatului 
de securitate, s-a exprimat ritos: „Trebuie să ne debarasăm 
de munca slabă pe care o facem şi am făcut-o până acum”. 
Din punctul lui de vedere, trebuiau analizate cu mai multă 
responsabilitate „metodele proprii” în comparaţie cu „tactica 
duşmanului”!*. La rândul lui, ministrul Afacerilor Interne, 
Alexandru Drăghici, susţinea că în activitatea muncii 
informativ-operative se constatau „lipsuri” şi „defecţiuni 
serioase”, iar principala cauză o constituia „slaba pregătire 
profesională şi culturală”, dar mai ales „lipsa de maturitate 
politica”. | se imputa astfel Securităţii, la 9 ani de la 
înfiinţare, „lipsa de profesionalism” Si ,imaturitatea politică a 
cadrelor sale”, deci critici, care nu erau formulate „de 
propaganda imperialistă” sau de „elementele reacționare, 
ostile, înrăite şi declasate din interior”, ci de oamenii cei mai 
autorizaţi şi responsabili de activitatea instituţiei. Alexandru 
Drăghici se considera îndreptăţit să atragă atenţia asupra 
faptului că „lucrătorul care nu se îngrijeşte de pregătirea sa, 
va bate în cel mai bun caz pasul pe loc”, iar în condiţiile 
creşterii continue a exigenţelor „un astfel de lucrător nu va 
putea asigura îndeplinirea corespunzătoare a sarcinii de 
apărare a securităţii de stat a patriei”. In context si pe 
acelaşi ton, Drăghici trasa ca principală sarcină pentru toţi 
lucrătorii din Ministerul Afacerilor Interne: „educarea 
sistematică şi minuțioasă a personalului ce încadrează or- 
ganele MAI în domeniul politico-ideologic, în ridicarea 
vigilentei şi a spiritului partinic în muncă”!?. 

Cât de mobilizați deveneau ofiţerii de securitate la 
auzul acestor slogane ale şefului cel mare este mai greu de 
precizat. Un lucru rămâne cert şi anume că promovarea 
unora şi retrogradarea altora depindea prea puţin de nivelul 
pregătirii ideologice ori de performanţele profesionale. Aşa 
cum rezultă din studiul multor dosare de personal, 
întocmirea listelor cu personalul „din rezerva de cadre” 
depindea totalmente de  „caracterizările şi aprecierile 
anuale” întocmite şi susţinute de ofiţerii cadrişti, care, la 
rândul lor, etalau o viziune şi concepţie proprie despre 


128 Arh. SRI, fond „„d”, dosar nr. 10 256, f. 5. 
129  Ibidem, f. 380-381. 

„munca de securitate”, în deplină concordanţă cu orientările 
„venite de sus”. 


Consilierii sovietici 


Instituţia consilierilor sovietici a jucat un rol hotărâtor în 
sovietizarea României, ceea ce a însemnat: instaurarea prin 
forţă a guvernului procomunist prezidat de dr. Petru Groza, 
la 6 martie 1945, trucarea alegerilor din noiembrie 1946, 
desfiinţarea partidelor democratice, îndepărtarea brutală a 
monarhiei, la 30 decembrie 1947, impunerea programului de 
reformă după modelul sovietic, de la sfârşitul anilor '40 şi 
începutul deceniului următor, cu consecinţe directe în 
represiunea „duşmanilor de clasă”. Specialiştii sovietici au 
fost secondati de cadre selectate din rândul autohtonilor 
care absolviseră şcoli politice şi militare în URSS. 

Cu toate acestea nu trebuie ignorat nici o clipă că 
instituţia consilierilor (specialiştilor) străini, sub diferite 
forme si denumiri, nu este o invenţie sovietică sau 
comunistă. Se pare că are o istorie îndelungată, ţine de sfera 
relaţiilor bilaterale şi priveşte domenii dintre cele mai 
variate, de la armată la finanţe, de la servicii secrete la 
cultură şi de la monarhi la biserică. lată şi câteva exemple: 
domnitorul Unirii, Alexandru loan Cuza, a avut instructori 
francezi pentru organizarea armatei moderne a României şi 
sfetnici politici tot francezi; domnitorul şi apoi regele Carol | 
i-a schimbat pe francezi, se pare ineficienti, cu germanii; 
unul din primele acte ale cabinetului lon Antonescu a fost 
chemarea instructorilor militari germani; în perioada statului 
national-legionar conducerea Gărzii de Fier a beneficiat de 
sprijinul unor consilieri nazişti; Nicolae Ceauşescu a trimis 
instructori şi consilieri politici în ţări africane şi a permis ca 
tineri din aceste ţări să urmeze cursurile institutelor de 
învăţământ superior, civile şi militare din Romania’. 

Dar România nu este un exemplu singular, el reproducându-se 
la multe alte state. Suficiente exemple se pot găsi şi în 
politica Statelor Unite. Bunäoarä, la începutul anilor ‘50, SUA 


130  Vezi pe larg în „Magazin istoric”, s.n., aprilie 1998, p.34. 

a oferit cu generozitate prin intermediul „specialiştilor” 
asistenţă grupărilor anticomuniste din America Latină şi s-a 
implicat direct în schimbările de guvern, adevărate lovituri 
de stat, în Orientul Apropiat. De pildă, în august 1953, CIA a 
reuşit prin „Operaţiunea Ajax” readucerea la putere în Iran a 
Şahului Mohamed Reza Pahlavi,  răsturnându-l pe 
preşedintele Mossadegh susţinut de Stalin şi serviciile 
secrete sovietice. In perioada 1952-1953 specialişti ai CIA, 
secondati de celebrul Otto Skorzeny, fostul expert al lui 
Hitler în acţiuni de tip „comando”, îl ajutaseră pe Gamal 
Abdel Naser şi loja masonică a „Tinerilor ofiţeri” să preia 
puterea la Cairo, în Egipt. În Guatemala, CIA a fost implicată 
direct, prin „specialişti” în răsturnarea, în 1954, a guvernului 
format de preşedintele Jacobo Arbenz Guzman şi înlocuirea 
acestuia cu un regim de dictatură militară. Apoi, timp de 40 de 
ani, Statele Unite au ajutat armata guatemaleză să pună în 
practică unul dintre cele mai sângeroase programe de 
represiune din America Centrală. Se estimează că peste 100 
000 de civili au fost ucişi, de-a lungul timpului, de către forţele 
de securitate guvernamentale, asistate de „specialiştii” SUA. 
La fel ca în Guatemala, şi în Honduras agenţii „specialişti” ai 
CIA s-au implicat în asasinări, răpiri, torturi şi execuţii 
sumare. Peste 60 000 de militari latino-americani s-au 
perfecţionat în cadrul Centrului de pregătire de la Fort 
Benning, statul Georgia, majoritatea dintre ei participând la 
acţiunile dirijate şi inspirate de „specialiştii” SUA. Toate 
acestea sunt prezentate pe larg într-un raport din 1996 al 
Consiliului pe Probleme de Informaţii (Intelligence Observing 
Board) al preşedintelui Clinton'*!. Mai mult, fostul preşedinte 
al SUA, Richard Nixon, a aprobat lovitura de stat din 11 
septembrie 1973, asistată de specialişti ai CIA, prin 
intermediul căreia generalul Augusto Pinochet a ajuns în 
fruntea statului chilian. Ulterior, specialiştii CIA au furnizat 
Juntei militare chiliene, după venirea la putere, listele cu 
opozantii regimului - oameni politici de stânga, sindicalişti, 
ziarişti'”. 


131 Miruna Munteanu, Statele Unite au sponsorizat atricitatile din America lartină, in 
„Dosare ultrasecrete”, 28 noiembrie 1998, p.4. 

132 Vezi dezvăluirile făcute canalului de televiziune Channel de Ralph Mc Gehee - 
fost ambasador în Chile, în perioada 1967-1971 - din care se deduce că generalul 

Revenind, instituţia consilierilor sovietici din România, 
şi pe ansamblu, din ţările Blocului est-european, nu se poate 
disocia de politica de cadre, datorită în primul rând 
semnificației legate de dominaţia directă pe care URSS o 
stabilise asupra sferei sale de influenţă şi pe care o exercita 
şi pe această cale. Veniţi în calitate de „specialişti”, 
consilierii sovietici constituiau o structură de informaţii 
stabilă şi eficientă, alcătuită — dacă nu în totalitate, în mod 
sigur în cea mai mare parte — din cadre şi agenţi ai 
serviciilor secrete sovietice. Persoanele din această categorie 
s-au aflat în toate domeniile de activitate şi la toate 
nivelurile importante, cum ar fi în structurile de comandă ale 
apărării şi securităţii statului, în învăţământul superior, în 
întreprinderile mari. Importanţa care li s-a acordat constă în 
faptul că nu exista o şedinţă a conducerii unei instituţii la 
care să nu participe consilierul şi la care să nu i se solicite 
părerea. Instituţia consilierilor sovietici a reprezentat factorul 
congenital al întregului sistem de securitate conceput de 
strategii Kremlinului. Este vorba despre acel ansamblu de 
forţe imoresionant prin: efective care grupau zeci de mii de 
lucrători permanenţi sau auxiliari); diversitatea funcţiilor de 
la supravegherea frontierelor până la paza penitenciarelor, 
de la spionaj până la menţinerea ordinii interne); resursele 
materiale aflate la dispoziţia lor; puterile neîngrădite în 
raport cu societatea civilă; practicile, deprinderile si 
mentalitatile inoculate celor implicati'*. 

Prin urmare, organele de securitate ale regimului Comunist 
din Romania, la fel ca şi toate celelalte instituţii ale 
administraţiei de stat, au fost supravegheate încă de la 
formare si pana în decembrie 1964 de consilieri sovietici. 
Aceştia proveneau din rândurile ofiţerilor MGB (KGB)-ului şi 
au jucat un rol fundamental atât ca organizatori cât şi ca 
instructori, iar semnificaţia lor a depăşit cu mult nivelul 
administrativ. Şi din această perspectivă se poate spune că 
aparatul de securitate din acei ani a fost „mai mult al 


Augusto Pinochet şi regimul său de dictatură militară au fost „o creaţie” a agenţiei 
americane de informaţii, în „Ziua”, 9 decembrie 1998, p.20. 

133 Jean-Francois Soulet, Istoria contemporană a statelor comuniste din 1945 până în 
tilele noastre, laşi, 1998, p.70. 

Moscovei decât al ţării”!*, o poliţie politică preponderent 
antiromânească şi un instrument al regimului comunist de la 
Moscova pentru promovarea intereselor URSS în această 
parte a Europei. La o asemenea situaţie s-a ajuns nu numai 
prin presiunile sovieticilor, ci şi în virtutea veleitarismului 
manifestat de mulţi ofiţeri autohtoni cu funcţii de comandă, 
mai mult sau mai puţin importante din Securitate. Pe 
ansamblu este greu să se facă o distincţie netă între efectele 
amestecului sovietic şi dorinţele de parvenire şi afirmare ca 
„activişti de partid într-un domeniu special”, ce au animat pe 
multi dintre conationali. Este vorba desigur despre cei care 
s-au încadrat în structurile organelor de securitate, 
deopotrivă cu cei care au acceptat benevol colaborara cu ele 
în calitate de informatori-delatori. 

Belu Zilber îşi amintea că „în toate serviciile Securităţii 
existau consilieri sovietici, aduşi cu mari rugaminti si 
sacrificii de Gheorghiu-Dej”. Consilierii sovietici au ocupat toate 
posturile importante din direcţiile centrale şi regionale, lucrând la 
toate nivelurile, inclusiv în birourile de securitate din oraşele 
mici. In stadiul actual al cercetării nu se cunoaşte încă 
numărul lor. Un singur document dat publicităţii până acum 
— este vorba despre Nota Secretariatului Consiliului de 
Miniştri al URSS din octombrie 1949 — care atestă că în 
Bulgaria, Ungaria, România şi Cehoslovacia lucrau la acea 
dată 61 de consilieri militari şi 9 civili. Dintre aceştia, 29 de 
consilieri militari se aflau în Bulgaria şi toţi consilierii civili în 
România'*%. Evident că în anii următori numărul acestora a 
sporit. Din relatările memorialiştilor se parte că după 
evenimentele din Ungaria anului 1956, numărul consilierilor 
sovietici s-ar fi triplat". 

Deşi erau cetăţeni sovietici, consilierii au fost 
înregistraţi ca ofiţeri ai Securităţii române. Generalul (r) 
Neagu Cosma precizează că aceşti consilieri „se aflau în 
toate structurile Securităţii, inclusiv în contraspionaj”, 
orientând în folosul lor întreaga activitate. „Se înţelege că ei 


134 Colonel (r) dr. Gh. Raţiu, op. cit., p. 104. 

135 Herbert (Belu) Zilber, op. cit., p. 103. 

136 Albina F. Noskova, Consilierii sovietici între cerere şi ofertă, în „Magazin istoric”, s.n., 
aprilie 1998, p. 36. 

137 Neagu Cosma, lonStănescu, op. cit., p. 22. 

nu au apărut clandestin — mai adaugă memorialistul citat —, 
ci în urma unei înţelegeri interstatale, cu păstrarea 
aparentelor de parteneri egali, România pe de o parte, 
Uniunea Sovietică pe de altă parte. Bineînţeles că ei au fost 
ceruti de partea română, iar Kremlinul, în generozitatea sa, a 
făcut marele efort de a-şi subţia propriul aparat de linişte si 
siguranţă pentru a-l îngroşa pe al României”. 

Afirmațiile memorialiştilor sunt confirmate ŞI 
completate de documentele de arhivă. Astfel, la 3 noiembrie 
1949, Gheorghiu-Dej menţiona într-o scrisoare adresată lui 
Stalin: „Studiind materialele legate de procesul bandei lui 
Rajk'*, conducerea partidului nostru a hotărât să treacă la 
analizarea situaţiei unor membri ai partidului care au o 
activitate confuză, suspectă. Întrucât nu avem suficientă 
experienţă pentru a întreprinde cu succes o asemenea 
analiză, vă rugăm să ne trimiteţi unul sau doi specialişti în 
aceste probleme pentru a acorda sprijin conducerii partidului 
nostru în demascarea şi neutralizarea agenţilor spionajului 
imperialist”!*. Zece zile mai târziu, Stalin a răspuns pozitiv. 

Instituţia consilierilor a căpătat rapid şi o bază 
normativă. Printr-o Hotărâre specială a Consiliului de Miniştri, 
condiţiile de muncă şi şcolarizare ale consilierilor militari şi 
civili au fost aduse la nivelul celor ale specialiştilor locali 
analogi lor. A existat şi un Acord încheiat între guvernul 
României şi guvernul URSS în ziua de 5 februarie 1950, 
pentru detaşarea de specialişti sovietici, nedat atunci 
publicităţii, din care cităm: „Guvernul Republicii Populare 
Române va pune gratuit la dispoziţia specialiştilor sovietici 
detaşaţi locuinţe mobilate, serviciile comunale (lumină, 
telefon, apă, gunoi etc.) şi ajutorul medical şi, de asemenea, 
va plăti cheltuielile legate de venirea în RPR şi întoarcerea în 
URSS, adică cheltuielile de deplasare egale cu un salariu 
138 Neagu Cosma, op. cit., p.131. 

139 Laszlo Rajk, fruntaş comunist din Ungaria care, alături de Traicio Kostov în 
Bulgaria, Xoxe Dodje în Albania, Rudolf Slanski în Cehoslovacia, Lucrețiu Pătrăşcanu 
în România, pentru a nu-i aminti decât pe cei mai cunoscuţi, au fost ,demascati”, 
judecaţi public şi executaţi din ordinul Moscovei în perioada 1949-1953, deşi cu toţii 
contribuiseră major la instalarea regimurilor comuniste din ţările lor şi luptaseră în 
anii ‘30-’40 în mişcările clandestine dirijate de Comintern. A fost politica „epurării 
propriilor rânduri” iniţiată de Moscova după preluarea puterii de către partidele 

lunar, costul drumului specialistului şi a familiei sale, de la 
domiciliul permanent, până în RPR şi din RPR până la 
domiciliul permanent, transportul bagajelor şi a indemnizaţiei 
de concediu egală cu un salariu lunar, într-un an de serviciu. 
Sumele cuvenite fiecărui specialist sovietic se vor vărsa de 
către Ministerul Finanţelor RPR în lei, la 10 şi 25 ale fiecărei 
luni în contul curent al Reprezentantei Comerciale a URSS din 
RPR la Sovrombank”!*. În preambulul acestui document se 
preciza că guvernul sovietic şi-a dat „asentimentul” de a 
„satisface cererile guvernului Republicii Populare Române de 
a trimite în România specialişti sovietici şi de a acorda ajutor 
României în refacerea şi dezvoltarea economiei nationale”. 

Principala misiune a consilierilor (,specialistilor”) 
sovietici în Securitate era de a supraveghea mobilizarea 
recrutilor romani şi de a urmări felul in care se desfăşura 
„munca de informaţii şi securitate”. De regulă, se comunica 
prin interpreţi, aceştia fiind în mare parte tot ruşi din 
Basarabia™. 

Pentru asigurarea condiţiilor de cazare a consilierilor 
sovietici, după cum atestă o notă-raport întocmită de Corpul 
de Consilieri şi Inspectori ai Securităţii, în anii 1948-1949 au 
fost evacuate circa 35-40 de apartamente din unele vile 
situate în Parcul Herăstrău. Pentru întreţinerea, amenajarea 
şi dotarea lor cu mobilier şi celelalte obiecte necesare a fost 
constituită o comisie sub conducerea lui Dumitru Ghişe — 
secretar general şi consilier MAI —şi a generalului lon 
Niculescu. Cei doi şi-au exercitat atribuţiile până la 
schimbarea lui Teohari Georgescu din funcţia de ministru de 
Interne şi numirea lui Alexandru Drăghici, fiind înlocuiţi de 
colonelul Ghiţă, locţiitor şef al Serviciului exploatări imobile şi 
maiorul Roman Lupu, subsecretar la Direcţia administrativ- 
gospodărească. 

Mobilarea vilelor în care au stat consilierii sovietici s-a efectuat cu 
bunurile existente în depozitele MAI, provenite de la casele regale şi 
foştii demnitari „ai regimului burghezo-mosieresc”, iar cea 


141 Ibidem, p.34. 

142 Ioan Scurtu, Consilierii sovietici din România, în „Magazin istoric”, s.n., mai 1998, p.13. 

143 Dennis Deletant, Influenţa sovietică asupra Securităţii române 1944-1953, în 

mai mare parte s-a cumpărat de la particulari şi Consignatie, 
fiind plătite din fondurile speciale la dispoziţia Ministerului de 
Interne. Ordinul a fost ca vilele consilierilor sovietici să fie 
înzestrate „cu lucruri de cea mai bună calitate”!'“. 
Majoritatea mobilierului a fost din lemn de nuc, mahon şi 
trandafir în stiluri renumite (florentin, bizantin etc.). 
Covoarele erau persane originale (Buhara, Tebriz, Afgane), 
vesela din cristal Rosenthal şi Bavaria, serviciile de masă din 
porțelan şi ceramică, tacâmurile din argint si alpaca. Nu 
lipseau candelabrele din fier forjat şi cristal de Murano, 
tablourile unor pictori români, precum Tonitza, Băncilă, 
Luchian, Grigorescu ş.a. După cum atestă documentele de 
arhivă, în decembrie 1952, când se finalizase în linii mari, 
dotarea vilelor respective, s-au cheltuit 500 000 lei. În opinia 
lui Ştefan Georgescu, fost şef al Serviciului fonduri speciale, 
rezultă că în anii 1949-1952, pentru cumpărarea bunurilor cu 
care s-au dotat locuinţele consilierilor s-au cheltuit peste 40 
000 000 lei, în bani dinainte de reforma monetară'*. 

În realitate, România a suportat pentru fiecare consilier 
sovietic un salariu dublu: unul în lei, plătit respectivului 
consilier, şi altul în ruble achitat statului sovietic. Potrivit 
Acordului, guvernul român se angaja să plătească guvernului 
sovietic, pentru fiecare specialist trimis, în raport cu 
calificarea lui, între 2000 şi 4000 ruble lunar, drept 
„compensare a pierderilor pe care le suportă întreprinderile 
sau instituţiile sovietice respective în urma trimiterii 
colaboratorilor lor în străinătate”. 

Efortul realizat de statul român pentru a crea asemenea 
condiţii de trai consilierilor sovietici, identice dacă nu chiar 
mai bune decât ale demnitarilor nomenclaturişti ai PMR, s-a 
realizat în concordanţă probabil cu „sacrificiile” pe care 
aceştia le făceau pentru a-şi realiza misiunile încredințate de 
Kremlin. 

Principala misiunea a consilierilor („specialiştilor”) 
sovietici în Securitate a fost de a supraveghea mobilizarea 
recrutilor romani şi de a urmări felul in care se desfăşoară 
„munca de informaţii şi securitate”. De regulă, se comunica 


144 Arh. SRI, fond „„d”, dosar nr. 9009, f. 62. 
145  Ibidem, f. 64-65. 

prin interpreţi, aceştia fiind în mare parte tot ruşi din 
Basarabia. Fostul general de securitate loan Mihai Pacepa 
enumera următoarele atribuţii despre care ştia că erau 
prioritare pentru consilierii sovietici: testarea liniei de 
activitate a fiecărei unităţi de securitate; fixarea sarcinilor şi 
misiunilor operative; definirea metodologiilor de lucru; 
introducerea tehnicii operative sovietice în activitatea de 
informaţii şi operare a Securităţii; dirijarea acţiunilor 
informativ-operative mai importante. „În mod practic — îşi 
amintea Pacepa — consilierii sovietici conduceau activitatea 
Securităţii şi domneau peste direcţiile ei operative ca nişte 
tari neincoronati. Consilierul şef avea aceleaşi drepturi 
(control nelimitat al activităţii operative şi administrative) şi 
avantaje (vilă în Bucureşti, la Snagov şi pe litoral), două 
maşini şi doi şoferi, doctor personal ca şi şeful Securităţii”. 
Pentru aprovizionarea lor s-au înfiinţat magazine speciale 
„Cu circuit închis”, la care românii nu aveau acces”. 

Despre şeful consilierilor sovietici acreditaţi sa 
coordoneze activitatea instituţiei Securităţii regimului 
comunist din România dispunem de câteva date interesante 
oferite de literarura de specialitate. Acesta a fost şef al MGB 
la Bucureşti în perioada 1949-1953, iar după retragerea sa în 
centrala de la Moscova a devenit mai întâi sub-şef, apoi şef 
al PGU, funcţie deţinută un timp record de 15 ani (1956- 
1971)'%. „El inspira teamă si respect în acelaşi timp. Era o 
persoană taciturnă. Avea pe conştiinţă lichidarea mai multor 
persoane, trădători sau care stânjeneau KGB şi puterea 
sovietică. Era un profesionist încăpățânat, care refuza să se 
plieze cererilor anturajului lui Brejnev, cunoscut sub numele 
de Mafia din Dnepropretrovsk (oraşul de baştină al liderului 
sovietic)”!*. 

Oficial, sosirea consilierilor sovietici a fost bine 
întâmpinată la eşaloanele superioare. „La unităţi însă — îşi 

amintea generalul (r) de securitate Grigore Răduică — venirea 
consilierilor a fost primită de cele mai multe ori, pe faţă, cu 
răceală. Ofițerii de la aceste esaloane, fiind mai tineri, nu 
aveau aceeaşi reţinere sa îşi manifeste deschis 
nemulţumirea. La rândul lor, şi ofiţerii sovietici repartizaţi la 
eşaloanele inferioare erau tineri si înfumuraţi si se 
manifestau în mod arogant, considerându-se superiori şi 
vrând să îşi impună fără menajamente punctul de vedere”!*. 

Pentru relevarea raporturilor dintre şeful statului 
român, şeful Securităţii, consilierii sovietici şi Centrala de la 
Moscova, sugestive sunt şi documentele din arhivele secrete 
sovietice. Raportul întocmit de Alexandr Mihailovici 
Saharovski, la 13 mai 1950, şi adresat lui Vsevolod 
Semionovici Abakumov, ministrul Securităţii Statului URSS, 
atestă că planificarea unor acţiuni represive mai ample ale 
Securităţii româneşti — în speţă „arestarea foştilor miniştri, 
înalţilor funcţionari de stat în guvernele burgheze ale 
României şi activiştii importanţi ai partidelor reacționare” — 
era aprobată de primul ministru, dr. Petru Groza, în prezenţa 
lui Gheorghiu-Dej, secretarul general al PMR, şi Gheorghe 
Pintilie, şeful Securităţii. Acesta din urmă îi raporta lui 
Saharovski, care la rândul lui îşi informa şeful ierarhic de la 
Kremlin”. La ancheta din 1968, privind abuzurile organelor 
de securitate, Alexandru Drăghici a dezvăluit şi alte aspecte 
interesante. „Eu mergeam la Gheorghiu-Dej nu oricând — 
spunea Drăghici —, îi dădeam telefon, mă duceam când 
eram chemat sau aveam ceva de raportat. li spuneam 
despre ce este vorba şi primeam îndrumările respective. De 
asemenea, mă consfatuiam şi eu cu consilierii sovietici 
asupra anumitor dispoziţii. Nu asupra acestora, pentru că ele 
constituiau ordin [subl. n.], ci asupra felului de punere în practică 
a diverselor dispoziţii ce le primeam”'*. 

Dintre toate structurile aparatului de securitate, cea 
mai bine intesata cu consilieri sovietici a fost Direcţia de 

Informaţii Externe. Pe lângă ofiţerii sovietici legendati ca 
români, DIE a avut la început, în 1951, o mulţime de alţi 
ofiţeri PGU, ce acționau descoperiţi, în calitate de consilieri. 
Ca şi colegii lor din celelalte direcţii interne, consilierii DIE 
trebuiau să traseze „linia de muncă”, ceea ce însemna: 
stabilirea ţărilor în care urma să acţioneze; stabilirea 
obiectivelor operative din fiecare ţară vizată; introducerea 
metodelor şi mijloacelor tehnico-operative ale spionajului 
sovietic în activitatea structurilor din România. Exista, se 
pare şi o mică diferenţă între consilierii sovietici din DIE şi cei 
din direcţiile interne. De regulă, în structurile Securităţii 
interne existau doi consilieri pentru fiecare direcţie 
operativă, pe când DIE avea cel puţin un consilier pentru 
fiecare serviciu. Numiţi ,razvedka sovetnik” (consilier de 
informaţii externe), ei conduceau de fapt întreaga activitate 
a DIE. Consilierul şef primea zilnic o copie a fiecărei 
telegrame transmisă de rezidente, pe film, prin intermediul 
curierului diplomatic. El avea dreptul, şi probabil că era 
principala lui misiune, să transmită la Moscova copii ale 
dosarelor DIE, ale agenţilor recrutaţi de DIE în Occident, a 
persoanelor luate în studiu de rezidentele DIE, cât si a 
oricărui alt document primit sau eliberat de DIE. Pentru toate 
aceste activităţi, consilierul avea la dispoziţie un curier 
diplomatic special, deservit exclusiv de PGU şi „secţiile” sale 
din ţările Europei Răsăritene, care venea la Bucureşti de 
două ori pe săptămână. Se iveau şi situaţii, probabil nu 
puţine, când consilierii sovietici transmiteau ordinele în scris, 
în limba rusă, după care erau traduse în româneşte. Relaţiile 
dintre cadrele de conducere ale DIE şi consilierii sovietici au 
fost percepute diferit, probabil în funcţie de oportunismul şi 
ambițiile fiecăruia. Numai astfel se poate înţelege sensul 
destăinuirilor lui Constantin Horobet, fost ofiţer DIE care şi-a 
desfăşurat activitatea pe spaţiul SUA şi Marea Britanie: 
„Mihai Gavriliuc nu ne lăsa să raportăm totul consilierilor 
sovietici. Dimpotrivă, Nicolae Doicaru [adjunctul şefului DIE 
— n.n.] nu făcea nimic fără să-i consulte”, 

Conform înțelegerilor oficiale, consilierii sovietici 
trebuiau să aştepte să li se prezinte cazurile asupra cărora 

conducerile Directiilor centrale din Securitate aveau nevoie 
de asistenţă sau de consiliere. În realitate, aceştia, pe lângă 
supravegherea agenţilor propii, informau asupra situaţiei din 
România. Consilierii aveau grijă ca directivele şi ordinele 
emise de organele de Securitate româneşti să fie realizate în 
„Spiritul” celor care guvernau de la Moscova activitatea 
MGB. Pe baza informaţiilor obţinute de consilieri şi a 
directivelor primite apoi de la Moscova, ei influentau 
numirea, promovarea sau schimbarea din funcţii a 
persoanelor din structurile româneşti şi inspirau programele 
de activitate după modelul sovietic. Consilierii raportau la 
Moscova si asupra abuzurilor făcute de „tovarăşii din 
conducerea superioară de partid şi de stat”. De pildă, 
Alexandr Mihailovici Saharovski raporta în ianuarie 1952 că 
„secretarii CC al PMR, Ana Pauker, Vasile Luca şi Teohari 
Georgescu nu acordă sprijinul necesar tovarăşului 
Gheorghiu-Dej si îi creează greutăţi în muncä”'*. Şeful 
consilierilor mai atrăgea atenţia asupra ,,performantelor” la 
care ajunseseră unii tovarăşi din conducerea regimului de la 
Bucureşti, numai în câţiva ani de guvernare: „Ana Pauker, 
Vasile Luca şi Teohari Georgescu duc o viaţă lipsită de 
modestie şi se înconjoară de persoane dubioase. Aceşti trei 
conducători ai guvernului român au la dispoziţie un fond 
personal special, care depăşeşte 11 milioane de lei...” După 
cum se poate constata, raportul lui Saharovski a fost 
întocmit chiar în perioada în care Gheorghiu-Dej a declanşat 
campania „de demascare” a deviatorilor, urmată de 
anchete, proces şi condamnare, ceea ce înseamnă că prin in- 
formaţiile trimise la Moscova, consilierii sovietici au jucat un 
rol important în consolidarea poziţiei secretarului general al 
partidului de la Bucureşti. 

Şi Ministerul Afacerilor Interne a fost ajutat permanent 
de un grup de consilieri sovietici, având în frunte pe Ivan 
Sergheevici Matuşenco. Acesta comanda consilierii sovietici 
de la direcţiile operative din Direcţia Generală a Miliției si de 


154 Fragmente din acest document au fost publicate de Tatiana Pokivailova în „Cotidianul”, 23 iunie 
1998, p.12. 

155 Pentru comparaţie menţionăm că suma generală a încasărilor impozitelor de la 
țărănime, prevăzută de Marea Adunare Naţională pentru anul 1951, a fost de 12 
milioane de lei (ibidem). 

la comandamentele de arme, Grăniceri, Pompieri, Trupe de 
intervenţii, Trupe de pază, Direcţia Generală a instanţelor, 
Direcţia Generală a Penitenciarelor şi Coloniilor de muncă, 
Direcţia Generală a Arhivelor Statului, precum şi în Direcţiile 
logistice. Şi aici, avizul consilierilor sovietici era obligatoriu în 
toate problemele mai importante. Până în anul 1958 nu au 
existat cazuri în care MAI să transmită ordine eşaloanelor 
inferioare fără avizul unui consilier sovietic. De asemenea, 
consilierii participau la bilanturile anuale la nivelul unităţilor 
centrale teritoriale!*, documentele supuse dezbaterilor fiind 
traduse în limba rusă, în prealabil, iar consilierii prezentau 
sugestiile şi propunerile lor care corespundeau directivelor 
primite de la Moscova'”. 

Consilierii sovietici şi-au făcut simțită prezenţa, la fel de 
substanţial şi în activitatea Direcţiei de Informaţii Militare de 
la Marele Stat Major. Supravegherea şi controlul s-au realizat 
sub forma „îndrumării”, prin consilieri militari — majoritatea 
proveniţi din structurile GRU — aflaţi în legătură permanentă 
cu Biroul ataşatului militar sovietic acreditat în Bucureşti. 
Aceştia se amestecau în toate problemele informativ- 
operative, de cadre şi acreditări pentru ataşaturile militare în 
străinătate, supervizau orice document de informare etc., 
ceea ce crea multe greutăţi ofiţerilor români. Aşa se face că 
unele documente de comandament păstrate atestă ingerinte 
din partea consilierilor militari sovietici ce „nu pot fi şi nici nu 
sunt compatibile cu situaţia unui organ de informaţii”, 
situaţia fiind dăunătoare „nu numai muncii Direcţiei 
Informaţii Militare, ci şi muncii altor organe”’*. Acelaşi raport 
din care am citat, întocmit de un ofiţer român, mai făcea 
referire cu toată claritatea că „s-au făcut în cercări de 
amestec în treburile interne ale Direcţiei Informaţii şi de 
substituire a conducerii acesteia”!”. 

Generalul de divizie (r) Marin Pancea, fost şef al 
Direcţiei de Informaţii Militare, îşi amintea despre consilierii 
sovietici că aceştia „participau la toate şedinţele de 
pregătire profesională ale ofiţerilor români, cu titlu de 


156 Arh SRI, fond „d”, dosar nr. 10 256, f. 2-3 şi 436. 

157 Valeriu Bălteanu, op. cir, p. 44-45. 

158 Direcţia de Informaţii Militare, Între ficţiune şi adevăr, Bucuresti, 1994, p.135. 
159  Jbidem. 

«dascăli îndrumători»”. „În realitate - continua acelaşi 
memorialist - exercitau controlul şi supravegherea acestor 
şedinţe şi, în special, comportamentul cadrelor participante. 
Deseori, aceştia interveneau peste capul comandantului, 
apostrofând şi chiar jignind pe unii dintre ofiţerii români 
participanţi”!“. Dacă ofiţerii români îşi argumentau opiniile 
strict profesionale şi regulamentar, altfel sau în contradicţie 
cu soluţiile consilierilor sovietici, erau taxati ca „duşmani ai 
Uniunii Sovietice şi implicit duşmani ai poporului, putând 
suporta consecinţe dintre cele mai grave, adică periclitarea 
carierei mlitare sau chiar pierderea libertăţii”. 

Raportul citit de Emil Bodnaras în şedinţa 
Secretariatului CC al PMR, din 9 ianuarie 1950, care se referea 
la situaţia armatei şi a problemelor de apărare naţională, 
menţiona expres că la întocmirea documentului asistase 
„tov. Kolganov, consilier militar principal”. „Apreciind rolul 
deosebit de important şi valoarea sprijinului primit din partea 
consilierilor militari sovietici”, Secretariatul CC al PMR a 
socotit necesar „de a interveni la guvernul URSS pentru 
detaşarea pe lângă armata RPR a încă unui număr de 
consilieri militari”. Documentul atestă că s-au solicitat încă 9 
consilieri, din care unul pe lângă Serviciul de 
Contrainformatii al armatei'“. 

Consilierii sovietici din structurile informative şi 
contrainformative din Ministerul Afacerilor Interne, 
Securitate si Ministerul Apărării Naţionale asigurau si 
schimbul de informaţii cu structurile similare din URSS. De 
regulă, consilierii se rezumau la a solicita date despre 
cetăţenii români ,suspecti”, pe care îi retineau, anchetau şi, 
fie îi expediau peste graniţă, fie îi recrutau. 

In armată, la fel ca şi în Securitate, „elita” cadrelor o 
formau cei scoliti la Academiile militare sau cele tehnice din 
URSS. Aceştia manifestau o atitudine arogantă şi 
dispretuitoare fata de ofiţerii scoliti în tara, fiind pe deasupra 
şi protejatii consilierilor sovietici. „O bună parte dintre ei - îşi 
amintea generalul (r) Marin Pancea - au constituit o pradă 


160 General de divizie (r) Marin Pancea, Armata, Securitatea. Populaţia. Decembrie 1989 
- Revoluţie sau lovitură de stat ? Un interviu cu fostul şef al Direcţiei de Informaţii a 
Armatei realizat de Graziela Bârla, Bucureşti, 1999, p.20. 

161 Ioan Scurtu, op. cit., p.13. 

uşoară pentru serviciile de spionaj sovietice. Sositi în tara în 
rândurile armatei, aceştia păstrau legături cu consilierii 
sovietici care, fără excepţie, desfăşurau activităţi informative 
pe teritoriul României, în folosul serviciilor secrete sovietice. 
Comunicarea între ei se făcea fără translatori, aşa încât 
transmiterea de informaţii se producea fără nici o 
dificultate”'®. 

Serviciile de securitate sovietice au exercitat astfel o 
influenţă şi supraveghere covarsitoare, prin intermediul 
consilierilor, nu numai asupra organelor de informaţii şi 
securitate româneşti, ci şi asupra conducerii PMR. Exemplul 
ilustrativ este componenţa anturajului tehnic al secretarului 
general, Gheorghiu-Dej. În 1948, secretara sa personală era 
Nina Nikonova, soţia lui Serghei Nikonov, şeful SSI până în 
1951, fost agent OGPU. Şeful de cabinet al lui Dej a fost 
Mihail Gavrilovici, agent MGB/KGB, iar colonelul Valerian 
Bucikov, consilier MGB pe lângă cea de a şasea Directie a 
Securităţii care răspundea de paza personală a liderului 
comunist de la Bucureşti. 

METODE, MIJLOACE, TEHNICI ŞI MENTALITATI 
DIN ACTIVITATEA ORGANELOR DE SECURITATE 


Regimurile comuniste au însemnat, dincolo de lupta de 
clasă care justifica în ochii lor represiunea, controlul tuturor 
domeniilor: social-economic, politic, cultural, militar şi, nu în 
cele din urmă, al securităţii statului. Unui astfel de control nu 
trebuia să-i scape nimic, nici măcar viaţa intimă a individului. 
In atari condiţii s-a dezvoltat o diversitate de mecanisme 
destinate să producă atitudini docile în rândul cetăţenilor şi 
să garanteze că nemulţumirea nu se va putea transforma în 
opoziţie directă. Istoria regimului comunist din România, cel 
puţin în primii 10-15 ani — atunci când represiunea a 


162 General de divizie (r) Marin Pancea, op. cit., p.19. 

cunoscut formele cele mai groteşti —, poate fi reconstituită 
nu numai pe baza unor analize pe verticală, ci şi prin 
cercetarea proceselor şi fenomenelor pe orizontală. Sub 
acest din urmă aspect este interesant de urmărit intimitatea 
mentalităților, tiparul comportamental al funcţionarilor de 
stat, al oamenilor, al grupurilor socio-profesionale, şi aceasta 
pentru că este important nu numai ce s-a făcut, ci şi cum s-a 
făcut. 

Metodele, mijloacele, tehnicile si  mentalităţile 
represiunii politice institutionalizate au fost caracteristice 
tuturor serviciilor de securitate din statele unde s-au impus 
regimuri totalitarist-comuniste. În ţările devenite după al 
doilea război mondial sateliți ai Moscovei, serviciile de 
securitate şi-au creat sisteme capabile să asigure 
supravegherea populaţiei în baza legilor care apărau puterea 
comunistă şi respectând criteriile ideologiei intolerante a 
aşa-zisei „lupte de clasă” pe care le-au ridicat la rangul de 
politică de stat. După cum spunea Erich Mielke — fost şef al 
STASI (Ministerium für Staatssicherheit — Ministerul Securităţii 
Statului din Republica Democrată Germania) în perioada 
1957-1989 —, astfel de instituţii au reprezentat 
„suprastructura de observare globală a societăţii”!*. Pentru 
realizarea unui asemenea obiectiv strategic, imensele resurse 
materiale şi umane au fost irosite în vederea obţinerii unor 
informaţii despre opiniile oamenilor. 

Şi în România principalul obiectiv al activităţii organelor 
de securitate în perioada 1948-1964 a fost represiunea, iar 
mijloacele, metodele si tehnicile folosite au căpătat 
caracteristici specifice. Documentele de arhivă atestă fără 
dubii aspectele preponderent represive în folosirea: reţelei 
informative (agentura secretă), retinerilor şi arestarilor, 
anchetelor informative, cenzurii corespondenţei, tehnicii ope- 
rative, supravegherilor şi perchezitiilor secrete. Alte practici 
des uzitate în activitatea informativ-operativă — chiar de 
serviciile de informaţii din ţările cu o lungă tradiţie 
democratică —, cum ar fi combinaţiile informative, jocurile 
operative, dezinformarea agenţilor străini sau recrutarea sub 


163 Lucia Popartan, ,,Politiile politice” - subiect de actualitate în tranziţia de la 
totalitarism la democraţie, în „Buletin de informare generală”, nr. 1 (4), 1998, p. 17. 


88 


steag străin, se dovedeau mult prea rafinate pentru a fi la 
îndemâna unor ofiţeri lipsiţi de cultură generală şi chiar 
profesională. Cel puţin pentru perioada de început a aparatului 
de Securitate, asemenea metode trebuie trecute mai degrabă 
la capitolul „excepţii” sau „deziderate”. Întâlnim şi practici 
inspirate din activitatea ilegală a partidului comunist care, 
suprapuse peste cele clasice, ne oferă un tablou pitoresc 
prin expresivitate, ceea ce dă o notă caracteristică muncii de 
securitate, adică a acelei activităţi concepute să facă ordine 
„definitivă”, să ,curete” societatea de duşmani şi sa 
contribuie decisiv la „construirea socialismului”. 


Reţeaua informativă 


Există o gamă variată de noţiuni tehnice pentru activita- 
tea de informaţii, aici fiind valabil dictonul „câte case atâtea 
obiceiuri”. În practica serviciilor de informaţii occidentale, 
pentru a se desemna o sursă umană secretă, se folosea, de 
regulă, noţiunea de „informator”. In glosarul limbajului de 
specialitate întocmit de Ernest Volkman, informatorul este 
definit ca „o persoană înrolată de un serviciu de informaţii — 
fie pentru bani, fie din cauza convingerilor politice— pentru a 
servi ca sursă de informaţii sau pentru a duce la îndeplinire 
alte sarcini colaterale în tara natală”!*. In situaţia în care un 
informator, de obicei situat într-o importantă poziţie 
guvernamentală, politică sau de afaceri, al cărui rol primar 
consta în influențarea politicii şi nu colectarea de informaţii, 
intra în categoria „agenţilor de influență”. Când un 
informator, aflat sub controlul unei agenţii (serviciu) de 
contrainformaţii (contraspionaj) sau poliţie, cu sarcina de a 
infiltra o organizaţie politică ori de a instiga la acte ilegale 
sau acţiuni violente, menite să discrediteze acea organizaţie 
şi să justifice contramăsuri externe, era considerat „agent 
provocator”. ,,;Casuta poştală” sau „cutia cu scrisori” era 
informatorul utilizat ca mesager pentru a primi şi transmite 
mesaje. Un astfel de informator mai era cunoscut şi sub 
denumirea de „scurtătură”. Când informatorul plantat într-o 


164 Ernest Volkman, Spionaj, Editura RAO, 1998, p.19. 

tara străină, cu ordin de a duce o viata normală si de a nu 
efectua operaţiuni de spionaj până când nu i se comanda să 
o facă — de regulă, în cazul unor ostilitati —, atunci era 
considerat „agent adormit” sau „În rezervă”. Mai exista şi o alta 
categorie, şi anume, aceea de „agent aruncat”, pentru cazurile 
în care un informator era sacrificat în intenţia de a se 
distrage atenţia de la alţi informatori mai importanţi. Toate 
aceste categorii de agenti-informatori formau împreună 
„agentura secretă”, ce se afla înlegătura şi sub comanda 
unui agent — ofiţer, salariat al serviciului de informaţii al 
unei naţiuni, cu statut de funcţionar guvernamental. În 
terminologia informaţiilor occidentale, se mai întâlneşte şi 
noţiunea de „agent de control” sau „ofițer de caz”, desemnat a 
superviza activitatea altor agenţi sau informatori, sau a unei 
reţele — „cerc” — de agenti-informatori şi alte detalii. Se mai 
întâlnesc şi alte denumiri pentru cazuri speciale. De pildă, 
,cartita” era denumirea informatorului sau agentului (ofiţer 
al serviciului) infiltrat în structura politică, de informaţii sau 
militară a unei natiuni-tinta, care avea ca obiectiv specific 
ascensiunea într-o poziţie cheie, moment în care persoana 
respectivă putea fi activată pentru a furniza informaţii 
importante ce nu se puteau obţine pe altă cale. În situaţia în 
care agentul sau informatorul era descoperit, identificat ori 
planau asupra lui suspiciuni bine fondate de către 
contraspionajul advers, în jargoul informaţional american i se 
spunea „agent expus” (sau ars). În activitatea serviciilor de 
securitate sovietice, un agent care opera într-o ţară străină, 
sub identitate falsă, se numea „ilega/”, iar când opera sub 
acoperire diplomatică, ceea ce-i acorda imunitate împotriva 
arestării şi cercetării informative, se numea ,,/egal”. Serviciile 
secrete germane mai foloseau noţiunea de „agent indicator” 
pentru informatorii cu sarcini de a identifica şi puncta 
persoanele disponibile, cu posibilităţi şi calităţi specifice 
activităţii informativ-operative. „Agenţii recrutori” erau 
ofiţerii specializaţi în a initia întâlnirile şi dialogurile cu 
persoanele indicate, pentru a le atrage treptat la colaborare 
cu serviciul. Aceştia îşi studiau foarte bine persoana, după 
care întocmeau un plan de recrutare în care se consemna şi 
baza recrutării, adică motivul (ideologic, pecuniar sau alte 

avantaje etc.). Astfel de agenţi (indicatori şi recrutori) îi 
întâlnim şi în practica Serviciului Secret de Informaţii al 
Armatei Române condus de Mihail Moruzov, precum şi la 
Serviciul Special de Informaţii din vremea lui Eugen 
Cristescu. SSI'*-ul folosea pentru agenţii informatori alte 
denumiri: observatori (utilizaţi în interior sau peste frontieră în 
orice activitate de colectare a informaţiilor); incidentali (dirijati 
ocazional, de regulă cei cu posibilităţi de pătrundere în 
mediile diplomatice); /ocali (cei mai numeroşi, erau dirijati şi 
instruiți să culeagă informaţii despre ceea ce era de interes 
într-o localitate, mediu sau loc de muncă); de penetrare (ajutaţi 
să pătrundă cât mai adânc în ierarhia de vârf a organizaţiilor 
şi grupărilor politice pentru un interes de perspectivă); mobili 
(executau misiuni informative în mai multe locuri şi erau recrutaţi 
din rîndurile  comis-voiajorilor, negustorilor ambulati, 
artiştilor, circarilor, ziariştilor, pescarilor din Delta Dunării, 
marinarilor etc.); obligați ( cei care lucrau constrânşi şi erau 
recrutaţi din rândurile proxenetilor, pederaştilor, infractorilor, 
sau a celor care duceau o viaţă imorală); temporari (cei care 
îndeplineau mai multe misiuni ocazionale), voluntari (cei care îşi 
ofereau serviciile din proprie iniţiativă, dar erau verificaţi 
permanent); propagandisti (similari egentilor de influenţă); 
cercetaşi (cu misiuni peste hotare); sedentari (din rândul străinilor 
folosiţi pe teritoriul altor state); de rezervă (similari celor în 
adormire sau în conservare). 

Organele de Securitate din România, imediat după 
formare, au renunţat la practicile Si terminologiile burgheze, 
simplificând lucrurile, ceea ce s-a dovedit total păgubos şi în 
detrimentul activităţii de informaţii propriu-zise. În primul 
rând s-a renunţat la practica ofiţerilor analişti şi recrutori, apoi 
a agenţilor indicatori şi de legătură folosiţi de SSI după model 
occidental, ceea ce însemna o strictă specializare pentru 
buna desfăşurare a activităţii de analiză, recrutare, instruire 
Si dirijare a agenturii. Ofiterului de securitate i s-au stabilit 
toate aceste sarcini legate de tehnica lucrului cu agentura, 
pe lângă alte responsabilităţi privind instrumentarea 
cazurilor, mai precis întocmirea dosarelor „duşmanilor din 


165 SSI - siglă folosită pentru a desemna cele două instituţii româneşti care au 
funcţionat din 1924 până în aprilir 1951. 

interior şi exterior”. Prin urmare, tehnica lucrului cu 
agentura, care în esenţă reprezintă alături de filaj şi 
contrafilaj partea cea mai rafinată a „artei informaţiilor”, a 
fost înlocuită brutal în paractica şi mentalitatea organelor 
Securităţii cu „tehnica” întocmirii dosarelor de informatori 
(vezi infra), ceea ce a adus, pe lângă un volum inutil de 
muncă birocratică, un adevărat dezastru în ceea ce priveşte 
păstrarea  confidenţialităţii surselor secrete umane. Si 
aceasta pentru că, aşa cum demonstrează din plin istoria 
serviciilor secrete, birocraţia în munca cu agentura însemnă 
posibilităţi infinite de scurgere a informaţiilor. 

Agentura secretă sau reţeaua informativă, după 
terminologia proprie, a constituit principalul mijloc al 
activităţii de securitate pentru culegerea şi verificarea 
informaţiilor de interes. Renumitul antropolog american 
Katherine Verdery, în lucrarea sa What was Socialism and what com next, 
publicată la Princeton University Press în 1996, a făcut o 
interesantă evaluare asupra rolului reţelelor de informatori 
create de organele de Securitate din spaţiul sovietic: „In 
fiecare tara, instituţii similare KGB-ului au servit la 
perpetuarea supravegherii cu grade diferite de intensitate şi 
succes. Deosebit de eficiente au fost politiile secrete din 
Uniunea Sovietică, Germania de Est şi România, dar reţele 
de informatori şi colaboratori au funcţionat, într-o anumită 
măsură, în toate ţările. Acestea au format un sistem de 
«producţie» foarte bine pus la punct, paralel cu sistemul de 
producţie a bunurilor, un sistem care producea hârtii ce 
conţineau poveşti reale sau falsificate despre oamenii peste 
care stăpânea partidul”!'s. Un alt autor american, John O. 
Koehler, în lucrarea sa care a cunoscut lumina tiparului şi în 
limba română, în 2001, sub titlul Stasi. Fata ascunsă a 
poliției secrete Est-Germane, aprecia că în practica serviciilor 
de securitate din fostul Bloc Estic, imensa reţea de 
informatori era folosită în primul rand pentru 
„Supravegherea şi intimidarea populaţiei”. Din această cauză 
est-germanii foloseau expresia _ ,flachen-deckend” , care 
însemna că „nimic nu scapă nedescoperit”. De aici şi 
166 Katherine Verdery, Ce a fost socialismul şi de ce s-a präbutit el? în Revolutiile din 

concluzia formulată de acelaşi autor, potrivit căreia 
„asemeni Gestapoului, Stasi a reprezentat partea sinistră a 
meticulozităţii germane”. 

In ceea ce priveşte Securitatea din România, 
reţeaua informativă — „arma de bază a instituţiilor informativ- 
operative”, Cum o denumeşte generalul Neagu Cosma'* — era 
formată din: informatori (calificaţi şi necalificaţi), colaboratori, 
gazde, case de întâlniri şi rezidenţi. 

Informatorii calificaţi erau persoane recrutate special pentru 
un anumit caz sau o anume problemă şi care beneficiau de o 
instruire mai detaliată şi concretă din partea ofițerului de 
securitate recrutor. Contactele între informatorii calificaţi şi 
ofiţerii de legătură erau mai dese. In funcţie de informaţiile 
obţinute, persoana era dirijată şi primea instrucţiuni 
referitoare la modul în care trebuie să acţioneze sau să se 
comporte pe lângă obiectivele aflate în atenţie. Instructajul 
viza, de obicei, modul de purtare a dialogului cu persoana 
sau persoanele de la care urma să se obţină nota 
informativă. Atât ofiţerul recrutor, cât şi ofiţerul de legătură 
se recomandau cu nume conspirative, respectându-se astfel 
regula de bază a informaţiilor. La recrutare, informatorii 
calificaţi primeau si ei un nume conspirativ, li se fixau 
parolele de intrare în contact cu ofiţerii de le gătură; erau 
instruiți în privinţa legendelor folosite pentru casele si 
locurile de întâlnire. De asemenea, semnau un angajament 
privind necesitatea păstrării secretului şi conspirativitätii 
depline asupra activităţii de informaţii, loialitatea faţă de 
regimul politic şi interesele de securitate. Conţinutul 
angajamentului varia în funcţie de calităţile, personalitatea şi 
poziţia socială a informatorului. 

În funcţie de caz sau momente operative, informatorii 
calificaţi puteau fi predati în legătură temporară altor ofiţeri 
din unităţile şi structurile informative, aplicându-se principiul 
utilității. 

În conformitate cu ordinele, directivele şi instrucţiunile 
MAI referitoare la „munca cu agentura”, un informator ideal ar fi 


167 John O. Koehler, Stasi. Faţa ascunsă a poliţiei secrete Est-Germane, Bucureşti, 
2001, p. 
168 General div. (r) Neagu Cosma, Securitatea, poliția politică, dosare, informatori, 


Bucureşti, Editura Globus, 1998, p. 50. 

trebuit să aibă următoarele caracteristici: „adept convins al 
noii orânduiri, cu un spirit patriotic dezvoltat, cel puţin 
absolvent de liceu, cu o cultură generală bogată care să-i 
dea posibilitatea să înţeleagă dezideratele muncii de 
securitate, bine pregătit profesional, cu largi posibilităţi in- 
formative pe lângă obiectivul urmărit, sincer, discret etc."!* 

Informatorii necalificaţi erau persoane atrase la 
munca de securitate, temporar, „fără să li se ia un 
angajament scris”, iar instruirea era mult mai sumară. La 
această categorie intrau de regulă persoanele care se 
ofereau din proprie iniţiativă să dea informaţii organelor de 
securitate. Cei care dovedeau calităţi şi/sau obțineau 
rezultate bune, în sensul că difuzau informaţii de interes, erau 
trecuţi ulterior în categoria informatorilor calificaţi, urmând 
procedura de rigoare. Majoritatea informatorilor necalificaţi 
erau însă delatori şi tot felul de oportunişti care, prin 
furnizarea de informaţii către Securitate, urmăreau un 
anumit scop sau chiar să plătească polite. 


Colaboratorii erau persoanele folosite ocazional, de către 
ofiţerii de securitate, de obicei pentru verificarea unor date 
şi informaţii dintr-un anumit mediu, loc sau despre o 
problemă de interes. Contactele cu ofiţerii de legătură erau 
sporadice, în funcţie de cazurile aflate în lucru. 

Tot în calitate de colaboratori erau recrutaţi funcţionarii 
din instituţii care puteau ajuta cu date, informaţii şi activităţi 
pur tehnice organele de securitate. Aşa ne explicăm 
prezenţa masivă a funcţionarilor de la oficiile poştale şi 
telefonice, de la serviciile de cadre din întreprinderi, 
receptionerii de la hoteluri. Uneori şi chelnerii erau folosiţi 
pentru plasarea tehnicii operative la mesele din localurile 
unde se desfăşurau momentele operative mai importante ale 
unui caz. Ofițerii de securitate scoliti şi trecuţi prin cursurile 
de specialitate moscovite foloseau, în calitate de 
colaboratori, şi pe vânzătorii ambulanți, sau pe cei de la 
chioşcurile de ziare, librării, florării etc., alteori bibliotecarii 
sau custozii sălilor de lectură de la arhive. Rolul lor era de a 
primi plicuri sigilate de la anumite persoane indicate de 
ofiţer (de regulă rezidenţi) şi de a le preda ofițerului de caz. 


169 Serviciul Român de Informaţii, Cartea Albă a Securităţii, vol. Il, p.141. 

Prin urmare, aceşti colaboratori jucau rolul de „căsuțe 
poştale”, care asigurau legătura impersonală între agentură 
şi ofiţer. Desigur că pentru o bună colaborare erau 
recompensati în bani sau obiecte în funcţie de contribuţia 
fiecăruia. Li se făcea şi o instruire specială pentru a folosi 
„Semafoarele”, adică semnale optice sau acustice pentru a-şi 
atentiona ofiţerul sau agentul de legătură. De exemplu, un 
ghiveci cu flori sau un aparat radio expus la vedere lângă 
căsuţa poştală putea indica situaţia de pericol, în sensul că 
întâlnirea nu putea avea loc pentru că în preajmă se aflau 
persoane  „nepoftite”, ceea ce ar fi putut duce la 
deconspirarea legăturii; lipsa acelor obiecte putea să indice 
că erau asigurate condiţiile de contact. Astfel de practici au 
fost aduse de activiştii partidului, care acumulasera 
experienţă în perioada ilegalitatii, şi au început să fie tot mai 
des uzitate de ofiţerii români pentru a-şi acoperi acţiunile 
fata de privirile indiscrete ale consilierilor sovietici. Pe 
măsură ce rolul consilierilor sovietici a fost diminuat, s-a 
renunţat treptat la astfel de practici, cel puţin pe plan intern, 
adică în activitatea de contraspionaj şi contrainformaţii 
militare, dar a continuat să fie folosită pe plan extern. 

O categorie aparte o formau informatorii de cameră, acele 
persoane recrutate din rândul deţinuţilor politici. Rostul lor 
era de a „ţine la curent” pe ofiţerii de securitate, cu arcini 
informative în penitenciare, despre tot ceea ce discută şi 
cum se comportă deţinuţii politici pe timpul detenţiei. 
Practica nu era nouă, ea se întâlneşte în perioada interbelică. 
Siguranţa obişnuia să recruteze agenţi din rândul 
comuniştilor şi legionarilor arestaţi. Despre folosirea acestei 
practici în muna de securitate aminteşte cu subtilitate şi 
fostul deţinut politic, Ticu Dumitrescu - liderul AFDPR şi un 
neobosit cercetător al arhivelor fostei Securitati - atunci cand 
se referă la unii deţinuţi politici că au rămas „demni” în 
vreme ce alţii s-au dovedit „iude nemernice”. Au existat şi 
cazuri în care informatorii de cameră, deosebiți de scrupulosi 
în preocupările lor informative nu au omis nici gesturile 
normale, de omenie venite din partea unor gardieni care-i 
ajutau în diferite moduri (transmiterea de fotografii, scrisori, 
alimente etc. din partea familiilor) pe cei anchetați si 

intemnitati. În astfel de cazuri, informatorii de cameră n-au 
pregetat de a se prezenta chiar în calitate de martori ai 
acuzării la procese, iar gradienii implicaţi în „acte de 
omenie” au suportat consecinţe grave. 

Gazdele caselor de întâlnire erau persoanele care puneau la 
dispoziţie din proprie iniţiativă sau la solicitarea ofiţerilor de 
securitate anumite spaţii, încăperi, chiar locuinţe ce erau 
folosite la întâlnirile conspirative cu  informatorii si 
colaboratorii. În această categorie se regăsesc persoanele 
care nu aveau familie, sau care lipseau perioade mai lungi 
de la domiciliu, fie din interese profesionale, fie de altă 
natură cum ar fi: şoferii de cursă lungă, mecanicii de tren, 
aviatorii, marinarii etc. 

La recrutare, gazdele semnau un angajament prin care 
se obligau să păstreze confidentialitatea folosirii locuinţei de 
către ofiţerii de securitate, în perioada când lipseau de la 
domiciliu, şi erau recompensati cu sume de bani sau cadouri. 
Pentru cei care lipseau perioade mai lungi de la domiciliu, 
ofiţerii de securitate se ofereau să plătească chiriile şi luau 
măsuri pentru întreţinerea locuinţei. Era absolut obligatoriu 
ca prezenţa ofiţerilor la domiciliile respective să fie bine 
acoperită („legendată”) pentru a nu atrage atenţia vecinilor. 

Casele de întâlniri erau folosite, de regulă, de unul sau doi 
ofiţeri, pentru o perioadă de timp, după care puteau fi 
utilizate de alţi ofiţeri ori în alte scopuri de câtre serviciile de 
securitate posesoare ale unor asemenea acoperăminte. 
Folosirea caselor de întâlniri se făcea conform unor grafice 
lunare sau săptămânale în care erau menţionate data, ora şi 
durata fiecărei întâlniri ce se organiza acolo. Existau şi alte 
reguli în folosirea caselor de întâlniri, ca de exemplu 
interzicerea organizării de întâlniri cu tot grupul de 
informatori ai unei reţele; obligativitatea pentru persoanele 
din reţea, introduse în case, de a cunoaşte foarte bine 
legenda sub care era cunoscută în zonă, mai ales de către 
vecini; interzicerea de a se depozita documente secrete, 
elemente de birotică sau alte aparate care să trădeze 
adevărata menire a casei, etc.'” 


170 Vezi Dicţionar pentru buzunarul agenților secreti, in „Alerta”, 14 septembrie 2000, 
p.16. 

În situaţia în care una dintre persoanele din reţeaua 
informativă se dovedea mai „guralivă”, în sensul că se scăpa 
la vreun prieten, rudă ori chiar colegi de serviciu, povestind 
despre legătura sa cu organele de securitate - ceea ce în 
termeni tehnici se numeşte deconspirare - casa de întâlniri 
în care fusese introdusă persoana respectivă era imediat 
abandonată. In astfel de situaţii se trecea si la verificarea 
loialității celorlalte persoane (informatori sau colaboratori) 
introduse în casa de întâlniri, iar dacă rezultau probleme 
deosebite se luau măsuri de protecţie: încetarea legăturii cu 
persoana respectivă şi influențarea ei în ideea de a renunţa 
la „pălăvrăgeală”. Dacă se constata că persoana nu 
înţelegea să-şi modicife comportamentul se puteau lua şi 
măsuri de avertizare, atenţionare sau chiar de intimidare. 


Rezidentii erau persoane din rândul informatorilor 
calificaţi cu rezultate şi calităţi deosebite pentru munca 
informativ-operativă, cărora ofiţerul de securitate le 
încredința legătura cu 4-5, maximum 8, informatori şi 
colaboratori. Rezidentii erau recrutaţi şi din rândul celor care 
aveau o anumită experienţă în activitatea conspirativă: foşti 
ofiţeri de informaţii de la Secţia a Il-a a M.St.M., Siguranţă, 
Jandarmerie, Corpul Detectivilor şi chiar SSI. 


Sisteme de legătură, recrutare şi evidenţă 


Legătura între ofiţerul de securitate şi informatori, 
colaboratori, gazdele caselor de întâlniri ori rezidenţi se 
făcea direct (prin contact personal) şi/sau indirect (prin 
relaţie impersonală). Cele mai des uzitate erau contactele 
directe (personale), când ofiţerul se întâlnea cu sursa 
secretă (indiferent de categorie), de la care primea 
informaţia verbală sau scrisă sub forma unei note 
informative. Când informatorul refuza ori nu avea timp sau 
nu dispunea de un spaţiu şi mediu adecvat pentru 
conspirativitate de a întocmi note informative scrise, la 
întâlnire, ofiţerul îşi nota în agendă ceea ce-l interesa, după 
care întocmea un raport informativ. Legătura impersonală se 

utiliza mai rar în activitatea de securitate internă. În situaţii 
speciale se foloseau ,cäsutele poştale” şi „locurile secrete 
pentru mesaje”. În jargonul informaţional sovietic, locurile 
secrete pentru mesaje de numeau ,,budok’'”. De obicei, acestea 
erau locuri situate într-o zonă publică, unde persoanele din 
reţea puteau lăsa materialele informative sau schimba 
mesaje cu ofiţerul sau rezidentul, fără a fi nevoiţi să suporte 
riscul unei întâlniri personale. Tipic, aceste locuri erau 
cotloane sau fisuri a căror utilizare de câtre public era 
imposibilă. Se mai foloseau în acelaşi scop şi diverse alte 
locuri bine adăpostite şi ferite de umezeală, din parcuri, 
păduri, grădini etc. Containerele cu mesaje puteau fi depuse 
şi în locuri scobite în ziduri, garduri, grilaje, balustrade etc., 
totul depinzând de  ingeniozitatea celor implicaţi in 
activitatea informativ-operativă. 

Indiferent de categoria din care făceau parte în reţeaua 
informativă a Securităţii, fiecare persoană era instruită, atât 
la recrutare cât şi după, să nu ocolească nici o faptă care ar 
fi putut aduce atingere legilor ţării. „Datorită acestei 
orientări — scrie generalul (r) Neagu Cosma —, reţeaua 
informativă a Securităţii a furnizat în decursul anilor, 
organelor de Miliție, o cantitate importantă de informaţii care 
vizau infracţiuni de drept comun cum, de altfel, şi reţeaua 
Miliției a dat informaţii de mare folos pentru Securitate”’”. 

Pentru toate aceste categorii de agenţi din reţeaua 
informativă a Securităţii, recrutarea se făcea: pe baza 
sentimentelor patriotice; din interes (de obicei material, sau 
promisiuni cu privire la promovarea în funcţie); ori prin 
constrângere — şantaj (existenţa unui „dosar 
compromitator” aflat în posesia organelor de securitate sau 
miliţie). Dacă e să facem o comparaţie, din acest punct de 
vedere, cu informatorii folosiţi de Special Branch (Serviciul 
Special, secţie a Scotland-Yard-ului, principala instituţie cu 
rol de poliţie politică în Marea Britanie), se poate constata cu 
uşurinţă similitudini. În funcţie de baza recrutării, Special 
Branch-ul folosea patru categorii de informatori: inocenți 
(persoane care erau active la locul de muncă, fapt pentru 


171 Ernest Volkman, op.cit., p.9. 
172 General div. (r) Neagu Cosma, op. cit., p. 49. 

care comunicau ofițerului ceea ce li se părea lor că ştie toată 
lumea şi era de interes pentru organele statului); reactionari 
(persoane animate de răutate, invidie şi care apreciau că 
unul sau altul dintre colegi sau prieteni este periculos pentru 
interesul lui personal sau al societăţii); plătiți (persoanele 
care recunoşteau că furnizează informaţii pentru bani, deşi 
sumele erau mici şi la intervale neregulate, sau pentru 
sprijin în diferite situaţii); santajati (cei care colaborau cu 
ofiţerii pentru că aceştia din urmă îi aveau la mână cu date 
care le puteau aduce prejudicii sau puteau atrage 
condamnari)'”. 

Cea mai des uzitata era metoda atragerii treptate la 
colaborare si apoi a recrutării pe baza exploatării şi cultivării 
sentimentelor patriotice ale persoanelor vizate de Securitate, 
din rândul cetăţenilor români. În cazul străinilor se miza pe 
sentimentele de simpatie faţă de satul român. Astfel de 
agenţi dădeau şi cele mai bune rezultate. În schimb, 
informatorii recrutaţi prin şantaj sau prin cointeresare 
materială erau mai puţini ca număr şi folosiţi ocazional. De 
regulă, rezultatele lor erau bune, dar conjuncturale, iar 
ofiţerii de legătură nu puteau avea în vedere o perspectivă 
mai lungă a colaborarii'”. 

În ceea ce priveşte profilul optimal sau „portretul-robot” 
al candidatului la recrutare, din studiul documentelor de 
arhivă (ordine, instrucţiuni, metodologii, directive privind 
recrutarea) întâlnim înserate următoarele caracteristici: 
„adept convins al noii orânduiri, spirit patriotic dezvoltat, cel 
puţin absolvent de liceu, cultură generală bogată (pentru a 
înţelege dezideratele muncii de securitate), bine pregătit 
profesional, cu mari posibilităţi de infiltrare pe lângă 
obiectivul urmărit, sincer, discret” să fie „element capabil de 
a ne aduce informaţii, cu aptitudini şi legături în rândul 
elementelor dusmane [...] în stare să redea in mod obiectiv 
şi cinstit informaţiile culese”!”. 


173 Tony Bunyan, History and Practice of Political Polices in Great Britain, published by Quarters 
Book Limited London, 1977, p.12. 

174 Vezi pe larg la Col. (r) dr. Gheorghe Raţiu, „Cutia Pandorei”. Arhivele 
Securităţii. Surprize şi capcane, Editura Paco, bucureşti, 1997, p.36 şi urm. 

175 Cristina Anisescu, Cornelia Reinhart, Profilul colaboratorului reflectat în documentele 
Securității, în Arhivele Securităţii, colecţie coordonată de Silviu B. Moldovan, Consiliul 
Naţional pentru Studierea Arhivelor Securităţii, Editura Nemira, Bucureşti, 2004, p. 

Se pare că încă de la început, ofiţerii de securitate au 
avut unele restricţii în ceea ce priveşte recrutarea agenţilor, 
indiferent de categorie, din rândul membrilor de partid. 
Secretarul general al partidului, Gheorghiu-Dej, s-a pronunţat 
cu claritate în acest sens: „Dacă este nevoie de agentură 
într-un punct sau altul, asta se face numai cu încuviințarea 
primului secretar”. La rândul lui, Alexandru Drăghici 
confirma, la 22 ianuarie 1955, că organele de securitate 
aveau obligaţia să meargă la primul secretar regional şi să 
arate că „vor să recruteze un membru de partid pentru 
munca de informare”'*. Probabil că acest regim special 
pentru folosirea membrilor de partid în activitatea 
informativ-operativă se datora suspiciunilor ce persistau în 
rândul cadrelor de conducere a PMR, temători ca nu cumva 
să se scurgă informaţii care să-i compromită sau să-i pună în 
situaţii incomode; aceleaşi temeri, probabil, ca nu cumva 
agenţii Securităţii sa fie dirijati spre a influenţa deciziile 
partidului. Deci totul trebuia ţinut sub control, inclusiv 
informaţiile care circulau de la partid către Securitate, 
precum şi acţiunile informative speciale în care erau folosiţi 
membrii partidului. Numai că acest control, exercitat de 
organele de conducere ale partidului asupra muncii de 
securitate, era doar o expresie teoretică. În practică însă 
ofiţerii nu permiteau nici un amestec din partea partidului, 
aspect sesizat şi precizat cu claritate de secretarul 
comitetului de partid Caransebeş, la 22 ianuarie 1955, în faţa 
lui Gheorghiu-Dej şi a lui Alexandru Drăghici: „La adunările 
organizaţiilor de bază ale organelor de Securitate, avem 
dreptul să dăm îndrumări, însă în munca lor profesională nu 
putem să avem nici un control” "77. 

Copiind sistemul sovietic, pentru toate categoriile de 
persoane din reţeaua informativă, ofiţerii de securitate 
întocmeau dosare personale şi fişe de evidenţă. Asemenea 
practică nu o întâlnim în activitatea serviciilor şi structurilor 
informative româneşti din perioada interbelică. Ea a avut ca 
principale consecinţe: amplificarea birocraţiei şi complicarea 


22. 

176 Alina Tudor, 1955: Batuti la Securitate, doi ceferisti se plâng lui Gheorghiu-Dej, în 
„Cotidianul”, 27 mai 1998, p.12. 

177 Ibidem. 

activităţii informativ-operative; instrucţiuni speciale privind 
întocmirea dosarelor, a fiecărui document în parte; măsuri 
suplimentare de protecţie contrainformativă. 

Dosarele personale erau păstrate în fişetele ofiţerilor 
operativi pentru perioada în care legătura era activă, iar 
după încetarea legăturii informative, dosarul se clasa în 
arhivă. Un astfel de dosar conţinea, conform instrucţiunilor, 
câteva acte obligatorii. În primul rând raportul cu propunerea 
de recrutare aprobat de şeful ierarhic, în care trebuiau 
făcute menţiuni referitoare la: datele de identificare ale 
persoanei recrutate şi numele conspirativ stabilit, calităţile 
pentru munca informativă, problema sau obiectivul spre care 
era dirijat, garanţiile de loialitate şi baza de recrutare. Urma 
apoi raportul privind modul cum a decurs recrutarea în care 
se făceau menţiuni şi despre sistemul de legătură stabilit, şi 
parolele de rezervă pentru situaţiile în care întâlnirile nu 
puteau avea loc la data, ora şi locul convenite. O altă piesă 
obligatorie era tabelul cu ofiţerii care au avut persoana în 
legătură şi au participat la instruire. In dosarele personale se 
mai întâlnesc şi alte documente cum ar fi: angajamentele, 
chitantele cu sumele de bani oferite de ofiţerii de securitate 
ca recompense pentru informaţiile furnizate; rapoarte de 
analiză periodică privind aportul informativ al persoanei 
respective, dar în care se consemnau metodele şi mijloacele 
folosite pentru verificarea loialității persoanei aflate în 
contact. În situaţia în care se constatau deconspirări se 
întocmea de către ofiţer un raport cu propuneri de 
abandonare şi luarea în lucru activ, adică din colaborator al 
organelor de securitate, persoana respectivă devenea 
obiectiv al muncii de securitate, fiind supravegheată până 
când se clarificau împrejurările şi mobilul producerii 
„trădării”. 

Pentru ca un dosar personal să poată fi clasat în arhivă, 
ultima piesă trebuia să fie raportul, aprobat de şeful ierarhic 
superior celui care aprobase includerea în reţea, cu 
propuneri de abandonare şi motivul încetării legăturii 
informativ-operative. Un astfel de raport se întocmea atunci 
când persoana nu mai prezenta interes prin informaţiile pe 
care le furniza sau când înceta din viaţă. 


101 


Documentele informative originale, adică notele cu 
scrierea olografă a informatorului sau colaboratorului, erau 
organizate separat de dosarul personal într-o mapă anexă, 
care după clasarea în arhivă aveau un regim special, în 
sensul că nu se dădeau la consultat, iar după 5 ani de la 
clasare erau distruse pe bază de proces-verbal. Rațiunea 
unei asemenea măsuri se justifica prin faptul că astfel de 
documente nu mai prezentau valoare operativă, întrucât, 
conform altor instrucţiuni, extrase din notele informative 
originale sau chiar copii, erau exploatate de ofiţeri în 
dosarele de caz. 

Imediat după recrutare, ofiţerii de securitate erau 
obligaţi, conform instrucţiunilor, să întocmească o fişă de 
evidenţă „Model 1” în dublu exemplar: unul pentru biroul de evidenţă 
al unităţii din care făceau parte, iar al doilea pentru sistemul 
manual de evidenţă centralizată, care se mai numea 
cartoteca evidenţei generale, aflată la unitatea centrală de 
linie (în acea perioadă se numea Serviciul „C”). Pe fişă erau 
trecute următoarele date: numele şi prenumele persoanei, 
părinţii, data şi locul naşterii, naționalitatea, cetăţenia, 
apartenenţa politica, studiile, profesia, limbile străine 
cunoscute, locul de muncă şi funcţia, data şi denumirea 
organului care l-a recrutat, numărul din registrul de evidenţă 
şi indicativul ofițerului care a avut persoana în legătură, 
numele conspirativ si categoria'*. De exemplu, dacă 
indicativul ofițerului era 312, însemna că făcea parte din 
Direcţia a Ill-a, serviciul 1 şi biroul 2. Daca pe fişă nu era 
trecută data abandonării, însemna că persoana respectivă 
era în legătură activă, şi orice relaţii nu se puteau obţine 
decât de la ofiţerul în cauză. 

Interesant este şi faptul că dosare personale şi fişe de 
evidenţă se întocmeau chiar şi pentru persoanele care 
fuseseră solicitate de ofiţerii de securitate să devină 
informatori sau colaboratori, dar refuzasera oferta, din 
diverse motive. 

Când dosarul personal era trimis la arhivă spre clasare, 
în fişa de evidenţă se completau următoarele date: numărul 


178 Evidentele rețelei informative a aparatului de Securitate (1), în „Sfera politicii”, nr. 
52/1997, p.39. 

din registrul de arhivă de la fondul reţea şi data abandonării, 
adică a încetării legăturii operative. 

Periodic, organele de miliţie — evidenţa populaţiei — 
trimiteau la Serviciul „C” al Securităţii liste cu persoanele 
decedate. Se făceau verificări în evidenţa centralizată, iar în 
situaţiile când se constata că în arhivă persoanele respective 
aveau dosare personale, atunci fişele de evidenţă erau 
scoase din cartotecă şi distruse pe bază de proces-verbal 
împreună cu documentele dosarelor. Practic, prin acestă 
procedură se urmărea ştergerea oricăror urme privind 
colaborarea unei persoane decedate cu organele de 
securitate. 

Toate aceste aspecte tehnice la care am făcut referire 
erau valabile doar pentru unităţile centrale şi teritoriale de 
securitate interne. Din raţiuni de protecţie contrainformativă, 
Direcţia de Informaţii Externe, U.M. 0920/A (devenită ulterior 
U.M.0110 cu sarcini pe spaţiul ţărilor socialiste), precum şi 
celelalte unităţi centrale şi compartimentele similare din 
teritoriu, cu sarcini contrainformative pe lângă personalul 
militar şi civil din Miliție şi Securitate, aveau sisteme de 
evidențe şi arhive proprii. Prin urmare, dacă Securitatea a 
fost o instituţie supercentralizată, în domeniul arhivistic 
descentralizarea s-a datorat impunerii principiului 
conpartimentării si  secretizării, fundamental pentru 
activitatea de informaţii. 

Dacă o persoană care avea fişă de evidenţă la Serviciul 
„C” intern şi documente clasate în arhivă, dar prezenta 
interes, din varii motive, pentru DIE sau celelalte structuri 
contrainformative speciale (din Miliție, Securitate ori pentru spaţiul 
țărilor socialiste), instrucţiunile recomandau ca fişa 
persoanei respective să fie scoasă din evidenţa generală şi 
toate materialele trebuiau trimise solicitantilor, dar niciodată 
invers. 


Munca cu agentura 


„Munca cu agentura”, a fost reglementată periodic printr-o 
serie de ordine şi instrucţiuni emise de ministrul Afacerilor 

Interne. Printre cele mai importante se numără: Directiva 
despre munca cu agentura din 1950; Ordinul nr.15 din 
martie 1956 privind eliminarea din reţea a informatorilor 
ineficienţi; Ordinul nr. 54 din 1956 privind intensificarea 
recrutărilor de informatori în instituţiile de învăţământ; 
Ordinul nr. 95 din 1957 privind creşterea numărului de 
informatori în mediul rural ş.a. Ceea ce a fost specific 
„muncii de securitate” şi în special „muncii cu agentura”, 
adică punctarea, recrutarea, instruirea, verificarea loialității 
şi legătura cu reţeaua informativă, plus instrumentarea 
cazurilor în lucru, intrau în competenţa şi sarcina fiecărui 
ofiţer, fără să existe o specializare sau o repartizare 
echilibrată a sarcinilor. Dacă este să mai adăugăm şi faptul că 
din „indicaţiile conducerii superioare” se initiase încă de la 
început o adevărată „întrecere socialistă” între ofiţeri, în 
sensul că „munca de securitate” devenise normată — apre- 
cierile făcându-se în funcţie de numărul informatorilor aflaţi 
în legătură şi cazurile deschise, şi nicidecum după criterii 
calitative —, atunci ne putem imagina cauzele care au determinat 
întronarea superficialitatii şi a lipsei de substanţă în 
problemele mai delicate pentru activitatea Securităţii în 
ansamblul ei. Evident că au existat şi alţi factori care au 
condus la o asemenea situaţie. 

La început, munca cu agentura a fost de slabă calitate, aceasta 
şi datorită nivelului scăzut de cultură generală şi 
profesională al ofiţerilor de securitate. Ulterior s-a adăugat 
acel viciu de fond, specific poliţiilor politice represive, pe 
care-l vom explica în continuare. În ciuda faptului că 
instructorii erau consilieri sovietici, deci cadre cu experienţă 
în munca conspirativă, recrutările se făceau „cu toptanul”, 
pe bază de constrângere, contând în primul rând numărul şi 
mai putin calitatea informatorilor şi colaboratorilor'”, ca să 
nu mai amintim despre posibilităţile lor de a obţine 
informaţii. Aşa s-ar explica cifrele foarte mari ce erau 
comunicate Serviciului „C” de către direcţiile centrale şi 
regionale de securitate. De exemplu, la sfârşitul anului 1951, 
Direcţia de contrasabotaj raporta un efectiv de 30 585 in 
formatori, iar Direcţia de Informaţii interne 10 698 


179 Arh. SRI, fond ,,d”, dosar nr. 10 136, f. 133. 

informatori!“. La o analiză asupra a cestei probleme, 
Alexandru Drăghici aprecia că nu se poate conta pe numărul 
informatorilor, recomandând ofiţerilor operativi „să renunţe 
la elementele fără perspectivă, care constituie un balast în 
munca informativă”. 

Nici metodele de recrutare utilizate nu erau cele mai 
potrivite, practicându-se în special şantajul pe baza dosarului 
penal al celui vizat, combinat cu ameninţări şi intimidări de 
tot felul. Erau şi, probabil, nu puţine cazuri, când la 
recrutare, informatorul semna un angajament în care ofiţerii 
de securitate mentionau că „pentru divulgarea secretului se 
dau 1-5 ani închisoare”. Or, „angajamentul de informator” nu 
putea fi folosit ca probă în justiţie. Practic, în cazul 
divulgărilor ofiţerii de securitate recurgeau la ameninţări ori 
intimidări. 

Inabilitatile, compromiterea onoarei militare şi a celor 
mai elementare norme de conduită ostăşească se 
manifestau frecvent în comportamentul infatuat al ofiţerilor 
de securitate din structurile de contrainformaţii militare faţă 
de ofiţerii Ministerului Apărării Naţionale. La recrutare, nu se 
tinea cont de diferenţa de grad şi funcţie. Memorialistul 
George Marzanca, ofiţer în Ministerul Apărării Nationale, 
încununat cu laurii victoriei în luptele din Ungaria şi 
Cehoslovacia (noiembrie 1944-martie 1945) ne-a lăsat 
câteva destăinuiri tulburătoare. Datorită lipsei totale de 
profesionalism a organelor de contrainformaţii, viaţa sa, la o 
vârstă fragedă, a cunoscut un adevărat calvar. Memorialistul 
povesteşte că în martie 1952, când era căpitan, comandant 
al Batalionului 21 vânători de munte, un anume locotenent 
Popa Nicolae de la contrainformaţii a încercat să-l recruteze 
după formula „lucrezi cu mine sau vei regreta”. Neintelegand 
advertismentul, George Marzanca a refuzat propunerea sub 
motivul ca nu are timp sa se ocupe de aşa ceva. In 
consecinţă a fost trecut pe „lista neagră” a 
contrainformatiilor. La 28 aprilie 1952 a fost arestat, apoi 
anchetat câteva luni la aşezământul din Uranus, unde a 
îndurat umilinte, teroare fizică şi morală. In cele din urmă, 


180 Ibidem, dosar nr. 9195, f.5, 7. 

căpitanul de vânători de munte, erou al Frontului de Vest, a 
fost condamnat la 4 ani închisoare şi degradare militară 
pentru infracţiuni pe care nu le comisese. Chiar şi atunci 
când un alt ofiţer de la contrainformaţii, un anume căpitan 
Sârbu, şi-a dat seama de situaţie, a recunoscut cu 
resemnare că este prea mic să îndrepte o greşeală atât de 
mare. „Ai avut nesansa — i-a spus Sârbu lui Marzanca — să 
fii trecut pe lista neagră de către contrainformatorul unităţii 
voastre, ca un element periculos, sau poate el a greşit, dar 
asta nu schimbă cu nimic datele problemei”!”. Desigur ca nu 
întâmplător am ales acest exemplu. El ne dezvăluie, una din 
numeroasele enormitäti ale Securităţii în „lucrul cu 
agentura” şi anume, când ofiţerii îşi dădeau seama de 
greşeli, repercusiunile deveniseră atât de grave încât îi 
puneau în imposibilitatea de a mai putea îndrepta ceva. 
După cum rezultă din stenograma discuţiei purtate la 
CC al PMR, în 1955, de Gheorghiu-Dej cu doi ceferişti din 
regiunea Timişoara, membri de partid, ce suportaseră pe 
pielea lor metodele folosite de organele de securitate locale, 
existau la acea vreme „instrucţiuni precise şi clare” din 
partea conducerii partidului privind recrutarea agenturii. 
Conform acestor instrucţiuni, recrutarea trebuia să se facă în 
primul rând dintre „elementele dusmänoase, acelor 
elemente care au acces în diferite categorii sociale, în 
rândurile elementelor nemultumite şi dintre aceştia nu pe 
oricine”!*. Probabil că secretarul general al partidului se 
gândea doar la acele „elemente duşmănoase” care puteau fi 
recrutate (sau „atrase treptat la colaborare”) pe baza unui 
„material despre viata intima a persoanelor vizate” 
(informaţii compromiţătoare de securitate). Instrucţiunile 
mai prevedeau şi obligativitatea controlului de către 
organele de partid ale muncii cu agentura, prevedere care 
probabil nu prea se respecta datorită sustragerii disimulate a 
ofiţerilor de securitate. Graţie acestui aspect, Gheorghiu-Dej 
s-a exprimat, cu acceaşi ocazie, în 1955: „Cred că va trebui 
extins şi la raion şi la oraş dreptul primului secretar să 
cunoască agentura. Organele MAI trebuie să raporteze 
182 George Mârzanca, Patru ani am fost... „bandit”. Confesiuni, Bucureşti, Editura „Vasile 

primului secretar ce intenţii au în privinţa agenturii. Altfel, ce 
fel de control are partidul asupra acestor organe?”'™’. Avem 
astfel atestat documentar, faptul că organele de conducere 
ale PMR trebuiau încă din anii ‘50 să aprobe (sau sa 
cunoască) agenţii (informatorii) folosiţi de organele de 
securitate din rândul membrilor fără funcţie ai partidului, ceea 
ce înseamnă că aceasta nu a fost o invenţie a lui Emil Bobu 
în anii ‘70, ci era o practică cu rădăcini mai vechi în munca 
„de partid”, deopotrivă cu ce-a de securitate. 

Nu de puţine ori, ofiţerii recrutori făceau promisiuni 
neacoperite privind obţinerea de avantaje materiale foarte 
tentante sau intervenţii pentru ca persoanele atrase la 
colaborare să fie avansate sau promovate la locul de muncă. 
Memorialistul Cezar Zugravu, fost deţinut politic, a dezvăluit 
aspecte interesante în legătură cu cele patru tentative de 
racolare a sa de către Securitate în calitate de informator. 
Un anume colonel Alexoaie de la Biroul de Securitate din 
Bârlad i-ar fi făcut în 1960 următoarele promisiuni: „Treaba 
asta [activitatea de informator — n.n.] va fi foarte avantajoasă 
pentru dumneata şi întreaga familie. Noi nu-ţi cerem nimic 
pe gratis, te vom răsplăti. Mai întâi vom pune cruce 
dosarului dumitale de fost deţinut politic. Te vom înainta în 
funcţie, la fabrică, unde ai să poţi ocupa şi postul de director 
general. Soţia dumitale, care acum nu are post, va putea 
intra în învăţământ. Copiii, când vor creşte, vor putea fi daţi 
la facultăţi. Vei putea călători în străinătate şi dumneata şi 
familia. Vei avea bani, o leafa în plus, ce îţi strică? Si alte 
multe avantaje. O să ai în Securitate prieteni, nu adversari. 
Şi dacă lucrurile vor merge bine şi partidul va fi mulţumit de 
dumneata, vei putea fi primit şi în partid”. 

Documente de analiză dezvăluie că lucrătorii operativi 
se purtau urât cu informatorii, numindu-i bandiți, „cu scopul 
de a-i intimida, de a le şti de frică”. La direcţiile regionale de 
securitate Cluj şi Constanţa, sub pretextul că persoanele vi- 
zate pentru recrutare nu trebuiau să cunoască sau să poată 
recunoaşte locul de întâlnire cu ofiţerii, erau „aduşi cu 


184  Ibidem. 
185 Cezar Zugravu, Securitatea m-a programat ,,turnator”, în „Memoria revista gândirii arestate”, 
nr. 10, p.60. 

ochelari de tablă” şi „trântiţi într-o canapea”'*. În alte 
situaţii, ofiţerii de securitate  recurgeau chiar la 
constrângerea fizică atât pentru recrutare cât şi în obţinerea 
de informaţii de la agenţi. Prezentându-i-se astfel de abuzuri, 
Gheorghiu-Dej se întreba cu indreptatire: „Ce valoare poate 
să aibă informaţiile pregătite de nişte oameni care au fost 
luaţi si schingiuiti?”'*’. Un raport întocmit de corpul de control al 
ministrului Afacerilor Interne dezvăluie şi alte anomalii: „Agenţii 
care au fost recrutaţi pe sentimente patriotice au fost aduşi 
la sediul Securităţii unde li s-au luat proces-verbal de 
interogatoriu. Se cunoaşte că acest procedeu nu este 
aplicabil pentru o astfel de categorie, ci pentru elemente 
care au material compromitator...”'*. De asemenea, se 
făceau recrutări pe bază de constrângere şi asupra 
membrilor PMR. 

Deci ofiţerii nu respectau instrucţiunile, întrucât 
directiva despre activitatea cu agentura prevedea că imediat 
după recrutare „informatorul trebuie să fie supravegheat cu 
mare atenţie”. După primul contact cu ofiţerul, candidatul la 
recrutare trecea printr-o criză psihică generată de faptul că 
„se iveşte la el acea cinste mic-burgheză, deoarece, venind 
din mediul respectiv şi fiind legat de banditi, el are impresia 
că face un act de trădare fata de ei”. După recrutare, 
instrucţiunile recomandau ca informatorii şi colaboratorii să 
nu mai fie priviţi „ca nişte bandiți”, ci „ca oameni, cu 
frământările lor, cu nazuintele lor, cu felul lor de a vedea, şi 
pe care noi, ca organe de securitate, trebuie nu numai să-i 
intrebuintam pentru scopurile noastre în descoperirea 
duşmanului, dar, în acelaşi timp, să le facem şi 
educaţie...”!*. Se atestă astfel că încă de la început, 
Securitatea română a avut mania ca în paralel cu activitatea 
informativ-operativă să facă şi educaţie. Nu este greu să ne 
imaginăm cum era posibil să se facă educaţie de către ofiţeri 
(oameni cu câteva clase primare) unor persoane 
(informatori) pe care instrucţiunile „de muncă” îi 
recomandau din rândul celor cu studii cel putin liceale. Si 


186 Arh. SRI, dosar nr. 10 136, f. 134, 144. 
187 „Cotidianul”, 27 mai 1998, p.12. 

pentru a avea o imagine cât mai veridică să consemnăm că 
ofiţerii de securitate erau la rândul lor educați, prin 
participarea la învăţământul politico-ideologic ce se organiza 
lunar de către organizaţia de partid din care făceau parte. 
Anual, cu ocazia verificării cunoştinţelor şi stabilirea 
calificativelor pentru pregătirea politico-ideologică, ofiţerii se 
luau la întrecere care învaţă mecanic mai multe citate din 
documentele de partid sau lucrările clasicilor marxismului. 
Prin urmare, a face educaţie informatorilor „recrutaţi din 
rândul banditilor” însemna a transmite sloganuri politice, sau 
testimonii din experienţa luptei în ilegalitate a partidului 
care, scoase din context şi spuse unor oameni de obicei mult 
mai instruiți, sunau mai degrabă a ciudätenii sinistre, decât 
ca o treabă temeinică şi serioasă. De multe ori, ofiţerii de 
securitate din categoria celor mai puţini scoliti se 
complăceau, fără să realizeze, în situaţii jenante, când se 
aflau în fata informatorilor (persoane titrate) cărora le 
vorbeau - pentru a-i instrui şi dirija -, utilizând fracvent fraze 
şi expresii ruşinos de agramate. Acesta este şi motivul 
pentru care ofiţerii de securitate recurgeau de regulă la 
metoda constrangerii si intimidării, ceea ce a facut ca 
activitatea informativ-operativa sa fie lipsită practic de 
aportul substantial al celui mai important mijloc de obtinere 
a informatiilor, si anume, agentura secreta. 

Despre aportul foarte slab al agenturii organelor de securitate 
face referire si Saharovski — consilierul ministrului Securitatii 
de Stat din URSS pe lângă Securitatea din România — într-un 
raport întocmit în ianuarie 1952: „Se constată o slabă 
organizare în măsurile luate în domeniul activităţii de 
agentură şi operative în vederea descoperirii elementelor 
duşmănoase care desfăşoară activităţi de sabotaj în 
economia naţională şi aparatul de stat"'*. Parca în 
completarea acestor estimări făcute de şeful consilierilor 
sovietici, analiza întreprinsă de conducerea Securităţii de la 
Bucureşti, la 15 februarie 1952, privind situaţia operativă în 
problema „bandelor din munţi” (grupurile înarmate din 
rezistenţa anticomunistă), atrăgea atenţia că „reţeaua 


190 Vezi documentul din arhivele de la Moscova publicat de Tatiana Pokivailova, 

informativă a fost slabă, mai mult de suprafaţă şi în anumite 
perioade chiar inexistentă”. 

Consecința imediată a acestei situaţii a constat în 
emiterea, în 1952, a unui ordin de epurare din reţeaua 
informativă a persoanelor care nu prezentau interes. Măsuri 
similare au fost aplicate periodic cu rezultate funeste pentru 
cunoaşterea şi stăpânirea situaţiei operative. De exemplu, 
grupul operativ format din patru ofiţeri de securitate, care 
aveau în responsabilitate depistarea şi lichidarea grupurilor 
înarmate din Munţii Banatului, raporta că în perioada 1 
februarie-1mai1953, deci pe parcursul a doar trei luni, în 
urma revizuirii agenturii informative au fost scoşi 34 
informatori (24 abandonaţi pentru activitate informativă ca 
şi inexistenti, 4 repartizaţi altor probleme, 4 arestaţi pentru 
ca din verificări rezultase că erau informatori dubli)'?. Mai 
mult, prin Ordinul nr. 15 din martie 1956 au fost îndepărtați 
din reţeaua informativă aproximativ 70% din informatorii şi 
colaboratorii aparatului de securitate, iar numărul celor 
rămaşi s-a dovedit insuficient pentru a face faţă acţiunilor 
operative aflate în atenţia direcțiilor centrale şi regionale. 
Din datele pe care le deţinea Servicul „C” (evidenţă 
centralizată şi arhivă) rezulta că în august 1958, 45% din 
totalul acţiunilor pe tara nu erau deloc acoperite cu in- 
formatori,” iar pentru numeroase alte cazuri si probleme 
agentura era cu mult sub necesităţile informativ-operative. 
De pildă, Direcţia Regionalei MAI Piteşti, în problema „foşti 
exploatatori”, avea doar 7 informatori pentru 1100 persoane 
urmărite; Direcţia Regională Suceava nu avea, în aceeaşi 
problemă, nici un informator deşi în baza de lucru se 
înregistrau 600 de persoane suspecte, adică urmărite; 
Direcţia Regiunii  Autonomä-Maghiarä, in problema 
»nationalisti burghezi”, din 240 acţiuni de urmărire si 
supraveghere informativă deschise, doar 104 erau încadrate 
cu informatori!'*. 

În faţa unor asemenea situaţii Alexandru Drăghici se 
incapatana să recomande aceleaşi sloganuri — „agentura nu 

trebuie să fie numeroasă”, ci doar „capabilă de muncă 
obiectivă şi devotată patriei” —, iar criticile şi acuzaţiile 
făceau referire la relaţiile dintre ofiţeri şi informatori. Cel mai 
adesea se reproşa că ofiţerii mergeau la întâlnire total 
nepregatiti, nu se preocupau de educarea informatorilor, în- 
tretineau relaţii neprincipiale cu colaboratorii, nu verificau 
informaţiile primite. Cele mai severe critici erau îndreptate 
împotriva acelor ofiţeri, unii „cu funcţii de răspundere”, care 
manevrau necorespunzător fondul CIS (cont informativ 
secret), folosit de regula pentru recompensarea 
informatorilor şi colaboratorilor. Ordinul circular nr. 53, 
semant de către şeful DGSS, la 4 februarie 1952, făcea 
cunoscut că: „Un grup de ofiţeri — unii cu munci de 
răspundere — au sustras sume de bani din fondul CIS, 
intrebuintandu-le pentru chefuri şi interese personale. Astfel 
şi-au creat un al doilea venit, frustrând instituţia şi 
compromitand gradul de ofiţeri şi funcţia pe care o aveau... 
În loc ca banii să fie intrebuintati în interesul muncii, pentru 
lărgirea si îmbunătăţirea agenturii noastre, ei au fost 
delapidaţi..."'*. Şi exemplele pot continua, documentele de 
analiză la nivelul conducerii MAI şi a aparatului de securitate 
sunt pline de astfel de anomalii. 

Deşi nu ducea lipsă de spaţiu şi timp pentru analize, 
privind eficacitatea muncii cu agentura, conducerea MAI 
confirma un mare cusur, în sensul că se lăsa impresionată de 
probleme mărunte şi nu aborda niciodată problema de fond. 
Ea era evitată cu bună ştiinţă, întrucât ţinea de domeniul 
politicului. Cazurile şi problemele deschise, adică „duşmanii 
de clasă interni şi externi” supravegheați, se aflau într-o 
asemenea postură mai mult pentru fapte imaginare decât 
reale sau pentru suspiciuni mărunte; informatorii nu aveau 
practic despre ce să informaze — decât delatiuni atunci cand 
erau constrânşi; fondurile CIS erau mari şi trebuiau cheltuite, 
ceea ce constituia o tentatie pentru ofiţerii operativi; ca într- 
o veritabilă întrecere socialistă se cereau cât mai multe 
cazuri finalizate, adică „duşmani ai poporului” arestaţi şi 
anchetați, judecaţi şi condamnaţi; rapoartele de analiză- 
sinteză asupra evoluţiei situaţiei operative erau receptate 

mai degrabă ca tendinţe de justificare, produs al birocraţiei, 
şi niciodată ca un aspect în care se concentra întreaga 
activitate informativ-operativă cu rol preventiv. Este vorba 
despre acel cerc vicios în care s-a învârtit Securitatea ca 
poliţie politică represivă, şi de care nu s-a putut debarasa 
practic niciodată, cu unele mici excepţii, dar care întăresc 
mai degrabă invatamintele. 

Comandanții Securităţii, la fel ca şi ofiţerii mărunți care 
lucrau cazurile, nu aveau capacitatea de a realiza, sau 
refuzau pur şi simplu să înţeleagă faptul că lipsa de eficienţă 
a agenturii dirijate în problema grupurilor înarmate din 
Munţii României care opuneau o înverşunată, chiar fanatică, 
rezistenţă regimului comunist se datora unei fireşti solidaritati 
umane între luptătorii propriu-zişi şi populaţia satelor din 
imediata apropiere. Cu mici diferenţe, de altfel total nesem- 
nificative, situaţia era asemănătoare, atât din punct de 
vedere cantitativ cât şi calitativ în celelalte probleme 
operative interne aflate în preocupările Securităţii. In acea 
perioadă securiştii erau priviţi de populaţia de rând ca 
exponenti ai intereselor unei puteri străine (URSS), si, în 
consecinţă, solidaritatea celor  constrânşi să devină 
informatori faţă de cei care erau ori puteau fi ţinte ale 
represiunii a fost o reacţie firească de autoapărare. Este şi o 
posibilă explicaţie a existenţei unor agenţi dubli, deopotrivă 
cu situaţia celor care divulgau imediat legăturile cu 
Securitatea.  Memorialistul Cezar Zugravu a făcut o 
destăinuire interesantă în acest sens. El ne descrie reacţia sa 
fata de propunerea organelor de securitate, de a deveni 
agent, în felul următor: „li ştiam pe securişti capabili de toate 
relele. Şi chiar în noaptea aceea de insomnie mi-am formulat 
tactica: să spun pe unde pot propunerea Securităţii, aşa fel 
ca să ajungă şi la urechile lor. Să mă fac eu singur inutilizabil 
pentru ei”!*. 

Datorită incapacității intelectuale şi profesionale, ofiţerii 
din serviciile operative ale Securităţii întâmpinau mari 
probleme în recrutarea de agenti-informatori din rândurile 
tineretului studios, intelectualitatii şi clerului ortodox. 
Documentele de analiză şi bilanturile anuale sunt 

necruțătoare la acest capitol. În decembrie 1957 colectivul 
de inspectori ai Ministerului Afacerilor Interne constatase 
următoarele: „În 7 dintre cele 10 institute de învăţământ 
superior, deservite de Direcţia Securităţii Bucureşti în timpul 
controlului, n-a existat nici un agent din rândul corpului 
didactic, iar agentura din rândul studenţilor este cu totul 
ineficientă. Peste 40% din agenţii Direcţiei Regionale Cluj, 
din rândul intelectualitatii şi tineretului, sunt incapabili, iar 
din această cauză acţiunile informative se duc într-un mod 
nesatisfăcător. În cadrul corpului didactic al institutelor de 
învăţământ superior din Cluj există numai doi agenti”’”’. 

În legătură cu recrutarea de informatori din rândul 
clerului ortodox, Alexandru Drăghici se declara, în decembrie 
1957, total nesatisfăcut: „Agentura existentă pe această 
linie este slabă, iar acţiuni cu perspective aproape că nu 
există”'%. „Într-o serie de direcţii regionale — mai spunea 
Drăghici — nu s-au luat măsuri pentru recrutarea de agenţi 
din rândul călugărilor şi calugaritelor din mănăstiri, unde, 
conform semnalărilor existente, se ascund fugari şi alte 
elemente dusmänoase. Din cele 27 de mănăstiri şi schituri 
aflate în regiunea Bacău, numai în 8 există câte un agent. In 
regiunea Piteşti există 33 de mănăstiri, dar agentură există 
numai în 13, iar în cele 7 mănăstiri din Regiunea Constanţa 
agentura lipseşte cu desăvârşire”!”. 

O situaţie aparte o reprezenta sistemul de lucru cu 
informatorii (,turnätorii”) de cameră, folosiţi „ca principal 
mijloc” în penitenciarele şi coloniile de muncă unde erau 
internaţi deţinuţii politici. Cele mai ample şi veridice detalii, 
sub acest aspect, în sensul că sunt pe deplin confirmate de 
documentele păstrate în Arhiva fostei Securitati, i le datorăm 
memorialistului George Marzanca, fapt pentru care merită să 
le reproducem subsidiar: 

„Individul cu asemenea atributie [„turnător de camera” — 
n.n.], fie că era de-al lor [cadru al Securităţii — n.n.], fie chiar 
deţinut era introdus în celulă, şi ca să capete încrederea 
celorlalţi, poza în victimă că era închis pe nedrept sau se 
situa la altă extremă şi afirma că este închis pentru spionaj 

în favoarea americanilor. 

Tot timpul zilei, respectivul cu pricina asculta atent la 
tot ce se discuta de către fiecare, iar când liniştea se 
aşternea, el convorbea cu câte unul ce i se părea mai deo- 
sebit, îi iscodea şi câteodată le mai şi promitea că are pe 
cineva ce poate să le uşureze situaţia, eventual şi elibera, 
dar el trebuia să afle totul, ca să poată şti cum să pună 
problema la persoana influentă care este chiar din 
Securitate. 

Unii creduli cădeau în cursă şi spuneau vrute şi nevrute, 
alţii mai prudenti şi mai perspicace îi răspundeau cu multă 
atenţie şi cât mai puţin. 

Turnătorul încărcat ca o albină cu polenul de informaţii 
suplimentare era chipurile chemat la anchetă şi acolo îşi 
descărca sacul. Asemenea salariaţi erau răsplătiți foarte 
bine, şi în raport cu realităţile relatate confruntate cu cel 
vinovat căruia i se puneau în faţă, nişte lucruri noi, mirat 
fiind că Securitatea prin anchetatori ştia în avans lucruri pe 
care ei nu le spuseseră niciodată”. 

În ciuda eforturilor depuse de ofiţeri pentru a respecta 
indicaţiile lui Alexandru Drăghici privind „creşterea calităţii 
reţelei informative”, situaţia nu se schimba, rămânând 
anchilozată în practicile fixiste şi mentalul „muncii de 
securitate”. Generalul (r) Nicolae Plesita a dezvăluit că, pe 
vremea când s-a aflat în funcţia de şef al Regiunii de 
Securitate Cluj, a cerut o statistică a fluctuatiei persoanelor 
din reţeaua informativă. Documentul care i s-a pus la 
dispoziţie atesta că în perioada 1960-1965 se perindaseră 
prin reţeaua informativă a respectivei structuri teritoriale nu 
mai puţin de 15 mii de persoane, ceea ce însemna, la acea 
vreme, un număr mai mare decât cel oferit annual de „blocul 
de defilare” mobilizat pentru aniversarea zilei de 23 August”. „Planurile 
de recrutări” trebuiau proiectate şi realizate în aşa fel încât 
să depăşească pe cele din anul anterior. Deci cantitatea în 
detrimentul calităţii, cruntă realitate a întrecerii socialiste, s- 
a manifestat din plin şi în domeniul "muncii de Securitate”. 

Situaţia nu strălucea nici în munca cu agentura folosită 

de Direcţia de Informaţii Externe - serviciul de spionaj al 
Securităţii - cel puţin în primul deceniu al instituţiei. 
Conţinutul documentelor de arhivă analizate constituie o 
dovadă de netăgăduit. De exemplu, la 6 februarie 1956, cu 
ocazia unei şedinţe de analiză convocată de Alexandru 
Drăghici — la care au participat, ofiţeri din conducerea DIE, 
printre care, Mihai Gavriliuc, Nicolae Doicaru, Eugen Szabo şi 
Izidor Hollingher — s-au făcut referinţe la un informator 
dintr-un centru exterior care „ne-a dat materiale bune”; la 
două lucrări angajate de doi fugari din Franţa, care urmau să 
fie reactivati; şi la o combinaţie începută la Viena. Cu acel 
prilej, Mihai Gavriliuc a constatat: „Din discuţiile purtate, 
rezultă că munca merge slab... duşmanul nu este prost. 
Pentru munca în străinătate trebuie agentură foarte serioasă 
sau unul care este legat de noi foarte serios, care ne-a dat 
toţi colaboratorii lui... În măsurile cu străinătatea trebuie 
multă iniţiativă, fără aceasta nici să nu ne gândim la 
rezultate... Trebuie să luptăm şi, de aceea, trebuie aleşi 
oameni corespunzători pentru aceasta, cu ajutorul cărora să 
putem pătrunde în partidele guvernelor din Germania şi 
Austria... Recrutarea de agentură capabilă de a pătrunde în 
instituţiile militare ale ţărilor capitaliste. Recrutarea de 
agenţi din rândul cetăţenilor străini... Să depunem eforturi 
pentru recrutarea unor agenţi cu perspective, pentru a putea 
fi infiltrati în străinătate, pentru a intra în posesia planurilor 
lor, după care să trecem la combinaţii serioase, menite să le 
răstoarne planurile... Pentru dejucarea planurilor lor, noi 
trebuie să ducem o luptă activă pentru apărarea Republicii 
Populare Române, ajutând în felul acesta la menţinerea 
păcii. Aceasta este o sarcină de mare răspundere, pe care 
trebuie să o indeplinim’”””. 

Am citat in extenso din acest document pentru a reliefa 
că şi în cazul unor analize efectuate la nivelul DGSS ne aflăm 
în faţa unor fraze goale, lipsite de semnificaţie pentru munca 
de informaţii. Printr-un limbaj de lemn, împrumutat din 
inconfundabilul discursul al activistului de partid, care se 
erija în postura de atotştiutor şi grăbit să dea „indicaţii 
preţioase”, se „analiza” mai mult ceea ce urma să se 

întreprindă pentru a nu compromite politica partidului şi 
nicidecum, aşa cum ar fi fost normal, nu se punea degetul pe 
rană, adică stabilirea cauzelor de fond ale lipsei de eficienţă 
ori a nereuşitelor în munca de informaţii. Este de fapt o 
veche şi constantă meteahnă a cadrelor de conducere din 
fosta Securitate. 


Retinerile şi arestarile 


Daca „munca cu agentura” nu a dat la început 
rezultate, atunci s-a sperat ca deficitul de informatii poate fi 
suplinit prin retineri şi arestări. Într-adevăr, printre cele mai 
importante atribuţii în sarcina organelor de securitate se 
aflau reținerea şi arestarea persoanelor despre care existau 
suspiciuni că acţionează împotriva regimului „democrat 
popular”. Cifrele oferite chiar de documentele întocmite de 
organele Securităţii sunt elocvente. De exemplu, la bilanţul 
organizat în noiembrie 1949, deci la un an şi două luni după 
înfiinţare, Securitatea raporta că totalul arestărilor pe 
întreaga ţară se ridica la 23 597 de persoane, din care 20 
170 fuseseră cercetate, iar restul 3427 transferate de la o 
unitate la alta pentru cercetări. Motivația arestărilor era 
următoarea: 4755 pentru activitate legionară; 4541 pentru 
activitate în organizaţiile „subversive”; 575 pentru comiterea 
de „crime de război”; 3125 pentru evaziuni; 429 implicare în 
tentative de sabotaj; 2633 ,instigatori”; 1807 membri 
marcanţi ai PNŢ-Maniu; iar 5732 fuseseră înscrise la capitolul 
„Diverse”?%. Inexistenta unui ordin specific care să 
reglementeze cu rigurozitate întocmirea formalităţilor şi 
stabilirea procedurilor de reţinere şi arestare a dus, cum era 
şi firesc, la încălcări frecvente ale „legalităţii socialiste”. În 
practică se întocmeau referate pentru arestare, întemeiate 
doar pe simple note informative, unele neverificate, în cele 
mai multe cazuri delatiuni neinsotite de materiale probatorii 
ale investigaţiilor prealabile. Au fost şi cazuri când ofiţerii de 
securitate redactau un singur referat pentru arestarea mai 

multor persoane, dar fără a se preciza infracţiunea săvârşită 
de fiecare în parte. De asemenea, s-au înregistrat 
numeroase cazuri de reţineri prelungite ani de zile fără nici o 
dovadă scrisă. 

Formal, ofiţerii de securitate nu acționau întotdeauna 
pe baza unui mandat de arestare, emis după cum era normal 
de procurori, ci după simple ordine telefonice sau în temeiul 
unor adrese venite de la Bucureşti pentru secţiile regionale, 
ce conţineau numai numele persoanelor care urmau să fie 
reţinute şi/sau arestate, fără date minime de identificare. 
Acest procedeu genera, evident, grave abuzuri, mai ales din dorinţa 
cadrelor de a se evidenția în fata şefilor prin rezolvarea 
promptă a ordinelor primite**. A analiza un ordin înainte de a-l 
executa, pentru a constata dacă este legal, se pare ca era o 
practică ce nu intra în spiritul şi deontologia ofiţerilor de 
securitate. Astfel de practici le-au creat mentalitatea care 
astăzi (o dată cu intrarea în vigoare a Legii 187/1999 privind 
accesul la dosarele fostei Securităţi) îi inhibă atât de mult, 
încât îi reduce la tăcere şi îi înspăimântă de moarte ideea că 
istoria se poate repeta, dar de data aceasta cu ei în postura 
de „victime”. 

Ofițerii operativi — adică cei care lucrau cu agentura şi 
aveau cazuri în lucru— erau ajutaţi la arestări de ofiţeri din 
direcţiile şi serviciile neoperative. De exemplu, la Serviciul 
„C”, erau încadraţi în acel timp aproximativ 200 de ofiţeri şi 
subofiteri, care se ocupau în timpul programului (orele 7-15) 
de trierea arhivei preluate de la Siguranţă, SSI şi Secţia a Il-a 
din M.St.M., iar seara se prezentau la direcţiile operative 
unde formau echipe speciale pentru arestări. De regula nu li 
se spunea pe cine arestează, ci doar că persoana respectivă 
este „un element înrăit”, „periculos” şi „e posibil să opună 
rezistenţă”. Alteori, erau instruiți în sensul că persoana 
cochetase cu legionarismul, şi prin urmare, trebuia să aibă 
armă la domiciliu şi chiar s-o folosească. Nu mică le era 
mirarea când constatau — după o descindere în forţă şi 
efectuată conform regulilor surprinderii — că persoana era în 
realitate un om paşnic, amabil şi dovedea solicitudine. Cam 
aşa povestesc veteranii ani lor '50 arestarea a mii de 

persoane din rândul medicilor, profesorilor universitari, 
inginerilor şi alte somitati cultural-stiintifice ale „regimului 
burghezo-mosieresc”. 

Conducerea Ministerului Afacerilor Interne reproşa, 
deseori, direcțiilor centrale şi regionale de securitate ca 
încalcă ordinul privind retinerile pentru 48 de ore şi că 
operau arestări pentru 3 şi 10 zile în scopul verificării 
suspiciunilor fundamentate pe materiale informative neverificate*”’. Cu 
toate acestea abuzurile au continuat. Documentele de arhiva 
dezvaluie ca la nivelul conducerii MAI se critica faptul ca 
„unii dintre lucrătorii operativi şi de anchetă mai comit si în 
prezent falsificări ale materialelor în baza cărora, uneori, se 
arestează cetăţeni cu totul nevinovaţi”, ceea ce ducea 
evident la „compromiterea organelor Securităţii Statului”. 
Ipocrizia conducerii MAI ajunsese într-un asemenea hal, încât 
manifestarea „spiritului revoluţionar al criticii şi autocriticii” a 
lăsat în urmă concluzii ce merită a fi trecute într-un dicţionar 
de mostre ale retoricii comuniste ce dezvăluie la rândul ei 
goliciunea şi mizeria umană. De exemplu Alexandru Drăghici 
atrăgea atenţia, la o şedinţă cu şefii direcțiilor centrale si 
regionale, din august 1955 asupra „practicii nejuste, când 
unii comandanţi, înainte de a lua hotărârea de arestare a 
persoanelor urmărite, recurg la reținerea preventivă ilegală, 
de lungă durată a acestora, în scopul interogării lor”. Este 
probabil dovada cea mai clara a înlocuirii activităţii 
informative cu ancheta, încercându-se compensarea lipsei 
de probe prin obţinerea de mărturii pe calea exercitării de 
presiuni morale şi fizice asupra celor interogati prin arestări 
ilegale. Simpla chemare a martorilor la sediul Secţiei de 
Securitate se transforma de regulă în reţinere daca 
declaraţia dată nu corespundea cu interesele ofițerului de 
securitate. Astfel de practici duceau — în concepţia lui 
Alexandru Drăghici — la sustragerea cetăţenilor pasnici „de 
la munca productivă”, iar ofiţerii de securitate şi conducerea 
MAI erau deturnati „de la lupta cu adevărații dusmani”?". 

Potrivit dispoziţiilor conducerii Ministerului Afacerilor 
Interne fiecare arestare trebuia raportată organelor 

superioare în termen de 24 de ore. Cu toate acestea, se 
depăşea frecvent termenul, fără a se lua măsuri de 
pedepsire a cadrelor vinovate””. La o şedinţă de analiză a 
muncii, desfăşurată cu cadrele de conducere din direcţiile 
centrale şi teritoriale de securitate, în septembrie 1958, 
Alexandru Drăghici sublinia că „în practica muncii operative 
mai sunt cazuri când arestările se fac în mod neintemeiat si 
prematur”. În ciuda acestor analize, critici şi formularea unor 
recomandări şi ordine precise, din inertie, dar şi datorită 
unor mari carente în pregătirea profesională, sistemul 
retinerilor şi al arestărilor fără mandat a continuat sa 
funcţioneze în întreaga perioadă a deceniului şase, urmând, 
e adevărat, o curbă descrescătoare, provocată de 
schimbarea metodelor de lucru ale Securităţii după anul 
1965. 

Întrucât documentele oficiale de arhivă, provenite de la 
Cabinetul ministrului Afacerilor Interne, nu pot dezvălui 
adevărata imagine a abuzurilor, adică a arestärilor 
neîntemeiate şi premature, va trebui să facem apel la 
memorialistică, la cei care au simţit pe pielea lor duritatea 
comportamentului ofiţerilor de securitate. De exemplu, la 22 
ianuarie 1955, Gheorghiu-Dej împreună cu Gheorghe 
Apostol, Alexandru Drăghici şi un anume Magda (secretarul 
comitetului orăşănesc de partid din Caransebeş) au primit în 
audienţă doi muncitori ceferisti — lon Boita şi Leşanu — din 
Regiunea Timişoara pentru a le asculta necazurile provocate 
de abuzurile organelor de securitate. Aşa cum rezultă din 
stenograma convorbirii, lon Boita a povestit la un moment 
dat despre un şef de tren, pe nume Şandru, care fusese 
reţinut la Securitate timp de 3 zile pe motiv că refuzase să 
transporte unui locotenent nişte saci cu ovăz fără 
documente oficiale. „L-au bătut la Securitate 3 zile şi 3 nopţi 
— preciza lon Boita —, iar doctorul l-a care s-a dus să ia 
certificat medical a spus că dacă Securitatea l-a bătut el nu-i 
poate da certificat”. 

Un fragment din declaraţia lui Cezar Grigoriu dată în 
1968 în faţa comisiei de cercetare a abuzurilor este şi ea 

elocventă. Să precizăm mai întâi, că din „înalte raţiuni de 
stat”, respectiv din dispoziţia lui Gheorghiu-Dej, ministrul 
Afacerilor Interne, Alexandru Drăghici, a implicat organele de 
securitate — Direcţia de Contraspionaj — în modul cel mai 
aberant în urmărirea, arestarea şi cercetarea interpretului de 
muzică uşoară Cezar Grigoriu, component al trioului omonim 
(în care activa alături de fraţii săi George şi Angel), cu scopul 
de a-l determina să renunţe la relaţiile sale amoroase şi la 
intenţiile sale de a se căsători cu Tanti (Constantina) 
Gheorghiu, fiica cea mică a liderului comunist român. lată ce 
povestea Cezar Grigoriu: „In toamna anului 1960 ori în 
primăvara anului 1961, întorcându-mă acasă după un 
spectacol, în jurul orei 12 noaptea, am fost luat din plină 
stradă în preajma Restaurantului «Izvorul Rece», în cartierul 
în care locuiam, de trei indivizi civili însoţiţi de o maşină de 
culoare neagră, care, punându-mi ochelari de tablă pe ochi, 
m-au împins în maşină şi m-au transportat. (...) Am întrebat 
ce se întâmplă cu mine. Drept răspuns, am primit câţiva 
pumni şi mi-au adresat câteva înjurături, spunându-mi că nu 
am voie să vorbesc. (...) Am fost introdus într-o cameră, am 
fost aşezat pe un scaun şi mi-au luat ochelarii. Atunci, am 
văzut că eram înconjurat de doi civili, de un sublocotenent 
(...) şi de o femeie cu grad de plutonier. Mi s-a ordonat să mă 
dezbrac la piele. Am fost condus iar pe nişte trepte, până am 
ajuns într-o celulă. (...) Am fost lăsat singur; din acest 
moment, la fiecare 10 minute sublocotenentul deschidea uşa 
celulei, îmi dădea un pumn în coaste, ordonându-mi să mă 
întorc cu faţa spre uşă şi invers, asta cu regularitate, până 
dimineaţa. Dimineaţa, mi s-au pus din nou ochelarii şi am 
fost condus într-un birou. (...) In spatele unei mese era un 
civil de 45-50 de ani, ciupit parcă de vărsat de vânt pe faţă, 
păr negru, chelie proeminentă, adus de spate şi ţinând capul 
putin într-o parte. Era vorba de colonelul Izidor Holingher, [la 
acea dată şeful Direcţiei de contraspionaj a Securităţii — n.n.]. 
Am fost întrebat pentru cine lucrez, pentru americani sau 
pentru englezi. (...) În acel moment, m-a lovit şi m-a înjurat, 
ordonând unui alt civil să mă ia şi să mă ducă acolo unde am 
timp să mă gândesc. Din nou am fost dus în celulă. Seara am 
fost scos şi condus până la maşină. La un anumit punct din 

oraş, mi s-au scos ochelarii (pe strada Olari). Ajunşi aici 
individul care m-a întrebat pentru cine lucrez, m-a lovit şi m- 
a înjurat din nou, ordonându-mi să nu povestesc nimănui ce 
mi s-a întâmplat (...)?%. 


Anchetele informative 


Cercetarea sau ancheta informativă asupra prizonierilor 
de război, a spionilor sau a infractorilor reţinuţi ori arestaţi a 
constituit de-a lungul timpului o metodă eficientă pentru 
organele specializate în obţinerea de date şi informaţii de 
interes pentru politica de apărare şi securitate naţională. 
Fiecare informaţie obţinută în acest fel era analizată 
amănunţit şi reluată într-o altă şedinţă de interogatoriu în 
scopul adâncirii şi dezvoltării aspectelor ce făceau obiectul 
cercetării. Frecvent, cand cei anchetați nu colaborau de 
bunăvoie, anchetatorii obțineau informaţiile dorite prin 
aplicarea unor presiuni psihice (ameninţări, şantaje). Nici 
constrângerea fizică nu lipsea din recuzită. Într-o serie de 
lucrări recent apărute, memorialiştii, care au cunoscut 
„arhipelagul românesc al ororii”, fac deseori referire la 
folosirea bătăii şi a altor metode de constrângere fizică şi 
psihică întrebuințate de anchetatorii organelor Securităţii. 
Desigur că astfel de practici nu constituie o invenţie a 
Securităţii din România. Le-au folosit din plin atât organele 
de siguranţă din perioada interbelică, cât şi serviciile de 
intelligence Şi cunterintelligence cu mai vechi state şi cu o mai 
mare reputaţie în ţările cu regimuri democratice consolidate. 

După cum arată în deplină cunoştinţă de cauză autorul 
american Edward Peters, tortura fizică fusese interzisă în 
Europa occidentală încă de la începutul secolului al XX-lea, 
dar a fost reintrodusă după 1945 în cel puţin o treime din 
statele membre ale ONU, inclusiv „în unele dintre cele mai 
vechi si mai civilizate””. 

Următoarele exemple sunt elocvente. John Le Carre, 


209 Mircea Suciu, Cristian Troncotă, Două „romane de iubire” din anii lui 
Gheorghiu-Dej, în „Dosarele istoriei”, nr. 7 (12), 1997, p. 30-43. 

210 Edward Peters, Torture, New York, 1986, apud Eric Hobsbawn, Secolul extremelor, Editura 
Lider, Bucureşti, 1999, p.68. 

maestrul inconfundabil al creaţiilor literare pe teme de 
spionaj şi contraspionaj, foloseşte expresia, şi probabil că nu 
întâmplător, ,parlagii de la Secţia anchetatorilor””! pentru a- 
i numi pe agenţii Serviciului Secret britanic specializaţi în 
anchete informative. În paginile sale, atât de savuroase, 
despre lumea secretă a informaţiilor în timpul războiului 
rece, perioadă considerată „epoca de aur a spionajului şi 
contraspionajului”, acelaşi autor strecoară cu subtilitate: „de 
la război încoace, metodele noastre — ca şi metodele 
adversarilor nostri — au devenit cam aceleaşi". 

Se pare că nici celebra agenţie de spionaj a SUA nu a 
fost străină de asemenea practici, cel puţin în vremea 
războiului rece. Grăitor în acest sens este documentul dat 
publicităţii în ianuarie 1997. Intitulat „Interogatoriul în 
contraspionajul KUBARK”  (KUBARK reprezenta numele 
conspirativ al CIA), documentul era un manual conceput în 
anul 1963, menit să-i iniţieze pe agenţi în tehnicile de 
„extragere a informaţiilor de la sursele necooperante”, în 
realitate un ansamblu de reguli, principii şi practici folosite 
de cadrele specializate ale Agenţiei în timpul interogatoriilor. 
Astfel de metode nelegale şi extrem de dure, cu pre- 
ponderenta tortura, au produs numeroase victime”. De 
asemenea, în practica serviciilor secrete israeliene, 
„presiunile fizice moderate” asupra celor anchetați includeau 
lipsa de somn, expunerea prelungită la zgomote puternice, 
imobilizarea în condiţii incomode pentru perioade lungi de 
timp, acoperirea capetelor cu saci urât mirositori, precum şi 
„Zgâlţâirea violentă”. Tintele unor astfel de metode erau 
membrii organizaţiilor teroriste palestiniene deja arestaţi. 
Preponderenta succeselor obţinute în combaterea 
terorismului i-a făcut pe analiştii politici şi pe o serie de 
istorici să aprecieze că tocmai „duritatea şi lipsa de scrupule 
a ofiţerilor acestor servicii le-au asigurat măsura 
profesionalismului şi eficienta”?". 

Dar în vreme ce alte servicii şi structuri secrete 
211 John Le Care, Tainicul pelerin, Editura Elit Comentator, 1990, p.15. 

212 Idem, Spionul care venea din frig, Editura Univers, Bucuresti, 1996, p.26. 
213 Miruna Munteanu, Statele Unite au sponsorizat atrocitatile din America Latind, in 

informative cu reputaţie au renunţat treptat la metodele 
brutale— o dată cu progresele tehnicii, de exemplu 
inventarea poligrafului (detectorul de minciuni) —, organele de 
securitate româneşti au continuat să folosească bătaia până 
târziu, deşi în ordinele şi instrucţiunile de profil se 
recomanda evitarea constrângerilor fizice, până la 
interzicerea lor. Când s-a început suprimarea ultimelor res- 
turi ale ,reactiunii”, „uzinele de arestat şi anchetat oameni”, 
adică organele Ministerului Afacerilor Interne, au fost puse să 
funcţioneze la întreaga lor capacitate. In locurile de arest, 
disciplina era aspră. Belu Zilber consemna că „în 1958 până 
în 1962 s-a bătut conform planului”, „cu drugul, cu pumnii, cu 
vâna de cauciuc’””””®. 

Iniţial, unitatea specializată în cercetări penale a fost 
Direcţia a V-a, transformată ulterior — în baza H.C.M. nr. 
1361 din 11 iulie 1956 — în Direcţia a Vill-a de anchete. 
Primul şef al acestei direcţii a fost colonelul Mişu Dulgheru, 
arestat în 1952 pentru „abuzuri nepermise în anchetă”, şi 
înlocuit prin colonelul Francisc Butyka, fost activist al CC al 
PMR. În paralel cu Direcţia de anchete a mai funcţionat, în 
cadrul unităţilor centrale, alte două servicii de anchetă 
independente, pe lângă Direcţia de contrainformaţii militare, 
şi Direcţia securităţii transporturilor. Această suprapunere de 
competenţe, susţinută de primul adjunct al ministrului 
Gheorghe Pintilie şi de consilierii sovietici, a luat sfârşit la 1 
februarie 1956, când Direcţia a Vill-a a rămas singurul 
organism specializat în anchete informative”. 

La începutul anilor '50, Direcţia de Cercetări Penale 
(Anchete) a Securităţii dispunea de aproximativ 55 de 
angajaţi, repartizaţi pe patru servicii: 1. Probleme speciale; 
2. Organizaţii politice subversive; 3. Contraspionaj şi treceri 
frauduloase de frontieră; 4. Contrasabotaj. Fiecare dintre 
aceste servicii cuprindea mai multe birouri. Un birou ţinea 
legătura cu structurile similare de la direcţiile regionale de 


Securitate?!8. 

Cadrele care îşi defăşurau activitatea la Direcţia 
anchete „aveau un grad de pregătire şi cunoştinţe generale 
destul de reduse”, dar se considera că lipsurile erau 
compensate de „puternicul lor entuziasm revoluţionar, de 
fondul sănătos şi de puterea de muncă pusă în slujba 
revoluţiei proletare””*. Situaţia personalului Direcţiei de 
cercetări Penale, în anul 1951, se prezenta în relatarea 
directorului adjunct Tudor Dincă, astfel: „Dintre toţi lucrătorii 
anchetatori nu erau decât vreo 6-7 muncitori de fabrică, 
restul erau funcţionari, chelneri, frizeri, vânzători de prăvălie, 
fotografi. Muncitorii proveniţi din fabrică se prezentau destul 
de slab, atât în munca profesională, cât şi în munca 
politică”. 

La început, pregătirea juridică a ofiţerilor anchetatori 
era ca şi inexistentă sau extrem de precară. Deseori erau 
puşi în situaţia de a interoga arestaţi cu o bogată cultură 
generală, oameni titrati sau cu experienţă în activitatea 
conspirativă sau în manipularea secretelor de stat, cum erau 
de pildă ofiţerii din Ministerul Apărării Naţionale. Există în 
arhivă documente de analiză, provenite de la Cabinetul 
ministrului Afacerilor Interne, ce ne dezvăluie situaţii de-a 
dreptul şocante. Ca paradigmă, locotenentul de securitate 
Branzei Gheorghe, în timp ce îl ancheta pe locotenent- 
colonelul Cristea Antonescu, „fost ofiţer în armata 
burgheză”, i-a adresat întrebarea: „Când ai cunoscut pe 
Cowels din Uruguay, Statele Unite?”, la care arestatul a 
răspuns evident cu ironie, iar ofiţerul anchetator a 
consemnat în procesul-verbal: „În primul rând, Uruguay nu 
este în Statele Unite, şi în al doilea rând, nu-l cunosc pe 
acest Cowels”. S-au înregistrat şi cazuri, în care ofiţerii an- 
chetatori ai Securităţii, realmente semianalfabeti, au 
consemnat în procesele-verbale alte date decât cele 
declarate de persoana anchetată. De exemplu, un arestat a 
declarat că din trei mii de vagoane, cartofii s-au alterat în 
309 vagoane. După ce a citit procesul-verbal, anchetatul a 


Radiografie a Direcţiei de Anchete Penale a Securităţii (1949-1952), în Analele Sighet 

refuzat să-l semneze pe motiv că cele consemnate nu 
corespundeau cu ceea ce declarase. Drept consecinţă, 
ofiţerul anchetator a reluat complicatul său travaliu, scriind 
în procesul-verbal, fie 30009, fie 300009. Enervat, arestatul 
s-a ridicat de pe scaun şi a spus tăios: „Domnule anchetator, 
te rog scrie 309 cu un singur zero şi nu cu patru zerouri”, la 
care anchetatorul a ripostat pe un ton amenintator: 
„Semnează bă, nu mai umbla cu jumătăţi de măsură”. 

Pentru prevenirea unor astfel de situaţii penibile, 
consilierii sovietici au în tocmit un model de chestionar cu 
întrebările care urmau a fi formulate, dar în mod de-a dreptul 
hilar au formulat şi răspunsurile ce urmau a fi obţinute. Prin 
urmare, ofiţerilor anchetatori nu le rămânea decât să 
apeleze la constrângeri de tot felul pentru a obţine 
răspunsurile dorite. Mai întâi apelau la promisiuni, ulterior la 
constrângeri. Li se interziceau arestatilor, care trebuiau 
anchetați să stea pe pat, să fumeze, li se reducea ratia de 
mâncare. In situaţia în care nici după aceste „măsuri” nu se 
obținea rezultatul dorit, intrau în funcţiune torturile 
»psihologice” descrise pe larg de majoritatea foştilor deţinuţi 
politici. E greu de crezut că anchetatorii Securităţii fuseseră 
special instruiți pentru a aplica astfel de metode ,stiintifice”. 
Mai degrabă le foloseau, empiric, pur şi simplu din sadism, 
apoi învățau unii de la alţii. Relevant este următorul pasaj 
desprins din lucrarea unui memorialist: 

„Toate şedinţele de anchetă, în care uneori mă ţineau 
în picioare, alteori pe un scaun fără spătar, ore în şir şi 
obligat să vorbesc neîncetat. 

Uneori cu lampa de birou în ochi, cu un bec orbitor, 
alteori silindu-mă să-l urmăresc ca să-i pot auzi întrebările, 
plimbarea lui odihnită de-a lungul şi de-a latul biroului. 

li priveam pe aceşti băieţi, care cei mai mulţi erau de 
vârsta mea, şi mă întrebam de unde au învăţat tortura 
rafinată cu ajutorul interogatoriului. Simteau o plăcere 
deosebită, când mă chinuiau cu întrebările lor însoţite de 
surâsuri superioare când, la fiecare acuzaţie, eu încercam să 
protestez””’. 


221  Ibidem, f. 61. 

Se recurgea adesea la mijloacele de constrângere fizică 
datorită faptului că ofiţerii care anchetau cazurile în lucru 
erau slabi pregătiţi, necunoscând sau neavând suficientă 
experienţă în folosirea metodelor mai subtile de investigaţie. 
Asupra acestui aspect a atras atenţia şi consilierul sovietic, 
Alexandr Saharovski, în raportul său către centrala de la 
Moscova, în ianuarie 1952. „Investigarea numeroaselor 
cazuri de avarii, rebuturi, gâtuiri ale aprovizionării ş.a. — 
raporta Saharovski — se face cu superficialitate si, în 
majoritatea cazurilor, nu dă nici un rezultat. Anchetele în 
privinţa cazurilor descoperite şi în curs de rezolvare sunt 
adesea încetinite si nu sunt desfăşurate corespunzător”. 
Şeful consilierilor sovietici din România dădea exemplu cu 
cazul lui Lucrețiu Patrascanu, a cărui anchetă se efectua cu 
mari întreruperi „de o echipă slabă de anchetatori, astfel că 
activitatea criminală a lui Pătrăşcanu nu a fost demascată 
până la capăt”. 

O situaţie asemănătoare se înregistra şi în cazul 
anchetei grupului de conducători ai organizaţiilor sioniste din 
România, care, în opinia aceluiaşi raportor, „desfăşurau în 
tara o activitate subversivă şi de spionaj”. Cazul era cercetat 
de organele Securităţii române din 1950, dar, scria 
Saharovski, „numeroase fapte ale activităţii lor duşmănoase, 
precum şi legăturile lor criminale nu au căpătat dezvoltarea 
necesară în cursul anchetei”. 

În iulie 1952, CC al PMR a emis o hotărâre prin care se 
interzicea tratarea abuzivă a arestatilor. Aplicarea acestei 
hotărâri s-a făcut însă parţial şi cu multă greutate în ciuda 
îndemnurilor conducerii MAI de a se înceta „schingiuirile şi 
bătăile” în timpul anchetelor. Posibil că din această cauză, în 
toamna anului 1954, conducerea MAI a revenit cu un ordin, 
semnat de Alexandru Drăghici, prin care s-a interzis 
aplicarea constrângerilor din iniţiativa anchetatorilor. Dar şi 
de această dată răul nu a fost tăiat de la rădăcină, posibil că 
nici nu era în intenţia regimului, lăsându-se o mică portita 
deschisă pentru iniţiative, suficientă însă pentru a se con- 
tinua abuzurile. Astfel, în ordinul semnat de ministrul 

Afacerilor Interne, se permitea „în anumite cazuri” din 
dispoziţia sau cu aprobarea sa, şi la „solicitarea Direcţiei de 
anchete”, folosirea metodelor de constrângere în cercetarea 
arestatilor’. Exemplul cel mai edificator al utilizării unor 
metode nepermise în anchete îl constituie chiar fostul şef al 
Direcţiei cercetări penale, Mişu Dulgheru, din ordinul căruia 
bătaia, amenințările, falsificarea documentelor, prelungirea 
interogatoriilor peste limitele rezistenţei fizice ale celui 
arestat, timorarea martorilor ş.a. deveniseră o practică 
obişnuită în activitatea ofiţerilor anchatatori ai Securităţii”. 
La Inspectoratul de Securitate din Regiunea Autonoma 
Maghiară se obțineau informaţii prin lovirea arestatilor „cu 
picioarele şi cu pumnii în cap”, sau „turnând apă pe betonul 
din carceră pentru ca acesta să îngheţe”. Se mai practica şi 
zdrobirea picioarelor arestatilor cu călcâiul cizmelor. Fără să 
se sinchisească de normele şi instrucţiunile de muncă ori de 
recomandările „venite de sus”, o echipă de control a minis- 
trului a constatat că ofiţerii anchetatori din Craiova băteau 
persoanele cercetate din 1950 şi până în martie 1954 „când 
a fost descoperit”, în timp ce în alte oraşe ca Arad, Bârlad şi 
Piteşti arestatii erau „forţaţi să stea în picioare până cădeau 
în nesimţire”?”. 

Metodele de tortură folosite de anchetatorii Securităţii 
au fost multe şi diferite, memorialiştii s-au referit doar la 
câteva dintre ele. O metodă de-a dreptul diabolică era aşa- 
zisa „bombă atomică”, despre care fostul căpitan de vânători 
de munte, George Mârzanca, erou al Frontului de Vest, 
transformat ulterior în deţinut politic, ne oferă următoarele 
detalii: 

„Se foloseau două scânduri, lungi de circa 2 metri şi 
late de 40 centimetri. Între scânduri şi lungimea lor era 
aşezat individul ce la anchetă li se păruseră [anchetatorilor 
— n.n.] prea putin sincer, legat apoi cu nişte frânghii de mâini 
şi de picioare şi în acelaşi timp şi de cele două plăci 
lemnoase, astfel semăna cu un sandwich. 

Aşa legat fedeleş, fără posibilitatea de a se mişca era 
ridicat pe verticală, lăsat să cadă pe spate, apoi pe faţă, şi-şi 

zdruncina la contactul cu betonul toate mădularele şi în 
special capul. 

In cădere liberă de la oarecare înălţime, fără nici o 
posibilitate de sprijin, ca un corp inert. Când se terminau 
aceste căderi, respectivul era complet ametit şi de cele mai 
multe ori plin de sânge şi inconştient, transportat cu targa în 
celula unde te arunca, ca pe un sac, ca să fie şi un exemplu 
pentru cei ce-l priveau şi care eventual urmau să treacă prin 
acelaşi supliciu”?%. 

O altă metodă, nu mai puţin demonică, şi care afecta 
sănătatea celor anchetați era „lovirea cu saculetul de nisip 
pe toate părţile corpului, si în special pe piept şi pe spate”?”. 
Urmările erau grave, ajungându-se adesea la deces datorită 
hemoragiei pulmonare provocate. Puţini dintre cei anchetați, 
care au intrat în „fabrica” profesioniştilor de la Securitate — 
ce-şi făceau „datoria” cu patimă, cu duşmănie inumană şi 
bestială —, nu au scăpat şi de o altă metodă, la fel de 
malefică. Este vorba despre „legatul testiculelor cu o sfoară, 
foarte strâns şi lovirea repetată cu ajutorul unui betisor de 
dimensiunea unui creion, până ce organul se îngroşa, se con- 
gestiona şi se umfla până plesnea şi începea hemoragia”2. 

Şi în această activitate munca era planificată cu 
rigurozitate. Anchetatorii aveau o normă de efectuat, ce 
eventual putea fi depăşită. Cu cât foile de hârtie ce 
conţineau declaraţii ,senzationale” erau mai multe, cu atât 
ofițerul era mai bine văzut şi eventual decorat şi înaintat în 
grad. Fiecare ofiţer anchetator era obligat ca, din cele 215 
ore de muncă lunare, cel puţin 150 de ore, adică 70%, să le 
aloce anchetelor propriu-zise, iar în restul timpului să facă 
pregătirea şi documentarea cercetărilor. În practică însă 
situaţia era departe de aceste instrucţiuni. Abia în cadrul 
unei şedinţe de analiză, desfăşurată la sediul Direcţiei de 
anchete, în octombrie 1954, Alexandru Drăghici a ordonat 
abandonarea ,arestärilor nejuste, a falsurilor, metodelor 
teroriste si a interogatoriilor nesfârşite”. Cadrele de 
comandă ale Direcţiei, începând cu şefii de servicii, primiseră 
„indicaţia” să se implice demonstrativ în anchete pentru a 

da exemplu subordonatilor, iar în cazul în care se constata că 
persoana anchetată este nevinovată trebuiau luate măsuri 
pentru a fi pusă imediat în libertate. Cu acelaşi cinism, se 
aprecia că una din cauzele care au determinat perpetuarea 
ilegalităţilor a fost şi aceea că „de aproape doi ani Direcţia a 
Vill-a nu a organizat o şedinţă cu toţi şefii de servicii din tara, 
unde să se facă un schimb de experienţă şi să se dea 
instrucţiuni precise de acţiune””!. La 22 ianuarie 1955, 
Alexandru Drăghici afirma în faţa lui Gheorghiu-Dej că „în 
problema bătăilor, s-a luat hotărârea de mai de mult, de 
vreo doi ani, că organele noastre n-au voie să bata”””. 

Atunci când lui Gheorghiu-Dej i s-a raportat despre 
abuzurile săvârşite de ofiţeri ai Securităţii Regionale Timiş — 
adică folosirea bătăii în timpul anchetei —, secretarul 
general al partidului a oferit celor de faţă o mostră de ceea 
ce înseamnă retorica demagogică a politicianismului 
comunist. Pasajul este ilustrativ din acest punct de vedere, 
fapt pentru care merită a fi reprodus în continuare, aşa cum 
este transcris în stenograma din 22 ianuarie 1955. „Cei care 
au procedat acolo aşa cum au procedat — spune Gheorghiu- 
Dej — au încălcat nu numai hotărârea partidului şi linia 
partidului nostru, dar au călcat şi dispoziţiile şi ordinele 
Ministerului de Interne, care interzice categoric bătaia chiar 
faţă de cei care au fost prinşi cu activitate criminală. Chiar 
faţă de aceştia metodele de constrângere fizică sunt 
interzise, pentru că s-a dovedit că aplicarea unor astfel de 
metode nu sunt caracteristice mijloacelor noastre de luptă şi 
n-au dat niciodată rezultate. Constrangand pe cineva îl silesti 
să declare lucruri inventate, să recunoască lucruri sugerate 
de către autorităţi. Numai în timpul burgheziei se folosea 
această metodă. Aparatul de stat al burgheziei schingiuia, 
făcea ce au făcut oamenii aceia cu dumneavoastră. Acestea 
nu sunt metode ale unui stat de democraţie populară care 
construieşte socialismul. Sunt metode străine, metode 
folosite de duşmanii regimului democraţiei populare. Şi este 
cu atât mai grav că au încălcat hotărârea partidului, care 
preciza că bătaia fizică este interzisă. După aceste hotărâri 


231 Arh. SRI, fond „d”, dosar nr. 10136, f.2. 
232 Alina Tudor, 1955: bătuţi la Securitate. Doi ceferişti se plâng lui Gheorghiu-Dej, 
în „Cotidianul”, nr. 15, 27 mai 1998, p.12. 

se orientează MAI. Au în călcat şi dispoziţiile şi ordinele MAI. 
Dar, se vede că o parte din aparat ori nu este de acord, ori 
săvârşeşte aceste abuzuri fără teamă, ori nu ştie că s-au luat 
asemenea măsuri şi ca au fost pedepsite drastic 
numeroasele elemente din aparatul de stat pentru 
asemenea abuzuri”?*, 

Numai cineva posedat de naivitate, sau 
fundamentaliştii notorii ar putea da crezare acestor vorbe, 
întrucât esenţa spuselor lui Gheorghiu-Dej ar dezvălui că la 
acea vreme, aparatul de Securitate nu mai era „sabia 
ascuţită a partidului folosită în lupta de clasă”, ci o instituţie 
disidentă care urmărea compromiterea partidului, ceea ce ar 
fi, să recunoaştem, o mare enormitate. În realitate, 
conducerea partidului era supărată pentru că anchetatorii 
Securităţii făceau o treabă de  mântuială, total 
neprofesionistă. Mai degrabă se poate deduce de aici, că 
erau permise orice fel de mijloace şi metode în anchetă, 
important era să nu se facă „valuri”, adică cei anchetați să 
rămână intimidati în aşa fel încât să nu mai miste în front 
sau să-şi poată ridica glasul ori capul. Avem în vedere şi 
răspunsul oferit secretarului general al partidului de către 
Alexandru Drăghici: „Tovarăşii vorbesc în reclamaţie despre 
metodele de torturi folosite, despre greutăţile de plumb etc. 
şi am trimis o echipă la Caransebeş ca să pună mâna pe 
porcăriile acelea. Până acum n-au găsit nimic. În schimb, au 
aflat acolo ca sunt şi alti oameni care au fost bătuţi”. 

Un an mai târziu, analiza efectuată de conducerea MAI 
a constatat abuzuri şi mai grave, de vreme ce s-a formulat 
concluzia potrivit căreia „metodele de anchetă folosite 
slăbesc munca de demascare a criminalilor împotriva 
securităţii statului”. In consecinţă se recomanda: „De la 
primul interogatoriu, anchetatorul să studieze şi psihologia 
arestatului, întrucât tactica interogării presupune, înainte de 
toate, «intuirea» particularitatilor proprii caracterului celui 
anchetat. Anchetatorul trebuie să se priceapă nu numai a-l 
înţelege pe arestat, dar şi să asculte, în acelaşi timp, în mod 
obiectiv şi atent, răspunsurile la întrebări”. Retinem deci, că 


233 „Cotidianul”, 2 iunie 1998, p.12. 
234 Ibidem. 

se recomanda unor oameni prea putin instruiți, brute, mai 
mult dresați decât educați, unii semianalfabeti, să fie buni 
psihologi! 

In urma altor controale efectuate de inspectorii 
Serviciului IV al Direcţiei de anchete, s-au depistat cazuri în 
care ofiţerii anchetatori nu încheiaseră procese-verbale de 
interogatoriu, sau când se întocmise astfel de documente ele 
nu erau semnate de cel anchetat, ceea ce demonstra că 
fuseseră „aranjate” după dorinţele ofiţerilor dar în nici un caz 
pe baza declaraţiilor obţinute. Din alte documente transpare 
interesul scăzut al ofiţerilor anchetatori „pentru lămurirea 
relaţiilor dintre arestaţi si persoanele ce figurau în 
declaraţii”, ceea ce ducea la arestarea unor oameni 
nevinovaţi sau „scăparea unor infractori periculosi”. Se 
reluau recomandările făcute din partea conducerii MAI de a 
se pune capăt deschiderii dosarelor de anchetă în mod ilegal, 
adică fără un material probator bine fundamentat şi cu 
aprobările celor îndrituiţi să decidă în astfel de situaţii. 

Critica cea mai virulentă era adresată acelor 
anchetatori care continuau să folosească măsurile de 
constrângere fizică. Ziua băteu unii, noaptea alţii. Persistau 
cazurile de interogatoriu „în tură”, uneori zile şi nopţi la 
rând, fără a li se da posibilitatea celor anchetați să se 
odihnească, la care se adăuga pălmuirea şi încătuşarea ori 
avansarea unor promisiuni fără acoperire, ceea ce ducea la 
obţinerea unor declaraţii fanteziste şi inculparea unui număr 
din ce în ce mai mare de persoane, practic, nevinovate. Nici 
martorii nu aveau o soartă mai uşoară, mulţi dintre ei fiind 
siliţi să semneze declaraţii false, sub ameninţarea că puteau 
fi arestaţi şi acuzaţi de complicitate. 

Pentru curmarea abuzurilor, ofiţerii de securitate 
anchetatori erau avertizaţi, punându-li-se în vedere ca 
pentru cele mai mici abateri urma să se procedeze la 
înlăturarea din posturi a celor vinovaţi, „indiferent de funcţia 
ocupată sau meritele profesionale”. Nu lipseau nici 
amenințările că urmau să fie trimişi în justiţie. Şefii direcțiilor 
regionale au fost şi ei atentionati de a nu mai repartiza 
pentru „munca de anchete oameni cu un nivel politic, 
ideologic şi cultural scăzut”, ori pe cei care manifestau 

„indisciplină şi dezinteres faţă de muncă”. Li se recomanda 
să se orienteze spre ofiţerii „pătrunşi de un devotament fără 
margini fata de partid, necrutatori fata de duşmani, cu un 
nivel politic ridicat, având o pregătire suficientă, atât 
culturală, cat şi profesională, şi experienţă în viaţă, 
principiali, şi energici, care pun interesele clasei muncitoare 
mai presus de toate celelalte consideraţii şi sentimente”. În 
consecinţă, delirul ideologic făcea ca ,intelighentia” 
securităţii româneşti din acele timpuri să perceapă abuzurile 
şi fărădelegile doar de partea celor nepătrunşi de interesele 
clasei muncitoare. 

Pentru conducerea MAI, speranţa de îndreptare a 
lucrurilor stătea în competenţa şefilor de unităţi. Conform 
recomandărilor, aceştia trebuiau să se implice direct în 
anchetarea „principalilor criminali”, să-i îndrume pe ofiţerii 
tineri şi să controleze sistematic activitatea structurilor de 
anchete penale din subordine. Declaraţiile acuzaților 
trebuiau privite în spirit critic şi obiectiv, coroborate şi com- 
parate cu alte informaţii obţinute în caz ori problemă şi 
difuzate de ofiţerii din direcţiile operative. 

În ciuda acestor critici „mobilizatoare” şi îndrumări 
„luminate” — de care n-au dus lipsă, se pare, niciodată 
organele de securitate —, schimbarea mentalitatii şi ivirea 
unor semne de îndreptare nu se produceau. Totul părea 
bătut în cuie, o dată pentru totdeauna. Şefii de unităţi, 
deopotrivă cu ofiţerii anchetatori rămâneau cu deprinderile, 
fixismele şi năravurile lor. Fără îndoială că lucrurile se 
puteau îndrepta, dacă n-ar fi existat acele ordine „venite de 
sus”, de la cel mai înalt nivel de conducere a statului şi 
partidului. Este vorba despre acele ordine strict secrete 
pornite din aşa-zisele „raţiuni de stat”, care în fond 
demonstrează goliciunea sufletească, nimicnicia şi lipsa 
totală de moralitate. In astfel de situaţii, până şi cel mai 
cuminte anchetator „bătea pintenii”, „mânca jăratic”, uita de 
norme, instrucţiuni, recomandări şi deontologie profesională 
(dacă a existat vreodată aşa ceva în practica Securităţii 
acelor ani) şi pornea la atac. Aşa s-a creat oportunismul 
pentru executanti, deopotrivă cu invidia celor neintrodusi în 


235 Arh SRI, fond „d”, dosar nr. 10217, f. 63-65, 81 şi dosar nr. 10238. 

joc — dar care trăgeau cu ochiul — şi pentru toţi laolaltă 
trufia, adică falsa impresie că sunt de neînlocuit. Ştiau şi 
văzuseră prea multe pentru a se mai teme de cineva ori de 
ceva. Chiar şi la faimoasa anchetă a partidului din anii 1967- 
1969, ordonată de Nicolae Ceauşescu pentru demascarea 
abuzurilor, li s-a promis ofiţerilor anchetatori că nu li se va 
întâmpla nimic dacă declară cu sinceritate abuzurile despre 
care ştiau sau în care fuseseră implicaţi. Şi au făcut-o 
temeinic, fiind probabil animați de principiul marxist al „criticii 
constructive”. 

Tot cu ocazia acelei anchete de partid — după cum 
rezultă din stenograma discuţiei din 3 iunie 1968 —, atunci 
când i s-au cerut explicaţii asupra schingiuirilor practicate de 
Securitate, Alexandru Drăghici a oferit următoarele 
explicaţii: „...eu n-am dat dispoziţii să se schingiuiască 
oamenii. Asta nu înseamnă că eu credeam că oamenii vin ca 
oile şi dau declaraţii... am moştenit un aparat obişnuit cu aşa 
ceva, nărăvit în aşa ceva, oameni care căutau să-şi facă 
munca cât mai comodă, cât mai simplă”. 

O relevantă mărturie despre duritatea metodelor 
folosite în anchete de organele Securităţii aparţine Anei 
Pauker, membră de frunte a partidului comunist, arestată în 
18 februarie 1952 şi eliberată la 20 aprilie 1953, fiind 
acuzată de impaciuitorism, deviationism, antipartidism şi ca 
ar fi fost tradatoare si agenta a Sigurantei. ,,...La Securitate 
noapte de noapte interogatoriu — spunea Ana Pauker la 21 
iunie 1956 — cu putine exceptii pentru a mari presiunea. In 
fiecare noapte la 3, nu mai stiu, pentru ca mi s-a luat ceasul, 
nemaivorbind de alte lucruri personale, cartile care le aveam 
din 1918-1920, fotografiile copiilor, care sunt bun luate. Care 
lege din tara permite lucrul acesta?””’. 

Dar cel mai edificator exemplu ni-l oferă tot cazul lui 
Cezar Grigoriu. Acesta era urmarit pas cu pas si hartuit de 
Securitate pentru simplul motiv ca Gheorghiu-Dej nu agrea 
relatia cantaretului cu fiica sa Tanti (Constantina). lata ce 
povesteşte Cezar Grigoriu că i s-a întâmplat în anii 1959- 


236 Dumitru Tănăsescu, Un călău în faţa conştiinţei sale, în „Magazin istoric”, s.n., iunie 
1996, p.27. 

237 Stenograma discuţiei tov. Vinte cu Ana Pauker, în ziua de 21 iunie 1956, în 
1Sfera Politicii”, nr. 59, aprilie 1998, p. 36. 

1960: 

„Din această perioadă, am început să fiu sunat la telefon 
de respectivul IONEL. Am avut prima întâlnire cu el în 
Grădina Icoanei. Spre surprinderea mea, IONEL nu era altul 
decât cel care mă anchetase când am fost închis [colonelul 
Izidor Holingher — la acea dată şeful Direcţiei de 
contraspionaj — n.n.], care locuia chiar lângă Grădina Icoanei. 
De aici eram condus în diferite garsoniere (str.Batiştei, bloc 
Creditul Minier, etaj 6-7; blocul Patria, etaj 6-7) unde eram 
anchetat în continuare, sub următoarea formă: scotea 
pistolul din buzunar, băga un glonte pe ţeavă, trăgea 
piedica, explicându-mi că, dacă nu spun pentru cine lucrez, 
va apăsa pe trăgaci. Mi se dădea o coală de hârtie pe care 
trebuia să scriu acest lucru (...). Altădată, sub impulsul 
aceluiaşi pistol şi maltratări fizice, am scris numele femeilor 
cu care am trait. Prin diferite cai erau aduse la cunoştinţă lui 
Tanti, pentru a o putea îndepărta. Un lucru care mi se pare 
deosebit s-a întâmplat atunci, când, sub aceleaşi ameninţări, 
IONEL mi-a spus ca dacă voi iscăli că nu mă voi mai vedea 
cu Tanti mi se va da un paşaport si bani pentru a pleca 
definitiv, în orice ţară doresc. Refuzând şi acest lucru, 
răspunsul lui era acelaşi: bătaie, ameninţări, înjurături...”2*. 

De regula, anchetele informative se finalizau prin 
întocmirea „dosarului de urmărire penală”, care era trimis de 
Direcţia anchete a Securităţii la Procuratura militară. La 
rândul lor, organele de procuratură în rare cazuri îşi 
permiteau să verifice temeinicia acuzațiilor şi probele oferite 
de anchetatorii Securităţii. Procurorii militari se rezumau 
practic la întocmirea unui raport prin care stabileau 
gravitatea „infracţiunii contra securităţii statului”, adică o 
încadrau în faptele de lege, apoi înaintau dosarul de 
urmărire penală instanţelor judecătoreşti abilitate, mai precis 
tribunalelor militare, pentru „judecată”, în realitate spre a 
pronunţa sentintele stabilite dinainte de Securitate. În timpul 
„proceselor” erau asistați de avocaţi din oficiu. Concluziile 
orale şi scrise, fixate cu minutiozitate de către avocaţi, nu 
erau luate în considerare. Prin astfel de procedee, 
Securitatea monopolizase rolurile instanţelor de cercetare 

penală şi judecătoreşti, ceea ce a creat un climat de totală 
anormalitate în care a funcţionat jusitia - ca putere separată 
a statului - în România regimului comunist. Mai mult, tinerii 
avocaţi, de obicei stagiari, care în perioada 1957-1964 erau, 
de regulă, chemaţi la tribunalele militare să apere pe cei 
acuzaţi de infracţiuni contra securităţii statului, au trăit un 
adevărat coşmar, în sensul că deveneau imediat ,suspecti” 
şi intrau în atenţia Securităţii. Şi toate acestea pentru că nu 
făceau altceva decât să-şi onoreze obligaţiile profesionale. 
Unul dintre aceşti avocaţi, Georgeta Gheorghe, a făcut o 
destăinuire şocantă: „Avocaţii erau consideraţi un fel de 
complici ai celor din boxă. Simplul fapt că acceptaseră să 
susţină apărarea în aceste cauze [contra securităţii statului - 
n.n.] punea semne de întrebare în mintea îngustă şi primitivă 
a securiştilor care, mai mult sau mai puţin discret, îi 
supravegheau”””. 

După cum aflăm din cazul inginerului anticomunist 
Gheorghe Ursu, decedat în urma torturilor bestiale aplicate 
de anchetatorii Miliției în arestul Ministerului de Interne din 
Calea Rahovei, organele de securitate, cărora le fusese 
interzisă după 1968 folosirea metodelor brutale în anchetă, 
rezolvau cazurile de disidenta politică prin Miliție, ceea ce 
înseamnă că în esenţă astfel de instituţii ale regimului 
comunist din România s-au dovedit incapabile, chiar la 
nivelul anilor ‘80, de a respecta drepturile şi libertăţile 
fundamentale ale cetăţenilor“. 

Prin urmare, se poate afirma în deplină siguranţă, că 
practicile şi mentalitatile ofiţerilor de Securitate şi Miliție au 
contribuit în mare măsură la modul viciat în care a funcţionat 
justiţia regimului comunist din România. 


239 Gheorgheta Gheorghe, Despre Constituţia din 1948, în „Analele Sighet 6”; Anul 1948. 
Institutionalizarea comunismului, comunicări prezentate la Simpozionul de la Sighetul 
Marmaţiei (19-21 iunie 1999), Fundaţia Academia Civică, Bucureşti, 1998, p.97. 

240 Vezi pe larg: Violeta Fotache, Adeväratii vinovaţi de moartea inginerului Gheorghe 
Ursu - judecaţi, în „Adevărul”, 27 noiembrie 2000, p. 14; Adrian Artene, Dreptate pentru 
Ursu, în “Ziua”, 15 iulie 2003, p.3; Razvan Savaliuc, Petre Niteanu, Călăii s-au întors 

Cenzura corespondenţei 


La fel de răspândită în activitatea organelor de 
securitate româneşti a fost şi metoda obţinerii de informaţii 
prin cenzura corespondenţei. O afirmă tranşant şi fără 
echivoc fostul general de securitate, Nicolae Plesita: „Toată 
corespondenţa era cenzurată (subl.-n.). Cu asta se ocupa 
Securitatea. Ai noştri făceau cenzura”. Şi aceasta se 
întâmpla în condiţiile în care inviolabilitatea corespondenţei 
era garantată de lege. Deşi ar fi interesant, nu avem nici 
spaţiul şi nu este nici locul, să coborâm prea mult în timp 
pentru a reconstitui tradiţia pe plaiurile româneşti sau în alte 
tari a acestei practici. Să consemnam doar că în Anglia, dupa 
cum ne informează foarte documentat autorul Tony Bunyan, 
„deschiderea corespondenţei era o practică cu în delungată 
tradiţie”?! În secolele al XVIII-lea şi al XIX-lea, interceptarea 
corespondenţei străine era considerată de monarhie şi 
guvernele burgheze „un joc cat se poate de onest”™”’. 
Ministerul de Interne britanic elibera două feluri de mandate: 
pentru cazurile de infracţiune si pentru cele care amenințau 
securitatea internă. Spre deosebire de cele de astăzi, astfel 
de mandate cuprindeau şase sau mai multe nume de 
persoane date în urmărire. „Opinia publică se obişnuise cu 
faptul că era interceptată corespondenţa politicienilor de 
stânga”, mai precizează acelaşi autor”. 

Cu certitudine, un prim embrion institutionalizat în 
secret — cu atribuţii specifice unui serviciu de informaţii 
modern — datează la noi din vremea domnitorului Alexandru 
loan Cuza, inspirat probabil după modelul francez al 
Cabinetului negru. In 1860 domnul Unirii îl numise pe Cezar 
Librecht, belgian de origine, ca şef al telegrafului şi poştelor. 
Prin consultarea telegramelor şi a scrisorilor — activitate 
realizată în secret prin reţeaua sa de subalterni şi prin 
legăturile personale—, Librecht reuşea să-l informeze zilnic 
pe domnitor asupra prefecţilor, şefilor de instituţii, miniştrilor 
şi chiar asupra primului ministru. Deseori el formula aprecieri 


241 Tony Bunyan, op. cit., p. 93. 

şi sugera soluţii“. Mai târziu, in 1915 luase fiinţă Serviciul 
Supravegherii Ştirilor, format din funcţionari selecționați de 
la Palatul Poştei Centrale pentru cenzura scrisorilor în timp 
de razboi**. Sistemul a funcţionat si în perioada interbelică, 
cu multe perfectionari desigur, aşa încât nici la acest capitol 
organele de securitate nu se pot mândri cu initiative si 
practici originale. În realitate n-au făcut altceva decât să 
îmbrace instrucţiunile cenzurii într-un înveliş ideologic in- 
confundabil, în care ţinta era „duşmanul de clasă” din 
interior şi exterior. Era o practică generalizată în cadrul 
instituţiilor cu responsabilităţi în apărarea securităţii statului 
din întreg Blocul comunist european. De exemplu, în 
structura STASI exista Departamentul M care avea 
reprezentanţi în fiecare oficiu poştal. După cum ne 
informează documentat autorul american John O. Koehler, 
„toate scrisorile şi pachetele trimise sau primite din ţările 
necomuniste erau deschise în mod discret. Operaţiunea avea 
ca scop prinderea spionilor şi a duşmanilor regimului; însă, 
cu timpul, se transformase în jaf”2*. O situaţie identică o 
întâlnim şi în România. 

Primele instrucţiuni au fost elaborate în 1950, iar patru 
ani mai târziu a fost emisă Directiva MAI nr. 80 privind 
cenzura secretă a corespondenţei în scopul „zădărnicirii 
activităţii serviciilor de informaţii imperialiste şi agenţilor lor 
din ţară, care utilizau corespondenţa pentru transmiterea de 
informaţii şi instrucţiuni, difuzarea propagandei duşmănoase, 
manifeste, scrisori anonime cu conţinut injurios sau de 
ameninţare la adresa unor instituţii sau persoane”. Lunar, 
trimestrial sau ori de câte ori se impunea, conducerea MAI 
era informată prin note, rapoarte şi alte documente de 
analiză si sinteză cu tot ce rezulta din cenzura 
corespondenţei. 

Nici în acest sector de activitate al Securităţii treburile 
nu au mers prea bine, cel puţin în perioada 1950-1964. 
Dimpotrivă, Serviciul „F” central, cu birouri cores pondente 


244 Vezi pe larg Constantin C. Ciurescu, Viaţa şi opera lui Cuza Vodă, Editura ştiinţifică, 

în teritoriu, care avea în sarcină cenzura corespondenţei, a 
constituit unul din punctele fierbinţi ale muncii de securitate. 
Problemele tehnice depaseau de cele mai multe ori 
posibilităţile profesionale ale ofiţerilor şi aceasta datorită în 
primul rând ambițiilor politico-ideologice care pretindeau să nu 
se scape nimic şi să se controleze totul. Utopia mergea atât 
de departe încât se aprecia, de către conducerea MAI, că o 
simplă scrisoare, scăpată nedeschisa, însemna un succes al 
duşmanului, o agresiune a lui şi o breşă în sistemul de 
securitate a regimului. 

Ofițerii Serviciului „F”, atât de la centru cat si din 
teritoriu, ţineau legătura cu personalul din conducerea 
oficiilor poştale, iar funcţionarii PTTR care manipulau 
corespondenţa erau, de regulă, recrutaţi în calitate de 
colaboratori. Corespondenta era ridicată, de fapt deturnată, 
de la oficiile poştale de două ori pe zi: la 6 şi la 10 dimineaţa. 
Până la orele 17, conform instrucţiunilor, scrisorile trebuiau 
returnate şi repuse în circuitul poştal normal. Din nefericire 
pentru organele de securitate, termenele nu puteau fi 
respectate, mai ales în lunile de vârf — decembrie, ianuarie, 
februarie, martie ori iulie şi august — când, datorită marelui 
număr de scrisori, cenzura se făcea prin sondaje, adică 
plicurile erau deschise, iar scrisorile din interior nu se citeau cuvânt 
cu cuvânt „ci selectiv”. 

În sectorul de interceptare, munca de cenzură „necesita 
o îndemânare şi o pricepere deosebită”. Norma de scrisori 
cenzurate (desfacerea  plicurilor, citirea scrisorilor, 
consemnarea aspectelor de interes şi lipirea la loc a 
plicurilor), considerată acceptabilă, era de aproximativ 1200 
pe lună pentru un ofiţer. Cei care nu puteau de păşi 700 de 
scrisori pe lună erau apreciaţi de regulă ca lucrători fără 
randament şi propusi pentru transfer în alte sectoare. In 
lunile de vârf se luau măsuri speciale pentru mobilizarea 
tuturor ofiţerilor din Serviciul „F”, iar ziua de lucru se 
prelungea cu 3-4 ore peste program. Evident, erau 
interceptate doar scrisorile care veneau din ţările capitaliste 
(în jur de 16-17 000 în lunile aglomerate), iar între anii 1963- 
1964 se ajunsese la un spor consistent, aproximativ 28-30 
000 pe lună. Din România plecau spre ţările occidentale cam 

4-5 000 scrisori. 

Colonelul Nicolae Panaitescu, şeful Serviciului „F”, se 
mândrea în 1964 cu încadrarea a 70 de noi ofiţeri şi 
subofiteri, precum şi cu faptul că dispunea de „tineri ingineri 
chimişti specializaţi în materie de dezlipire a scrisorilor”. Cu 
toate acestea, ofiţerii specialişti continuau să se confrunte cu 
probleme deosebite: „Scrisorile care sunt lipite cu cauciuc nu 
le putem dezlipi. Sunt unele [pe] care le supunem la căldură 
uscată şi se întăreşte lipiciul mai tare, iar la altele se 
întăreşte la aburi. Acestea sunt din India, Japonia şi 
R.F.Germania, pe care suntem nevoiţi să le deschidem, însă 
se deteriorează”. 

Atotştiutoare, conducerea MAI dădea dispoziţii clare: 
„Principalul este să ne facem treaba noastră, dar să o facem 
aşa ca să nu rămână urme. Dacă rămân urme, orice prost 
poate să facă această treabă, nu numai Securitatea'”*. Dar 
ofiţerii cenzori, unii dintre ei chiar foarte buni specialişti în 
sensul că deprinseseră la perfectie subtilitatile „nobilei arte” 
—, reclamau adesea şi pe bună dreptate că nu pot realiza o 
muncă de calitate datorită cantităţii copleşitoare a scrisorilor 
ce trebuiau deschise şi studiate, aşa încât rezultatele, pe 
ansamblu, erau catastrofale faţă de pretenţiile de a nu se 
scăpa nimic. Se produceau numeroase greşeli tehnice, 
inabilitati în depistarea semnelor, lăsarea de amprente pe 
documente ceea ce făcea ca destinatarul, dinainte prevenit 
de către expeditor, să sesizeze cu uşurinţă că scrisoarea 
fusese desfăcută. Şi toate acestea pentru că ordinele erau 
clare: „nu trebuie să existe scrisori care să nu treacă prin 
mâna cenzorilor”. 

Dar cea mai gravă problemă cu care se confruntau 
specialiştii Securităţii în ale cenzurii erau situaţiile când 
scrisorile trebuiau scoase din circuit datorită conţinutului lor 
subversiv, provocator, nepartinic, dusmanos etc. etc. Din 
acest punct de vedere existau serioase circumstanţe, 
întrucât nici ordinele şi nici instrucţiunile nu erau prea clare. 
Totul era lăsat la libera interpretare şi discernământul 
ofiţerilor cenzori. Se scoteau din circuit, adică se confiscau 


247 Arh. SRI, fond „„d”, dosar nr. 10349, f. 9. 

pur şi simplu, scrisori pe motiv că prin conţinutul lor se făcea 
propagandă anticomunistă, în special scrisorile venite din 
Israel şi R.F. Germania. De pildă se înregistrau cazuri de 
reţinere a unor scrisori pe motiv că în plicuri se aflau 
fotografii ale unor persoane plecate din România imortalizate 
lângă maşini elegante sau case luxoase. Învăţământul po- 
litico-ideologic îşi făcea din plin efectul, atâta vreme cât o 
astfel de fotografie ajunsese să fie considerată de cenzori ca 
„propagandă duşmănoasă”. Orice încercare de a face 
prozelitism în rândul poporului muncitor prin inocularea vieţii 
de „huzur” a „putregaiului imperialist” trebuia curmată fără 
crutare s.a.m.d. În realitate, ofiţerilor le era frică să nu fie 
traşi la răspundere în situaţia că dădeau drumul la scrisori 
care ,indemnau la emigrare”. Directivele şi instrucţiunile 
venite din partea conducerii MAI se doreau clare şi 
mobilizatoare: „Acolo unde e vorba de instigare, de acţiuni 
dusmanoase, se confiscă scrisorile”?*. 

În sfârşit, o altă problemă, care dădea serioase bătăi de 
cap şi punea deseori în încurcătură „vigilenţa revoluţionară” 
a ofiţerilor cenzori, era conferită de textele convenţionale, 
adică cele care necesitau studii amănunțite de criptanaliza. 
De regulă, astfel de texte erau redactate în limbi străine şi 
ele urmau să facă obiectul unor investigaţii complexe din 
partea ofiţerilor din direcţiile operative de profil. ,,Vigilenta 
revoluţionară” alimentată din plin de frica de a nu greşi a 
făcut posibil să se ajungă la confiscarea a 500-530 de 
scrisori „dubioase” pe lună. Şeful Serviciului „F” se lăuda 
într-o şedinţă de analiză că „după perfecţionarea muncii” 
numărul scrisorilor scoase din circuit a scăzut la 120-130. 
Dar şi pentru aceste cazuri, studiul atent al documentelor 
păstrate în arhiva fostei Securitati ne dezvăluie alte nărozii si 
stupizenii. De exemplu, erau reţinute scrisorile expediate de 
cetăţenii români rudelor din străinătate prin care solicitau 
„medicamente ce nu se găsesc în ţară”. Ce se făcea cu 
această corespondenţă scoasă din circuit? Întrucât Serviciul 
„F” nu dispunea de spaţii şi capacităţi de conservare, cea 
mai mare parte era tocată şi apoi trimisă la topit. 
Operaţiunea se încheia la Fabrica de hârtie şi cartoane de la 

Scăieni, unde ofiţerii care însoțeau transportul erau obligaţi, 
conform altor instrucţiuni, să asiste până ce totul se 
transforma într-o pastă. O mică parte dintre scrisorile scoase 
din circuit era trimisă în original la Direcţiile operative de 
profil pentru a constitui material probatoriu care de regulă 
stătea la baza deschiderii unui dosar de urmărire sau 
supraveghere informativă. lar dacă suspiciunile se 
confirmau, întregul material informativ era rezumat într-un 
raport ce era trimis la Direcţia de anchete pentru 
deschiderea unui dosar de urmărire penală. 


Tehnica operativă si perchezitiile secrete 


O impresionantă cantitate de date şi informaţii se 
obţine prin folosirea tehnicii operative. În lumea serviciilor 
secrete cu rol de apărare a securităţii naţionale, prin tehnică 
operativă se înţelege ansamblul de metode şi mijloace 
(aparatura) destinate interceptarii discuţiilor purtate de 
persoanele urmărite, precum şi cele necesare transmiterii 
informaţiilor atât pe cale electronică (emițătoare de diferite 
tipuri) cât şi pe cale fotochimică (micro punct, scriere 
simpatică). Tehnica operativă s-a folosit şi se foloseşte de 
către toate serviciile secrete, din toate ţările, indiferent de 
regimul politic pe care-l apără. Cu îndreptăţire generalul 
Neagu Cosma menţiona: „Mijlocul tehnic, ca atare, face 
parte din panoplia armelor specifice serviciilor informative şi 
contrainformative, indiferent de regimul politic de care 
aparţine. Şi americanii şi ruşii au folosit în proporții 
aproximativ egale, întreaga gamă a mijloacelor tehnice de 
observare şi ascultare, de la banalul telefon interceptat ori 
«tintarul» (microfonul) ascuns într-o scrumiera, până la 
avioane-spion, satelit-spion”?*. În Marea Britanie, unde este 
înrădăcinat principiul potrivit căruia „un gentelman nu 
ascultă conversațiile altuia”, funcţionează totuşi o lege — 
Interceptions Comunications Act” — care, deşi teoretic interzice 
ascultările, permite folosirea unor dispozitive speciale (mi- 
crofoane secrete) pentru realizarea intereselor de securitate 

naţională: lupta împotriva terorismului şi a traficului de 
droguri. În Franţa unde fostul preşedinte Georges Pompidou 
declarase tendentios că „un stat nu se dirijează ascultând pe 
la uşi”, tehnica operativă s-a folosit de către serviciile 
specializate într-o „perfectă ilegalitate oficială” pe baza unei 
circulare secrete, emisă în 1965%.. 

Confruntările pe frontul secret din perioada războiului 
rece a dat naştere, printre altele, şi la adevărate scandaluri 
de presă datorate identificării folosirii tehnicii operative. De 
exemplu, în anii '50 serviciile de contrainformaţii americane 
au descoperit în stema SUA, care fusese oferită 
ambasadorului american de către statul sovietic, dispozitive 
de ascultare cu care au fost interceptate convorbirile purtate 
de acesta în biroul său de la Moscova. De asemenea, 
structurile specializate americane au descoperit în 1964, 40 
de microfoane instalate de KGB şi care au funcţionat mulţi 
ani în ambasada SUA de la Moscova??. Multă publicitate s-a 
făcut şi asupra încercărilor de supraveghere şi fotografiere 
din anii 1955-1956 cu ajutorul baloanelor de spionaj, pe care 
SUA le lansa din nordul Europei. Acestea străbăteau vestul şi 
centrul Uniunii Sovietice, la 10 mii de metri înălţime, şi apoi 
aterizau în Turcia, nordul Africii sau amerizau în Marea 
Mediterană ori Marea Neagră. Câteva zeci dintre ele au căzut 
şi în România în sudul Moldovei, în Delta Dunării şi nordul 
Dobrogei. 

La fel şi despre practica interceptării convorbirilor 
telefonice. „Una din cele mai insidioase forme de pătrundere 
în viaţa oamenilor — scrie Tony Bunyan — este interceptarea 
telefonului. Statul a fost foarte grijuliu în păstrarea discretiei 
acestei tehnici de supraveghere, astfel încât, până în 1957, 
nu s-a făcut public nici un indiciu privind telefoanele puse în 
urmărire. Procedeul prezintă totuşi două limite pentru munca 
de informaţii: poate fi descoperit cu destulă uşurinţă prin mij- 
loace tehnice specializate în acest scop; scandalurile politice 
provocate de astfel de deconspirări sunt deosebit de penibile 


251 Vezi gral. It. Ovidiu Diaconescu, /nterceptarea între informare şi dezinformare. 
Tehnica în spionaj-contraspionaj, Editura Globus, Bucureşti, 1994, p.27-29. 

252 Jacky Fray, Des engins tres speciaux. Gadgets pou espions, în „Historia”, hosserie 23, Histoire de 

pentru serviciile de informatii”?*. 

În România, folosirea tehnicii operative în activitatea serviciilor 
secrete şi de siguranţă datează din perioada primului război 
mondial. Datele şi documentele de arhivă publicate atestă 
fără dubii că încă de la primele construcţii de centrale te- 
lefonice s-au prevăzut, instalat şi adaptat dispozitive de 
interceptare a convorbirilor telefonice. În 1934 s-au purtat 
discuţii aprinse în Adunarea Deputaţilor privind interceptările 
ce se făceau la Palatul Telefoanelor din Calea Victoriei şi în 
Centrala din Bulevardul Dacia, în mod organizat, sistematic 
şi cu aparatură modernă pentru acele timpuri. Armand 
Călinescu se referă, în lucrarea sa memorialistică, la 
interceptările care se făceau în acea perioadă ca despre 
ceva obişnuit. S-au păstrat în arhive şi stenogramele unor 
interceptări telefonice din anii 1938-1940 în care întâlnim 
numele unor personalităţi politice ale timpului: luliu Maniu, 
Virgil Madgearu, Nicolae Titulescu, generalul lon Antonescu”* 
etc., iar în perioada celui de-al doilea război mondial 
serviciile de informaţii şi siguranţă supravegheau cu atenţie 
nu numai convorbirile diplomaților şi ofiţerilor germani din 
Romania, ci chiar şi pe cele ale Palatului Regal”. 

Majoritatea specialiştilor, care au analizat interceptările 
telefonice şi ale comunicaţiilor de orice fel, au căzut de acord 
că atât în ţările cu regim totalitar, cât şi în cele cu regim de 
tradiţie democratică serviciile secrete organizează din raţiuni 
de stat activităţi de acest gen, încălcând grav uneori 
drepturile şi libertăţile fundamentale ale cetăţenilor. Deci nu 
mijloacele şi procedeele tehnice folosite în activitatea de 
informaţii şi contraspionaj sunt contestate de către opinia 
publică şi societatea civilă, ci modul şi scopul în care au fost 
folosite prin abuz, încălcări de norme juridice si 
metodologice. 

La fel ca si în cazul inviolabilitatii corespondenţei, în 
România regimului comunist, confidentialitatea convorbirilor 
telefonice era garantată prin lege, care prevedea sancţiuni 
aspre pentru nerespectarea acestui lucru. Numai că şi în 

acest domeniu Securitatea a lucrat în afara legii. Stau 
mărturie în acest sens zecile de mii de „mape anexă TO” 
(transcrierea înregistrărilor prin folosirea tehnicii operative) 
care însoțeau dosarele de urmările şi supraveghere păstrate 
în Arhiva fostelor organe de securitate. 

Prin urmare, în practica organelor de securitate procedeul 
era folosit irațional, încercându-se suplinirea aportului 
informaţional al surselor umane numai prin mijloace tehnice. 
Şi de data aceasta documentele provenite de la Cabinetul 
ministrului Afacerilor Interne sunt deosebit de interesante. Ni 
se dezvăluie că în repetate rânduri conducerea MAI a atras 
atenţia că „tehnica operativă nu poate înlocui agentura”, iar 
producerea şi instalarea ei este „legată de mari greutăţi şi 
de cheltuirea unor fonduri insemnate”’*. Deci nu respectarea 
legalităţii era importantă ci eforturile materiale suportate de 
guvern. 

Cu toate acestea, interceptarea fără autorizaţie a 
convorbirilor telefonice, ori plasarea de microreceptoare în 
spaţiile de locuit sau încăperile de la serviciu — în cazul 
persoanelor urmărite — deveniseră practici la ordinea zilei. 
Tehnica operativă era plasată în momentul în care persoana 
nu se afla la domiciliu, sau prin diferite combinaţii era ţinută 
departe pentru ca echipa de „spărgători” să pătrundă si să 
aleagă locul cel mai potrivit. Cu ocazia pătrunderilor secrete, 
ofiţerii de securitate efectuau şi o perchezitie sumară, uneori 
chiar amănunţită, în funcţie de caz, cu intenţia de a depista 
alte probe compromiţătoare pentru persoana „lucrată”. 
Astfel de sarcini delicate intrau în atribuţiile Serviciului „T” 
(tehnic), departament central cu birouri în teritoriu, la fiecare 
secţie regională. La centru îşi desfăşura activitatea un corp 
de ofiţeri ingineri şi maiştri militari, special calificaţi pentru 
producerea şi folosirea tehnicii operative. Atât amplasarea 
cât şi recuperarea tehnicii operative se făceau de către 
echipe de „spărgători”, formate din ofiţeri sau subofiteri cu 
îndemânare şi experienţă câştigate în toiul „luptei de clasă”. 
Unii erau selecționați — după cum povestesc veteranii — din 
rândul „artiştilor”, adică şmenarilor si hotilor de profesie 
prinşi de organele de miliţie, şi care, în loc să îndure rigorile 

legii, au preferat să îşi pună îndemânarea în slujba unei 
„cauze nobile”. 

Desigur că şi alte servicii au folosit asemenea practici. 
Bunaoara, în timpul celui de-al doi lea război mondial, 
serviciile secrete ale armatei britanice au apelat la 
spărgătorii de profesie — unii aflaţi în penitenciare —, cărora 
le-au oferit libertatea şi chiar reabilitarea în cazul în care 
misiunile speciale în care erau angrenati se finalizau cu suc- 
ces. Inainte de îndeplinirea misiunii erau supuşi unui 
program de instruire şi antrenament aidoma ofiţerilor 
profesionişti din unităţile de comando. La rândul lor, 
serviciile secrete americane au apelat chiar la structurile 
mafiote pentru a-şi asigura succesul unor operaţii speciale”. 

Din această perspectivă, practica organelor de 
securitate româneşti, în perioada de început, poate fi 
pardonabilă, doar în măsura în care se acceptă utilitatea sau 
raţiunea războiului pe care-l purtau împotriva „duşmanului 
de clasă din interior şi exterior”. 

Concepţia si elaborarea formelor de pătrundere, 
perchezitie, plasarea şi recuperarea tehnicii operative intrau 
în atribuţiile ofiţerilor de caz, iar aprobările însoţite mai tot 
timpul de indicaţii şi recomandări intrau în competenţa 
ofiţerilor cu funcţii de comandă. În situaţii mai delicate, astfel 
de aprobări erau date de conducerea Securităţii ori chiar a 
Ministerului Afacerilor Interne, pe baza unui „plan de misiuni” 
special întocmit. 

In terminologia altor servicii de informaţii şi de 
securitate occidentale, în special acele secţiuni cu 
responsabilităţi în domeniul informaţiilor externe, 
contraspionajului, contrainformatiilor militare, 
antiterorismului, contrasabotajului sau combaterii crimei 
organizate, traficului ilegal de arme si narcotice, patrunderile 
secrete se mai numeau „muncă de noapte”. Acestea intrau 
în categoria operaţiilor speciale de „spargere” pentru a se 
obţine accesul la documentele secrete care urmau să fie 
fotografiate sau copiate în scopul obţinerii de probe şi 
repuse la locul lor, de obicei în cadrul aceleiaşi acţiuni 
speciale. Astfel de operaţiuni erau executate de echipe 

foarte bine antrenate, care trebuiau sa camufleze orice 
indiciu că sistemele secrete de pază şi măsurile de protecţie 
contrainformativă fuseseră compromise”*. 

Ca poliţie politică represivă, Securitatea din România a 
folosit, în anii '50, pătrunderile secrete, de regulă, în cazurile 
disidentilor, ori a persoanelor cu „concepţii dusmänoase 
regimului comunist”, pentru a verifica dacă posedă la 
domiciliu ori la serviciu (sau în alte locuri) „materiale 
compromiţătoare”, adică manuscrise, memorii, jurnale, 
corespondenţă, cărţi interzise etc. Dacă informaţiile sau 
suspiciunile se confirmau urma ,perchezitia oficială” — cu 
mandat aprobat de Parchet — făcută de ofiţeri de securitate 
acoperiţi (deghizați) sub uniforma sau identitatea milițienilor. 

Foştii securişti, acum septuagenari, se mai destăinuie 
uneori, poate cu nostalgie, că în privinţa „spărgătorilor”, 
aparatul de Securitate a avut parte de adevăraţi „artişti”, 
care au făcut o frumoasă carieră. Riscurile producerii unor 
incidente neprevăzute, în special cele care puteau crea 
complicaţii, erau însă minore, putându-se muşamaliza, adică 
acoperi, cu uşurinţă. În astfel de situaţii, responsabilitatea 
revenea în exclusivitate ofiţerilor de caz, a căror 
documentare nu fusese făcută temeinic în cele mai mici 
detalii. Surprizele au constat în curiozitatea unor vecini mai 
vigilenti, sosirea inopinata la domiciliu a unei rude 
îndepărtate fără ca gazda să fi fost anunţată în prealabil; la 
fel şi pentru amantii şi amantele de taină. În astfel de situaţii 
ofiţerii de caz, şi spărgătorii mai ales, improvizau o legendă de 
retragere. Se pare că cele mai mari probleme le creau 
persoanele ale căror locuinţe erau dezordonate, cu lucruri şi 
obiecte aruncate sau lăsate în încăperi la voia întâmplării. 
Într-o atare situaţie obiectele trebuiau ocolite cu grijă sau 
lăsate la locul lor şi în aceeaşi poziţie. Obsesia „semnelor de 
control” initiate de către persoanele vizate îi făceau pe 
„spărgători” să acţioneze cu maximă prudenţă. 

De multe ori, tehnica operativă era instalată şi la 
domiciliul informatorilor şi colaboratorilor pentru a li se 
verifica loialitatea fata de organele de securitate. 
Înregistrările erau transcrise, apoi studiate cu atenţie pentru 

a se constata calităţile agenţilor pentru munca de securitate 
şi dacă respectă instructajul făcut de ofiţerii de legătură”. De 
asemenea, în penitenciarele cu deţinuţi politici, celulele erau 
special pregătite cu microreceptoare (,,pitigoi” în vocabularul 
ofiţerilor), urechile vigilente ale organelor de securitate fiind 
astfel la curent cu tot ceea ce se discuta, ori se punea la cale 
de către „elementele contrarevolutionare”’”. Metoda folosea 
şi la verificarea informatorilor de cameră. După studiul 
documentelor de tehnică operativă, se întocmea un raport 
de către ofiţerul de caz în care se mentionau aspectele de 
interes operativ şi informaţiile de noutate. Raportul se 
introducea în dosarul de urmărire sau de supraveghere 
informativă, iar materialul documentar obţinut în urma 
transcrierii înregistrărilor se păstra într-o mapă anexă 
separată. La cinci ani după clasarea în arhivă, volumele 
anexă cu tehnica operativă erau scoase din evidenţă şi 
trebuiau distruse pe bază de proces-verbal, considerându-se 
că nu mai reprezintă interes operativ pentru organele de 
securitate. 

Fiecare pătrundere secretă se finaliza cu un raport în 
care se consemnau detaliile întregii operaţii. lată cum arăta 
un astfel de raport întocmit la 25 august 1959 „despre felul 
în care a decurs instalarea tehnicului în locuinţa numitului 
[...] şi rezultatele obţinute cu ocazia efectuării perchezitiei 
secrete”: 

„După efectuarea pătrunderii în obiectiv, echipa 
Serviciului «T» a început lucrul pentru instalarea tehnicului, 
iar în tot acest timp au fost examinate încăperile, ale căror 
schiţe cu mobilierul existent se anexează. Cu ocazia aceasta 
a fost efectuată şi o perchezitie secretă, în urma căreia s-a 
stabilit că obiectivul posedă o corespondenţă numeroasă pe 
care o păstrează în biroul său în nişte saci închişi cu nasture. 
In partea stângă a biroului se află circa 3 pachete cu hârtie 
velină, neintrebuintata si un portofel, cu buletinul de 
identitate al fiicei sale şi cu carnetul său de partid, din care 
rezultă că este membru PMR din anul 1945. Pe birou aşezate 
în dezordine sunt trei scrumiere, o mapă de lucru pe care se 


259 Arh. SRI, fond „„d”, dosar nr. 5445, f. 242-250. 
260  Ibidem, fond „y”, dosar nr. 47584, vol. 3, f. 195. 
261 Ibidem, dosar nr. 40038, vol. 22, f. 87-88. 

află o scrisoare, fără numele expeditorului şi trimisă din 
oraşul Stalin la data de 14 august 1959, şi nişte hârtie de 
scris. Pe studiourile copiilor a fost găsită o scrisoare fără plic, 
conţinând în rezumat rugămintea lui când va ajunge la Sinaia, 
să comunice imediat.[...] Intr-un geamantan din cameră, care 
avea dimensiunile de 45/20 cm, de culoare maron s-au găsit 
3 stampile pe role cu dată şi altă ştampilă, mai mare tot cu 
dată, dar demontabila. In geamantan se mai găsea o tuşieră, 
o călimară goală şi o cutie de metal în care se aflau tusuri si 
o pensulita (o pensulă era încă cu tuşul neuscat pe ea). S-a 
luat ca model pentru expertiză un eşantion din acest tuş. S- 
au luat modele pentru expertiză şi după ştampilele găsite. 

In restul camerelor, nimic deosebit. In general locuinţa 
era neîngrijită, dând un aspect, ca şi cum ar fi fost părăsită. 
Covorul din faţa uşii dormitorului era strâns şi pus într-un 
colţ, studiourile aveau lenjeria şifonată, cheile de la birouri 
erau în broaşte, cu excepţia şifonierului din dormitor, care 
avea închisă uşa de două ori şi cheia luată. Fotoliile, de 
asemenea, aranjate dezordonat, iar husa din pânză era 
şifonată. In şifonierul închis erau două costume de haine 
barbatesti şi câteva rochii şi bluze de femeie. Fiecare uşă de 
la camere era închisă cu cheia de câte două ori. La ieşire, am 
verificat personal mobilierul pentru a fi lăsat cum a fost, de a 
nu lăsa urme şi fiecare clanta a uşilor a fost ştearsă cu 
batista, pentru a nu lăsa amprente. Toată instalaţia a decurs 
în bune condițiuni, verificând buna funcţionare cu aparatele 
speciale”. 

În ceea ce priveşte “munca de noapte”, adică pătrunderile 
secrete şi spargerea unor seifuri pentru sustragerea unor 
documente secrete, serviciile de spionaj şi contraspionaj ale 
Securităţii ajunseseră deja în anii '60 la un nivel de 
profesionalism ce nu putea decât să stârnească invidii în 
rândurile “pägubitilor”. Este vorba despre acţiunea de la 
începutul lunii martie 1964, când un agent român - nume de 
cod “Eugen Stănescu” - reuşise să spargă seiful Ambasadei 
Statelor Unite din Bucureşti şi să sustragă, prin fotocopiere, un 
important document care purta titlul: “Evreii din România — o minoritate 
care dispare’”””’. 


262 Vezi “Dosare ultrasecrete”, 1 noiembrie 2003, p.IV. 

Nu ar trebui să ne jenăm să o spunem tranşant: fără 
astfel de procedee, bine concepute şi realizate, serviciile de 
spionaj şi contraspionaj ale unui stat, indiferent de regimul 
politic, dictatură ori democraţie, nici nu pot exista sau după 
o formulă mai consacrată, nu-şi pot justifica raţiunea de a 
funcţiona. Deosebirea ar consta în faptul că în practica 
serviciilor de informaţii şi securitate din regimurile totalitare 
se abuzează prin folosirea acestui procedeu, iar obţinerea 
unui mandat din partea procurorului militar nu constituie o 
problemă. În regimurile democratice, violarea unui spaţiu 
privat sau interceptarea comunicaţiilor - ceea ce înseamnă 
suspendarea temporară a drepturilor şi libertăţilor 
cetăţeneşti - se pot realiza doar în baza prevederilor exprese 
ale legilor de organizare şi funcţionare ale instituţiilor de 
acest gen, iar pentru obţinerea mandatului din partea 
procurorului special desemnat este nevoie de probe care să 
justifice pericolul de securitate, precum şi o argumentare 
bine fondată că nu există alte posibilităţi de a intra în 
posesia acelor informaţii de interes. 


Arhiva şi evidenţele de securitate 


O interesantă referire la „marea producţie socialistă” a 
dosarelor de securitate a făcut-o Belu Zilber, unul dintre acei 
autori care au cunoscut din interior sistemul comunist. 
„Prima mare industrie socialistă a fost aceea a dosarelor - 
spunea Belu Zilber. Această nouă industrie dispunea de o 
armată de muncitori: informatorii. Lucrează cu echipament 
electronic ultramodern (microfoane, magnetofoane etc.), 
plus o armată de dactilografe cu maşinile lor de scris. Fără 
toate acestea socialismul nu ar fi putut supravieţui... In 
blocul socialist, oamenii şi lucrurile există numai prin 
dosarele lor. Întreaga noastră existenţă se află în mâinile 
aceluia care deţine dosarele şi este construită de acela care 
le întocmeşte. Oamenii reali sunt doar reflectarea dosarelor 
lor”?5. Atât arhiva cat şi evidenţele centrale si locale de 
securitate au început să fie constituite în primii ani ai 


263 Andrei Şerbulescu, (Belu Zilber), Monarhia de drept dialectic, Editura Humanitas, 
Bucureşti, 1991, p.136-138. 

deceniului '50 o dată cu clasarea primelor dosare. Arhiva a 
fost organizată de la început pe sistemul fondurilor: operativ, 
reţea, anchetă, corespondenţă, neoperativ şi documentar. 
Fiecărui fond îi corespundea un anumit tip de dosare”. 

La fondul operativ, numit ulterior informativ, se clasau dosarele 
de urmărire şi supraveghere informativă, precum şi mapele 
de prelucrare, adică cele întocmite prin trierea documentelor 
- referitoare la persoane - preluate de la fostele organe de 
informaţii şi siguranţă (Serviciul Secret de Informaţii al 
Armatei Române, Serviciul Special de Informaţii de la 
Consiliul de Miniştri, Secţia a ll-a a Marelui Stat Major, 
Jandarmerie, Serviciul Special al CFR şi serviciile operative 
din Direcţia Generală a Poliţiei de Siguranţă, în special 
Corpul Detectivilor). 

Fondul neoperativ s-a constituit puţin mai târziu. Aici se 
clasau dosarele de cadre ale ofiţerilor, subofiterilor, 
maiştrilor militari şi personalului civil după ce erau trecuţi în 
rezervă sau ieşeau la pensie. Tot la acest fond se clasau şi 
documentele care deşi aveau caracter secret, nu prezentau 
interes operativ (corespondenţa între unităţile de securitate, 
sau între acestea şi alte instituţii din afara Ministerului de 
Interne), statele de plată, documentele întocmite de 
serviciile administrative şi secretariat etc. 

La fondul reţea se clasau dosarele personale ale foştilor 
agenţi (informatori, colaboratori, gazde case de întâlniri, 
rezidenţi şi cei care au refuzat colaborarea cu organele de securitate). 

Fondul anchetă era constituit din dosarele de urmărire 
şi cercetare penală, dosarele tribunalelor militare, mapele de 
penitenciar, colonii de munca, dislocare şi domiciliu 
obligatoriu. 

La fondul documentar se clasau materialele obţinute din 
prelucrarea arhivelor preluate de la fostele organe de 
informaţii şi poliţie de siguranţă care nu prezentau interes 
operativ, dar aveau valoare documentar-istorică pentru 
munca de securitate. Unităţile arhivistice, adică dosarele 
acestui fond, erau organizate pe probleme a căror listă este 
prea voluminoasă pentru a fi reprodusă. Practic se poate 


264 Florin Pintilie, Păstrare şi acces la documentele Securităţii aflate în Arhivele 
S.R.1., în „22%, supliment, nr. 74, 17 noiembrie 1998, p.XVI. 

spune că avem de-a face cu întreaga problematică cu care s- 
au confruntat serviciile secrete de informaţii şi siguranţă 
româneşti în perioada interbelică şi în timpul celui de-al 
doilea război mondial, cu o singură excepţie. Lipsesc 
documentele despre mişcarea muncitorească socialistă şi 
comunistă internă şi internaţională. 

În anii '50-'60, când s-a făcut prelucrarea arhivelor 
preluate de la „fostele organe de represiune burghezo- 
mosieresti” (termen frecvent folosit în documentele 
Securităţii pentru a desemna vechile servicii secrete), 
documentele despre mişcarea comunistă au fost selectate şi 
apoi predate Arhivei Comitetului Central al PCR. Prelucrarea 
nu s-a realizat după criterii ştiinţifice, ci în funcţie de 
interesele operative ale momentului. Erau ,vanate” 
documentele despre Mişcarea legionară, PNT, PNL, PSD, 
partidele şi organizaţiile extremiste de dreapta, sectele 
religioase interzise, spionii şi agenţii „puterilor imperialiste”, 
evident cu excepţia celor din „lagărul socialist” şi ai URSS. 

Persoanelor identificate cu probleme ce interesau Securitatea în 
aceste documente li se întocmeau mape de prelucrare şi fişe 
de evidenţă, iar materialele se clasau la fondul operativ. 
Dacă din verificări rezulta că persoanele respective erau în 
viata, se instiintau ofiţerii din direcţiile operative care aveau 
problema în lucru. În cele mai multe cazuri, acestor 
persoane, cetăţeni romani cu domiciliul în tara, li se 
deschidea un dosar de urmărire informativă sau de 
supraveghere generală. Documentele de prelucrare, care 
aveau importanţă pur istorică, au fost, de regulă, predate la 
Arhivele Statului. La fondul documentar s-au păstrat doar acele do- 
cumente cu relevanţă pentru activitatea de informaţii. 

In realitate, multe din regulile de prelucrare nu au fost 
respectate. Activitatea de prelucrare s-a realizat cu oameni 
necalificaţi, în anumite momente s-a apelat chiar la soldaţi 
din trupele de securitate. De menţionat că întreaga masă de 
documente, care a fost supusă procesului de prelucrare, era 
formată din fondurile de arhivă rămase după trierea lor de 
către specialiştii serviciilor secrete sovietice care veniseră în 
România după 23 august 1944 o dată cu trupele de ocupaţie 
ale Armatei Roşii. Am făcut această precizare pentru a se 

înţelege că ceea ce a rămas astăzi în fondul documentar nu 
constituie decât o infimă parte din ce fuseseră, să-i spunem, 
arhivele serviciilor secrete româneşti dinainte de instaurarea 
regimului comunist în România. Ulterior, prin anii '60 s-a 
făcut o nouă prelucrare a fondului documentar. S-a elaborat 
un ordin circular prin care secţiile regionale de securitate 
trebuiau să predea la Serviciul „C” toate documentele emise 
până la nivelul datei de 30 august 1948, deci tot ceea ce 
atesta activitatea informativă dinainte de înfiinţarea 
Securităţii. 

Pentru a facilita înţelegerea noţiunii de valoare 
operativă pentru documentele care se clasau la aceste 
fonduri, va trebui să stăruim puţin asupra modului de 
constituire a dosarelor. Principalele forme ale activităţii de 
securitate erau urmărirea informativă, supravegherea 
generală şi ancheta. Fiecărei forme de activitate informativ- 
operativă îi corespundea un anumit tip de dosar. 

Dosarele de urmărire informativă se deschideau de 
către ofiţerii din structurile operative pentru cazurile mai 
deosebite, dar a căror finalizare nu putea depăşi mai mult de 
un an. Doar cu aprobarea specială a şefului direcţiei centrale 
de profil, care avea cazul în lucru, termenul putea fi 
prelungit. Dosarele de problemă şi supraveghere informativă 
generală se deschideau numai cu aprobarea şefului 
Securităţii pe întreaga tara, iar decizia operativă de 
închidere a lor se lua în situaţia când aspectele rezultate nu 
mai erau de interes pentru organele de securitate. 
Persoanelor urmărite în această forma de lucru li se 
întocmeau mape de verificare informativă care se finalizau şi 
se clasau în arhivă în momentul în care se aprecia că 
activitatea desfăşurată nu mai putea prejudicia interesele de 
securitate ale sta tului şi regimului comunist. De exemplu, 
un ziarist străin care ne-a vizitat ţara făcea obiectul 
supravegherii informative, în problema „ziarişti străini”, pe 
toată durata şederii în România. Informaţiile rezultate erau 
strânse în mapa persoanei respective din dosarul de 
problemă. Mapa se clasa în arhivă imediat după ce ziaristul 
părăsea ţara. Dacă din informaţii rezulta că persoana 
avusese „manifestări duşmănoase” faţă de regimul „de 

democraţie populară”, sau fusese preocupată cu activităţi de 
spionaj, era imediat trecută într-o „formă superioară de 
lucru”, adică urmărire informativă. In această situaţie se luau 
măsuri de supraveghere calificate: dirijarea unor informatori 
cu experienţă, recrutarea şi folosirea unor informatori sau 
colaboratori din anturaj, filajul pe momente operative, 
interceptarea comunicaţiilor etc. 

Mape de supraveghere informativă în problemă se 
întocmeau de regulă şi foştilor deţinuţi politici, care după 
eliberarea din închisori erau „încadraţi informativ”, pentru a 
li se urmări comportamentul. Ele se clasau în arhivă la fondul 
operativ atunci când persoana deceda sau când se constata, 
din informaţiile obţinute, că „a renunţat la orice formă de 
manifestare dusmanoasa”. La fel şi pentru persoanele care 
făcuseră parte din reţeaua informativă şi care fuseseră 
abandonate, adică se încetase legătura, cu organele de 
securitate, pe motiv că deconspiraseră consemnul sau nu 
mai aveau randamentul scontat la recrutare din motive 
personale. Pentru această situaţie, supravegherea 
informativă avea ca scop de a clarifica motivele pentru care 
persoana nu mai dădea informaţiile solicitate. 

O altă categorie, o formau dosarele de anchetă, 
întocmite pe plan central de Direcţia a VIll-a a Securităţii, iar 
în teritoriu de către compartimentele (serviciile) 
corespondente, pentru cazurile în care se săvârşeau 
infracţiuni la adresa securităţii statului, prevăzute ca atare şi 
pedepsite de Codul Penal. Existau norme şi instrucţiuni 
foarte stricte care stabileau modul de întocmire a acestor 
dosare, documentele obligatorii, sistemul de ordonare şi 
competențele celor indrituiti să aprobe închiderea şi clasarea 
la fondul anchetă. 

Esenţial este faptul că pentru întocmirea acestor dosare 
nu se respecta principiul cronologic, aşa cum este firesc 
pentru orice unitate arhivistică, ci se pleca de la premisa că 
arhivele de securitate, constituind un mijloc al muncii 
informativ-operative, trebuiau să răspundă în primul rând 
ratiunilor unei astfel de activităţi. De exemplu, în dosarele de 
urmărire informativă, primul document nu era materialul 
informativ care a declanşat deschiderea acţiunii de urmărire, 

ci raportul cu propunerea ofițerului de caz de a se initia o 
asemenea formă de lucru, aprobat de şeful ierarhic. Intre 
nota sau notele informative şi raportul de deschidere era o 
diferenţă de câteva săptămâni, uneori chiar luni, întrucât 
informaţiile de primă sesizare trebuiau bine verificate. 
Conform instrucţiunilor, aceste materiale informative erau 
aranjate în dosar după raportul de deschidere. Urma apoi 
planul de măsuri, în care se stabileau mijloacele şi metodele 
folosite pentru rezolvarea cazului, cu termene precise de 
execuţie şi ofiţerii care aveau responsabilităţi. Fiecare dosar 
de urmărire informativă aflat în lucru trebuia analizat 
periodic de către ofiţerii de caz împreună cu şefii ierarhici. 
Cu ocazia analizelor trimestriale, se întocmeau rapoarte cu 
concluziile rezultate în care se inserau şi măsurile ce urmau 
a fi luate în continuare pentru elucidarea cazului. De obicei, 
la analize se aduceau corectii planului de măsuri initial. In 
dosarele clasate în arhivă, atât planurile de măsuri cât şi 
rapoartele de analiză se aflau grupate la un loc în ciuda 
faptului că între ele existau perioade de câteva luni. După 
acest grupaj, urmau documentele obţinute în urma aplicării 
metodelor şi mijloacelor muncii de securitate, de la începutul 
şi până la sfârşitul acţiunii. Conform instrucţiunilor, aceste 
documente trebuiau aranjate cronologic, dar în realitate, în 
majoritatea dosarelor, documentele se aflau grupate pe 
criteriul apartenenţei: note informative, rapoarte de 
investigaţie, de filaj, buletine radio, rapoarte rezultate din 
cercetarea informativă,  percheziţii secrete,  tehnica- 
operativă, interceptarea corespondenţei etc. Datorită acestor 
aspecte, cercetarea unui astfel de dosar este foarte greoaie, 
şi deloc la îndemâna celor neinitiati, întrucât nu oferă 
posibilitatea de a urmări firul derulării unei acţiuni 
informative de la început şi până la sfârşit. Se pare că 
sistemul facilita munca ofiţerilor operativi care veneau la 
arhivă să studieze un astfel de dosar. Pe ofiţerul operativ nu- 
| interesa — şi probabil că nici nu avea timp — să citească 
tot dosarul. El era preocupat fie de notele de investigaţii, de 
materialele rezultate din interceptarea comunicărilor, fie de 
rapoartele de filaj etc., pe care le găsea grupate — deci nu 
mai era nevoit să caute în tot dosarul —, din care îşi putea 

extrage datele de care avea nevoie. 

Ultima filă din dosar trebuia să fie obligatoriu raportul 
cu propunerea de închidere a acţiunii de urmărire 
informativă aprobat de şeful ierarhic superior celui ce 
aprobase deschiderea. Raportul de închidere trebuia să facă 
referire în rezumat la motivele care au stat la baza 
deschiderii dosarului, măsurile aplicate si rezultatele 
obţinute. Ultima frază a raportului trebuia să formuleze 
expres dacă persoana, sau persoanele care fuseseră 
„lucrate” prin acea acţiune de urmărire informativă 
rămâneau sau nu în evidenţele de securitate. În situaţia în 
care se propunea scoaterea din evidențe, lucrătorii de la 
Serviciul „C” operau modificările în cartoteca generală 
documentară, adică scoteau fişa „în atenţie”, iar dosarul 
urma să fie distrus pe bază de proces-verbal. Mai târziu, s-a 
renunţat la distrugerea acestor dosare, constituindu-se un 
fond de corespondență operativă, unde se păstrau aceste 
dosare, dar persoanele nu aveau fişe de evidenţă în 
cartotecă. Decizia operativă de scoatere din evidenţă era 
luată atunci când se constata că faptele nu aveau relevanţă 
pentru securitatea statului sau când persoanele fuseseră 
greşit „luate în lucru”. Din rapoartele anuale întocmite de 
lucrătorii Serviciului „C” rezultă că decizia de scoatere din 
evidenţă se lua şi în situaţia în care persoanele „în atenţie” 
decedau, iar ofiţerii de caz nu reuşiseră să clarifice suspi- 
ciunile. 

Atunci când decizia operativă era de menţinere a 
persoanei, sau a persoanelor, în evidenţă — ceea ce se 
întâmpla în peste 90% din cazuri —, lucrătorii Serviciului „C” 
operau mai întâi pe fişa de cartotecă „Model 2” care avea 
înscrise următoarele date: numele şi prenumele persoanei 
urmărite, părinţii, profesiunea si locul de muncă, 
apartenenţa politică, data la care a fost „luat în lucru”, data 
închiderii dosarului, indicativul unităţii şi al ofițerului, esenţa 
informaţiilor rezultate. De regulă, la închidere, lucrătorul de 
evidenţă actualiza fişa, în sensul că trecea numărul fondului 
operativ de la arhivă unde putea fi regăsit dosarul, sau opera 
alte modificări: schimbarea locului de muncă al persoanei, a 
indicativului ofițerului sau al unităţii, mai rar numele 

persoanei. 

După operaţiile de actualizare în evidențe, îşi intrau în 
atribuţii lucrătorii compartimentelor de arhivă. La primirea 
dosarelor de la unităţile operative se verifica mai întâi dacă 
documentele din dosare erau ordonate conform instructiu- 
nilor, apoi se numerotau şi se certificau pe ultima filă după 
care se puneau coperte de carton legate cu sfoară pentru a 
putea fi sigilate. Numărul de file al unui volum nu depăşea 
300-400. Dacă dosarul era mai voluminos se întocmeau mai 
multe volume. Ultima operaţie însemna aranjarea dosarelor 
în depozitele de arhivă la fondurile corespunzătoare. Spre a 
fi ferite de praf, ori din alte raţiuni de protecţie, dosarele se 
păstrau în cutii de carton, aranjate pe rafturi metalice. Nici 
unul dintre localurile în care s-a păstrat arhiva centrală de 
securitate din Bucureşti, până în 1989, nu a dispus de spaţii 
corespunzătoare şi instalaţii tehnice care să asigure o 
conservare optimă. Încăperile nefiind izolate după norme 
ştiinţifice, fluctuațiile de temperatură şi umiditate au 
provocat cu timpul distrugerea multor documente. Abia la 
începutul anilor '70 s-au luat măsuri mai serioase de 
conservare, dar pentru o serie de documente ele s-au 
dovedit tardive. La secţiile regionale, lucrătorii de arhivă s-au 
confruntat de-a lungul anilor cu probleme asemănătoare: 
spaţii insalubre ori improprii depozitării şi conservării arhivei. 
Datorită prafului şi mucegaiului unii lucrători s-au ales cu boli 
incurabile. La Piteşti, Ploieşti, Timişoara şi alte secţii 
regionale de securitate arhivele au fost depozitate în celulele 
în care fuseseră deţinute persoanele arestate pe timpul 
anchetelor. 

Contrastul este izbitor dacă este să comparăm din punct 
de vedere tehnic, al dotărilor, arhiva Securităţii româneşti cu 
depozitele arhivelor secrete ale Kremlinului. După cum 
relevă datele publicate, cele 75 de milioane de documente 
secrete lăsate moştenire Federaţiei Ruse de diferite instituţii 
sovietice se păstrează în mii de casete metalice, protejate 
printr-un sofisticat sistem de securitate. Vorbind despre 
sistemul de protecţie, Kiril Andersson, directorul ex-Arhivelor 
centrale secrete sovietice, făcea referire la sistemul de gaz 
axfixiant a cărui declanşare lăsa personalului numai 15 

secunde pentru a se pune la adăpost”. 

In arhiva centrală de la Serviciul „C” se clasau dosarele 
întocmite de unităţile şi direcţiile centrale de securitate, cu 
excepţia Direcţiei de Informaţii Externe, serviciilor de 
contrainformaţii pentru Miliție, Securitate şi penitenciare 
care aveau arhive şi sisteme de evidenţă proprii. La fel şi în 
teritoriu, secţiile regionale, devenite ulterior judeţene, aveau 
arhive proprii după sistemul de fonduri şi evidențe ale 
Serviciului „C”. Fiecare fond arhivistic avea un registru de 
inventar, un fel de catalog numeric în care erau consemnate 
următoarele rubrici: numărul dosarului de arhivă, numele şi 
prenumele persoanei la care făceau referire documentele, 
unitatea care întocmise dosarul, data clasării. În ultima 
rubrică, ,observatii”, se puteau face consemnări referitoare 
la numărul de volume şi eventual actualizările curente. Dacă 
o persoană care avea dosar la fondul operativ sau reţea intra 
în atenţia Direcţiei de Informaţii Externe, atunci dosarul cu 
toate volumele era scos din arhivă, se scotea fişa de 
evidenţă a persoanei din cartotecă şi se opera în registru la 
rubrica  „observaţii” numărul adresei prin care fusese 
solicitat. Acest gen de corespondențe — adrese de solicitare 
— erau clasate la fondul neoperativ care se actualiza la 
intervale de aproximativ 5-10 ani, în sensul că documentele 
se distrugeau, prin simpla întocmire a unui proces-verbal în 
care se consemna numărul, data şi emitentul adresei dar nu 
şi conţinutul ei. De asemenea, volumele registrelor de in- 
ventar arhivistic, care aveau dosare ,actualizate”, se 
rescriau, iar la numerele rămase libere se înregistrau 
dosarele care se clasau curent. Prin toate aceste operaţii, 
care necesitau un mare volum de muncă, se urmărea practic 
ştergerea oricăror urme ale documentelor referitoare la 
persoanele care interesau dintr-un motiv sau altul Direcţia 
de Informaţii Externe. 

Tot în responsabilitatea Serviciului „C” se afla şi 
Cartoteca generală documentară, care era în fond un sistem de 
evidenţă centralizat pe întreaga ţară. Fiecare persoană care 
avea dosar în arhivă, indiferent de fond, sau era cunoscută 
cu orice alte probleme de interes operativ pentru organele 


265 Florentina Dolghin, Arhivele sovietice în alertă, în „Magazin istoric”, s.n., mai 1997, p.70. 

de securitate, avea cel puţin o fişă de evidenţă ori o mapă cu 
fişe în cartoteca. Fişele „Model 1”, cu o dungă verde pe 
verticală, erau pentru persoanele aflate în reţeaua 
informativă sau cu dosare personale la fondul reţea; fişele 
„Model 2” indicau persoanele aflate în supraveghere 
informativă generală şi în urmărire informativă specială, ori 
cu dosare în fondul operativ; fişele „Model 3”, cu o dungă 
albastră pe verticală, erau pentru persoanele care se aflau în 
urmărire penală sau cu dosare la fondul anchetă**. La 
secţiile regionale se aflau cartoteci organizate după acelaşi 
sistem, conţinând evidenţele de securitate pe plan local. 
Lucrătorii de evidenţă de la aceste secţii întocmeau o fişă, 
indiferent de model, în dublu exemplar: una pentru 
cartoteca locală si alta pentru cartoteca generală 
documentară de la Serviciul „C”. Mai existau şi fişe de 
pasapoarte, cu o dungă roşie, pentru persoanele care 
solicitaseră şi obtinusera aprobarea pentru a putea pleca 
definitiv din ţară şi a se stabili în străinătate. 

Numeroase alte categorii de persoane aveau fişe în 
Cartoteca generală, deşi nu aveau dosare în arhivă, ca de 
exemplu: elevii liceelor şi şcolilor profesionale, studenţii şi 
militarii în termen folosiţi ca surse de informare de către 
birourile de contrainformaţii. O astfel de practică o întâlnim 
şi în activitatea STASI. Din studiul evidenţelor acestei 
instituţii rezultă că cel mai tânăr informator avea 12 ani”. La 
Securitatea din România limita de vârstă pentru această 
categorie de informatori era de 14 ani. După terminarea 
cursurilor (şcolii profesionane, liceale, universitare) sau a 
stagiului miltar, cei cu rezultate foarte bune - în funcţie de 
locul de muncă şi necesităţile operative - puteau fi preluaţi 
în legătură de ofiţerii din structurile centrale sau teritoriale 
de securitate. Abia acum li se întocmeau dosare personale, 
cu excepţia celor care deveniseră membri de partid, precum 
şi fişe „Model 1” în Cartoteca generală documentară. 

Fişele de evidenţă erau ordonate alfabetic în cutii de 
tablă, iar acestea la rândul lor în clasoare (fişiere) de fier. Se 
păstrau în încăperi cu sisteme speciale de securitate şi 


266 Vezi pe larg Evidenţa reţelei informative a aparatului de Securitate, în „Sfera politicii”, 
nr. 55, decembrie 1997, p.45-46. 
267 John O. Koehler, op. cit. 

protecţie contrainformativă. Atât la Cartoteca centrală cât şi 
la cele teritoriale îşi desfăşurau activitatea colective de 
lucrători, formate din ofiţeri şi subofiteri care cu timpul 
deprinseseră o deosebită îndemânare în verificarea 
persoanelor, intercalarea şi actualizarea fişelor, completarea 
cererilor de verificare etc. Volumul de muncă era uneori 
impresionant. Nici un ofiţer de securitate nu iniţia vreo 
acţiune informativă fără să solicite verificarea în Cartoteca 
generală a persoanelor despre care deţinea informaţii de 
primă sesizare. De regulă, nu se solicitau verificări doar 
pentru persoanele suspecte, ci şi pentru rudele apropiate ale 
acestora, uneori chiar şi pentru legăturile lor, adică prietenii 
sau alte persoane cu care intrau mai des în contact. Verificări 
se făceau şi pentru cetăţenii români care solicitau plecarea 
temporară în străinătate, fie în interes de serviciu, fie în 
interes personal (excursii sau vizite la rude, participări la 
simpozioane, sesiuni ştiinţifice  etc.). Pentru aceasta 
categorie, verificarea în Cartoteca generală era necesară 
documentării în vederea avizului de securitate. ,,Vigilenta 
revoluţionară”, sau, altfel spus, delirul la care ajunseseră 
ofiţerii de securitate cu funcţii de comandă, a făcut ca şi 
rudele de gradul unu ale pionierilor care „dădeau flori” 
tovarăşilor din conducerea superioară de partid şi de stat cu 
ocazia unor aniversări, să fie verificate în Cartoteca 
generală. Dacă fişa de cartotecă indica unele „probleme de 
securitate”, bietul pionier era imediat înlocuit. Corvoada cea 
mare pentru lucrătorii de evidenţă se producea cu ocazia 
congreselor. De exemplu, în 1962, cu ocazia congresului ta- 
rănimii, când Gheorghiu-Dej a anunţat încheierea procesului 
de colectivizare a agriculturii, miile de participanţi din rândul 
ţăranilor au fost verificaţi în prealabil, atât ei cât şi rudele lor 
apropiate. Cei identificaţi cu „probleme” nu au mai primit 
invitaţii. 

In paralel cu criteriul alfabetic, sistemul de evidenţă al 
cartotecilor folosea şi un aşa numit principiu al familiilor de 
cuvinte (nume de persoane) apropiate, precum şi fişele de 
trimitere. De pildă, pentru o persoană cu numele Mureşan, 
se întocmeau automat fişe de trimitere la combinaţiile: 
Mureşeanu, Mirişan, Mirişeanu, Mureş, Miriş, Mariş, Marişu, 

Mureşu etc. În acest caz, fişa de bază cu datele de 
identificare rămânea la Mureşan, iar fişele de trimitere se 
intercalau atât la familia de nume cât şi în ordinea lor 
alfabetică. Rațiunea unei asemenea practici a fost 
recomandată de ofiţerii operativi, mai ales de cei care 
lucraseră si prin miliţie. Ei susțineau ca se confruntau 
deseori cu situaţii în care informatorii nu retineau exact 
numele persoanei despre care obțineau informaţii de interes 
pentru Securitate, astfel încât pentru a putea depăşi acest 
neajuns erau necesare în evidenţă familiile de nume şi fişele 
de combinaţie şi trimitere. Cu timpul s-a creat un sistem atât 
de sofisticat încât nici o instrucţiune nu mai putea fi 
operantă, doar simpla experienţă a lucrătorilor mai putea 
descurca lucrurile. Cei tineri aveau nevoie de câţiva ani buni 
de practică pentru a putea deprinde sistemul. Pozitiv era 
faptul că prin acest sistem, dacă o fişă de bază era 
„Împuşcată”, adică intercalata din neatentie în alt loc, sau 
rătăcită la altă literă, persoana putea fi identificată — la fel şi 
dosarul din arhivă —, pe baza fiselor de combinaţii ori a 
familiilor de nume. Ceea ce este interesant, din motive de 
protecţie contrainformativă, nici unui lucrător, chiar şi celor 
mai experimentați, nu i se permitea să caute în toată 
cartoteca, ci avea în responsabilitate doar clasoare cu una, 
două, maximum trei litere. 

Acest sistem manual de evidenţă centralizată a fost 
folosit de toate serviciile secrete de informaţii sau de poliţie 
şi s-a menţinut încă mulţi ani după apariţia sistemelor 
computerizate, ca, de exemplu, în cazul celebrului FBI, 
întrucât ofereau garanţii sporite de secretizare. Securitatea 
română a folosit sistemul manual până la desfiinţarea ei în 
decembrie 1989. S-a dat atunci un ordin din partea 
conducerii DSS, pe 22 decembrie la ora 11,30, de a se sigila 
fiecare cutie şi clasor din Cartoteca generală documentară. 
Ce s-a întâmplat după 1990 este un alt capitol de istorie. 

POLIŢIA POLITICĂ REPRESIVĂ ÎN ACŢIUNE 

Caracterul neromânesc al Securităţii, în primii ani de 
activitate, nu este dat de ponderea cetăţenilor români de 
altă naţionalitate încadraţi în această instituţie (17%), ci mai 
degrabă de „importul” modelului sovietic, certificat prin 
crime, abuzuri şi atrocități şi alte fărădelegi care au 
însângerat tara. „Kremlinul adusese în România — 
menţionează generalul Neagu Cosma — nu numai modelul 
unei noi orânduiri, orânduirea sovietică, ci şi o metodă 
specifică şi eficientă: teroarea”. 

Cele trei ramuri ale Ministerului Afacerilor Interne (Militia, 
Securitatea şi Trupele de securitate) au fost instrumentele 
folosite de Stalin şi oamenii săi de la Kremlin şi Bucureşti 
pentru a impune românilor dictatura proletariatului. 
„Teroarea roşie”, sau după denumirea fixată codificat de 
Stalin „Operaţiunea Gayaneh”’®, a fost concepută în două 
etape. Sarcina prioritară a primei etape a fost neutralizarea 
opoziţiei autohtone. Şeful Securităţii, generalul Gheorghe 
Pintilie, a formulat-o şi mai direct: „Trebuie să exterminăm 
burghezia!” Este exact ceea ce Securitatea a făcut în primii 
ani de la apariţie în eşichierul instituţiilor regimului comunist 
din România. 

»Revolutionarea” societăţii româneşti a fost realizată 
prin eradicarea vestigiilor vechii orânduiri ,burghezo- 
capitaliste”: politicienii democrați, avocaţii, ziariştii, preoţii, 
proprietarii de pământ şi industriaşii au fost arestaţi şi 
acuzaţi de conspirație cu puterile occidentale, îndeosebi cu 
SUA şi Marea Britanie, în vederea răsturnării noului regim. 
Caracterul coercitiv al ,revolutiei” a reieşit în mod evident 
din metodele folosite pentru naţionalizarea instituţiilor 
economice ale ţării si colectivizarea agriculturii. 


268 lon Mihai Pacepa susţine că „Gayaneh” a fost denumirea de cod a operaţiei de 
bolşevizare a ţărilor din Europa ce urmau a fi ocupate de Armata Roşie. Prin 
intermediul organelor represive ale poliţiilor politice create din timp de Lavrentie 
Beria în ţările intrate în sfera de influenţă a Kremlinului, trebuiau distruse partidele şi 
organizaţiile politice, precum şi „aparatul de stat burghez” din zonele respective spre 
a permite URSS să umple vidul creat cu propriile sale instituţii şi cadre. Acelaşi 
memorialist destăinuie în lucrările sale că a aflat de la Saharovski — şeful consilierilor 
sovietici din România — că ideea operaţiunii „Gayaneh” i-ar fi venit lui Stalin în timp 
ce asista în 1943 la premiera baletului lui Aram Haceaturian, fiind profund 
impresionat de ritmul drăcesc al allegro-ului din „Dansul Săbiilor”. Ca să dea şi mai 
multă autoritate noii sale operaţiuni, el a decernat Premiul Stalin pentru muzică pe 
anul 1943 lui Haceaturian, pentru Gayaneh. 

Nerespectarea contractelor colective atrăgea după sine 
internarea în lagărele de muncă, aşa cum era prevăzut în 
Codul Penal din 1948. S-a introdus munca forţată, în 
conformitate cu Codul Muncii, din 8 iunie 1950. „Prestarea 
temporară de muncă”, eufemism care ascundea trista 
realitate prin care Consiliul de Miniştri avea dreptul să ceară 
cetăţenilor acest serviciu, a fost folosită ca instrument de 
pedeapsă pentru mii de oameni acuzaţi de sabotaj economic 
şi absenteism, printre care zeci de mii de ţărani care se 
împotriviseră colectivizării forţate a agriculturii. Numărul 
deţinuţilor a fost îngroşat de victimele deportărilor în masă, 
de regulă, efectuate de Miliție şi Trupele de Securitate, 
începute din 1952, în principalele oraşe ale ţării cu scopul de 
a face loc muncitorilor aduşi aici din mediul sătesc pentru a 
asigura forţa de muncă în marile fabrici urbane înfiinţate în 
virtutea politicii de industrializare. La începutul anului 1955 
s-a votat legea care impunea condamnarea la pedeapsa 
capitală a acelor cetăţeni care săvârşeau „crime contra 
securităţii statului” şi „sabotaje”, adică acţiuni ce împiedicau 
dezvoltarea economiei naţionale. Pentru a pune în practică o 
astfel de politică ,revolutionara”, organele Ministerului 
Afacerilor Interne s-au implicat cu „simţ de răspundere” şi 
practic fără nici o limită. 


Legislaţia internărilor şi „abuzurile” 


Începând din anul 1950, harta „arhipelagului ororii” s-a 
îmbogăţit cu noi insule, unde crima şi teroarea au înlocuit 
legea şi cele mai elementare simtaminte umane. Este vorba 
despre înfiinţarea unităţilor şi coloniilor de muncă în care au 
fost internaţi, în baza unor decrete şi ordine, zeci de mii de 
oameni a căror singură vină a fost aceea de a nu fi fost pe 
placul puterii autointitulate  „democrat-populare”. Este 
suficient să evocăm acele acte normative (decrete, hotărâri) 
sau ordine, prin care s-au făcut internările în coloniile de 
muncă, precum şi unele documente privind „abuzurile” 
săvârşite de organele Securităţii în aplicarea lor pentru a ne 
da seama, pe de o parte, de mecanismul puterii „democrat- 

populare”, iar pe de alta, de unicul ei scop: exterminarea şi 
nici decum „reeducarea prin muncă”. 

La 13 ianuarie 1950, din iniţiativa ministrului Afacerilor 
Interne, Teohari Georgescu, şi a ministrului Justiţiei, Stelian 
Niţulescu, Prezidiul Marii Adunări Naţionale a promulgat 
Decretul nr. 6, care stipula în articolul 1 că, pentru 
„reeducarea elementelor duşmănoase R.P. Române şi în 
vederea pregătirii şi încadrării lor în viaţa socială, în 
condiţiile democraţiei populare şi construirii socialismului, se 
înfiinţează unităţi de muncă”. La articolul 2, decretul făcea 
referiri vagi la categoriile de persoane care urmau a fi 
internate. Cităm: „Acei care prin faptele lor, sau indirect, 
primejduiesc sau încearcă să primejduiască regimul de 
democraţie populară, îngreunează construirea socialismului 
în R.P. Română, precum şi cei care în acelaşi mod, 
defăimează puterea de stat sau organele sale, dacă aceste 
fapte nu constituie sau nu pot constitui prin analogie, 
infracţiuni”. La punctul „b” al aceluiaşi decret, se menţiona şi 
o altă categorie de persoane pretabilă a fi internată: 
„Condamnaţii pentru infracţiuni împotriva securităţii R.P. 
Române, care la expirarea executării pedepsei nu se 
dovedesc a fi reeducati”””. 

În baza acestui decret, la 3 aprilie 1950, Gheorghe 
Pintilie, şeful Securităţii şi adjunct al ministrului Afacerilor 
Interne, a semnat ordinul nr. 100 care dezvolta art. 2, în 
sensul că aducea noi precizări privind categoriile socio- 
profesionale, pretabile a fi internate: 

»l.Toti cei care lansează sau răspândesc zvonuri 
alarmiste, tendentioase, dusanoase, ascultă şi difuzează 
propaganda desantata a posturilor de radio imperialiste; 

2.Toti cei care aduc injurii Partidului Muncitoresc Roman, 
conducătorilor sai, Guvernului, Uniunii Sovietice şi 
conducătorilor săi şi ţărilor de democraţie populară; 

3.Toti acei cetăţeni români care întreţin legături de 
prietenie cu legatiile imperialiste, care au frecventat sau 
frecventează bibliotecile şi consulatele puterilor capitaliste 
din România, precum şi toţi cei ce sunt în relaţii cu familiile 
funcţionarilor ambasadelor imperialiste; 


269 Arh. SRI, fond “d”,dosar nr.7778, vol. 36, f.63. 

4.Toti cei ce atata la manifestări rasiale si sovine; 

5.Instigatorii la nesupunere sau neexecutare — cei ce duc 
acţiuni dusmänoase, atât la sat cât şi la oraş — în contra 
masurilor guvernului, tn special cu privire la: colectivizari, 
colectari, planuri de cultura, comasari etc., sau elemente cu 
un trecut reactionar cunoscut sau fosti exploatatori care 
ocupă încă în producţie posturi de răspundere şi care 
dovedesc continuu, prin activitatea lor, delăsare gravă, 
nejustificată prin incapacitatea lor profesională, atitudine 
care atrage după sine defecţiuni vizibile la frânarea 
producţiei; 

6.Toti cei care sub masca religioasă fac prozelitism 
(diferite religii sau secte), adică speculează sentimentele 
religioase ale cetăţenilor pentru a-i determina la atitudini 
ostile, dusmanoase regimului (minciuni, prelegeri cu 
dedesubturi duşmănoase, şovine etc.); 

7.Acei care prin corespondenţă internă sau internaţională 
iau atitudine dusmanoasa, transmit ştiri tendentioase, 
alarmiste, duşmănoase, reacționare, instiga”*”. 

In partea finală, Ordinul nr. 100 nu omitea să precizeze 
că internarea în unităţile de muncă era o sarcină exclusivă a 
Ministerului Afacerilor Interne. 

La 22 august 1952, Consiliul de Miniştri al RPR a 
elaborat sub semnătura lui Gheorghiu-Dej, Hotărârea nr. 
1554, care la capitolul I] — intitulat „colonii de munca” — a 
preluat cele 7 categorii socio-profesionale prevăzute în 
Ordinul 100, la care a adăugat încă 10 categorii de persoane 
pretabile a fi internate: 

„*cadre active ale fostelor grupări, partide fasciste şi 
burghezo-mosieresti, cum sunt: fostele cadre legionare, 
cuziste, iredentiste, nylasiste, sioniste, partide hitleriste, 
national-taraniste (maniste), liberale (bratieniste), titeliste, 
tatarasciene, bejeniste; 

* vechea agentura a fostului Serviciu Special de Informaţii 
(SSI), vechea agentura a Marelui Stat Major, a Sigurantei, 
Poliţiei, agenturile de spionaj şi contraspionaj germane şi 
maghiare; 

¢ foştii condamnaţi pentru trecere frauduloasă a frontierei, 


270 Ibidem, f.65. 

începând cu 1945; 

+ chiaburii care sabotează măsurile luate de guvern; 

* foştii condamnaţi pentru sabotaj, începând din 1945; 

* foştii condamnaţi pentru speculă, începând din 1945, 
care au avut o condamnare de la trei ani în sus; 

e rudele trădătorilor de patrie şi spioni, care au fugit peste 
graniţă după anul 1945 (tată şi copii majori, bărbaţi); 

* rudele elementelor dusmanoase regimului nostru, care 
au fugit peste graniţă înainte de 1944 (ale fostelor cadre 
legionare, membri de vază ai fostelor partide burghezo- 
moşiereşti, care duc activitate de defaimare a regimului 
nostru), tată şi copii majori, bărbaţi; 

* condamnatii pentru infracţiuni împotriva securităţii R.P. 
Române care la expirarea executării pedepsei prin 
comportarea lor nu prezintă încrederea de a fi folosiţi; 

* recidiviştii de drept comun care au mai mult de 3 
condamnări şi care prezintă un pericol pentru liniştea şi 
asigurarea avutului oamenilor muncii”. 

La 25 august 1952, ministrul Afacerilor Interne încă în 
exerciţiu, Alexandru Drăghici, a semnat Decizia cu nr. 744, 
prin care se înfiinţa „Comisia MAI cu sarcina de a lua hotarari 
pentru internarea în colonii de muncă”. Articolul 2 al Deciziei 
specifica nominal componenţa acestei comisii: ministrul 
adjunct al Afacerilor Interne — generalul-locotenent de 
securitate Pintilie Gheorghe —, preşedinte şi 6 membri 
(general-maior de securitate Nicolschi Alexandr, colonel de 
securitate Corin Aurel, locotenent-colonel de miliţie Erdei 
losif; maior de securitate Butica Francisc; maior de 
securitate Marin Vintilă şi maior de securitate Einhorn 
Wilhelm. Articolul 4 din această Decizie menţiona că: „Biroul 
unităţilor de muncă din cadrul Direcţiei a Vill-a [Cercetări 
penale — n.n.] din Direcţia Generală a Securităţii Statului, va 
fi scos din această direcţie şi va fi ataşat cu întregul personal 
existent pe lângă această comisie, pentru pregătirea şi 
prezentarea materialului şi a tinerii evidenţei necesare”. 

La 11 martie 1954 a intrat în vigoare Hotărârea 
Consiliului de Miniştri cu nr. 337 care abroga HCM nr. 
1554/1953, dar împuternicea Ministerul Afacerilor Interne să 
fixeze domiciliul obligatoriu pe o perioadă de la 6 luni la 5 

ani persoanelor eliberate din închisori sau lagăre de muncă 
care „dovedeau că nu s-au reeducat şi prezentau pericol 
pentru securitatea statului””!. 

În sfârşit, la data de 17 februarie 1958, Prezidiul Marii 
Adunări Naţionale a emis, sub semnătura lui lon Gheorghe 
Maurer şi Chivu Stoica, Decretul nr. 89 care prevedea că 
„pot fi stabilite în locuri de muncă anume destinate 
persoanele care prin faptele sau manifestările lor 
primejduiesc sau încearcă să primejduiască ordinea de stat, 
dacă acestea nu constituie infracţiuni”. Hotărârea Consiliului 
de Miniştri nr. 282/1958 emisă pentru aplicarea Decretului 
nr. 89/1958 stabilea că se poate fixa loc de muncă 
obligatoriu, următoarelor categorii de persoane: „foşti le- 
gionari ce au avut funcţii de la şef de garnizoană în sus, care 
după expirarea pedepsei privative de libertate nu s-au 
reeducat sau care prin faptele şi manifestările lor 
primejduiesc ordinea în stat, dacă acestea nu constituie 
infracţiuni; alte elemente care prin faptele sau manifestările 
lor primejduiesc ordinea în stat, dacă acestea nu constituie 
infractiuni”’?”. 

„Stabilirea locurilor de munca obligatorie pentru 
categoriile de persoane menţionate se va hotărî pe o durată 
de 2 până la 6 ani de către o Comisie a Ministerului 
Afacerilor Interne formată din doi adjuncti ai ministrului si un 
locţiitor al procurorului general (general-maior Bucsan 
Gheorghe sau colonel Dragoş Cojocaru)”. 

Ce consecinţe a avut aplicarea acestor acte normative 
cu putere de lege — care de altfel n-au fost publicate în 
„Monitorul oficial” — rezultă din conţinutul altor documente 
arhivistice. Se cuvine precizarea că ne aflăm în faţa unor 
documente oficiale emise sau acceptate de instituţiile puterii 
comuniste şi, ca urmare, trebuie interpretate ca atare. In 
ceea ce ne priveşte, le considerăm veridice şi suficiente 
pentru dezvăluirea unor „aspecte de teroare şi schingiuire — 
cităm dintr-un astfel de document — care nu pot fi 
concepute de mintea unui om sănătos şi conştient de 
urmările lor’?”. 


271 Ibidem, f. 67. 
272  Ibidem, f. 68. 
273 Loc. cit. dosar nr. 2667/1959, f.200-201. 

Astfel, un raport întocmit la 14 decembrie 1967, de 
unitatea care răspundea de evidenţele operative ale 
Securităţii, atestă că în perioada 1950-1954 au fost internate 
în coloniile de muncă 22 077 persoane (5154 în 1950, 2519 
în 1951, 11913 în 1952 şi 2491 în 1953-1954)”. 

În baza Hotărârii Consiliului de Miniştri nr. 282/1958 au 
mai fost internate în locuri de muncă obligatorii, până în anul 
1963, alte 3658 persoane care se făcuseră vinovate de 
„instigare şi participare la razmerite” (adică ţăranii care se 
opuseseră colectivizării); 545 persoane care la eliberarea din 
detenţie nu dovediseră ca se reeducaseră si 417 foşti 
membri ai Mişcării legionare aflaţi cu domiciliul obligatoriu în 
comunele noi din Bărăgan şi care „prezentau pericol pentru 
securitatea statului”. Deci, în perioada 1950-1963 au fost 
internate în total, după statisticile oficiale ale organelor de 
Securitate, 25735 persoane, în colonii de muncă sau locuri 
de muncă oblgiatorii. Această cifră reprezintă doar numărul 
internatilor pe motive politice, care intrau în sfera de 
competenţă a Securităţii. Alături de aceste persoane au fost 
internaţi şi recidivişti de drept comun, dar al căror număr nu- 
| ştim întrucât erau înregistraţi separat, în evidenţele de 
miliţie. Ştim însă, cu certitudine, că din rândul recidiviştilor 
de drept comun se recrutau brigadierii, adică „elementele” 
cele mai înrăite si care, alături de ofiţerii şi subofiterii 
însărcinaţi cu paza penitenciarelor şi coloniilor de muncă, au 
jucat rolul de tortionari şi călăi ai deţinuţilor politici. Oricum, 
aceste cifre trebuie reţinute cu rezervă. Ele reflectă suma 
reconstituirilor în urma investigaţiilor în evidențe şi arhive, 
deci acele persoane cărora li se întocmiseră acte. Dar aşa 
cum rezultă din conţinutul altor documente — cu precădere 
cele întocmite de ancheta Procuraturii, din anii 1953-1955 şi 
mai ales de comisia de partid, din anul 1968 —, au fost 
internate în colonii de muncă zeci de mii de persoane fără să 
se întocmească acte de evidenţă. 

lată ce declara în acest sens, la 16 martie 1968, 
colonelul (r) Bădică llie, fost director adjunct în Direcţia 
Unităţilor şi Coloniilor de muncă: „Conducerea lagărului nu 
avea de undă să cunoască faptele săvârşite de fiecare 


274 Loc. cit. dosar nr. 7778, vol.36, f. 60. 

deţinut, întrucât nu aveau nici mandat de arestare şi nici 
vreo altă formă de reţinere... Foarte mulţi dintre deţinuţi nu 
ştiau pentru ce au fost arestaţi, la unii li s-a dat drumul după 
o perioadă de 1 sau 2 ani, fără ca să fi ştiut vreodată cauza 
arestării... La Canal se găseau deţinuţi necondamnati, ţinuţi 
numai pe bază de decizie a MAI, împotriva Constituţiei şi a 
oricăror legi”?*. La rândul său, Pavel Ştefan, fost ministru de 
Interne, în perioada 1952-1957, considera că samavolniciile 
produse cu ocazia internărilor în colonii de muncă se datorau 
abuzurilor organelor de securitate. Cităm dintr-o declaraţie a 
sa consemnată într-o stenogramă din martie 1968: „In re- 
latiile dintre noi şi Securitate au fost discuţii serioase pentru 
faptul că făceau arestări fără o bază legală şi ni-i trimitea 
nouă. Aşa a fost posibil ca numai într-o singură seară, fără o 
bază legală, să fie arestaţi 700 de oameni pentru simplul 
motiv că în urmă cu 15 ani, unii dintre ei furaseră un lucru 
de nimic, sau că unele femei fuseseră, tot cu 15 ani în urmă, 
prostituate... Am găsit foarte mulţi deţinuţi arestaţi de ani de 
zile fără să fie judecaţi, uitaţi că mai sunt inchisi”?". 

Acelaşi Pavel Ştefan, a cărui sinceritate în faţa comisiei 
de anchetă din 1968 nu i se poate pune la îndoială, mai 
preciza: „Am cerut să se formeze o comisie care să treacă la 
eliberarea celor nevinovaţi. S-a constatat că au stat în 
închisoare ani de zile oameni nevinovaţi, doar pentru simplul 
motiv că au spus că pâinea este rece. l-am spus lui 
Gheorghiu-Dej că, într-o zi, o să dăm socoteală pentru că nu 
respectăm legile. Aşa am eliberat în trei luni peste 25000 de 
oameni. Printre aceştia am găsit un cetăţean care, pentru 
faptul că a spus «comuniştii astia...», a stat trei ani de zile 
închis”>”. Punerea în libertate a 25 000 de oameni printr-o 
singură decizie, fără sa se desființeze coloniile de muncă şi 
alte locuri de detenţie, constituie dovada cea mai clară că 
numărul real al celor internaţi pe motive politice era mult 
mai mare decât cifra reconstituită din documentele de 
evidenţă oficiale. Dar nu numai lipsa unor evidențe clare face 
aproape imposibilă stabilirea cu exactitate a duratei şi 
numărului celor internaţi în colonii de muncă, ci şi acţiunea 


275 Loc. cit. dosar nr. 10 844, vol.3, f.60. 
276  Ibidem, f.71. 
277 Ibidem, f.78. 

premeditată a factorilor de conducere din Securitate. „Când 
i-am spus lui Pintilie — de clara Pavel Ştefan — că sunt 
oameni care au fost condamnaţi la 3 ani închisoare şi ei sunt 
acum de 5 ani, îmi spunea că «aşa este ordinul»"?7#. 

Chiar şi actele normative evocate anterior, aberante în 
esenţa lor, fapt ce ne scuteşte de alte comentarii, nu erau 
luate în seamă. Arestările se făceau în baza a cu totul altor 
criterii. Amănunte în acest sens oferă colonelul (r) Bădică 
lie, în ampla sa declaraţie din 18 martie 1968: „Arestările 
acestor deţinuţi se făceau după nevoi şi în special pentru 
nevoile necesare construcţiei Canalului Dunăre Marea-Neară. 
Dacă la Canal trebuiau 5 000 de oameni, tovarăşul Hosu, 
director general al Canalului, dădea telefon tovarăşului 
Teohari Georgescu şi apoi intra în funcţiune aparatul 
colonelului Dulgheru [de la Direcţia Anchete a Securităţii — 
n.n.] care împărțea sarcinile, stabilind ce număr de deţinuţi să 
aducă fiecare regiune. Ştim aceasta pentru că lagărul de la 
Rahova era anunţat dinainte să trimită dubele la gară, să 
aştepte trenul X din regiunea Y, adică arestările se făceau 
după nevoile Canalului şi nu după vina anumitor elemente 
dusmanoase regimului”?”. 


„Fenomenul Piteşti” — reeducarea prin 
tortura fizică şi „spălarea creierului”. 


„Toată lumea cunoaşte azi Arhipelagul Gulag. Toată 
lumea mai ştie că, sub denumirea posibilă de Arhipelag MAI, 
el s-a întins şi asupra României. Ceea ce n-a ajuns însă — şi 
încă — la cunoştinţa tuturor este că în Arhipelagul românesc 
a existat o insulă a ororii absolute, cum alta n-a mai fost în 
întreaga geografie penitenciară comunistă: închisoarea de la 
Piteşti”. Am desprins acest pasaj din cartea lui Virgil lerunca, 
„Fenomenul Piteşti”, publicată în 1990, întrucât este primul 
autor care a sesizat că reeducarea prin bătaie, care s-a 
practicat în sistemul penitenciar din România, la începutul 
anilor '50, ocupă un loc aparte printre metodele folosite de 


278 Ibidem, f.70. 
279  Ibidem, f.61. 

regimurile comuniste de inspiraţie sovietică. Despre 
„fenomenul Piteşti” au mai publicat lucrări în străinătate, 
Dumitru Bacu” si G. Dumitrescu, iar dupa 1989 lon loanid a 
întocmit volume memorialistice, sub titlul „Închisoarea 
noastră cea de toate zilele”*!. Toate aceste lucrări se 
bazează pe relatările unor martori şi pe propria experienţă a 
autorilor. În 1995, Editura Vremea a publicat o voluminoasă 
culegere de documente ale procesului reeducării din 
închisorile Piteşti şi Gherla care-i confirmă din plin pe 
memorialişti, dar aduce şi numeorase detalii semnificative”. 
Prin urmare, „fenomenul Piteşti” a fost o realitate a 
regimului comunist din România, bine documentat în 
istoriografie, ce nu mai poate fi contestat. 

Conducătorul experimentului „reeducării şi demascării” 
de la Piteşti, extins apoi şi în alte închisori din ţară, a fost 
Eugen Ţurcanu. Din datele publicate i se poate schiţa şi un 
portret. S-a născut la 8 iulie 1925 în comuna Pâltiniş, 
Câmpulung Moldovenesc”. Se pare ca era dotat cu o 
inteligenţă ieşită din comun, dublată de o dorinţă fara 
margini de parvenire. Elev la Liceul „Dragoş Vodă” din 
Câmpulung Moldovenesc, i s-a părut că drumul cel mai sigur 
îl reprezenta Mişcarea legionară, fapt pentru care s-a înscris 
în Fratiile de Cruce şi a participat la rebeliunea legionară din 
ianuarie 1941. În anul următor, a revenit în localitatea 
natală, continuându-și activităţile legionare sub acoperirea 
organizaţiei Tineretului Naţional Liberal Creştin. In acelaşi 
timp, se pare că s-a înscris în Uniunea Tineretului Comunist, 
în scopul de a cunoaşte din interior mecanismele de acţiune 
ale inamicilor săi şi ai organizaţiei din care făcea parte“. 
După 23 august 1944, a continuat să activeze în Uniunea 
Tineretului Comunist, pe fondul acordului încheiat de Nicolae 
Petraşcu — reprezentantul lui Horia Sima în România — cu 
autorităţile regimului comunist, privind  „nestânjenirea” 


280 Dumitru, Bocu, Piteşti, prefaţă de Gheorghe Calciu, Bucureşti, Editura Atlantida, 
1991. 

281 Ion Ioanid, Închisoarea noastră cea de toate zilele, Bucureşti, Editura Albatros, 
1992. 

282 Documente ale procesului reeducării din închisorile Piteşti, Gherla, Bucureşti, 
Editura Vremea, 1995. 

283 Mihai Pelin, Un veac de spionaj, contraspionaj şi poliţie politică, p. 290. 

reciprocă. În toamna anului 1945, şi-a început studiile la 
facultatea de Drept din laşi, iar în mai 1947 a intrat în PCR, 
unde a avansat foarte repede pe linie de partid, ajungând 
chiar membru în biroul judeţean laşi. Urma să plece la un 
post diplomatic în străinătate. A intervenit însă razia din 15 
mai 1948, când au fost ridicaţi membrii organizaţiei 
legionare din Centrul Studenţesc laşi. Unul dintre arestaţi a 
pomenit, în cursul anchetei la Securitate, numele lui Eugen 
Ţurcanu în legătură cu şeful lor, Bogdanovici, ceea ce a dus 
la arestare. Ca urmare, i se retrage calitatea de membru al 
PCR. În închisoare, grupul legionar a sperat că Nicolae 
Petraşcu — şeful legionarilor din ţară — se va înţelege cu 
conducerea MAI din nou, iar cei arestaţi vor fi puşi în 
libertate. Dar au fost judecaţi şi condamnaţi la ani grei de 
temniţă. 

Documentele anchetei oficiale atestă că începând cu anul 
1952, operaţiunea de reeducare prin bătaie a fost pusă în 
scenă la indicatia conducerii legionare din afara închisorii — 
Alexandru Bogdanovici, Eugen [urcanu, Aurel Gherase, 
Remus Daneş, Popescu Tudor şi Alexandru Martinuş. Aceştia 
au trimis un memoriu către CC al PMR în care arătau că „se 
desolidarizează atât de şefii lor, cât şi de Mişcarea legionară 
în general”, cerând să fie puşi în libertate. Se ofereau 
totodată să furnizeze informaţii în legătură cu ceea ce se 
petrecea în penitenciar, prin crearea unei reţele proprii de 
informatori. 

Virgil lerunca menţionează o întâlnire care ar fi avut loc 
la Bucureşti — în vreme ce lotul Bogdanovici se afla în 
tranzit de la Suceava la Piteşti — între Nicolschi şi Ţurcanu, 
când s-ar fi pus la punct detaliile acţiunii. In documentele 
oficiale se atestă doar o menţiune făcută de Ţurcanu la un 
interogatoriu luat la Piteşti, la 30 martie 1953. Intrebat de ce 
s-a gândit la acţiunea de reeducare, Ţurcanu a răspuns: 
„Propunerea de începere a reeducării a fost determinată de 
faptul că reeducarea era în vederile regimului şi o socoteam 
necesară în penitenciar. De asemenea, când eram la 
Siguranţa laşi, am citit o notă în ziar unde se spunea că 
Teohari Georgescu a declarat că în RPR penitenciarele 

trebuie să devină institute de reeducare”**. 

S-a înfiinţat şi „Organizaţia deţinuţilor cu convingeri 
comuniste” condusă de Ţurcanu şi Bogdanovici*. Aceleaşi 
documente oficiale arată că autorităţilor li s-ar fi părut 
suspectă o asemenea organizaţie, fapt pentru care a fost 
interzisă. Totuşi grupul de legionari şi-ar fi continuat 
activitatea, cu complicitatea unor funcţionari din 
administraţia penitenciarelor şi profitând de neglijenta unor 
factori de conducere. În aprilie 1949, Ţurcanu şi alţi aliaţi, în 
număr de 21, au ajuns la penitenciarul Piteşti, unde au pus în 
aplicare programul de „demascare” şi ,reeducare”. 

Actul de acuzare pe baza căruia li s-a intentat ulterior 
proces enumeră următoarele metode de ,reeducare”: 
„Dătaia cu ciomege, vâna de bou, curele, frânghii, picioare 
sau scânduri de la paturi, ori cozi de mătură; ţinerea în 
poziţii chinuitoare timp îndelungat şi cu ochii la bec; statul 
într-un picior cu greutăţi de 20-40 kg pe spate şi cu faţa la 
perete; statul timp îndelungat pe sezut si cu mâinile întinse 
la picioare; smulgerea părului din cap si a mustatilor, cu 
mâna sau cu ajutorul unui dispozitiv confecţionat dintr-un 
nasture prins cu aţă; strivirea degetelor de la mâini şi 
picioare, prin folosirea unui instrument special, sub forma 
unui cleşte confecţionat din lemn; adăugarea unei cantităţi 
mari de sare în mâncare, cu interdicţia de a bea apă; 
obligarea deţinuţilor să mănânce în poziţii incomode şi fără 
să folosească mâinile; obligarea deţinuţilor să mănânce 
mâncare fierbinte şi fără să mestece, lucru care se solda cu 
opărirea limbii şi a esofagului, dezlipirea pielii de pe buze şi 
limbă; obligaţia, sub tortură, de a mânca propriile materii 
fecale, ori ale altor deţinuţi; obligaţia, sub tortură, de a bea 
urină; punerea deţinuţilor să se bată cap în cap până cădeau 
în nesimţire; dezbrăcarea deţinuţilor complet, după care 
erau trecuţi printr-un cerc de bătăuşi, care-i loveau până 
cădeau în nesimţire, după care erau calcati în picioare si 
bătuţi cu diferite corpuri contondente, până le rupeau 
285 Constantin Aioanei, Cristian, Troncota, Arhipelagul ororii, în „Magazin istoric”, s.n., (1), 
martie 1993, p. 24. 

286 Ulterior, Bogdanovici a fost omorât chiar de către Ţurcanu, în cursul acţiunii de 
„reeducare”. Motivul pentru care a făcut-o reiese din declaraţia dată de Ţurcanu la 4 


aprilie 1953: „Bogdanovici Alexandru a făcut parte din Serviciul Special de Informaţii 

coastele; lovirea cu bocancii ori cărămizi peste piept şi faţă 
sau peste alte părţi sensibile ale corpului; spânzurarea de 
picioare, cu capul în closet; introducerea în gură, înainte de a 
se da stingerea, a unui pamatuf manjit cu materii fecale si 
legarea detinutului, până a doua zi, peste gură şi mâini”. 

Exista, de asemenea, şi „ora de râs”: mai mulţi deţinuţi 
erau legaţi la ochi şi cu mâinile la spate, după care erau 
împărţiţi în mai multe grupe si repeziti unii în alţii, din 
colţurile opuse ale camerei. 

Ceea ce atestă indubitabil documentele oficiale, este că 
activitatea criminală de mare anvergură în timp şi spaţiu — 
căci ea s-a extins apoi la Gherla, Târgu Ocna, Targusor, 
coloniile de munca, urmând sa fie aplicată în toate 
penitenciarele — a fost posibilă cu complicitatea 
autorităților. Reiese clar faptul că administraţia 
penitenciarelor a pus la dispoziţie tortionarilor camere 
speciale de tortură, camere destinate „anchetelor”, unde s- 
au luat declaraţii la sute de deţinuţi, zile şi nopţi la rând, 
timp de ani de zile. Pe lângă uneltele de schingiuire, în 
camerele de „demascare” tortionarii dispuneau de hârtie, 
cerneală, tocuri de scris absolut tot ce era nevoie pentru 
consemnarea declaraţiilor. La penitenciarul Gherla 
„anchetatorilor” li se puseseră la dispoziţie un registru şi tuş 
pentru luarea amprentelor; pe baza registrului respectiv se 
acordau numerele de înregistrare sub care executau 
detentia noii veniţi. Tot la Gherla, camera de izolare unde se 
desfăşura acţiunea de „demascare” (nr. 101 la etajul III) era 
încuiată în fiecare seară de supraveghetori. Atunci când 
deţinuţii Alexandru Piticaru, Constantin Teja şi Teodor Socaci 
au raportat supraveghetorilor Tămăioagă, Vaşcanu şi Niki 
despre tratamentul la care erau supuşi, aceştia au rămas 
indiferenți, iar cei care au raportat au fost bătuţi crunt de 
„anchetatori”. Urmarea firească a fost că nici un deţinut nu a 
mai avut curajul să raporteze administraţiei. 

Detinutilor maltratati li se cerea să declare organizaţiile 
subversive, depozitele de armament şi muniţie de care 
aveau cunoştinţă, persoanele care deţineau valută, care 
desfăşurau acţiuni de spionaj sau care posedau obiecte 


287 Constantin Aioanei, Cristian, Troncota, Joc. cit. 

aduse în timpul războiului din Uniunea Sovietică. Tortionarii 
le spuneau deţinuţilor că băteau în numele Securităţii şi că 
aveau permisiunea să intrebuinteze orice metodă pentru ca 
să-i determine să mărturisească. Celor care „mărturiseau” li 
se permitea un regim de detenţie mai omenos. 

Documentele de arhivă dezvăluie numeroase cazuri ce 
vin să explice cum funcţiona mecanismul asa-zisei 
„reeducări” şi complicitatea dintre deţinuţii tortionari si 
ofiţerii de Securitate. Următorul exemplu este cât se poate 
de elocvent. 

În primăvara anului 1951, detinutul Vintilă Weiss - fost 
comisar de poliţie - a fost luat în primire de echipa formată 
din Vasile Puşcaşu, Vichentie Morărescu, Grigore Romanescu 
şi loan Stoian. Acţiunea s-a desfăşurat în camera 99 a 
penitenciarului Gherla. Zilnic, a fost bătut cu cozi de mătură, 
vana de bou, i s-au aprins bucăţi de hârtie la picioare, a fost 
ţinut în poziţii chinuitoare, a fost forţat să mănânce materii 
fecale, i-au fost strivite degetele de la mâini şi picioare cu un 
dispozitiv special. Intr-o discuţie, pe care a avut-o ulterior cu 
un alt deţinut, Weiss s-a confesat că pentru a scăpa de 
chinuri inventa în fiecare zi noi organizaţii subversive sau 
persoane care făceau spionaj. Il şi sfătuia pe detinutul 
Gheorghe Paraschiv să procedeze la fel, dacă s-ar afla într-o 
situaţie similară. Şi nu după mult timp — la 12 iunie 1951 — 
a început acţiunea de „demascare” a lui Paraschiv, care a 
durat până la 28 august. Pentru a consemna în scris cele cerute 
de tortionari — cărora li se adăugaseră Gheorghe Popescu şi 
Vasile Păvăloaie — a fost bătut peste fluierele picioarelor, i s- 
a dat să mănânce foarte sărat fără să i se permită să bea 
apă, nu a fost lăsat să doarmă şase nopţi la rând. Si ce Ti 
cereau să „mărturisească”? Doar că trei sferturi dintre 
angajaţii in treprinderii T.P.E.I.L. Gugeşti erau înscrişi în 
„Organizaţia de rezistenţă naţională”. Până la urmă, 
Paraschiv a cedat şi a semnat declaraţia cerută. Drept 
urmare, a fost transferat la Securitate pentru „adâncirea 
cercetărilor”. Detinutul însă i-a declarat sublocotenentului 
Avădanei că cele afirmate în penitenciar i-au fost smulse sub 
tortură. Care a fost reacţia lui Avădanei? L-a bătut până a 
retractat şi a „confirmat” cele spuse în cursul acţiunii de 

„demascare”. 

În august 1952, acţiunea „demascărilor” a fost stopată 
brusc, iar echipele de tortionari retrase. Stalin a murit abia în 
martie 1953, ceea ce înseamnă că fenomenul „reeducării” 
prin demascare nu poate fi pus pe seama destinderii ce i-a 
urmat. În actuala fază a cercetării nu se deţin suficiente date 
în baza cărora să se poată explica adevăratele motive ale 
stopării „reeducării” prin folosirea metode lor inchizitoriale. 
Ştim doar că prin rechizitoriul nr. 2214, din 20 septembrie 
1954, al Procuraturii Militare Teritoriale Bucureşti, au fost 
trimişi în judecată 22 deţinuţi tortionari, în frunte cu Eugen 
Turcanu. În seama lor se reţinea „uciderea a peste 30 de 
ţinuţi, maltratarea şi schingiuirea a peste 780 deţinuţi, dintre 
care 100 au rămas cu infirmitati, iar alţii au înnebunit 
datorită presiunilor psihice şi fizice la care au fost supuşi”. 

La 10 noiembrie 1954, Tribunalul Militar Bucureşti, prin 
sentinţa numărul 32, i-a condamnat la moarte şi confiscarea 
averii pe 21 de tortionari în frunte cu Eugen Turcanu, găsiţi 
vinovaţi de „crimă de teroare în grup şi crimă de motive 
contra securităţii interne a RPR”%. 

În esenţă se poate reţine că „reeducarea” prin metode 
psihiatrice de terorizare şi lichidare a personalităţii 
deţinuţilor politici, adică a celor care se opuneau scopului 
comunist, aplicat la penitenciarele Piteşti, Gherla şi în mai 
mică măsură în coloniile de muncă, la începutul anilor '50 — 
program efectuat sub conducerea lui Alexandr Nicolschi —, a 
depăşit, în amploare şi cruzime, crimele comuniste din alte 
tari ale Europei Răsăritene. Nici unul dintre autorii care s-au 
ocupat de studiul acestui „fenomen” nu a reuşit să identifice 
iniţiatorul real al programului de „reeducare”. In opinia 
istoricului britanic Dennis Deletant, acest program pare să 
indice prin natura sa „un model sovietic”, gândit de Beria 
sau conceput de Stalin însuşi”. Cert este că se baza pe 
teoriile pedagogului Anton Makarenko (1888-1939) cu privire 
la tratamentul ce trebuia aplicat deţinuţilor de drept comun. 
Infractorilor li se inocula ideea că sunt elemente declasate, 
iar unica lor salvare nu putea veni decât prin sprijinul şi grija 


288 Vezi si Mihai Pelin, Joc.cit. 
289 Dennis Deletant, România sub regimul comunist, Bucureşti, Fundaţia Academia Civica, 

partidului comunist. Condiţia reabilitării era să-i aducă şi pe 
alţi infractori pe drumul cinstei, ceea ce se putea realiza prin 
„reeducare” şi munca în colectiv. În România, teoria lui 
Makarenko s-a aplicat „creator”, adică prin combinaţia dintre 
tortura fizică permanentă şi metoda „spălării creierului”. 


„Sabotorii” de la Canal 


Primele iniţiative privind construcţia unui canal na- 
vigabil între Cernavodă şi litoralul Mării Negre, având la bază 
raţiuni pur economice — respectiv, dublarea căii navigabile a 
Dunării —, s-au manifestat încă din secolul al XIX-lea. Dar, 
atât înainte cât şi după 1900, dificultăţile ori riscurile 
menţinerii portului liber Sulina au determinat interesul 
inginerilor români şi al autorităţilor de la Bucureşti faţă de o 
asemenea soluţie arhitectonică, ceea ce s-a concretizat într- 
o serie de studii şi proiecte, rămase însă fără o materializare 
palpabilă. Ideea a revenit în actualitate în toamna anului 
1940, atunci când generalul lon Antonescu căuta să evite 
paralizarea traficului fluvial prin ocuparea Gurilor Dunării de 
către armata sovietică. Proiectul de atunci putea fi realizabil, 
conform estimărilor făcute de specialişti, abia în cinci ani, şi 
în condiţiile în care partea română urma să beneficieze de 
un sprijin financiar substanţial din partea Germaniei. În cele 
din urmă s-a renunţat şi la acest proiect, întrucât 
declanşarea campaniei pe Frontul de Est, la care a luat parte 
şi armata română alături de cea germană, începând cu 22 
iunie 1941, a trezit speranţa indreptatita că pericolul sovietic 
putea fi îndepărtat. 

La sfârşitul anilor '40, conducătorul Uniunii Sovietice, 
generalisimul |. V. Stalin, a reactualizat proiectul construirii 
unui Canal Dunăre-Marea Neagră în Dobrogea. Iniţiativa viza 
desigur realizarea unui obiectiv strategic important pentru 
URSS şi anume, posibilitatea de transport ieftin — calea 
maritimă şi fluvială — pentru minereurile de fier destinate 
ţărilor din bazinul dunărean, care cu timpul puteau deveni 
dependente industrial, prin obţinerea de materii prime. În 
această percepţie Canalul dobrogean reprezenta doar o 

parte a unui proiect mai larg de creare a unui „Ruhr 
răsăritean”, eficienţa sa fiind legată de realizarea altui 
proiect şi anume construirea canalului Dunăre-Oder-Rhin. 
Avându-se în vedere că tocmai în acea perioadă se 
deterioraseră relaţiile sovieto-iugoslave, este foarte posibil 
ca Stalin să fi urmărit prin realizarea canalului Dunăre-Marea 
Neagră şi un obiectiv militar, adică posibilitatea de a trimite 
rapid flota sovietică fluvială în sudul Dunării. În opinia is- 
toricului britanic Dennis Deletant, existenţa unor asemenea 
obiective ar fi confirmate de „hotărârea sovietică de a 
acorda suport financiar acestui proiect care, altfel, nu ar fi 
fost asigurat altor planuri economice romanesti”’”. Desigur 
că nu poate fi scăpat din vedere şi un alt obiectiv politic al 
acestei construcţii. Prin arestarea celor care se opuneau într- 
un fel sau altul regimului comunist şi internarea lor în colonii 
de muncă la canal, se dădea o „lovitură decisivă reacţiunii”. 

Fostul şef de cabinet al lui Gheorghiu-Dej, Paul Sfetcu, 
reproduce în lucrarea sa memorialistică şi câteva reflecţii ale 
liderului comunist de la Bucureşti, despre importanţa 
strategică a Canalului: „Am crezut că hotărârea ne-a fost 
impusă din considerente aşa-zis strategice, dar până la urmă 
nu i-am putut vedea o astfel de justificare. După un timp, am 
devenit convins că Stalin a urmărit cu totul altceva şi sunt 
aproape sigur că dacă ar mai fi trăit şi Canalul ar fi fost dat 
în exploatare, ar fi cerut României să renunţe «de bunăvoie 
şi nesilită de nimeni»la stăpânirea gurilor de vărsare a 
Dunării în Marea Neagră. Inclusiv a Deltei pe motiv că avem 
de-acum ieşire directă la mare prin Canalul pe care l-am 
construit”. 

Din acest punct de vedere, „modelul sovietic”, adică 
experienţa în construirea canalului Bielomar din anii '30 a 
jucat un rol important. Asemănările sunt izbitoare. De pildă, 
Stalin dăduse ordinul de a se construi un canal lung de 200 
kilometri, cu 20 de ecluze, lucrările urmând să se finalizeze 
în timp de 20 de luni, cu începere din septembrie 1931. La 
acest canal din URSS au fost puşi să lucreze aproximativ 200 
000 - 300 000 de deţinuţi şi „ingineri sabotori”. Majoritatea 
290  Jbidem, p. 87. 

acestei „forţe de lucru ieftine” o formau condamnatii pentru 
„activitate contrarevolutionara”, dintre care ţăranii, victimele 
colectivizării, reprezentau cea mai mare parte. Aceştia au 
lucrat alături de criminali de drept comun. Responsabilii cu 
paza şi ordinea au fost agenţii GPU şi ai administraţiei 
„gulag”-ului, instruiți să forţeze ritmul de muncă, să 
urmărească întrecerile între echipe, să organizeze strângerea 
şi debarasarea cadavrelor deţinuţilor decedați, şi nu în 
ultimul rând să alimenteze permanent, cu noi forţe — adică 
noi deţinuţi — coloniile de muncă forţată. La construirea 
canalului sovietic, rata mortalităţii a fost de 2500 persoane 
pe lună, şi aceasta nu numai datorită condiţiilor inumane de 
lucru, cât mai ales aberantelor norme impuse. Detinutii 
trebuiau să concaseze şi să transporte doi metri cubi de 
pământ pe zi (normă obligatorie). Ordinul lui Stalin a fost 
executat, canalul fiind terminat în aprilie 1933. „Drumul pe 
apa” care leagă cele două mari — Baltica şi Albă— trece de 
la Sankt-Petersburg prin Lacul Ladoga, fluviul Svir, lacul 
Omega, oraşul Pavieneţ, canalul Bielomar şi se termina la 
Bielomarsk. Lung de 227 kilometri, din care 37 kilometri 
canale artificiale, legând 190 kilometri de lacuri şi râuri 
prevăzute cu 19 ecluze, 49 diguri, 15 barje şi 12 batardonuri 
pentru reglarea nivelului apei. Canalul Bielomar permite 
scurtarea cu 4000 de kilometri a drumului dintre Sankt - Pe- 
tersburg si Marea Albă”. 

Prin construirea canalului dobrogean, conducerea 
sovietică de la Kremlin a urmărit şi un scop economic 
imediat, acela „de a jefui suplimentar România, determinând 
autorităţile româneşti să achiziţioneze masiv şi la preţuri 
exorbitante utilajele folosite în propriile lor lucrări similare, 
pe canalul dintre Volga şi Don şi pe reţeaua de canale dintre 
Marea Albă si Marea Caspică”. Pentru susţinerea unui 
asemenea punct de vedere se aducea ca argument faptul că 
utilajele provenite de la sovietici şi plătite de statul român prin 
mărfuri, care se achizitionau de regulă cu valută forte şi aur, 
au fost în realitate descompletate şi lipsite de piese de 
schimb, „simple grămezi de fier vechi”. Atât proiectul tehnic 


292 Vezi pe larg Eva, Tutui, Prima mare nebunie criminală a lui Stalin: Canalul 
Bielomar, în „Magazin istoric”, s.n., martie, 1996, p. 19-20. 

cât şi proiectul de execuţie al canalului dobrogean au fost 
întocmite sub îndrumarea directă a specialiştilor sovietici, 
printre care şi savantul geolog N. N. Muslov. Primele şantiere 
ale canalului au fost inaugurate cu angajaţi civili şi militari, 
dar pentru a se intensifica ritmul lucrărilor s-a apelat din plin 
la deţinuţi. Proiectul a fost lansat la iniţiativa Consiliului de 
Ajutor Economic Reciproc (CAER), fiind aprobat prin 
Hotărârea Biroului Politic al CC al PMR şi Guvernului la 25 
mai 1949. In ciuda eforturilor depuse de autorităţile 
româneşti, precum şi a concentrării de forţă de muncă — 
pentru construirea canalului au fost organizate 8 lagăre, 
populate cu 40 000 de de ţinuţi politici, alături de alţi 20 000 
de „lucrători voluntari” — lucrările nu au putut respecta nici 
pe departe ritmul impus de grafic, fapt pentru care s-a 
hotărât, numai după doi ani, încetarea oricăror activităţi în 
domeniu. Stenograma şedinţei CC al PMR din 21 iulie 1953, 
precum şi Hotărârea Consiliului de Miniştri al RPR reprezintă 
documente prin care se recunoaşte, de către autorităţile 
regimului comunist de la Bucureşti, eşecul de proporții 
înregistrat în legătură cu proiectul economic al Canalului 
Dunăre-Marea Neagră. Parcurgând aceste documente, 
istoricul şi publicistul Mircea Suciu a atras pe bună dreptate 
atenţia că trei fapte rămân incontestabile, fiecare cu o 
semnificaţie aparte, şi anume: „1) hotărârea de închidere a 
şantierului Canalului Dunăre-Marea Neagră (eufemistic 
desemnată de Alexandru Moghioroş ca «amânare») a 
survenit la patru luni şi ceva după moartea lui Stalin (5 
martie 1953); 2) falimentul strivitoarei investiţii a fost, 
propagandistic, deghizat sub forma preocupării partidului 
pentru satisfacerea nevoilor materiale ale oamenilor muncii; 
altfel spus, acest veritabil dezastru economic a devenit peste 
noapte o ajustare a politicii economice pusă, chipurile, în 
slujba ridicării continue a condiţiilor de muncă şi viaţă ale 
întregului popor; 3) pentru a nu se da apă la moară 
dusmanului de clasă — de fapt, pentru a nu-şi recunoaşte 
eşecul în faţa celor pe care pretindea că îi reprezintă —, 
partidul comunist a acţionat, ca de obicei, după regula celui 
mai strict secret intern. Fără tobă (cum tot Moghiroş da 

indicatia)”’*. Mai mult, probabil că astfel de justificări nefiind 
îndeajuns, conducerea partidului s-a arătat extrem de iritată, 
şi a ordonat Ministerului de Interne efectuarea unei anchete, 
prin care să se depisteze „vinovaţii”. Prin urmare, inscenarea 
aşa-ziselor procese ale sabotorilor de la Canal a constituit o 
altă pagină neagră din istoria Securităţii, o instituţie împinsă 
la rele de câtre eminenta cenusie a partidului. 

Urmând indicaţiile lui Gheorghiu-Dej, care dorea astfel 
să iasă cu faţa curată din această acţiune megalomanică de 
cea mai pură inspiraţie stalinistă, ce inghitise 5,5 miliarde de 
lei şi mii de vieţi omeneşti, Alexandru Drăghici, sprijinit de 
colonelul Nicolae Doicaru, şef, la acea dată, al Direcţiei 
Regionale de Securitate Constanţa, a înscenat „procesele 
sabotorilor” (1952-1953). 

Regimul inuman şi fixarea unor norme de muncă 
imposibil de realizat, chiar de către persoane valide au făcut 
ca lucrările să nu poată fi executate la termenele fixate. 
Adevăratele cauze ale eşecului construirii canalului navigabil 
dobrogean de la începutul anilor '50 n-au fost făcute 
niciodată publice, în timpul regimului comunist din România. 
Din cercetarea documentelor păstrate în Arhiva fostei 
Securitati, principalele cauze ale nereusitei au constat in: 
declanşarea organizării de şantier cu mult înainte de 
finalizarea proiectului, ceea ce a dus la eforturi considerabile 
în amenajări inutile; proiectul tehnic de execuţie, în raport cu 
proiectul tehnic general, amplificase cu 50% volumul total al 
lucrărilor şi al construcţiilor; studiile geologilor sovietici, 
realizate anterior pe traseul viitorului canal navigabil, erau 
aproximative şi/sau eronate; utilajul importat din URSS şi 
alte tari socialiste nu a funcţionat la parametrii scontati””*. 
Deşi a cunoscut foarte bine aceste cauze reale, Alexandru 
Drăghici a stabilit, conform indicatiilor, că de vină au fost 
sabotajele. In consecinţă şi uluitor a cerut întreprinderea de 
noi cercetări din partea organelor de securitate care să 
dezvăluie „mâinile criminale”. 

S-a constituit o comisie condusă de maiorul Maximilian 


293 Mircea, Suciu, 1953: Esecul de proporţii al stalinismului economic din România, tn 
„Cotidianul”, marţi 17 noiembrie, 1998, p. 16. 

294 Vezi pe larg şi Constantin, Cheramidoglu, Regimul de muncă la Canalul 
Dunăre-Marea Neagră 1952, în „Arhivele Totalitarismului”, nr.4/1995, p. 99-108. 

Vardan, şeful Serviciului de contrasabotaj pentru canal. 
Rezultatul anchetei a fost cât se poate de clar: nu era vorba 
de sabotaj, ci de cauze de altă natură (organizatorică, de 
proiecte, slabă pregătire profesională a factorilor de 
conducere). Alexandru Drăghici, furios, a calificat comisia de 
anchetă ca „duşmănoasă”, a dispus trecerea în rezervă a 
maiorului Vardan, rearestarea celor anchetați — care 
fuseseră cercetaţi în stare de arest, dar eliberaţi în urma 
concluziilor Comisiei — şi trimiterea lor în judecată sub acu- 
zatia de sabotaj. 

Într-o şedinţă la care au participat ministrul adjunct 
Gheorghe Pintilie, secretarii generali Nicolschi şi Mazuru, 
şefii de direcţii Mişu Dulgheru, Gogu Popescu şi Carabetian, 
precum si losif Chişinevschi, Alexandru Drăghici a ordonat 
organizarea unui proces, cerând expres ca întreaga acţiune 
să se încheie în trei săptămâni. Se stabiliseră, totodată, 
vinovatii, capetele de acuzare şi condamnările. Nu este de 
mirare că noua comisie de anchetă, condusă de colonelul de 
securitate Mişu Dulgheru, şeful Direcţiei Anchete, nu s-a sfiit 
să aplice bătaia în timpul interogatoriilor, ameninţarea cu 
moartea, drogarea persoanelor anchetate, supunerea la 
interogatorii nonstop, ceea ce a dus la epuizarea lor fizică, în 
condiţiile în care li se refuza hrana. Unul dintre anchetatori, 
Nicolae Dumitrescu, recunoştea că „pregătirea celor arestaţi 
în vederea procesului s-a făcut în parte de către anchetatori, 
iar în final de către Dulgheru, Mazuru şi consilierul 
sovietic”. 

În urma procesului, inculpatii au fost găsiţi vinovaţi de 
sabotaj şi condamnaţi la moarte: Dumitru Nichita, Nicolae 
Vasilescu si Aurel Rozei. Alţi şapte inculpati au fost 
condamnaţi la închisoare pe viaţă sau pe diferite termene. 
După doi ani de temniţă, aceştia din urmă au fost gratiati şi 
repusi în drepturi. 

Eşecul construcţiei Canalului Dunăre-Marea Neagră, din 
anii 1949-1953, a avut şi o importantă consecinţă în plan 
politic. Liderul comunist de la Bucuresti, Gheorghe 
Gheorghiu-Dej, alături de alte personaje din conducerea 


295 Constantin Aioanei, Cristian, Troncotă, Arhipelagul ororii, în „Magazin istoric”, (III), mai, 

statului român au realizat — este adevărat, după moartea lui 
Stalin — că „sprijinul fratesc” al Uniunii Sovietice provoacă 
pagube serioase României şi interesului national, ceea ce a 
determinat ulterior baza ideologică a mutatiilor în relaţiile 
dintre Bucureşti şi Moscova. Securitatea, la rândul ei, chiar 
dacă în prima fază a anchetat cu obiectivitate şi a stabilit 
cauzele reale ale eşecului, prin faptul că în a doua fază a 
cedat — ofiţerii anchetatori lăsându-se cu prea multă 
uşurinţă şi din oportunism atraşi în acţiuni brutale şi în 
falsificarea probelor —, nu a dovedit altceva decât că este o 
instituţie docilă, a cărei menire nu putea fi alta decât să 
execute ordinele iraționale ale conducerii partidului. 

Pe de altă parte procesele ordonate de conducerea 
comunistă în legătură cu Canalul Dunăre-Marea Neagră 
reprezintă - după cum just aprecia istoricul Florian Banu: „o 
ilustrare elocventă a modului în care un regim totalitar se 
serveşte de aparatul de represiune (Securitatea) şi de 
propagandă penru a-şi camufla erorile prin apelul la unul din 
miturile frecvent folosite în acest scop: mitul conspirației, al 
duşmanului veşnic la panda”’”. 


„Practici fasciste” în munca de securitate 


O dată ajunse în coloniile de muncă sau în alte locuri de 
detenţie, persoanele erau supuse procesului „reeducării prin 
muncă”. Ce metode se foloseau aflăm din Rechizitoriul nr. 
7/27 februarie 1954 întocmit de Procuratura Militară pentru 
unităţile MAI: 

„Fără nici o justificare mulţi deţinuţi au fost bătuţi cu 
ranga de fier, cazmaua, lopata, cravaşa, unii dintre ei murind 
în urma traumatismelor, iar alţii rămânând schilozi pentru 
toată viata: asasinarea prin împuşcare; interzicerea 
tratamentului medical deţinuţilor bolnavi şi scoaterea lor la 
muncă în mod forţat, contrar prescriptiilor medicale, fapt ce 
a dus la moartea unora; introducerea deţinuţilor în carcere 

descoperite iarna, îmbrăcaţi sumar sau chiar în pielea goală; 
obligarea deţinuţilor de a intra în apă până la brâu, în 
anotimpurile friguroase, ca să taie stuf şi papură; alergarea 
deţinuţilor de către supraveghetori călare şi călcarea lor în 
copitele cailor; scoaterea deţinuţilor la lucru dezbracati în 
timp de iarnă pe digul în construcţie şi pedepsirea unora de 
a sta până la brâu în apa îngheţată; legarea unor deţinuţi de 
mâini şi ţinerea lor... în pielea goală vara, ziua şi noaptea, 
pentru a fi muscati de tântari; profanarea cadavrelor 
deţinuţilor; îngroparea unor deţinuţi de vii”. 

Să vedem cine erau aceşti actori, adică tortionarii din 
coloniile de muncă, care din ordinele superiorilor, dar şi din 
proprie iniţiativă, aplicau deţinuţilor tratamentul mai sus- 
menţionat. Şeful organelor de securitate cu sarcini speciale 
la şantierele Canalului a fost colonel Albon. La colonia Salcia, 
locotenentii Popa lon, Pavel loan, Manciulea Petre, 
sublocotenentul llinca Tudor, plutonierii Bojoaca Aurel, 
Bucoveanu Gheorghe şi Scripcaru Vasile sunt numele cel mai 
frecvent întâlnite în documentele de anchetă. Lor li se 
adaugă numele locotenentului-major Borcea Liviu de la 
colonia Capul Midia si ale altor zeci de brigadieri tortionari 
din celelalte colonii. Documentele consultate amintesc 
alături de colonelul Albon şi pe colonelul Cosmici, directori ai 
Centrului de coordonare a coloniilor de muncă cu sediul la 
Constanţa „care împreună cu ajutoarele lor au permis şi 
cultivat atitudinile de menţinere a disciplinei prin bătaie sau 
impuscare şi nu au tras la răspundere pe comandanții care 
au permis şi au practicat astfel de lucruri”2*. 

Despre colonelul Albon, colonelul (r) Bădică llie îşi 
amintea: „Acest Albon a fost condamnat pentru unele crime 
de război. Inainte de 1944 el şi-a însuşit de la evrei o serie 
de bunuri şi mai târziu a ajuns anchetat la Securitate, dar i s- 
a dat drumul şi a fost apoi numit comandant la o colonie de 
munca unde şi-a făcut de cap: bătea şi Schingiuia oamenii”™”. 

Intrucât comentariile ar putea fi bănuite de 
subiectivism, ne vom mărgini în continuare a spicui alte 
câteva fragmente din declaraţiile martorilor, ce reflectă atro- 

citatile produse în coloniile de muncă asupra persoanelor 
internate. Medicul deţinut Rizescu Nicolae a facut 
următoarea declaraţie: „Venea în infirmerie locotenentul 
Popa şi întreba pe fiecare bolnav ce are şi atunci îi scotea pe 
toţi afară, bătându-i cu ce avea la îndemână, cu palmele, cu 
pumnii, cu picioarele, cu cizmele, cu cozile de mătură etc. 
Aproape întotdeauna locotenentul Popa venea în stare de 
ebrietate. Aceşti bolnavi nu puteau efectua nici o muncă 
fizică si ei făceau parte din inaptii care trebuiau evacuaţi. 
Este de remarcat faptul că deţinuţii blonavi erau scoşi afară 
pe zăpadă, dezbracati, desculți, cu ce apucau să se îmbrace 
în fugă... Am văzut personal un deţinut adus de la Băndoiu la 
Salcia, fără nas şi urechi. Mi-a spus că a fost introdus în 
carceră de către locotenentul Popa chiar un mort, pe consi- 
derentul că atât cat a trăit nu a stat în carceră”*%. 

Deţinutul Nicolae lon declara la 17 mai 1956, în fata 
Tribunalului Regiunii a Il-a Militare: „Deţinutul Ene era bolnav 
de ulcer şi nu a ieşit la muncă. Acest deţinut era lângă patul 
meu. În dormitor a intrat locotenentul-major Borcea Liviu 
înarmat cu un ciomag si dupa ce Ene a raportat că nu a ieşit 
la muncă deoarece era bolnav de ulcer, i-a dat mai multe 
lovituri cu ciomagul. Din greşeală Borcea m-a lovit şi pe mine 
cu ciomagul în genunchiul stâng şi nu am putut pune piciorul 
în pământ două săptămâni. Cu aceeaşi forţă l-a lovit şi pe 
Ene”*!. Deţinutul Leoveanu Vasile declara la 14 mai 1953 în 
faţa organelor de cercetare ale Procuraturii: „În ziua de 7 
ianuarie 1953 am fost de fata cand subofiterul Bucoveanu 
Gheorghe a trantit din vagon pe detinutul Ciufu N. loan care 
avea vârsta de 50 ani [si era bolnav — n.n.], lovindu-l cu capul 
de o bară de fier. După jumătate de oră, Ciufu a decedat în 
dormitor”. 

Metodele folosite de brigadierul Olaru Constantin sunt 
arătate în declaraţia lui Rizescu Nicolae: ,,Detinutii, la vizita 
medicală, mi se plângeau că au fost bătuţi de Olaru şi într- 
adevăr prezentau echimoze. Am văzut pe Olaru cum făcea 
instrucţie cu deţinuţii noaptea prin colonie, sculându-i pe 
motivul că visase urât. Într-o zi mi-a venit un deţinut rom, cu 

nasul rupt. Personal şi cu oficiantul sanitar, sergentul Baltag 
Toader, l-am admonestat chiar în fata celor bătuţi de el, iar a 
doua zi dimineaţa m-a raportat sublocotenentului Duma şi 
plutonierului Bojoacă. Seara, împreună cu Leoveanu am fost 
bagati la carcera, unde am stat 2 zile şi 3 nopti”**. Detinutul 
Zimbacov lacov declara şi el la 14 mai 1953: „În seara zilei 
de 14 ianuarie 1953 am văzut cum brigadierul Cârcu Nicolae 
împreună cu detinutul brigadier Kiss au mers la penitenciar 
unde au bătut cu un ciomag pe toţi deţinuţii de acolo, în 
special pe detinutul Schwartz losif, pe care l-au luat în grajd 
unde l-au electrocutat pentru a-şi satisface anumite plăceri. 
După două zile Schwartz a murit în urma acestor 
maltratări”**.  Amănunte despre metodele folosite de 
locotenentul Manciulea găsim în declaraţia aceluiaşi deţinut 
medic Rizescu Nicolae: „Într-o dimineaţă din decembrie 1952 
au fost bătuţi doi deţinuţi în urma căreia aceştia au decedat. 
Cauza morţii — traumatisme provocate de corpuri 
contondente pe tot corpul. Pe aceşti morţi îi are pe suflet 
locotenentul Manciulea... Tot în luna decembrie 1952 am 
fost trimis la Secţia Strâmba să selectionez bolnavi. Nu am 
luat toţi bolnavii ci doar pe cei mai gravi, în număr de 32 si i- 
am adus la Salcia pentru a-i evacua. Când i-a văzut, 
locotenentul Manciulea a început să strige că aceştia nu sunt 
bolnavi şi a început să facă instrucţie cu ei pe ploaie şi noroi 
(culcări, ruperi de rânduri, alergări etc.) de la orele 11 
dimineaţa până seara. Mentionez că toţi bolnavii erau 
bătrâni şi inapti de muncă”*%. Se pare că majoritatea 
deţinuţilor internaţi în coloniile de muncă erau inapti din 
punct de vedere fizic, fapt ce dovedeşte că unicul scop al 
internării era exterminarea lor. Medicul deţinut Rizescu 
Nicolae preciza: „Au sosit din Penitenciarul Caransebeş toţi 
inaptii, cărora nu li s-a făcut nici o vizită medicală înainte de 
a fi trimişi la Salcia. Personal, medicul Husaru i-a întrebat 
dacă au fost vizitaţi de vreun medic înainte de a fi trimişi la 
Salcia şi ei au răspuns negativ”**. 

Un raport al organelor de Securitate, elaborat în anul 

1968, menţiona că „faptele deosebit de grave petrecute în 
coloniile de muncă din Dobrogea nu au constituit un caz 
izolat”, atrocități de proporţii asemănătoare având loc „în 
aceeaşi perioadă, precum şi ulterior în coloniile de muncă de 
la Itcani şi Bicaz”*”. Din păcate, acest document nu ne oferă 
şi alte detalii. Oricum, el ne sugerează că tratamentul aplicat 
la Salcia, Capul Midia, Cernavodă, Poarta Alba, Tatarca a fost 
extins şi în alte colonii şi locuri de muncă forţată. 

Despre cei decedați în coloniile de muncă, datorită 
tratamentului inuman aplicat, documentele oficiale ne oferă 
următoarele cifre: „colonia Salcia — doar în perioada iunie 
1952-ianuarie 1953 — deci într-un răstimp de 7 luni, ar fi 
decedat 63 de deţinuţi, iar la colonia Cernavodă ar fi decedat 
70 de deţinuţi”**. Un document statistic întocmit în anul 
1967 de Serviciul Dispecerat al Ministerului de Interne ne 
oferă cifra de 656 decese înregistrate în toate coloniile de 
muncă”. Desigur, şi în acest caz, cifrele pot fi reţinute cu 
rezervă, întrucât autorităţile nu aveau interesul să dezvăluie 
adevărata realitate. Pentru a putea deduce amploarea 
fenomenului mortalităţii în coloniile de muncă, consemnăm 
unele „amănunte” strecurate printre rânduri în declaraţiile 
celor implicaţi. Astfel, colonelul (r) Bădică Ilie declara: „Îmi 
aduc minte că la coloniile de pe Canal au fost împuşcaţi unii 
deţinuţi, datorită faptului că ar fi încercat să evadeze, ba ceva 
mai mult, exista o întrecere între comandanți care să dea mai 
multe exemple [subl. n.], pentru a încetini dezertările care 
erau destul de numeroase”. 

Memorialistul George Marzaca, fost deţinut politic, ne 
oferă şi alte detalii despre o asemenea practică, ce luase 
deja proporţii la colonia de muncă Poarta Albă: ,,Ostasii care 
organizau şi făceau paza noastră erau educați în sensul 
duşmăniei permanente împotriva deţinuţilor politici, li se 
cerea să fie vigilenti, să nu se încerce vreo evadare. Această 
educaţie dusă la extremis a creat şi excese, mergând până 
la evadări imaginare, fie regizate de câte un gradat, care 
chema un deţinut la el, în afara zonei şi soldatul îl împuşca 

fără somaţie şi ultimul primea 15 zile permisie pentru 
îndeplinirea datoriei şi vigilentei. Dorinţa soldaţilor de a primi 
liber pentru uciderea cu premeditare, dar cu acoperire, 
începuse să ia proporţii, iar viaţa noastră nu mai avea nici o 
valoare; la cea mai mică clipă de neatentie, era atât de 
pretuita ca se evalua numai la 15 zile permisie pentru cel 
care ţi-o lua”. Într-un alt pasaj din lucrarea sa, acelaşi 
memorialist se destăinuie: „Am fost martor la scene de un 
dramatism nemaiintalnit: cand lucram la descărcat 
vagoanele pline cu pământ pentru taluzarea malurilor, băieţii 
care erau împinşi de milițieni (supraveghetorii cu producţia) 
să se urce în vagoane, să curețe pământul lipit de platformă 
şi în poziţii periculoase de vagon înclinat şi basculat, care din 
defecţiuni tehnice se închideau, revenind în poziţie normală, 
orizontală şi prindeau în lama lor ucigătoare trupuri tinere, 
din care cădeau părţi de oameni în afara vagonului pe taluz, 
iar alte părţi rămase tăiate în vagonul închis. Un singur 
proces-verbal, în care se scria cu multă uşurinţă accident 
inevitabil de muncă şi numărul de tineri ucişi se scădea din 
efectiv, ca nişte efecte uzate”"”?. Un alt deţinut politic, Sandu 
Manea, spunea că cei dintre ei care trebuiau reduşi la zero 
„erau împuşcaţi, apoi aşezaţi între sârme, după care urma 
un proces-verbal de scădere din efectiv pentru tentativă de 
evadare”. 

Leoveanu Vasile, cel ce îndeplinise funcţia de sanitar pe 
lângă medicul Rizescu Nicolae, declara la 10 iunie 1953, în 
fata organelor de procuratură: „Incepând din decembrie 
1952 mortalitatea a luat proporţii mari [subl. n.] în cadrul 
coloniei Salcia. Cauzele morţii au fost: trimiterea în colonie 
unde se presta o munca prea grea a unor deţinuţi inapti; 
bătaia, care atinsese proporţii mari”**. Colonelul (r) Bădică 
lie îşi mai amintea si el: „...La Direcţia Generală a 
Penitenciarelor veneau sesizări despre moartea unor 
contrarevolutionari care mureau în penitenciare şi colonii de 
muncă şi din dispoziţia conducerii MAI, multă vreme, 
decesele nu au fost anunţate la Sfatul Popular [subl. n.]. Când 

Procuratura a auzit despre aceste lucruri, chemând să se intre în 
legalitate, s-au făcut înregistrări în noi registre de stare civilă 
pentru a se putea înregistra oarecum decesele”?”. 

Documwentele de arhivă atestă că în coloniile de 
muncă de la Canal, procentul de mortalitate era între 1 şi 
4%, iar la Capul Midia acesta a fost, în perioada noiembrie 
1952-februarie 1953, de 17%. 

Afimatiile memorialiştilor care au suportat pe piela lor 
acest tratament din coloniile de muncă de la Canal sunt 
confirmate şi de fostul general de securitate Nicolae Plesita. 
El dă vina pe Nicolae Diocaru, în acel timp şeful Regionalei 
de Securitate Constanţa care, prin măsurile luate, a 
reprezentat practic un adevărat „pluton de execuţie”, şi că 
din ordinul lui securiştii îi împuşcau pe deţinuţi „ca pe nişte 
iepuri”. 

Cercetate cu atenţie, aceste declaraţii ne dezvăluie 
unele aspecte interesante. Astfel, dacă este să coroborăm fie 
şi cifra oficială de 25 735 — cât reprezintă numărul internatilor 
în coloniile şi în locurile de muncă obligatorii, pe motive ce 
intrau în competenţa organelor de Securitate, la care ar mai 
trebui adăugată cifra de 20 000, cât reprezintă numărul 
persoanelor eliberate, la iniţiativa ministrului de Interne, 
Pavel Ştefan, întrucât nu aveau forme legale de internare, 
dar şi o cifră de ordinul miilor, ce reprezintă recidiviştii de 
drept comun — cu expresii de genul „mortalitatea a luat 
proporţii mari” sau „decese numeroase”, „decese 
neînregistrate la Sfatul Popular” etc., în chip firesc se cuvine 
răspuns la întrebările: cât a fost în realitate ponderea 
mortalităţii? Se poate compara cu cifra de 2500 persoane pe 
lună, adică cu rata mortalităţii înregistrată la coloniile de 
deţinuţi politici de la canalul sovietic Bielomar din URSS? 
Dacă este să avem în vedere că cerberii comunismului 
românesc au căutat să imite întocmai „modelul sovietic”, 
atunci am fi tentaţi la prima vedere să răspundem afirmativ. 
Dacă este să facem însă un calcul, la îndemână, socotind 46 

de luni cât a durat construcţia la Canalul Dunăre-Marea 
Neagră, cu 2500, rata mortalităţii în URSS, ajungem la o cifră 
de aproximativ 115 000 de persoane, ceea ce depăşeşte 
practic, dacă nu cumva este chiar dublu faţă de cifra celor 
internaţi (aproximativ 60 000). Singura concluzie ce se 
impune este că, în ciuda condiţiilor inumane şi a 
comportamentului excesiv de brutal din partea lucrătorilor 
MAI, în coloniile de muncă din România rata mortalităţii a 
fost mult mai mică decât în URSS. Probabil condiţiile 
climaterice mai blânde în ţinutul dobrogean faţă de regiunea 
dintre Marea Baltică şi Marea Albă, ar fi o explicaţie. 

Va trebui să recunoaştem că în faza actuală a 
cercetărilor suntem încă departe de aflarea cifrei reale a 
celor decedați în coloniile de muncă din România. Oricum, 
cifra reală a mortalităţii nu poate fi cea reconstituită oficial în 
1967 (656 persoane), ci mult mai mare. Ne bazăm această 
afirmaţie pe faptul că o amplă investigaţie asupra dosarelor 
celor internaţi în penitenciare şi colonii de muncă (în 
perioada 1948-1964) întreprinsă de organele de Securitate 
în anul 1967, ne dezvăluie că „pentru un număr de 1304 
deţinuţi decedați nu s-au întocmit acte, decesele nefiind 
înregistrate în nici o evidenţă, nici la Consiliile populare”. 

Există, de asemenea, numeroase omisiuni Si 
neconcordante între evidențe şi documentele de arhivă, 
ceea ce îngreunează eforturile de cercetare pentru stabilirea 
adevărului. Un exemplu elocvent îl constituie cazul 
doctorului Constantin Argetoianu. În evidenţele Securităţii 
figurează arestat la 6 mai 1950 pe motiv că „a fost demnitar 
al regimului burghezo-mosieresc” şi că „în baza deciziei MAI 
nr. 334 din 1951 a fost internat pe timp de 24 de luni într-o 
colonie de munca”. După expirarea termenului, 
considerându-se probabil că nu a fost suficient de bine 
„reeducat”, deşi era în vârstă de 82 de ani, prin decizia MAI 
nr. 550/1953 i s-a majorat la 60 de luni internarea în colonie 
de muncă. Pedeapsa urma să expire la 1 august 1958, însă 
condamnatul a decedat la 6 februarie 1955. Din 
documentele aflate în dosarul de internare lipsesc tocmai 
piesele de bază: mandatul de arestare, dispoziţia privind 

locul de detenţie şi certificatul de deces“. Despre locul 
internării şi data decesului aflăm dintr-un alt document 
întocmit în 1968 de organele de Securitate. Este vorba de un 
tabel ce cuprindea numele a 52 de foşti lideri politici şi 
personalităţi ale vieţii culturale româneşti ce au fost internaţi 
în penitenciarul Sighet şi au decedat în intervalul 1950- 
1955. La poziţia 51 apare inserat numele lui Constantin 
Argetoianu, unde se consemnează doar data decesului, nu 
însă şi numărul actului de deces”. 

In aceeaşi situaţie se aflau şi alte 25 de persoane 
trecute în acest tabel. Deci, la aproape jumătate din numărul 
deţinuţilor politici internaţi la Sighet şi decedați ca urmare a 
condiţiilor inumane la care au fost supuşi, nu li s-au întocmit 
acte de deces. Acest aspect demonstrează clar că factorii de 
răspundere din Ministerul de Interne şi din conducerea PMR 
nu au dorit să se cunoască cifra reală a celor decedați în 
penitenciare şi colonii de muncă şi au acţionat premeditat în 
acest sens. Anchetele ce s-au făcut ulterior pentru 
depistarea celor decedați în timpul detenţiei nu au mers 
până la capăt. Se loveau totdeauna de interesele înalţilor 
demnitari ai regimului comunist. Chiar şi atunci când Justiţia 
se părea că şi-ar fi spus ultimul cuvânt, intrau în funcţiune 
intervenţiile celor din conducerea MAI, care practic anulau 
efectele actului justitiar. 

Astfel, ancheta făcută de organele de procuratură între 
anii 1953-1955 s-a finalizat prin trimiterea în judecată a 
persoanelor vinovate. Prin sentinţa generală nr. 1082 din 10 
iunie 1955 a Tribunalului Militar pentru trupele MAI, 
confirmată prin Decizia nr. 180 din 10 decembrie 1955 a 
Tribunalului Suprem, Colegiul Militar, au fost condamnate 32 
de persoane, din care 21 din rândul ofiţerilor şi subofiterilor 
din Ministerul Afacerilor Interne şi 11 deţinuţi brigadieri, la 
pedepse privative de libertate, variind între 5 ani închisoare 
şi muncă silnică pe viaţă. Dar, la intervenţia lui Alexandru 
Drăghici, s-au elaborat decretele nr. 403 din 22 august 1955 
şi 484 din 1 octombrie 1957, prin care aceşti ofiţeri şi 
subofiteri condamnaţi în 1955 au fost gratiati. Mai mult, din 

ordinul ministrului adjunct, general-locotenent Gheorghe Pintilie, 
li s-au acordat salariile pe trei luni şi au fost trimişi pentru o 
lună la casele de odihnă ale MAI, după care au fost 
reincadrati în toate drepturile lor ca lucrători în Ministerul 
Afacerilor Interne, recunoscandu-li-se si vechimea 
neîntreruptă în muncă”. 

Motivele pentru care Alexandru Drăghici şi Gheorghe 
Pintilie au intervenit pentru eliberarea tortionarilor de la 
coloniile de munca nu sunt greu de intuit. Ofițerii şi 
subofiterii găsiţi vinovaţi nu erau decât „peştii cei mici”, 
uneltele mărunte care puseseră în aplicare ordinele 
superiorilor, adică ale celor din conducerea partidului şi a 
Ministerului Afacerilor Interne. Doreau să le cumpere în acest 
fel tăcerea, lucru pe care l-au şi reuşit, dar nu definitiv. Cu 
ocazia anchetei din anii 1967-1968 au ieşit la iveală unele 
aspecte trecute până atunci sub tăcere. Fostul ministru de 
Interne, Pavel Ştefan, declara: ,,...Era un lucru revoltator, se 
întâmplau lucruri care pur şi simplu te uluiau... Detinutii erau 
bătuţi în aşa hal încât pierdeau carnea de pe ei... Oamenii 
erau terorizati şi nu educați... Acestea erau bătăi barbare, 
banditisme... Mulţi dintre deţinuţi şi-au pierdut viaţa, 
memoria, sau au devenit schilozi... Aceasta a fost o linie, de 
a aresta si schingiui fără să existe vreo învinuire [subl.n.]. A 
fost întrebat Stelian Niţescu, care era ministrul Justiţiei, de 
ce se admite aşa ceva şi a răspuns că erau alţii mai mari 
decât el”*”. 

Tot Pavel Ştefan îşi mai amintea că atunci când a 
analizat situaţia la conducerea superioară de partid, unde a 
propus unele măsuri de îmbunătăţire a condiţiilor celor 
internaţi în colonii de muncă şi penitenciare ar fi primit 
următorul răspuns din partea lui Constantin Doncea şi 
Gheorghe Apostol: „Unde te trezeşti dumneata! În timpul 
războiului oamenii sovietici trăiau în bordeie sub pământ”. 
Deci modelul sovietic era determinant. Colonelul Badica llie îşi 
amintea şi el: „Dacă se pregătea masa mai bună pentru 
deţinuţi, tov. Pintilie era informat şi trăgea la răspundere 
comandantul penitenciarului sau coloniei de muncă, 


321 Loc cit, dosar nr.10 844, vol.2, f. 6-7. 

spunându-i că dacă dă mâncare mai bună la deţinuţi 
pactizează cu duşmanul de clasă”"*. Cum reuşea Pintilie să 
fie atât de bine informat, ne spune tot colonelul Bădică llie: 
„Pintilie avea un serviciu personal numit Serviciul D, care-l 
informa cu tot ce se întâmplă în penitenciare şi colonii. Ştia 
şi când un ofiţer sau subofițer bea o tuicä”**. Se pare că 
acest Serviciu D coordona — în mod secret — aplicarea 
metodelor de reeducare. Când colonelul Bădică llie a făcut 
inspecţie la mai multe penitenciare şi colonii de muncă, a 
constatat implicarea Serviciului D în provocarea bătăilor şi 
schingiuirii deţinuţilor. Dar iată ce s-a întâmplat: „Am luat 
măsură, interzicând din momentul acela să se mai practice 
asemenea metode fasciste [subl. n.], după care ofiţerul a şi plecat 
la Bucureşti să raporteze despre amestecul meu în această 
acţiune. La Bucureşti, Tudor Sepeanu mi-a atras atenţia că 
nu este cazul să mă amestec, că aceasta este o acţiune 
mare pe care o conduce direct tovarăşul ministru adjunct 
Pintilie. Eu i-am raportat colonelului Baciu lon [şeful Direcţiei 
Penitenciare, Lagare şi Colonii — n.n.] despre cele întâmplare, 
lucruri de care şi el ştia că se practică în penitenciare şi 
colonii de muncă, dar că şi lui îi spusese Sepeanu să nu se 
bage în asemenea probleme”:*. 

Exemple de acest gen sunt numeroase. Ele au fost scoase la 
iveală de ancheta de partid din 1967-1968 şi atestă 
implicarea conducerii PMR şi a Ministerului Afacerilor Interne 
în aplicarea metodelor fasciste pentru „reeducarea”, în 
realitate exterminarea deţinuţilor politici. Dar nici de această 
dată adevărații vinovaţi nu au fost trasi la răspundere în fata 
Justiţiei. Sub acest aspect, ancheta din 1967-1968 nu a 
rezolvat mare lucru. De altfel, ea fusese ordonată de Nicolae 
Ceausescu, nu din spirit justitiar, ci pentru a dobândi capital 
politic. Ştim bine că în urma acestei anchete au fost 
reabilitati Lucrețiu Pătrăşcanu si Stefan Foriş, iar Alexandru 
Drăghici scos la pensie. Nici un membru din conducerea PMR 
implicat în atrocitățile menţionate nu a răspuns pentru 
faptele sale în faţa Justiţiei, cu toate că documentele 
rezultate din anchetele efectuate în anii 1953-1955 şi 1967- 
324  Ibidem, f. 67. 

1968 reliefează un adevăr de necontestat şi anume că în 
societatea românească s-au produs crime, atrocități, 
deportări, purificări politice, internari în penitenciare şi 
colonii de muncă forţată unde au fost exterminați zeci de mii 
de oameni. Nici conducerea dejistă şi nici clanul ceausist nu 
au mers până la capăt în stabilirea adevărului pentru că fie 
care în parte, într-un fel sau altul, se simţea răspunzător în 
faţa poporului român şi a istoriei. 


„Abaterile” lucrătorilor din Miliție 


Militia, la fel de primitivă şi de abuzivă ca şi Securitatea, 
conducea nu numai anchetele în care folosea tortura, dar 
fixa şi pedepsele ce urmau a fi aplicate de către instanţe. În 
luna iunie 1952 organele Direcţiei Generale a Miliției au facut 
o descindere la Intreprinderea ,Competrol”, în urma căreia 
au fost arestate circa 100 de persoane bănuite că desfăşoară 
acţiuni de „sabotaj” şi „subminare a economiei naţionale”. 
După 9 luni de anchetă, în care s-au folosit metode primitive 
pentru obţinerea declaraţiilor, aşa cum doreau anchetatorii 
şi nu pentru aflarea adevărului, cei arestaţi au fost puşi în 
libertate, fără a li se putea imputa vreo infracţiune. În 
perioada arestului şi anchetei, s-au făcut presiuni şi asupra 
membrilor de familie. Soţiile celor arestaţi au fost mutate, 
din locuinţele de serviciu oferite de întreprindere, în case 
insalubre, iar copiii au fost ameninţaţi cu exmatricularea din 
şcoli pe motiv că părinţii lor erau „hoţi” şi ,,sabotori”. 

Intrucat multi dintre cei arestaţi erau tovarăşi de partid 
cu anchetatorii-tortionari, ajunşi în libertate, s-au adresat 
forurilor superioare pentru a li se face dreptate. Organele de 
partid au hotărât ca analiza abuzurilor comise să se facă în 
cadrul unei şedinţe organizate la Comitetul Central al 
Sindicatelor. Şedinţa a fost condusă de Alexandru Drăghici, 
şeful Direcţiei Generale a Securităţii Poporului, alături de 
reprezentanţi ai Procuraturii, Ministerului Petrolului şi 
organelor superioare de partid. Printre participanţi se aflau în 
sala de şedinţă atât persoanele care aveau cunoştinţă de 
felul în care se desfăşurase ancheta şi ştiau motivul ei real, 

precum şi cei care suferiseră de pe urma bătăilor din timpul 
anchetei şi umilintelor la care au fost supuşi pe durata 
arestării la închisoarea Văcăreşti. Alexandru Drăghici şi 
reprezentanţii „conducerii superioare” de partid au avut 
ocazia să audă toate amănuntele în legătură cu abuzurile 
organelor de miliţie. 

Avram Constantin, unul dintre cei arestaţi pe nedrept, a 
declarat: „Am fost bruscat în tot felul. Mi-au pus o sfoară cu 
un nod să stau în faţa ei într-un picior, m-au înghiontit — 
sublocotenentul Coman mai ales —, cerând să le declar ce 
vor ei. N-aveam ce spune. Ne-au băgat într-o cameră lipsită 
de aer. Apoi ne-au trimis la Văcăreşti”. O altă victimă, 
Rachiteanu, a povestit ministrului Drăghici ceea ce a patit 
din momentul arestării: „La DGM am fost luat în primire de 
un anchetator care spune: «Eu sunt CC-ul, eu sunt Partidul!» 
şi mă înjura în tot felul. Apoi m-a trimis sus în cameră... 
După 14 zile am fost chemat la anchetă, am fost lovit cu ciz- 
ma în fluierul piciorului. Cele mai murdare umilinte si 
batjocuri le-am suferit de la acest tânăr anchetator. Mi-a 
spus că sunt ticălos şi că mă gândesc la americani”"%. 

Nici femeile arestate nu s-au bucurat de un tratament 
mai omenos. Zane loana, functionara la Competrol, a 
mărturisit în faţa lui Drăghici: „M-au ţinut două săptămâni la 
carceră. Carcera era un closet cu gaură, unde toţi deţinuţii 
mergeau şi totul se scurgea pe dedesubt, şi tot mirosul ăla |- 
am înghiţit 48 de ore. l-am atras atenţia sublocotenentului 
Coman că sunt suferinda de plămâni... Mă scotea de 3-4 ori 
pe zi la anchetă şi mă lovea cu cizmele... De două ori m-a 
dat cu spatele de perete că trei nopţi am scuipat sânge... Am 
stat acolo de la 18 iulie până la 30 august când m-au depus 
la Văcăreşti. Mi-au arestat copilul. Cum au procedat cu el nu 
ştiu, dar n-a avut ce să spună despre mama lui. Au dat 
telefon să fie suspendat din şcoală, pentru că mama lui e o 
hoata. Copilul s-a speriat. Apoi i-au dat drumul..."*%. 

Un alt funcţionar, Davidovici, de la Competrol, arestat 
de asemenea abuziv, s-a destăinuit cu aceeaşi ocazie: „După 
8 zile m-a luat în serie sublocotenentul Coman, cu bâta, cu 

statul în picioare 10 ore şi dacă picam jos, turnau apă pe 
mine şi spuneau dacă moare nu-i nici o nenorocire şi mă 
amenințau cu familia. In luna iulie am aflat că soţia a fost 
dată afară din casă, lucrurile auncate în stradă şi a fost 
băgată într-o cameră insalubră în Bucureştii Noi, fără lumină 
şi apă". 

Comportamentul abuziv al anchetatorilor Miliției se pare 
că nu cunoştea nici o limită. Se ajunsese să se aresteze 
oameni, doar pentru că li se părea milițienilor că sunt sfidati. 
Lerner Lupu, unul dintre cei care au cunoscut pe propria-i 
piele un astfel de tratament declara: „În seara zilei de 1 
decembrie când m-a chemat la o nouă anchetă, Coman, care 
era cam ametit, mi-a spus: D-ta trebuia să fii liber, însă te- 
am reţinut pentru că mi s-a părut că ne sfidezi. Pentru asta 
m-au ţinut 10 luni în puşcărie”. 

La fel de terifiante sunt şi declaraţiile unui anume 
Brătianu, şofer la Competrol: „Într-o seară am fost chemat în 
faţa a patru tovarăşi, dar n-au putut scoate nimic de la mine, 
pentru că nu ştiam nimic. Mi-au dat un pumn. Atunci m-am 
sculat în picioare, le-am mulţumit şi am spus: Noi muncitorii 
am crezut că în Militia noastră există oameni muncitori, 
cinstiţi, care ştiu să ancheteze. Acum vad că Dvs. anchetați 
şi bateti. Mi-a mai dat un pumn şi cu cizma în picior. Le-am 
spus că am tată de 70 de ani în G.A.C., fraţii mei sunt în 
organizaţia de masă, eu sunt un muncitor cinstit şi membru 
de partid. A spus că mă bagă în mama cu partidul meu cu 
tot, şi că nu vrea să ştie nimic”**?. 

Oficialităţile le-au promis celor audiaţi că li se va face 
dreptate. Din relatările ulterioare ale unora dintre victime, 
rezulta că au fost repuşi în drepturi, în sensul că li s-a permis 
reincadrarea în serviciu şi li s-au plătit salariile pentru 
perioada cât au fost arestaţi. În schimb, violențele folosite de 
anchetatori au fost trecute la capitolul ,abateri” şi 
sancţionate ca atare. 

Alte două cazuri mai mărunte, probabil dintre sutele 
existente în dosarele de anchetă, cu referire directă la 
obuzurile lucrătorilor din Miliție, au fost dezvăluite recent de 

istoricul Florian Banu. lată despre ce este vorba. În prima 
jumătate a anului 1955, un miliţian dintr-o comună a 
raionului Neamţ, care trăia în concubinaj cu soţia unui 
consătean, l-a denunţat pe soţul concubinei sale drept 
„reacţionar” şi acesta a fost arestat şi anchetat de Securitate 
două luni de zile până când situaţia rerală a ieşit la iveală. 
Tot în 1955, DRSS Timişoara a arestat trei persoane pe baza 
declaraţiei unui martor care îi văzuse trecând pe o stradă 
unde erau împrăştiate ,fituici cu conţinut dusmanos”. In 
realitate, persoanele în cauză fuseseră trimise de un 
sectorist ca, împreună cu organele de Miliție, să strângă 
respectivele manifeste. Acest lucru a fost însă stabilit de 
organele de Securitate dupa 72 zile de anchetă**. 

Pentru a contura o imagine de ansamblu, să notăm că 
numărul acestor „abateri”, pe întreaga Direcţie Generală a 
Miliției, în perioada anului 1953 şi primele luni ale anului 
1954, au fost de 22 190, din care 2 609 cazuri de lipsă de 
vigilenta, 26 pierderi de arme şi documente secrete, 1 679 
abuzuri, 16 cazuri de furt, 4702 betii şi scandaluri, 13 150 
alte abateri de la disciplină. Se poate deduce cu uşurinţă că 
folosirea violenţei în anchete era o abatere de la disciplină, 
trecută in ultima categorie, de altfel şi cea mai 
semnificativă'”. 

Din documentul intitulat Referat cu privire la starea de 
disciplină din Militie, semnat de generalul-maior lon 
Alexandrescu, locţiitor al ministrului Afacerilor Interne, aflăm 
că toate abaterile au fost sancţionate după cum urmează: 
258 retrogradări în grad sau funcţie, 64 avertizări pentru a 
nu fi corespunzător în funcţie, 12 546 arestaţi la garnizoană, 
7 636 arestaţi la domiciliu şi 1686 atentionari sau mustrări 
scrise“. După cum rezultă din document, prin fata justiţiei 
nu a trecut nici un funcţionar al Direcţiei Generale a Miliției, cel 
putin pentru perioada 1953-1954. Sanctiunile de mai sus au 
fost probabil repede uitate, dar umilintele şi traumatismele 
morale suportate de cei ce au simţit pe pielea lor abuzurile 
funcţionarilor din Ministerul Afacerilor Interne au rămas 
întipărite în memorie. 

333 Florin Banu, Anchetele Securităţii..., p.73. 

Bataia arestatilor era, de altfel, unul dintre cele mai 
frecvente abuzuri în epoca aceea. Generalul-maior lon 
Alexandru, menţiona în referatul său că „sub învinuiri mai 
mult sau mai puţin adevărate, cetăţenii sunt bătuţi şi 
schingiuiti, uneori cu ştirea sau aprobarea şefilor”*. Pentru 
exemplificare se oferă următorul caz: „În regiunea Galaţi, 
şeful postului din comuna Zăvoaia şi ajutorul său, fiind în 
patrulare, au luat sub escortă 4 tineri pe care i-au dus la 
marginea satului unde i-au bătut, apoi sub ameninţarea 
armei i-au pus să se bată între ei”. 

Să mai consemnăm că „una din cele mai grave încălcări 
a legalităţii populare” — considerată de loctiitorul ministrului 
Afacerilor Interne — „o constituie faptul că sunt cercetaţi şi 
trimişi în justiţie cetăţeni cinstiţi, pentru aşa-zise infracțiuni. 
De pildă, numai în anul 1953, pentru aşazzise infracţiuni 
economice au fost duşi la Miliție şi cercetaţi peste 80 000 de 
ţărani muncitori, ale căror fapte neconstituind infracţiuni, 
cauzele lor au fost clasate de Procuratură**. Tot în anul 1953 
au fost deferiti Procuraturii de către Militia Regiunii Cluj un 
număr de 721 muncitori, învinuiți pentru fapte de mica 
importanţă care nu au constituit infracţiuni”. 


Poliţia politică în armată 


La şedinţa CC al PMR din 9 ianuarie 1950, privind 
reorganizarea serviciilor de informaţii şi contrainformaţii ale 
armatei s-au stabilit câteva importante măsuri. „În vederea 
grăbirii procesului de formare de cadre militare de tip nou”, 
s-a hotărât ca CC al PMR să intervină pe lângă guvernul 
URSS pentru „a admite şi în anul 1950 primirea în şcolile şi 
academiile militare sovietice a unui număr de 320 de elevi şi 
ofiţeri, dintre care 20 pentru trebuinta trupelor MAI”. 
Evaluarea făcută asupra activităţii Serviciului de Informaţii al 
Armatei, Secţia a Il-a, a dus la formularea câtorva concluzii, 

consemnate în stenograma şedinţei astfel: „Munca Secţiei a 
II-a din Marele Stat Major se află într-o stare inadmisibilă; 
munca de contrainformaţii a fost îndreptată spre 
descoperirea abuzurilor administrative şi a abaterilor diferite, 
ocupându-se în mod redus de obiectivul ei principal: lupta 
împotriva spionajului si acţiunilor contrarevolutionare; 
aceasta, atât ca urmare a numărului mare de abuzuri din 
perioada 1948 şi în parte 1949, cât şi îndeosebi datorită 
încadrării în mare parte cu elemente vechi a acestui 
aparat”. 

În vederea îmbunătăţirii organizatorice dar şi a 
eficienţei activităţii de informaţii şi contrainformaţii militare, 
Secretariatul CC al PMR a stabilit ca Serviciul de 
Contrainformatii al Armatei să treacă din subordinea 
Ministerului Apărării Naţionale în structura şi subordonarea 
Ministerului Afacerilor Interne. Pana la 15 februarie s-a 
purces la o revizuire a cadrelor, „elementele 
necorespunzătoare” fiind înlăturate, iar funcţiile devenite 
libere au fost încadrate cu „elemente noi”. Sarcina principală 
a Serviciului de Contrainformatii al Armatei, stabilită de 
Şedinţa CC al PMR din 9 ianuarie 1950 a fost „lupta împotriva 
spionajului şi a acţiunilor contrarevolutionare din Armată”, 
acţiunea sa urmând a fi dusă în strânsă colaborare cu 
organele politice ale Armatei”. 

Ofițerii de contrainformaţii, deşi făceau parte din 
Ministerul de Interne — Direcţia Generală a Securităţii 
Statului — de unde primeau şi salariul, purtau uniformă 
militară şi însemnele de armă ale unităţii Ministerului 
Apărării Naţionale, în care îşi desfăşurau activitatea pe linie 
de protecţie contrainformativă. După cum se poate constata, 
prin aceste măsuri s-a hotărât practic crearea unei structuri 
de securitate cu rol de a supraveghea ofiţerii din armată. 
Coordonarea activităţii contrainformative se făcea de către 
Direcţia Politică a Armatei. De aici şi marea rivalitate care s- 
a creat între ofiţerii armatei şi cei ai internelor, aceştia din 
urmă fiind consideraţi, şi nu fără temei, ca „politruci”. 


340 Cum s-a creat Armata Populară. Comuniştii români au dat zeloşi încă un 
exemplu de supunere fata de Stalin şi Uniunea Sovietică, în „Adevărul”, sâmbătă, 24 
octombrie, 1998, p.8. 

Un alt amănunt extrem de important îl constituie faptul 
că în funcţia de şef al Direcţiei Politice a Armatei şi adjunct al 
ministrului Forţelor Armate a fost numit, după absolvirea a 
două cursuri speciale la Moscova, Nicolae Ceauşescu. 
Acesta, era practic „creierul” poliţiei politice represive din 
armată. In perioada 1951-1952, Nicolae Ceauşescu urmase 
un curs „de specializare” la faimoasa Academie Militară 
„Frunze”, din URSS, unde se familiarizase cu tehnicile 
„transformării democratice a armatei”, adică epurării 
masive, controlul autoritar al partidului şi promovarea 
muncitorilor fără pregătire de specialitate. Ridicat la gradul 
de  general-locotenent, Nicolae Ceauşescu a urmat o 
traiectorie spre vârful ierarhiei de partid şi de stat ase- 
mănătoare lui Kim Ir Sen, „mare conducător” al R.P.D. 
Coreene, un alt elev sârguincios al cursurilor Şcolii militare 
de informaţii din Habarovsk, a GRU, de lângă Moscova. 

Chiar din primul an de activitate, organele de 
contrainformaţii au verificat 18051 persoane, adică 57% din 
totalul cadrelor noi şi 49% din cadrele vechi. În urma 
investigaţiilor au fost deschise 1785 dosare de urmărire şi 
supraveghere informativă, care s-au finalizat la scurt timp 
prin arestarea a 237 ofiţeri, subofiteri şi soldaţi. 

Deosebit de interesante sunt documentele introduse în 
circuitul istoriografic de istoricul C. Cristescu, privind starea 
de spirit în armată la moartea lui Stalin“. Pe nota-raport cu nr. 
c/035949 din 5 octombrie 1953, întocmită de şeful Direcţiei 
Cadrelor Forţelor Armate, prin care se propunea spre 
aprobare proiectele de ordine pentru trecerea în rezervă a 
unui număr de 17 ofiţeri şi pentru îndepărtarea din cadrele 
active ale armatei, scoaterea din evidenţa ofiţerilor şi 
trecerea la trupă a unui număr de 3 ofiţeri, primul locţiitor al 
ministrului Forţelor Armate, generalul-locotenent Nicolae 
Ceauşescu a pus ordinul rezolutiv „Da”. lată şi câteva 
exemple, atestate documentar, privind motivele pentru care 
ofiţerii respectivi fuseseră sanctionati. 

Căpitanul Vasile Constantin fusese arestat pe motiv că 
într-o discuţie afirmase: „Mă bucur că trăiesc sa vad şi 


341  C. Cristescu, Stalin moare şi ofițerii români nu plâng... în „Magazin istoric”, s.n., martie 

moartea lui Stalin. | s-a urcat la cap, că prea mult sânge a 
supt de la alţii”. Locotenent-colonelul Eugen Panait afirmase 
că „Stalin a adus omenirii cel mai mare blestem”, şi că el ar 
fi fost cel din cauza căruia „nu s-a putut face pace cu 
americanii”. Deşi nu se putuse confirma cele semnalate de 
informator, organele de contrainformaţii propuseseră, iar 
şeful cadrelor din M.F.A. — colonelul lon lonita — aprobase 
„să rămână trecut în rezervă”*”. 

Un alt ofiţer încercase să facă o glumă. El spusese unor 
colegi, în legătură cu decesul lui Stalin, că „pe bonul nr. 5 din 
cartelă, se dă colivă”. Nici în acest caz, investigaţiile şi 
supravegherea informativă a organelor de contrainformaţii 
militare nu reuşiseră să documenteze vreo „manifestare 
dusmanoasa” a ofițerului respectiv, dar cu toate acestea au 
făcut propunerea, care s-a aprobat, de trecere în rezervă. 
Căpitanul Valeriu Ciocan fusese şi el arestat pentru că 
afirmase, într-un cerc de prieteni: „Acum, când Stalin zace 
mut şi inconştient, cu o jumătate de creier paralizat, oare 
prin jumătatea cealaltă de creier rămasă întreagă îşi 
aminteşte tot răul ce l-a făcut omenirii, ţăranilor pe care-i 
forţa să intre în colhozuri, popoarele pe care le-a 
subjugat?”**. Arestat a fost şi maiorul Nicolae Brezeanu, care 
îşi manifestase faţă de prieteni speranţa că „după moartea 
lui Stalin vor urma evenimente hotărâtoare, caracterizate 
prin baterea în retragere a sovieticilor”. 

Pentru „injurii grave aduse lui Stalin”, locotenent- 
colonelul Carol Prebst a fost imediat arestat, deşi organele 
de contrainformaţii militare nu reuşiseră să documenteze 
afirmaţiile acestuia, potrivit cărora „Stalin avea o fiică fugită 
în America”.  Dezvăluirile acestui document sunt 
stupefiante din cel putin două motive. In primul rând, ceea 
ce afirmase ofiţerul nu era o injurie, ci o realitate. Svetlana 
Alilueva, fiica lui Stalin se afla într-adevăr, la acea dată, 
plecată în SUA. Pe de altă parte, toată lumea ştia acest 
lucru, datorită mass-media occidentale şi a posturilor de 
radio „Europa Libera”, „Vocea Americii” şi „Radio 
Libertatea”. Singurii care nu ştiau, sau probabil refuzau să 


342  Ibidem, p.48. 
343 Ibidem. 
344 Ibidem, p.49. 

perceapă evidenţele, erau organele de contrainformaţii 
militare ale Securităţii. 

Alţi ofitei din M.F.A. s-au „bucurat” de tratamente mai 
blânde. De exemplu, maiorul Teodor Velsan a fost trecut în 
rezervă pentru că spusese, arătând spre portretul oficial al 
lui Gheorghe Gheorghiu-Dej: „Dacă aş vedea punându-se 
doliu şi la tabloul acela, ce fericit aş fi!” In schimb, 
locotenentul Dumitru Alexa fusese trecut în rezervă doar 
pentru că ieşind din serviciu pe marea unitate, refuzase să 
mai facă de gardă şi la portretul lui Stalin, manifestându-se obosit. 

Un caz tipic pentru maniera de lucru a organelor de 
contrainformaţii militare este cel al căpitanului Valeriu 
Vidraşcu. Ofiţerul făcuse obiectul unei note informative, în 
care era surprins că se „manifestase duşmănos la adresa 
ştiinţei-sovietice”. Printre altele, ofiţerul afirmase: „Roosvelt 
a trăit 20 de ani paralizat şi pe urmă a murit; acum era cazul 
să se fi arătat superioritatea ştiinţei sovietice”. Propunerea 
organelor de contrainformaţii a fost: „să fie menţinut în 
armată şi îndrumat”. 

În urma informaţiilor furnizate de organele de 
contrainformaţii, mai multe cadre din armată, care lucraseră 
la sistemul de fortificaţii din Banat, Oltenia şi Dobrogea*”, au 
fost arestate şi condamnate sub învinuirea de „sabotaj la 
capacitatea de apărare a ţării”. 

Direcţia a V-a de contrainformaţii militare, condusă de 
generalul-maior Grigore Naum, era aspru criticată de către 
ministrul Afacerilor Interne, Alexandru Drăghici. La bilanţul 
pe minister, din decembrie 1957, Drăghici aprecia că 
Direcţia a V-a este „un aparat încă slab la îndeplinirea muncii 
sale principale de descoperire a spionajului imperialist în 
armată”. Generalul Grigore Naum, împreună cu alţi doi 
ofietri — colonelul Andrei Simion Dezideriu şi locotenent- 
colonelul Victor Ranga — fuseseră decoraţi, la 25 august 
1956, cu ordinul „Steaua RPR”, pentru „contribuţia lor 
deosebită la identificarea unei organizaţii 
contrarevolutionare”, ceea ce însemna că Direcţia de 
Contrainformatii militare din Securitate stătea foarte bine la 


345 Acest sistem de fortificaţii a fost construit de autorităţile româneşti din ordinul 
lui Stalin, iar cheltuielile au echivalat cu ridicarea unui oraş modern de mărimea 
Bucureştiului de atunci. 

capitolul „poliţie politică”, dar avea rezultate total ne- 
satisfăcătoare în „activitatea de identificare şi contracarare a 
spionajului imperialist”. „Organele de contrainformaţii — mai 
spunea Alexandru Drăghici — continuă să desfăşoare şi în 
prezent [decembrie 1957 — n.n.] o muncă nesatisfăcătoare în 
mediul ce înconjoară unităţile militare, nu descoperă şi nu 
demască la timp agentura serviciilor de spionaj imperialiste 
şi alte elemente duşmănoase. Nici până acum, Direcţia a V-a 
nu a stabilit în întregime modul cum agenţi ai unor servicii 
de spionaj capitaliste au reuşit să intre în posesia unor 
informaţii militare din unele state-majore şi unităţi, deşi 
deţin de mult timp semnalari despre aceasta”**. 

Deci, la 6 ani de la crearea lor, structurile contrainformative 
militare nu reuşiseră încă să-şi justifice raţiunea pentru care 
fuseseră înfiinţate şi nici să satisfacă ,exigentele” şi 
aşteptările „conducerii superioare de partid şi de stat”. De 
altfel, nu era singurul compartiment din Securitate care se 
„remarca”, cu o astfel de ,,performanta” profesională. 

Intrebat de Un reporter, dacă organul de 
contrainformaţii militare care constituia „ochii şi urechile 
Securităţii” în structurile militare, poate fi considerat un 
aparat specific de sprijin şi manifestare a dictaturii 
comuniste, generalul (r) Marin Pancea - fost ataşat militar în 
lugoslavia, Franţa, Maroc şi Belgia, apoi şeful Direcţiei 
Militare , deci o persoană foarte bine informată - a dat un 
răspuns tranşant şi la obiect, pe care îl reproducem în loc de 
concluzie la a cest subcapitol: 

„Acest aparat a fost întărit continuu. Multe cadre 
militare au căzut victime nevinovate la loviturile acestuia. 
Era suficientă o notă, chiar nesemnată dar, dacă aceasta 
venea de la organul de contrainformaţii militare, soarta 
ofițerului «încondeiat» era pecetluita. 

Comandanții de unităţi si mari unităţi de 
comandamente de armată şi şefii de direcţii centrale din 
Ministerul Apărării deveniseră executanti «fără murmur şi 
fără şovăire» ai dispoziţiilor emanate de la serviciul de 
contrainformaţii militare. 

În baza acestor practici, multe cadre valoroase au fost 


346 Arh. SRI, fond “d”, dosar nr. 10 526, f. 380. 

înlăturate din armată, schimbate şi retrogradate din funcţii, 
chipurile, pentru atitudinea lor suspectă faţă de orânduirea 
de stat comunistă”. 


Securitatea contra armatei negre a călugărilor si 
calugaritelor 


Biserica, alaturi de armata, a fost dintotdeauna unul 
dintre stalpii de rezistenta ai natiunii si statului. Biserica 
Ortodoxă a fost lăcaşul de refugiu şi de confort spiritual 
pentru locuitorii estului Europei vreme de secole. In 
momentele de restrişte, cuvântul Domnului întărea pe 
credincioşi, casa Domnului îi adăpostea şi îi hrănea. Şi de 
multe ori slujitorii Domnului şi lăcaşurile de cult au avut de 
suferit tăişul sabiei sau pârjolul focului. Dar niciodată religia 
marii majorităţi a populaţiei României, ca şi celelalte culte 
religioase, nu s-a aflat în mai grav pericol ca după instalarea 
comunismului ateu la putere. Regimul comunist a atacat atât 
dogma creştină — orice credinţă în general — cât şi rosturile 
sociale, etice, umane, spirituale, culturale şi naţionale ale 
Bisericii, cu pretenţia că oferea o soluţie cu mult mai bună. 
Modelul sovietic a fost exploatat în toate ţările intrate în 
sfera de dominație a Kremlinului comunist, evident cu 
adaptări şi particularităţi locale. Urmările produse de 
represiunea exercitată de regimurile comuniste asupra 
Bisericii au fost comparate de istoricul Radu Ciuceanu cu 
„invazia popoarelor mării, cu distrugerea civilizaţiilor şi 
culturii miceniene, cu marile imigratii ale popoarelor 
centrasiatice asupra Europei sau cu invazia mongolă asupra 
Chinei”**. 

În România, prima Constituţie a regimului comunist, din 
1948, acorda pentru credincioşi libertatea de credinţă. 
Biserica Ortodoxă Română era vizată, fiind considerată de 


347 General de divizie (r) Marin Pancea, Armata. Securitatea. Populaţia. Revoluţie sau 
lovitură de stat, Un interviu cu fostul şef al Direcţiei de Informaţii a Armatei, realizat de 
Graziela Bârla, Holding Reporter, 1999, p.121. 

348 Radu Ciuceanu, introducere la Dicţionarul personalului ecleziastic în detentia 
sistemului concentrationar comunist, întocmit de Institutul National pentru Studiul 
Totalitarismului (autori: Paul Caravia, Virgil Constantinescu şi Flori Stănescu). 

autorităţi „un focar de activitate contrarevolutionara”. 
Biserica trebuia eliminată cu tot ceea ce avea ea specific 
pentru că între Biserică si comunism exista o 
incompatibilitate fundamentală. Dar a existat şi o altă cauză. 
Fostul general de securitate, Nicolae Plesita, susţine că „cea 
mai mare greşeală a bisericii a fost intrarea în politică”, ceea 
ce ar fi dus la „prigonirea preoţilor legionari pe timpul lui lon 
Antonescu. si dupa 23 august 1944, pe vremea 
comunistilor”*?. 

Securitatea a supravegheat cu insistenţă întreaga activitate a 
Bisericii Ortodoxe, dar şi celelalte culte, iar ofiţerii operativi 
deschideau dosare de urmărire şi supraveghere informativă 
pentru orice mică suspiciune privind „manifestările 
dusmanoase contra regimului”, fie că persoanele respective 
erau înalţi ierarhi, fie că se numărau printre călugării şi 
călugărițele de rând. Astfel de acţiuni informative, în care s-a 
utilizat întregul arsenal de metode şi mijloace — pe care am 
încercat să-l reconstituim în capitolul precedent —, se finalizau, 
de regulă, cu arestarea şi internarea preoţilor, ulterior cu 
supunerea lor la un regim de distrugere fizică la 
penitenciarele de tristă amintire: Sighet, Aiud, Gherla, 
Râmnicu Sărat etc. Ca o particularitate, mai trebuie 
menţionat că în „laboratorul” de reeducare din Penitenciarul 
Piteşti, studenţii teologi au fost supuşi la suferinţe 
inimaginabile. Represiunea împotriva Bisericii a înregistrat şi 
execuțiile a zeci de preoţi ortodocşi şi regimul de muncă (12 
ore) în brigăzile preoţilor de pe şantierul morţii Canalul 
Dunăre-Marea Neagră”. 

Imediat după abdicarea regelui Mihai, începând cu 
1948, Mişcarea Naţională de Rezistență a găsit un sprijin 
însemnat în bisericile mânăstirilor şi schiturile ortodoxe din 
întreaga tara. Documentele păstrate in Arhiva fostei 
Securităţi ne-o dovedesc din plin. Astfel, colonelul Gheorghe 


349 Ochii şi urechile poporului. Convorbiri cu generalul Nicolae Plesita. Dialoguri 
consemnate de Viorel Patrchi în perioada aprilie 1999 - ianuarie 2001, lanus Inf S.R.L., 
Bucureşti 2001, p.141. 

350 Vezi pe larg şi George Enache, Adrian Nicolae Petcu, Biserica Ortodoxă 
Română şi Securitatea. Note de lectură, în Totalitarism şi rezistenţă, teroare şi 
represiune în România comunistă, C.N.S.A.S., „Studii”, |, Bucureşti, 2001, p.1-108- 
136; Bogdan Mihai, Mandache, La Canal a existat o brigadă de muncă numai pentru 
preoţi, în „Cronica”, laşi, nr. 24, 1991, p. 5. 

Arsenescu a primit binecuvântarea şi a depus jurământul în 
mânăstirea Cetăţuia din zona Câmpulung Muscel, iar stareţul 
Pimen Bărbieru i-a oferit sprijin moral şi material. Grupul 
înarmat de rezistenţă condus de generalul Carlaont a fost 
sprijinit, mai bine de doi ani (1948-1949) de stareţul 
mânăstirii Tismana. În cealaltă parte a ţării, la schitul 
Boureni (Paşcani) stareţul Vasile Notarca participa activ, în 
anii 1950-1951, la „acţiunile contrarevolutionare ale 
organizaţiei subversive Frontul Patriei, alături de soţii Hris şi 
fugarul Mahu Constantin”. 

In sudul ţării, organizaţia „Gărzile Decebal” aveau un 
punct de sprijin în călugărul Martimian Conut, de la 
mânăstirea Slatina, arestat în 1951. Cazuri asemănătoare s- 
au mai înregistrat şi la mânăstirile Arnota şi Horezu, 
schiturile Durău, Rarău şi Musuroaiele, iar la mânăstirile 
Vladimiresti (Galati), Polovraci (Craiova), Viforâta 
(Târgovişte) ori Biserica Antim erau înregistrate „acţiuni 
contrarevolutionare”. 

În aceiaşi ani, preoţii Valeriu Bartolomeu Anania, Daniil 
Sandu Tudor şi Benedict Vasile Ghiuş, de la Patriarhie, 
precum şi profesorii Dumitru Staniloaie şi Alexandru 
Mironescu, de la Institutul Teologic din Bucureşti, erau 
urmăriţi pas cu pas de organele de securitate pe motiv că 
„Sub masca activităţilor religioase au creat asociaţia clandes- 
tină „Rugul aprins al Maicii Domnului”, în rândul căreia au 
atras un număr de tineri de la institutele de învăţământ 
superior din Bucuresti şi laşi”*!. 

Deja slujitori ai Bisericii Ortodoxe fuseseră reţinuţi şi 
judecaţi pentru „crime de război” sau „crime de uneltire”. Au 
fost arestaţi preoţii Dumitru Argint şi Nica Tuţă de la 
Catedrala Patriarhală, Vasile Tepordei şi Sergiu Roşca, foşti 
redactori la gazetele „Paza” şi „Basarabia” ale Mitropoliei 
Basarabiei. Preotul Paşca a fost condamant la ani grei de 
temniţă în ţară. Complicitatea organelor de securitate din 
România cu cele sovietice este evidentă în cazul preotului 
Vasile Tepordei. Impotriva acestuia s-a pus în aplicare un 
plan diabolic: a fost eliberat din arestul de pe Calea Rahovei, 
fiind ridicat, la numai câţiva metri, de o patrulă sovietică şi 


351 Arh. SRI, fond “d”, dosar nr. 7755, f. 38. 

dus la Constanţa. Acolo a fost judecat de un tribunal sovietic 
care l-a condamnat la 25 de ani muncă silnică într-un lagăr 
din URSS. 

La 22 octombrie 1955 lui Alexandru Drăghici i s-a 
prezentat un referat intitulat „Măsuri în problema 
mânăstirilor de pe teritoriul RPR”. În opinia ofiţerilor de 
securitate care contribuiseră la întocmirea documentului, 
„mânăstirile din România, atât înainte cât şi după 23 august 
1944, avuseseră un rol antipopular şi antisocial”, constituind 
grave pericole pentru securitatea regimului, întrucât în ele 
se adăposteau şi se concentrau „elemente duşmănoase şi 
reacționare”. Pentru „a înlătura aceste pericole”, autorii 
referatului propuneau trei soluţii: 1) desfiinţarea mânăstirilor 
prin preluarea şi trecerea în proprietatea statului a clădirilor, 
utilajelor ş.a., călugării şi călugărițele urmând să se întoarcă 
la casele lor, iar pentru manastirile considerate monumente 
istorice se propunea trecerea lor în subordinea Academiei 
RPR; 2) concentrarea călugărilor şi cälugäritelor în câteva 
mânăstiri şi interzicerea circulaţiei acestora, concomitent cu 
desfiinţarea atelierelor şi şcolilor monahale de toate gradele 
şi introducerea unor noi norme restrictive de intrare în 
călugărie; 3) luarea unor măsuri menite, pe de o parte să 
scoată masele de credincioşi de sub influenţa mânăstirilor, 
iar pe de altă parte să limiteze posibilităţile acestora de a 
recruta noi călugări”. 

In cele din urmă, analizându-se avantajele dar şi 
dezavantajele s-a optat pentru a treia soluţie, ocazie cu care 
a fost întocmit un „Proiect de măsuri” care viza trei planuri: 
politic, economic şi administrativ. Este interesant să stăruim 
asupra acestor aspecte, întrucât ne dezvăluie cum era 
perceput fenomenul religios de către organele de securitate, 
cum gândeau şi ce măsuri îşi propuseseră să întreprindă 
ofiţerii Securităţii, care aveau problema în responsabilitate. 

În plan politic, se preconiza iniţierea unei „campanii 
imediate si directe pentru combaterea misticismului”, 
însoţită de măsuri pregătitoare, în centrul cărora se aflau: 1) 
cunoaşterea fenomenelor naturii şi explicarea lor clară, în 
măsura puterii de cuprindere a ţărănimii, cu accent „asupra 

părţilor care demonstrează contradicţiile cu Biblia”; 2) 
„alegerea cu grijă a filmelor ce se rulează la căminele 
culturale sâtesti si la caravanele cinematografice”; 3) 
discreditarea călugărilor şi calugaritelor prin „exploatarea în 
presă a unor delicte, vicii etc.”. Astfel de măsuri dovedesc că 
Securitatea se implica în propaganda politică, în cenzură şi 
educaţia culturală de masă, în conformitate cu preceptele 
ideologiei comuniste, adică o activitate tipică pentru poliţia 
politică represivä**. 

Măsurile economice aveau în vedere „limitarea 
producţiei realizate de atelierele din mânăstiri”, cu excepţia 
celei „destinate exportului”, care trebuia „preluată progresiv 
şi numai în măsura constituirii de cooperative sau 
întreprinderi de stat similare”. Pe cale administrativă, autorii 
raportului propuneau o „intervenţie hotărâtă a statului” 
pentru introducerea unor restricţii severe de natura să 
limiteze tot mai mult numărul celor care doreau să treacă la 
viaţa monahală şi mai ales a minorilor, care în lipsă de 
posibilităţi, băteau la uşile mânăstirilor pentru a fi primiţi „ca 
ucenici, fraţi sau elevi la şcolile elementare”, „stârpirea 
vagabondajului călugărilor si calugaritelor, interzicerea 
învoirilor acordate acestora, supunerea lor unor controale 
medicale în vederea eliminării celor cu boli molipsitoare, 
închiderea treptată a lăcaşelor deservite de mai puţin de 5 
călugări s. a.”**. De aici transpare cu claritate faptul ca 
Securitatea, pentru a-şi realiza funcţia represivă, simţea 
totuşi nevoia unei legislații, care de altfel nu a întârziat sa 
apară. 

Decretul Consiliului de Stat nr. 410, din 28 octombrie 
1959, dădea o serioadă lovitură mişcării monahale şi Bisericii 
Ortodoxe Române, în general. Acest lucru este demonstrat 
chiar de graficele întocmite de autorităţi. Astfel, dintr-un 
tabel privind situaţia mânăstirilor ortodoxe, aflăm că în urma 
Decretului s-au desfiinţat 62 de mânăstiri în întreaga ţară. La 
31 martie 1960 mai existau 132 mânăstiri ortodoxe, faţă de 
224 cate fiintau la 1 ianuarie 1959. Singura eparhie 
neafectată a fost cea de la Galaţi. Cea mai lovită a fost cea 

de la laşi, cu 25 mânăstiri desfiinţate prin decret. Urma cea 
de la Bucureşti cu 10 mânăstiri. 

În privinţa numărului călugărilor, el urma să scadă 
dramatic de la 6014, la lianuarie 1959, la 1456, în urma 
aplicării Decretului. O notă a Securităţii ţinea să precizeze că 
1775 călugări au plecat „de bunăvoie”. Pe baza datelor 
furnizate de MAI, Departamentul Cultelor elaborase proiectul 
noului „Regulament al mânăstirilor” ale cărui prevederi 
puneau în aplicare concluziile lui Alexandru Drăghici. Prin 
prevederile noului regulament, represiunea contra slujitorilor 
Bisericii Ortodoxe nu mai întâmpina practic nici o piedică 
legală. S-a mers până acolo, încât au fost scoşi din viaţa 
monahală zeci de călugări, fraţi, călugăriţe şi surori doar pe 
baza unor tabele care îi calificau drept „elemente 
nesigure”**. Ele aveau ca suport informaţii neverificate sau 
pur şi simplu inventate. Lăcaşurile de rugăciune rămase fără 
slujitori au fost desfiinţate „sau utilizate în alte scopuri”. 

Întreaga operaţiune s-a desfăşurat cu implicarea directă 
a Securităţii, a cărei conducere a propus la 27 martie 1959 şi 
i s-a aprobat „să acţioneze în numele organelor de miliţie”. 
Zelul cu care principala forţă de represiune s-a angajat în 
această operaţiune de curăţire a mediului duhovnicesc s-a 
lovit de opoziţia unor clerici din conducerea Bisericii 
Ortodoxe Romane, care „întreprindeau diferite manevre 
pentru împiedicarea şi sabotarea măsurilor luate de către 
stat, pe de o parte, iar pe de altă parte, manifestau 
rezistenţă şi tărăgănare în aplicarea totală şi la timp a 
programului preconizat”. 

Deci intensificarea represiunii a atras şi o sporire a 
formelor de nesupunere, mai ales din partea monahilor. lată 
ce scria, la 3 iunie 1960, generalul-locotenent Alexandru 
Drăghici, într-o informare adresată lui Emil Bodnăraş: „Ca 
urmare a apariţiei Decretului 410/1959, care reglementează 
regimul mânăstirilor aparţinând cultelor religioase din 
Republica Populară Română, în rândul călugărilor şi 
calugaritelor din manastirile ortodoxe s-au manifestat două 
curente distincte: unii care vor să părăsească mânăstirile de 
bunăvoie, înțelegând just prevederile decretului, iar o alta 

categorie care se opune ieşirii lor din mânăstiri, aceştia fiind 
şi cei care lansează zvonuri duşmănoase împotriva 
decretului”. 

Documentele pe care le-am putut consulta ne arată că 
fenomenul rezistenţei din partea „armatei negre a 
călugărilor şi călugăriţelor”, deopotrivă cu înalţi ierarhi în 
frunte cu patriarhul Justinian Marina, faţă de măsurile 
represive ale autorităţilor regimului comunist din România, a 
avut amploare, întinzându-se la scara întregii ţări. Fără a se 
ajunge la confruntări violente, mişcarea de opunere a fost 
una subterană, de rezistenţă pasivă. Dar ea stârnea 
îngrijorarea autorităţilor tocmai prin faptul că membrii 
acestei categorii se bucurau de un mare prestigiu moral şi 
ofereau un puternic exemplu. Mulţi slujitori ai Bisericii au 
plătit cu propria lor libertate actele de împotrivire săvârşite. 
Dicţionarul personalului ecleziastic în detentia sistemului 
concentrationar comunist, întocmit de Institutul National 
pentru Studiul Totalitarismului (autori: Paul Caravia, Virgil 
Constantinescu şi Flori Stănescu), conţine numele acestor 
martiri. 

Imensul număr de note informative strânse de 
Securitate şi Miliție pentru a se întocmi tabelele, rapoartele, 
referatele si  informările despre mânăstiri „pentru 
conducerea superioară de partid şi de stat” este elocvent în 
dezvăluirea preocupării partidului comunist şi a aparatului 
represiv faţă de puterea Bisericii naţionale „în teritoriu”. Ele 
reprezintă doar unul din capitolele teribilei represiuni care a 
lovit viaţa religioasă din ţara noastră şi în care alături de 
Biserica Ortodoxă — cea dintâi lovită, fiind principala 
instituţie religioasă şi deci pericolul cel mai mare pentru 
regimul comunist — au fost supuse persecuțiilor celor mai 
grave şi celelalte culte. După datele existente în Arhiva 
fostei Securitati se poate considera că atacul principal, în 
toate momentele numeroase de acalmie şi chiar de căutare 
a unui modus vivendi, a fost îndreptat totuşi contra Bisericii 
Ortodoxe fie şi pentru singurul motiv, fundamental de altfel, 
că a reprezentat în toţi acei ani religia cea mai răspândită şi 


356  Ibidem, f. 121. 

cea mai urmată de populaţie”. În această ipostază, 
Securitatea nu poate pretinde vreun rol de serviciu 
informativ, ci doar de organ de represiune. Politica antireli- 
gioasă în cazul unui popor profund creştin — cum este 
poporul român —, adusă din URSS, a fost o acţiune 
antinationala. In cazul tabelelor cu călugării care trebuiau 
înlăturați din mânăstiri, cele mai multe persoane au fost 
catalogate drept „duşmănoase” fără a îndeplini nici măcar 
criterii ale Securităţii. Aici zelul ofiţerilor operativi a jucat un 
rol important, ducând la amplificarea fără rost a represiunii. 
Cu toate uriaşele resurse mobilizate în aceasta 
acţiune, cu toate suferinţele individuale pe care ea le-a 
provocat slujitorilor credinţei strămoşeşti, se poate 
aprecia, fără teamă de a greşi, că Securitatea a 
înregistrat un usturător eşec şi la acest capitol. 


DIN ACTIVITATEA DE INFORMAŢII, 


357 Vezi pe larg Constantin Aioanei, Cristian Troncotă, Contra „armatei negre a 
călugărilor şi călugăriţelor”, în „Magazin istoric”, 1996, ianuarie, p. 3-5; februarie, p. 17-21; idem, 
„Desfiinţaţi mânăstirile” — un ordin care nu a mai sosit, în „Magazin istoric”, s.n., august 1998, p. 
29-32. 

CONTRAINFORMATII SI CONTRASPIONAJ 
A ORGANELOR DE SECURITATE 


Cum s-au luptat organele Securitatii regimului 
comunist din Romania cu dusmanii de clasa din exterior, 
fie ei reali sau imaginari, ori cat de eficiente s-au dovedit 
în apărarea şi promovarea intereselor nationale în 
comparaţie cu instituţiile similare din alte state, aflate 
fie pe aceeiaşi baricadă, fie de cealaltă parte, vom 
încerca în rândurile ce urmează doar să schitäm. 
Problema este mult mai complicată şi aceasta din mai 
multe motive. In primul rând accesul la documentele din 
arhivele fostei Securitati care să reflecte în mod real 
activităţile de informatii şi contraspionaj este mult mai 
restrictiv decât cele despre poliţia politică. Pe de altă 
parte, ar trebui precizat că în activitatea secretă de 
informaţii, în afară de ordine, instrucţiuni şi metodologii, 
mai funcţionează şi aşa numitele „regului nescrise” ale 
frontului secret. Una dintre reguli se referă la faptul că 
despre detaliile tehnice ori intimitatile oricăror acţiuni de 
spionaj sau contraspionaj reuşite, adică cu beneficii reale 
pentru regimul politic în interesul căruia s-a acţionat, se 
păstrează în arhive prea puţine dovezi, iar dacă e posibil 
mai nimic. Or, despre aşa numita lipsă sau prezenţă a 
„scheletelor din fişete”, adevărații profesionişti implicaţi 
au jurat să păstreze tăcerea, nu-i aşa ? Ici, colo, cate un 
memorialist de marcă sau de duzină, când se hotărăşte 
să devină interesant, i-a în calcul, în primul rând 
aspectele de ordin comercial, iar la capitolul „dezvăluiri 
senzaţionale” se asigură de inofensivilitatea lor sau că 
ele pot fi favorabile instituţiei într-un anumit context 
politic. Până la urmă, este tot o chestiune ce ţine de 
jurământ ori potrivit altei „reguli nescrise”: din serviciul 
secret de informaţii nu se iese decât cu „piciorele 

înainte” sau „pe coş”, după cum e obiceiul. 


Într-o atare circumstanţă, adică tăcerea 
documentelor şi atât de bogata vorbărie interesată a 
memorialiştilor, sarcina cercetătorului onest, chiar şi 
atunci când a avut privilegiul să privească din interiorul 
instituţiei, devine mult îngreunată, dacă nu cumva chiar 
imposibilă. Primcipiul „compartimentării” activităţii de 
informaţii îi dă doar dreptul să cunoască strict ceea cea 
făcut, ferându-l în acelaşi timp de postura ridicolă a 
totcunoscătorului în problemele de intelligence. Prin 
urmare, o poziţie rezervată a cititorului, în faţa unui 
astfel de demers ştiinţific se subintelege, se recomandă, 
dacă nu cumva chiar e absolut necesară. Oricum, mai 
bine puţin şi cert, dar care să provoce reflexii, decât 
multă fabulatie, care în afară de rău şi confuzie nu mai 
produce nimic. 


Contraspionajul şi criza iugoslavă 


Potrivit unor documente făcute publice, pentru prima 
oară, la reuniunea foştilor şefi ai serviciilor secrete ce s-a 
desfăşurat în vara anului 2000 la Sofia, din ordinul lui Stalin, 
serviciile secrete sovietice puseseră la cale asasinarea lui 
losip Broz Tito. Planificat în trei variante, atentatul urma să 
fie executat de un agent care purta numele conspirativ 

„Max”. Planul, cu cele trei variante - care prevedeau fie 
infectarea lui Tito cu bacterii de holeră, fie împuşcarea lui în 
timpul unei recepții oferită de Ambasada Iugoslaviei de la 
Londra sau folosirea unei arme speciale în timpul unei 
ceremonii la Belgrad - a rămas în vigoare până la moartea 
lui Stalin, în martie 1953. După această dată, liderul 
comuniştilor de la Belgrad a trăit în mai multă siguranţă. În 
perioada conflictului dintre Moscova şi Belgrad au fost 
incitate contra lui Tito atât partidele comuniste din ţările 
Blocului sovietic, cât şi instituţiile de securitate din aceste 
tari, proaspăt înfiinţate de consilierii sovietici. 

Documentele mai sus amintite atestă că ruptura dintre 
cele două tari comuniste, URSS şi lugoslavia, avusese la 
bază divergense profunde legate de intenţia modificării hărţii 
geopolitice a Balcanilor. Se pare că americanii nu au fost 
străini de acest conflict. Dimpotrivă, „SUA - se menţionează 
într-un astfel de document - au încercat să atate discordia 
din lagărul comunist, pentru a împiedica expansiunea 
sovietică şi, în ultimă instanţă, pentru a favoriza 
dezintegrarea sistemului”. 

Pe de altă parte, Tito propusese crearea unei Federatii 
Balcanice, având ca pivot Belgradul. Bulgaria, care urma să 
fie înclusă în această uniune, a refuzat rolul de partener mai 
mic, iar Moscova a intervenit, susţinând interesele Sofiei. 
Tito era decis să trimită trupe în Albania, iniţiativă pe care 
Stalin a receptat-o ca pe o manifestare de „hegemonism 
local”. Împotriva unor astfel de ,insolente” venite din partea 
unui confrate mai mic, Stalin s-a hotărât să intervină, dar nu 
direct, ci scoțând în fata un alt confrate mai mic, respecziv 
pe Gheorghe Gheorghiu-Dej, dupa principiul ,dezbina si 
stăpâneşte”:*. 

Aşa se face că între 20 şi 28 iunie 1948 s-a ţinut la 
Bucureşti şedinţa Biroului Informativ al partidelor comuniste 
şi muncitoreşti în absenţa reprezentanţilor comuniştilor 
iugoslavi. Gheorghiu-Dej, desemnat de câtre Stalin ca 
raportor, a prezentat un amplu Raport în care conducerea 
politică a R.F.P. lugoslavia a fost blamată, iar losip Broz Tito, 


358 Mircea Chiritoiu, România lui Gheorghiu-Dej combate „pericolul titoist”, în „Dosarele 
istoriei”, nr. 3 (19), 1996, p. 42-45. 


213 


liderul Uniunii Comuniştilor din lugoslavia, a fost ,demascat” 
ca „trădător al socialismului”, „omul care intenţiona să 
destrame sistemul socialist” etc. Concluziile raportului au 
fost aprobate de reprezentanţii tuturor partidelor comuniste 
participante şi din acel moment s-a declanşat o furibundă 
campanie împotriva lui Tito şi a lugoslaviei. 

În realitate, Gheorghiu-Dej nu a crezut nici el cum nu au 
crezut nici ceilalţi participanţi în datele cuprinse în Raport, 
dar toţi şi-au jucat rolurile pe care Stalin le concepuse, şi prin 
tenacitatea sa caracteristică reuşise să le pună în scena®”. 
După moartea lui Stalin, când s-a produs împăcarea cu Tito, 
Gheorghiu-Dej a fost nevoit să-şi ceară scuze sub motivul că 
fusese forţat să prezinte acel raport, neavând la dispoziţie şi 
nici puterea reală de eschivă. Mai mult, se pare că Dej îl 
prevenise pe Tito printr-un curier special să nu vină în 
România la Consfătuirea Cominformului, întrucât bănuia că 
Stalin ordonase lichidarea lui. lată suficiente argumente 
pentru ca liderul de la Belgrad să treacă peste acest episod 
nefericit al relaţiilor româno-iugoslave. Oricum, tensiunea 
relaţiilor din perioada 1948-1953 s-a făcut simțită din plin în 
activitatea de informaţii şi contrainformaţii. 

Din confesiunile generalului (r) Neagu Cosma rezultă că 
serviciile de informaţii şi contrainformaţii ale României au 
primit dispoziţia să se organizeze corespunzător pentru a 
putea face fata avalansei de spioni iugoslavi. Acţiunile de 
contracarare a spionajului iugoslav au fost conduse direct de 
structurile de vârf ale PMR. Astfel, în cadrul Secţiei Externe a 
aparatului Comitetului Central se înființase un colectiv 
condus de Gizella Vass, având ca ajutoare pe Lidia 
Lăzărescu, Deutsch Olga şi Goanta Andrei. Acest colectiv, cu 
competenţă exclusivă în criza iugoslavă, ţinea legătura 
permanentă cu centrul coordonator de la Moscova, unde se 
afla Pera Popivoda, un fost colaborator apropiat al lui Tito în 
timpul celui de-al doilea război mondial, dar care trecuse pe 
baricada opusă, conducând — după indicaţiile Kremlinului — 
„lupta emigrației iugoslave antititoiste”. 

În România existau mai multe centre ale emigranților 
iugoslavi antititoişti, conduse de un anume Ata Opoevici, 


359 Vezi pe larg Ioan Scurtu, PMR şi criza iugoslavă, în „Dosarele istoriei”, nr. 3 (19), p. 34-41. 

care primea dispoziţii de la Popidova şi „colabora” strâns cu 
grupul condus de Gizella Vass. Organizaţia lui Opoevici edita 
şi un ziar, difuza manifeste, avea la dispoziţie un post de 
radio-emisie pentru a susţine prin propagandă acţiunea de 
demascare a lui Tito şi a titoismului®. În competenţa 
organizaţiei lui Opoevici intrau două sarcini distincte: 
apărarea emigrației iugoslave de penetrarile SDB (Sluzba 
Drzavne Bezbednosti — Serviciul de Securitate a Statului din Iugoslavia)*”' şi 
patrunderea in teritoriul R.F.P. lugoslavia cu agenti si emisari 
comunisti antititoisti pentru a culege informatii si a difuza 
materiale de propagandă, a organiza nuclee în partid, 
armata si securitate potrivnice lui Tito. Actiunile de 
diversiune ale organizaţiei Opoevici au fost sprijinite, cum 
era şi firesc, de serviciile speciale româneşti: Direcţia de 
Informaţii a Armatei, Direcţia de Informaţii Externă, Direcţia 
de Contraspionaj, organele de grăniceri, unităţile militare ale 
trupelor de securitate, în special cele dizlocate în Banat. 
Toate aceste structuri desfăşurau şi acţiuni autonome în 
afara celor de sprijinire a emigrației iugoslave antititoiste, 
dispuneau de agenturi proprii cu rol contrainformativ pentru 
a preveni infiltrările şi/sau penetrările SDB, dar şi cu scop 
ofensiv, de pătrundere în teritoriul iugoslav. Trecerea 
graniţei în ambele sensuri era înlesnită de canalele de 
legătură atât pe uscat cât şi pe Dunăre”. 

La rândul lor, structurile SDB erau interesate pe teritoriul 
românesc în primul rand de emigrația iugoslavă şi numai 
tangential de problemele româneşti. Securitatea iugoslavă, 
adică „braţul înarmat” al lui Tito, avea ca obiectiv principal 
contracararea şi demascarea complotului pus la cale de către 
Kremlin, dar se străduia în acelaşi timp să deschidă ochii 
românilor în sensul că fuseseră atraşi într-un joc străin 


360 Cosma Neagu, Cupola. Securitatea văzută din interior. Pagini de memorii, Bucureşti, 
Editura Globus, 1994, p. 90. 

361 Organele se securitate ale regimului comunist din lugoslavia s-au format în felul 
următor: în 1945 au fost înfiinţate Biroul pentru Protecţia Poporului (OZNA) şi 
Serviciul de Contraspionaj (Kontraobavestajna Sluzba - KOS), ambele subordonate 
Ministerului Apararii si conduse de Alexander-Leka Rankovici. in februarie 1946, 
OZNA a fost transferat cu şeful său la Ministerul de Interne si din luna martie a 
devenit Administraţia Securităţii Poporului (UDBA). KOS a rămas în cadrul Ministerului 
Apărării. In 1948, UDBA îşi schimbă denumirea în Serviciul de Securitate a Statului - 
SDB. 

362 Neagu Cosma, op. cit, p.91-92. 

intereselor ţării lor şi că sunt victimele aceluiaşi scenariu 
sovietic. 

Documentele de arhivă cercetate'* atestă fără dubii că 
între anii 1948-1953, confruntarea între organele de 
securitate româneşti şi cele iugoslave nu a fost doar mimată, 
ci a cunoscut momente de represiune. Dintr-o statistică 
întocmită la 25 ianuarie 1955 de către Direcţia de 
Contraspionaj a Securităţii rezultă că între cei 181 de 
cetăţeni iugoslavi aflaţi la acea dată în penitenciarele din 
România, 81 executau pedepse privative de libertate pentru 
spionaj, iar doi pentru „favorizarea infractorului” la aceeaşi 
infracţiune. 

Atestări documentare avem şi asupra faptului că 
acţiunile informative iugoslave împotriva României s-au 
desfăşurat pe două direcţii paralele: 1) implantarea de 
agenţi în zonele de interes din România; 2) interogarea şi 
recrutarea de agenţi din rândul emigranților români aflaţi în 
lagărele de la Kovacito şi Zrenianin sau în închisorile 
iugoslave. Prin aceste acţiuni se urmărea identificarea 
principalilor agenţi trimişi sub acoperire de Securitatea 
română şi obţinerea a cât mai multe informaţii din partea 
refugiaților, cu predilecție a acelora care ocupaseră posturi 
importante în administraţie, armată şi partide politice. În 
aprilie 1949, Mihai Răutu, fost ministru din partea PNT, a fost 
interogat de organele iugoslave timp de 11 ore cu privire la 
situaţia politica din România. Asemănător, Alexandru 
Bunescu, fost director la „Monitorul Oficial” şi secretar 
adjunct al PNT, a prezentat la solicitarea organelor iugoslave 
un raport despre activitatea partidului, iar fostul ministru 
Petală a expus în detaliu activitatea Ministrului Afacerilor Externe 
din România. 

Planificarea şi coordonarea acţiunilor informative contra 
României au revenit SDB — subordonat Ministerului 
Afacerilor Interne al lugoslaviei —şi filialelor sale regionale 
care, numai în perioada noiembrie 1948-martie 1951, au 
reuşit să infiltreze pe teritoriul românesc vreo 40 de agenţi. 
Dintre aceştia, 37 aveau sarcina de a culege informaţii din 
zona de frontieră românească, de a-şi forma legături, de a 


363 Arh SRI, fond “d”, dosar nr. 10 227. 

răspândi materiale de propagandă cu conţinut diversionist 
sau revizionist, ori de a-i sprijini pe cei care doreau să 
părăsească România. Alţi trei agenţi urmau să-şi desfăşoare 
activitatea informativă pe o durată mai lungă şi sub identități 
false. 

Majoritatea agenţilor iugoslavi capturați de organele de 
contraspionaj româneşti — aşa cum au declarat la anchetă 
— aveau rude şi cunoştinţe în România, pe care urmau să le 
transforme în „puncte de sprijin” (cazare, procurare de acte 
false, introducerea în anumite medii) ori să le antreneze în 
culegerea de informaţii. Recrutarea agenţilor s-a derulat 
după metodele tradiţionale ale spionajului: convingere, 
şantaj moral, specularea unor vicii, interese materiale etc., şi 
se efectua în fiecare caz în parte, acoperit, iar instruirea se 
realiza în casele conspirative ale SDB-ului din Vrsac, 
Zrenianin şi Biserica Albă. La terminarea stagiilor de pregă- 
tire, agenţii semnau un angajament şi depuneau un 
jurământ prin care garantau loialitatea lor faţă de SDB cu 
viaţa şi libertatea familiilor lor rămase în lugoslavia. 

De regulă, agenţii care erau dirijati în spaţiul românesc, 
pentru a culege informaţii din zona de frontieră parcurgeau 
un ciclu mai scurt de instruire. În cazul în care sarcinile 
informative erau de lungă durată, intervenea centrala SDB 
de la Belgrad, care îşi asuma atât pregătirea cât şi controlul 
agenţilor din România. Pentru alte situaţii, centrala SDB 
recruta şi trimitea agenţi în spaţiul românesc fără ştirea 
filialelor republicane, chiar daca prin acestea se creau 
paralelisme, rivalități sau conflicte de competenţă. 

Potrivit datelor la care am avut acces în timpul 
cercetării, rezultă că instruirea agenţilor recrutaţi de SDB 
avea un caracter sumar şi se realiza în cea mai mare parte 
prin expuneri şi activităţi practice. Tema centrală o 
constituia adaptarea viitorului agent la specificul vieţii 
româneşti, regulile de conduită şi modul de acţiune în 
diferite ocazii. Retin atenţia interdicţia de a consuma băuturi 
alcoolice, de a evita cât mai mult posibil controlul actelor şi 
cazarea în hoteluri, iar în caz de pericol, agentul avea 
obligaţia de a se ascunde ori de a se reîntoarce în lugoslavia 
prin locuri prestabilite. 

O instruire aparte se făcea pentru deprinderea 
modalitatilor de contactare a legăturilor, rudelor sau 
cunostintelor din Romania, investigarea atitudinii lor politice 
si a posibilitatilor informative, identificarea si studierea celor 
dispuşi să se repatrieze ori să se refugieze clandestin în 
lugoslavia. Datele obţinute trebuiau comunicate persoanei 
de legătură din Iugoslavia cu indicarea direcțiilor pe care 
SDB putea acţiona pentru exploatarea informativă sau 
atragerea la colaborare a celor vizati. 

In caz de „cădere” agentul nu avea voie să dezvăluie 
calea prin care se infiltrase în România, gradul, numele şi 
prenumele ofițerului SDB care-l recrutase, sarcinile 
informative primite, punctele de sprijin şi legăturile 
informative create, mijloacele de transmitere a informaţiilor 
etc. Toate aceste obligaţii erau „garantate” de măsurile 
represive pe care SDB le putea lua împotriva familiei sau a 
rudelor agentului rămase în teritoriul iugoslav. „Căderea” 
trebuia comunicată imediat printr-un cod cunoscut doar de 
agent sau rezident şi ofiţerul SDB, iar cel ajuns într-o astfel 
de situaţie trebuia să manifeste „bunăvoinţă” şi să 
„coopereze” cu organele de cercetare, încercând 
dezinformarea acestora cu scopul de a asigura timpul 
necesar SDB-ului pentru a salva ce se mai putea salva. 
Agentul capturat se putea lăsa „întors”, dar numai după ce 
punea în aplicare un scenariu bine învăţat în timpul instruirii. 
In acest sens, el trebuia să convingă prin mimică şi gesturi că 
propunerea „nu-i convenea”, după care urma să solicite un 
termen de gândire şi abia după aceea să accepte. 

Din documentele de anchetă întocmite de organele de 
securitate româneşti mai rezultă că viitorii agenţi folosiţi de 
SDB erau pregătiţi şi asupra modului de comportare în caz 
de arestare, bătăi la anchete sau în închisoare, iar cei trimişi 
cu misiuni importante şi pe care se punea un preţ deosebit 
erau sfătuiţi sa se sinucidă. După cum se poate constata, 
faptul că mulţi agenţi iugoslavi au recunoscut aceste detalii 
tehnice, demonstrează că instruirea si selectionarea lor se 
făcuse superficial. Alţii au mărturisit că informaţiile erau 
colectate direct prin legăturile operative şi vizau domeniile 
politic, economic, social şi militar, precum şi date despre 

etnicii sau refugiații sârbi din România care puteau fi folosiţi 
atât ca puncte de sprijin, cât şi ca masă de manevră pentru 
acţiunile propagandistice şi de diversiune. Astfel de date şi 
informaţii erau transmise SDB-lui prin corespondenţă 
(folosirea scrierilor convenţionale şi a scrierilor ascunse), 
prin curieri, transmisii radio cifrate sau la încheierea misiunii, 
când agentul se întorcea clandestin în lugoslavia. 

Alte documente informative întocmite de organele de 
contraspionaj ale Securităţii române atestă că agenţii pe 
termen lung (cu durată nedeterminată), folosiţi de SDB, 
aveau ca sarcină principală crearea unor baze de sprijin care 
să le asigure penetrarea în serviciile de informaţii româneşti 
sau la vârful structurilor politice şi militare româneşti, în timp 
ce agenţii pe termen scurt efectuau misiuni de spionaj pe 
durata a 3-4 zile, după care se întorceau la bază unde 
prezentau rapoarte ce conţineau informaţiile şi datele de 
studiu despre persoanele contactate, pretabile să intre în 
solda SDB. De asemenea, agenţii pe termen scurt 
pătrundeau în România fie legal, în calitate de marinari, 
vameşi, vizitatori de rude etc., fie ilegal (cu concursul 
grănicerilor iugoslavi sau cu complicitatea unor funcţionari şi 
personalul din dispozitivele româneşti de pază, sensibili la 
cadouri, sume de bani etc.). 

Inceputul ofensivei spionajului iugoslav a găsit 
contraspionajul românesc (Secţia a Il-a a Serviciului Special 
de Informaţii, care a acţionat până în aprilie 1951, când a 
fost integrat organelor de securitate şi Serviciului de 
informaţii de frontieră din structura Comandamentului 
Trupelor Ministerului Securităţii Statului) pe poziţii de 
apărare amplasate în punctele cheie ale principalelor acţiuni 
informative iniţiate de „fraţii de ideologie” de la sud-vest. 
Documentele atestă fără dubii că organele de contraspionaj 
româneşti aşteptau de mai mult timp acest atac, dovadă 
fiind planurile de interpunere a propriilor dispozitive 
operative, gândite până la ultimul detaliu. Măsurile incluse în 
aceste planuri erau structurate pe două direcţii: preventivă 
şi represivă. 

Latura preventivă se realiza prin măsuri operative de 
natură sa descifreze la timp organizarea şi intenţiile 

serviciilor secrete iugoslave şi, în această direcţie, se poate 
aprecia că multe din acţiunile informative organizate la 
Vrsac, Biserica Albă, Veliko-Gradişte şi Belgrad erau 
cunoscute după 3-4 zile la Bucureşti. Foarte posibil ca agenţii 
de frontieră sau cei de adâncime folosiţi de SSI înainte şi din 
timpul celui de-al doilea război mondial să fi fost reactivati. 

În concepţia SSI şi ulterior a organelor de securitate 
(Direcţia B de contraspionaj creată în 1951), măsurile 
represive, care erau reglementate prin lege se aplicau 
tuturor agenţilor şi legăturilor acestora ce acționau contra 
intereselor româneşti. 

În confruntarea cu serviciile de informaţii iugoslave, 
contraspionajul românesc a înregistrat o serie de succese 
dar şi insuccese. Unul dintre succese îl constituie „căderea” 
lui Alexandru Gavrilovici, preşedinte al comunităţii iugoslave 
din România (între anii 1916-1949). Din documentele SSI 
rezultă că încă din anul 1922, exploatându-i sentimentele 
naţionaliste, diplomaţii iugoslavi din România l-au antrenat 
rând pe rând, în culegerea de informaţii referitoare la armata 
română (poziţia geografică şi profilul unor unităţi, mişcări de 
trupe, dotarea tehnică ş.a.), situaţia economico-financiară a 
ţării (prin exploatarea informativă a cunoştinţelor pe care 
Gavrilovici le avea în Ministerul de Finanţe), situaţia lui 
Lucrețiu Pătrăşcanu şi rolul jucat de losif Chişinevski în 
conducerea politică de la Bucureşti, volumul exploatărilor din 
regiunile petrolifere (informaţii obţinute de la inginerul Aurel 
Baltunoiu din Centrala petrolieră „Muntenia”) şi altele. 
Pentru faptele comise, Tribunalul Militar Bucureşti l-a 
condamnat în anul 1950 la 15 ani temniţă grea şi 10 ani 
degradare civică. 

În majoritatea cazurilor de spionaj iugoslav, descoperite 
între anii 1948-1950 pe teritoriul României, predomină 
interesul manifestat de Belgrad fata de industria 
românească de petrol şi gaze, adânc penetrată cu agenţi. 
Insuccesele înregistrate doar pe distanţa a doi ani au obligat 
Centrala SDB să procedeze la reevaluarea strategiei şi 
tacticii adoptate pe spaţiul românesc. Primul pas a constat în 
expulzarea sau repatrierea „la cerere” a mai multor grupuri 
de emigranţi români aflaţi în lagărele şi închisorile iugoslave. 

Începând cu anul 1950, a crescut surprinzător atât numărul 
celor expulzați, cât şi al celor care doreau să se întoarcă 
acasă. Concomitent au început să se îngroaşe şi rândurile 
refugiaților politici iugoslavi, care trăiau în România. Multi 
dintre aceştia pătrunseseră chiar în aparatul administraţiei 
de stat. Este de presupus că aceasta a fost cea de-a doua 
mişcare de reabilitare a serviciilor secrete iugoslave, 
sugerată şi de unele fisuri existente în sistemul de siguranţă, 
în funcţiune la acea dată în România. Ambele variante 
urmăreau infiltrarea de agenţi în vederea reconstituirii 
reţelelor informative anihilate si asigurare continuității 
fluxului de informaţii din spaţiul românesc. 

Alertate asupra acestor manevre, organele de 
contraspionaj româneşti şi-au repliat dispozitivele de 
protecţie pe noile direcţii ale ofensivei serviciilor secrete 
iugoslave, reuşind să contracareze majoritatea încercărilor 
de penetrare informativă în obiectivele şi zonele de interes 
din România. 

Concomitent, contraspionajul românesc a contabilizat şi 
unele eşecuri. Documentele de analiză atestă că deşi au fost 
prevenite la timp cu privire la avalanşa de refugiaţi politici 
iugoslavi, în rândul cărora se aflau şi agenţi SDB, organele 
de contraspionaj româneşti nu au efectuat un control 
informativ de cuprindere şi profunzime necesar monitorizării 
acestui fenomen. Aceasta a fost şi cauza pentru care 
contraspionajul românesc a realizat cu un pas mai târziu 
adevărata semnificaţie a pătrunderii unor refugiaţi în 
administraţia de stat şi chiar în obiectivele de interes 
naţional. 

Confirmarea avea să rezulte din evaluarea pagubelor 
produse de agentul Dimitrie Petrov, care operase mai mulţi 
ani în România, fără să fie descoperit. Cercetările făcute cu 
acest prilej au scos în evidenţă că Dimitrie Petrov organizase 
o reţea formată din Miodrag Stoicovici, Gheorghe Drezghici, 
Steva Petrov, Stanka Soer, Dimitrie Kovaci şi Alciz Valgoni, 
toţi refugiaţi politici, prin intermediul cărora a obţinut o 
cantitate apreciabilă de informaţii politice, economice şi mili- 
tare. Totodată, a ieşit la iveală că unii agenţi iugoslavi se 
angajaseră în anumite obiective cu avizul favorabil al 

organelor investite cu protecţia acestora. 

Pe lângă evidenţierea deficienţelor existente in 
dispozitivele contraspionajului românesc, „cazul Petrov” a 
avut ca urmare şi înrăutățirea relaţiilor cu ocupantul sovietic, 
care a protestat vehement şi a atentionat autorităţile de la 
Bucureşti pentru incapacitatea lor de a asigura securitatea 
trupelor Armatei Roşii staționate pe teritoriul României. Atât 
„reţeaua Petrov”, cât şi celelalte reţele de spionaj iugoslave 
descoperite la începutul anilor '50 au relevat interesul major 
al Belgradului fata de trupele sovietice cantonate în 
România, interes nesesizat de contraspionajul românesc. 
Ofițerii români de contraspionaj şi contrainformaţii militare 
deţineau numeroase informaţii referitoare la preocupările 
serviciilor secrete iugoslave de a culege şi evalua informaţii 
despre trupele sovietice, dar nu s-au arătat dispuşi să 
informeze nici măcar pe şefii lor şi, cu atât mai puţin, să 
alerteze consilierii sovietici. 

Verificările efectuate ulterior au scos la lumină şi faptul 
că în spatele principalelor acţiuni informative se aflau — aşa 
cum era de aşteptat — ofiţerii SDB, implantati în Ambasada 
lugoslaviei de la Bucureşti, sub acoperirea de diplomaţi, 
precum şi agenţi pe termen lung, coordonati de centrele 
informative din Biserica Alba, Vrsac, Veliko-Gradiste, 
Zrenianin şi Negotin, la care s-au adăugat mai târziu cele din 
Chichinda, Kladova şi Pancevo. 

In acelaşi timp, acţiunile de dezinformare şi jocurile 
operative lansate de contraspionajul românesc aveau să 
demonstreze că serviciile secrete iugoslave cooperau cu 
structuri informative similare americane şi britanice, prin 
schimb activ şi permanent de informaţii. 

O dată cu detensionarea relaţiilor dintre România şi 
lugoslavia, după anul 1955, structurile informative şi 
contrainformative ale ambelor ţări au fost orientate spre alte 
obiective. Prin decrete ale Consiliului de Stat, din 16 iunie şi 
6 iulie 1956, au fost gratiati de restul pedepselor pe care le 
mai aveau de executat 70 de condamnaţi în procesul 
„titoiştilor”. 


Obiectivele urmărite de serviciile de 

informaţii occidentale în România 


În ultimii ani s-au publicat numeroase lucrări şi studii 
care au valorificat din plin o serie de documente din arhivele 
serviciilor secrete de la Washington şi Moscova, pe baza 
cărora putem cunoaşte astăzi mai bine multe din 
dedesubturile confruntării Est-Vest. Printre aceste lucrări, 
care acordă spaţiului românesc o importanţă aparte, se 
numără şi cartea doamnei Elisabeth Hazard (teza de 
doctorat) intitulată Cold War Crucible: United States Foreign Policy 
and the Conflict in Romania 1943-1952 (Creuzetul razboiului rece: 
Statele Unite si conflictul din Romania 1943-1952), care 
introduce în circuitul istoriografic o teză fundamentală, bine 
argumentată documentar şi anume: natura dublă a politicii 
SUA şi a celorlalte ţări occidentale faţă de regimurile 
comuniste din Europa. „Pe de o parte — susţine autoarea 
citată — Washingtonul a căutat să încurajeze orice opoziţie 
faţă de acestea [regimurile comuniste — n.n.]. Pe de altă parte, 
americanii au refuzat orice escaladare care putea duce la un 
conflict armat direct cu Moscova”. Fără îndoială că în epoca 
armelor atomice, o asemenea politică a fost o „dovadă de 
înţelepciune”. Promovând o astfel de politică, se poate spune 
că SUA şi celelalte ţări occidentale nu au abandonat 
niciodată complet popoarele din estul Europei, situate în 
zona de dominație sovietică, aşa cum au apreciat initial o 
serie de istorici şi politologi. 

Pentru a-şi menţine o minimă influenţă asupra ţărilor 
comuniste din Europa, cu gândul la viitor, dar cu dorinţa 
nedisimulată de a evita un război cu fostul aliat (URSS), 
guvernele occidentale, şi în primul rând cel al Statelor Unite, 
au conceput şi o strategie în consecinţă pe frontul secret al 
informaţiilor. 

Prima ocazie de a-şi pune în practică această politică s-a 
ivit în toamna anului 1948, o dată cu declanşarea conflictului 
între Tito şi Stalin. Cu scopul de a trage cât mai multe 
foloase din conflictul sovieto-iugoslav, în sensul de a produce 
o eventuală breşă în Blocul est-european, strategii de la 


364 Consultarea manuscrisului acestei lucrări mi-a fost facilitată de regreatul istoric 
militar Mircea Chiţoiu, căruia îi păstrez o infinită recunostiinta. 

Washington au susţinut crearea unei agenţii specializate, a 
cărei principală misiune era de a încuraja şi promova „prin 
orice alt mijloc în afară de război” erodarea puterii sovietice. 
Mai direct spus, Guvernul Statelor Unite a sperat în acel 
moment ca, prin folosirea judicioasă a operaţiunilor 
acoperite, a spionajului, subversiunii şi propagandei, putea 
aduce eliberarea popoarelor din blocul comunist al Europei, 
sau cel putin să încurajeze spiritul de libertate si 
independenţă în rândul acestora. 

Aşa se explică apariţia în 1948, în SUA, a Oficiului pentru 
Proiecte Speciale rebotezat imediat Oficiul pentru 
Coordonare Politica (OPC), însărcinat cu desfăşurarea 
operatiior clandestine şi a cărei finanţare a fost asigurată de 
CIA, principala agenţie de spionaj'*. In funcţia de director al 
OPC a fost numit, la 1 septembrie 1948, Frank Wisner, cel 
care condusese prima misiune a OSS (Oficiul de Operații 
Stategice) în România, în perioada septembrie 1944- 
septembrie 1945. După cum ne informază autorul american 
John O. Koehler, „deşi încadrat cu ofiţeri din CIA, OPC nu a 
fost de la început sub comanda directorului acestei 
agenţii”**. Frank Wisner primea ordine şi trimitea rapoarte 
unui comitet compus din oficialități din Departamentul de 
Stat şi din Departamentul Apărării. În anul 1949, OPC 
dispunea deja de 302 persoane care lucrau pentru el pe 
frontul secret şi un buget anual de 4,7 milioane dolari. Trei 
ani mai târziu, OPC şi-a mărit considerabil forţele, dispunând 
de un personal în număr de 2812 angajaţi şi de un buget 
anual de 82 milioane dolari, ceea ce reprezenta, în 1952, 
aproape jumătate din întregul buget al CIA. Operațiunile 
OPC, numite de Frank Wisner „Puternicul Wurlitzer”, 
însemnau răspunsul SUA la amenințările sovietice. 

Istoricul Ernst Volkman susţine şi el că această politică 
americană contra spaţiului de influenţă sovietică a însemnat 
de fapt „un atac total ce implica fiecare tehnică de acţiune 
camuflată: propagandă, mită, subversiune, dezinformare, 
infiltrari de agenţi, sabotaj şi sprijinirea  exilaţilor 


365 Vezi pe larg Christopher Andrew, CIA şi Casa Albă. Serviciul secret şi preşedinţia 
americană de la George Washington la George Bush, Editura ALL, Bucureşti, 1889, 
p.156-157. 

366 John O. Koehler, op. cit, vol. 1, p. 32. 

anticomunişti, incluzând din nefericire un mare număr de 
criminali de război nazişti”. Mai mult, conducătorul OPC, 
experimentatul Frank Wisner, a organizat zeci de grupuri 
clandestine lăsate în hibernare, în Europa de Est şi de Vest, a 
căror misiune stabilită a fost să funcţioneze ca unităţi de 
gherilă în spatele liniilor, folosind armele din ascunzătorile 
secrete pentru a härtui forţele militare sovietice în 
eventualitatea unei invazii a Armatei Roşii în Europa de Vest. 

Operatiile clandestine, pe care OPC trebuia sa le 
planifice si sa le realizeze, erau deosebit de riscante, 
Washingtonul cunoscând deja că „forţele de securitate 
sovietice şi est-europene erau deosebit de eficace”, întrucât 
dispuneau de „reţele vaste în cele mai îndepărtate zone”. 
Prin urmare, factorii responsabili din SUA erau perfect 
conştienţi de pericolele pe care le implicau operaţiunile prea 
ambitioase sau prost planificate. Probabil că temerile 
americanilor erau justificate în parte, poate nu atât de forţa 
şi profesionalismul serviciilor de securitate ale ţărilor blocului 
sovietic — care, la drept vorbind în acea perioadă abia se 
formau —, cat mai ales de faptul că în domeniul planificării s- 
au confruntat cu serioase probleme. După cum a demonstrat 
politologul Lucien S.Vandenbroucke, pe baza analizei unui 
vast material documentar, nu puţine au fost operaţiunile 
strategice speciale, iniţiate de serviciile secrete americane, 
după al doilea război mondial, care au eşuat lamentabil 
tocmai datorită proastei planificări ori a informaţiilor eronate 
care au stat la baza obiectivelor fixate prin strategiile de 
securitate globală. 

În anii 1948-1949 a luat fiinţă în ţările Europei 
Occidentale o altă agenţie cu misiuni informative care să 
sprijine planificarea si derularea în bune condiţii a 
operaţiunilor speciale. Este vorba despre Serviciul Mixt de 
Informaţii la care au aderat, pe lângă structurile specializate 
americane (OPC) — de altfel acestea au fost initiatoarele — 
si serviciile secrete germane, franceze, italiene şi greceşti. 
Serviciile de informaţii britanice au ocolit mixtura dar au 
acţionat pe cont propriu. 

În Serviciul Mixt au fost atrase la colaborare şi surse 
informative din rândul emigrației româneşti, grupate în asa- 

numitul „Serviciul de informaţii al românilor din exil” 
subordonat Comitetului Naţional Român în fruntea căruia se 
afla Constantin Vişoianu, precum şi potenţialul informativ al 
legionarilor refugiaţi, conduşi de Horia Sima şi omul său de 
legătură şi coordonare, Traian Borobaru. Printre cei care 
făceau parte din acest potenţial informativ al românilor din 
exil erau şi ofiţeri de informaţii profesionişti, colonelul Pătru, 
comandorul Mihai Opran ş.a., care înainte de război îşi 
desfăşurau activitatea în ţară, la Biroul Il de pe lângă Marele 
Stat Major al Armatei române". 

In cadrul Serviciului Mixt, sarcinile au fost distribuite 
după posibilităţile pe care fiecare dintre parteneri le putea 
oferi. Americanilor le-a revenit sarcina de a asigura baza 
logistică şi fondurile băneşti, fiind în acelaşi timp şi principalii 
beneficiari ai informaţiilor obţinute. Germanii, francezii, 
italienii şi grecii au pus la dispoziţie teritoriul naţional, clădiri, 
centre de instrucţie şi asigurau acoperirea cu legende şi 
documente false a agenţilor atraşi în activitatea informativă. 
Documentele Securităţii româneşti atestă că astfel de centre 
de instruire şi case de lucru se aflau la acea dată în oraşele 
Issui şi Lindau în R.F. Germania, la Lanngjemeau în Franţa, 
Casinno în Italia şi Ksifa in Grecia. 

La începutul anului 1949, agenţii OPC au început să 
puncteze, apoi să recruteze şi refugiaţi români ori din alte 
tari est-europene aflaţi în lagărele din sudul Germaniei, din 
Austria şi lugoslavia. Au fost selecționați, în special, tinerii 
care cunoşteau zonele în care fuseseră semnalate acţiuni de 
rezistenţă pe teritoriul României. După recrutare aceştia 
erau antrenați şi pregătiţi special pentru acţiuni clandestine. 
Gordon Mason, şeful staţiei CIA la Bucureşti între 1949-1951, 
spunea că: „Agenţii erau instruiți să contacteze grupurile din 
rezistenţă, să le informeze despre interesul Vestului faţă de 
activităţile lor şi să le aprovizioneze cu fonduri, arme uşoare 
de foc, muniţie şi medicamente. Aveau asupra lor staţii radio 
pe care le distribuiau luptătorilor din rezistenţă pentru a le 
permite să ia legătura cu agenţii din exterior”. Din partea 
americană, Robert Bishop, fostul şef al contraspionajului 


367 Vezi pe larg Neagu Cosma, Cupola. Securitatea văzută din interior. Pagini de memorii, 
p. 147 şi urm. 

misiunii OSS la Bucureşti (între septembrie 1944-septembrie 
1945), a fost desemnat să supravegheze operaţiunile OPC la 
Roma“. Principala lui misiune era de a recruta refugiaţi din 
Europa Răsăriteană pentru operaţiuni paramilitare. Din 
dosarele contrainformatiilor militare rezultă că Bishop a 
furnizat „un mare număr de luptători, furnituri militare, 
evacuări pe mare şi pe calea aerului pentru activităţi 
clandestine”. Gratien Yatsevich, cel care a dirijat operaţiunile 
acoperite ale CIA în Balcani, în anii '50, susţine că în privinţa 
numărului de agenţi şi a resurselor alocate, operaţiunile 
desfăşurate în România s-au aflat pe locul doi după cele din 
Albania. Deocamdată nu putem cunoaşte mai multe aspecte 
concrete despre aceste operaţii, din surse americane, 
întrucât nici unul dintre dosarele CIA, care face referire la 
ele, nu a fost desecretizat. 

Din studiul unor documente româneşti, întocmite de 
organele de contraspionaj, contrasabotaj şi contrainformaţii 
militare, rezultă cu claritate că activitatea informativă, 
desfăşurată pe teritoriul României de către structurile 
specializate ale ţărilor occidentale, a vizat pentru perioada 
anilor '50 domeniul politic, economic, tehnico-stiintific si 
militar. Pentru obţinerea acestora, occidentalii au folosit 
două căi: o cale oficială, prin sursele diplomatice acreditate 
la Bucureşti; prin operaţii acoperite, folosindu-se agenţi 
recrutaţi pe teritoriul României. Cele două căi s-au suplinit şi 
sprijinit reciproc, existând o bună cooperare numai că ele au 
coexistat cu mari eforturi şi riscuri în condiţii, mai mult ca 
sigur, neconfortabile datorită supravegherii foarte stricte din 
partea organelor Securităţii. De exemplu, Securitatea ştia 
foarte bine că diplomaţii americani foloseau frecvent accesul 
pe care îl oferea Legatia SUA la oficialităţile române pentru a 
obţine informaţii despre evoluţiile politice, economice şi 
militare ale României. În acelaşi timp, sediul Legatiei SUA 
oferea adăpost şi acoperire pentru funcţionarii CIA şi a celor 
de la informaţii militare, dar şi agenţilor de ştiri ori ai 
Serviciului pentru Comunicaţii Secrete al SUA (USCIB). 

Documentele de analiză şi sinteză ale Securităţii din 


368 Vezi pe larg Eduard Mark, The O.S.S. in Romania 1944/1945. An Intelligence Operation of the Early 
Cold War, în “Intelligence and National Securitz”, vol. 9, April 1994, Number 2, p.230/334. 

acea perioadă fac referire la faptul că în domeniul politic, 
serviciile de informaţii occidentale erau interesate de 
următoarele aspecte: cum se respectă drepturile şi libertăţile 
cetăţeneşti înscrise în Constituţia RPR (libertatea presei, a 
cuvântului, dreptul la muncă, existenţa şomajului deghizat); 
relaţiile dintre România şi URSS, atât cele bilaterale cât şi 
cele din cadrul unor organisme internaţionale (CAER, ONU); 
situaţia cadrelor din „conducerea superioară de partid şi de 
stat”; organizarea sfaturilor populare; relaţiile politice cu 
celelalte state comuniste, mai ales cu cele ce făceau parte 
din Tratatul de la Varşovia; situaţia lui Imre Nagy, care, dupa 
evenimentele din Ungaria (1956) a fost adus cu forţa şi 
anchetat de sovietici în România. 

În ceea ce-i priveşte pe reprezentanţii Departamentului 
de Stat şi ai CIA la Bucureşti, aşa cum rezultă din 
documentele americane, „erau interesaţi mai ales în 
detectarea conflictului dintre membrii guvernului şi a 
divergenţelor din cadrul partidului comunist, care puteau fi 
exploatate”. Intre anii 1950-1951 agenţii CIA la Bucureşti au 
dovedit mult interes şi zel în culegerea informaţiilor, 
înregistrând cu meticulozitate zvonurile care circulau despre 
lupta pentru putere dusă în cadrul CC al PMR, ce a culminat, 
după cum bine se ştie, cu îndepărtarea de către Gheorghiu- 
Dej (în martie 1952) a asa-zisilor ,deviationisti”: Ana Pauker, 
Vasile Luca şi Teohari Georgescu. 

Pentru domeniul economic şi tehnico-stiintific, documentele 
româneşti întocmite de Securitate fac referire la interesul 
occidentalilor de a culege informaţii despre: obiectivele 
industriale prevăzute în Planul de Stat pentru care urma să 
se importe maşini, utilaje şi instalaţii, calitatea si 
caracteristicile tehnice ale acestora, preţurile pe care statul 
român era dispus să le plătească; disponibilitatile de produse 
destinate exportului si preţurile la care puteau fi 
achiziţionate; ofertele făcute de firmele concurente; 
tratativele între reprezentanţii români şi cei ai firmelor 
occidentale; identificarea minelor de uraniu şi denumirea 
întreprinderilor ce se ocupau de aceste exporturi ; sistemul 
de pază şi locul unde se prelucrau minereurile; sarcinile de 
import (planul de import, valori de plan, contracte încheiate 

cu alte firme); tehnologiile noi, moderne de concepţie 
românească care îşi găsiseră aplicabilitatea în producţie; 
capacitatea de asimilare tehnologică a întreprinderilor ro- 
manesti a unor procedee tehnologice occidentale etc. Una 
din căile de valorificare a informaţiilor din acest domeniu se 
realiza, după cum aflăm din cartea doamnei Elisabeth 
Hazard, prin instruirea agenţilor trimişi cu misiuni speciale în 
România, în sensul „să încurajeze actele de sabotaj, pentru a 
afecta economia română şi pentru a oferi dovezi tangibile că 
rezistenţa [anticomunistă — n.n.] exista şi era activă”. 

In documentele de planificare ale Securităţii se aprecia 
faptul că „serviciile de informaţii ale statelor imperialiste 
consideră forţele militare ale Republicii Populare Române drept unul 
dintre obiectivele cele mai importante ale activităţii lor de 
spionaj, îndreptându-şi în primul rând atenţia asupra statelor 
majore şi obiectivelor militare dotate cu tehnică modernă de 
luptă”. Acest aspect este ilustrat de interesul serviciilor 
specializate occidentale în culegerea unor date şi informaţii 
referitoare la: existenţa obiectivelor militare, locurile de 
amplasament şi destinaţia lor strategică; întreprinderile 
industriale ce executau comenzi speciale pentru armată; 
denumirea tehnică, compoziţia şi rezistenţa materialelor 
folosite la fabricarea armamentelor; categoriile de avioane şi 
locul lor de fabricaţie; localităţile unde se aflau aerodroame 
militare şi/sau aerodroame subterane; tehnica militară mo- 
derna şi proveniența ei, intrată în dotarea armatei române; 
amplasarea unităţilor de rachete şi identificarea unor 
eventuale baze de rachete; manevre militare ce se 
desfăşurau în cadrul Tratatului de la Varşovia; situaţia 
trupelor sovietice din România (efective, amplasamente, 
dotare tehnică etc.). 

Potrivit lui Gordon Mason, şeful staţiei CIA*, la 
Bucureşti, agenţii aflaţi în legătura sa „trebuiau să furnizeze 
orice informaţii despre mişcările de trupe ale armatei române sau 
ale celor sovietice, manevre care ar fi putut indica pregătiri de 
atac împotriva lugoslaviei sau a Europei Occidentale”. Mai 
mult, în eventualitatea unui conflict armat, agenţii 


369 În cadrul CIA, funcţionarul şef de reprezentanta la o ambasadă de peste hotare 
era cunoscut ca şef de staţie sau COS (Chief of Station), iar adjunctul şefului de staţie 
era DCOS (Deputy Chief of Station). 

occidentali aveau misiunea de a-i încuraja pe luptătorii din 
Rezistență (aceştia erau numiţi în documentele Securităţii 
„bandiții din munţi”) să hartuiasca trupele sovietice de pe 
teritoriul României. 

După cum se poate constata, evaluările făcute de 
istoriografia americană despre strategia şi obiectivele vizate 
de serviciile de informaţii ale principalelor ţări NATO asupra 
Blocului ţărilor comuniste aflate sub tutela Moscovei 
concordă, în mare parte, şi întregesc detaliile atestate de 
documentele româneşti în legătură cu ce s-a întâmplat pe 
frontul secret la începutul războiului rece. Serviciile de con- 
traspionaj şi contrainformaţii ale Securităţii din România, deşi 
la început, lipsite de experienţă, cu un personal prea puţin 
profesionalizat şi iniţiat în acţiuni subtile, dar îndrumat pas 
cu pas de consilieri sovietici, au reuşit să identifice 
coordonatele generale, obiectivele şi strategia serviciilor de 
informaţii occidentale. 

Poate că profesionalismul adversarilor, deopotrivă cu 
unele inabilitati, a dus la sporirea vigilentei şi chiar la 
obţinerea unor rezultate mai puţin scontate în faza iniţială. O 
concluzie asemănătoare se poate formula dacă analizăm şi 
principalele acţiuni informative si  contrainformative 
desfăşurate pe teritoriul României şi/sau în spaţiul geopolitic 
de referinţă în acea perioadă. 


Acţiuni de spionaj şi contraspionaj pe teritoriul 
României 


Din cazuistica cercetată rezultă că după 1948 serviciile 
de informaţii occidentale şi-au trimis în România, ca de altfel 
în întregul spaţiu al ţărilor comuniste europene, cadrele şi 
agenţii pe cai legale (sub acoperire de diplomaţi, 
reprezentanţi ai unor firme comerciale, specialişti, tehnicieni, 
ziarişti), cât şi ilegale (prin paraşutare, trecere clandestină a 
frontierei). Lansarea de agenţi pe calea aerului, a apei şi 
peste graniţa de uscat în cadrul unor operaţii speciale a 
constituit, în opinia generalului (r) Cosma Neagu, „cea mai 

vastă şi costisitoare acţiune de spionaj întreprinsă vreodată 
împotriva României”*”. Agenţii folosiţi de serviciile speciale 
occidentale erau pregătiţi în centrele pendinte de OPC şi 
Serviciul Mixt”. 

După cum ne informează istoricul american Ernest 
Volkman, încă din 1947 a gentii CIA au depus ample eforturi 
pentru recrutarea unei vaste reţele de agenţi anticomunişti, 
„preludiul esenţial pentru infiltrarea şi apoi destabilizarea 
regimului comunist din România”. Reţeaua a fost descoperită 
rapid de agenţii KGB care acționau în spaţiul românesc şi „în 
câteva luni, după ce a fost folosită pentru a-i alimenta pe 
americani cu dezinformări KGB, reţeaua [a fost — nn. 
adunată si distrusă”*?. 

În 1948 guvernul român l-a expulzat pe colonelul John Lovell, 
şeful echipei reunite de informaţii a Armatei, Marinei şi Aviației 
(IANA). Succesorului său, Herschel Hutsinpillar, i s-a cerut de 
asemenea să părăsească România după ce fusese prins 
ascunzând arme şi muniții lângă lacul Snagov. Guvernul roman 
a considerat că respectivele arme şi muniții erau destinate 
unui grup de luptători din mişcarea sionistă. Tot în 1948, Secţia 
de contraspionaj a SSl-ului, controlată de agenţii sovietici, şi-a 
intensificat acţiunile de supraveghere asupra Nunciaturii 
Apostolice de la Bucureşti, pentru motiv că întreținea legături 
informative cu agenţi ai spionajului american şi că desfăşura 
sub acoperire confesională o intensă activitate informativă. Din 
documentele SSI rezultă că monseniorul Gerard Patrik O'Hara, 
numit în fruntea Nunciaturii Apostolice din România în 1947, 
era de origine irlandeză şi membru al unei familii importante 
de financiari din SUA. Imediat după sosirea sa la post în 
Bucureşti, O'Hara luase contact cu cercurile diplomatice 
acreditate în capitala României. De asemenea, acesta 
convocase pe înalții prelați ai bisericii catolice şi greco-catolice 
din Bucureşti, dându-le instrucţiuni generale asupra modului 
cum să acţioneze. Analiştii SSI au formulat concluzia că 
preluarea funcţiei de către O'Hara a marcat momentul trecerii 
Nunciaturii Apostolice din Bucureşti sub controlul serviciilor de 


370 Cosma Neagu, loc. cit. 

371 Vezi şi John Ranelaght, Agenţia. Ascensiunea şi declinul CIA, Bucuresti, Editura All, 
1998, p.125. 

372 Ernest Volkman, Spionaj, Debrecen, Editura RAO, 1998, 62. 

spionaj americane. În scopul camuflării şi intensificării 
activităţii de culegere de informaţii, monseniorul O'Hara a 
înfiinţat organizaţia caritabilă „Ajutorul Catolic”, în opinia SSI „o 
oficină prin care se asigura o supraveghere a zonelor de 
graniţă cu URSS”. Până la neutralizarea lor, în 1950, aceste 
reţele de spionaj ar fi transmis din confesional informaţii către 
serviciul de informaţii al Vaticanului. Acestea au fost de altfel şi 
acuzaţiile formulate de autorităţi pentru a-i compromite pe 
clericii catolici. 

După retragerea de la post a funcţionarilor Nunciaturii, 
serviciile de informaţii americane au încercat punerea în 
aplicare a „Planului Jakab”, potrivit căruia, conducerea reţelei 
de agenţi, ce acționau sub acoperire confesională, urma să-i fie 
în credintata lui Josif Schubert, canonic la Catedrala Sf. Josif din 
Bucureşti. Planul mai prevedea ca în situaţia arestării unui 
agent, acesta să fie înlocuit cu un altul recrutat anterior şi ţinut 
în conservare. Încercarea a eşuat, până în mai 1951, fiind 
arestaţi toţi membrii reţelelor informative create anterior. 

Toate aceste activităţi au constituit pretextul denuntarii 
de către statul român a Concordatului cu Vaticanul şi a 
retragerii Reprezentantei Apostolice de la Bucureşti, decizia 
fiind însă determinată, aşa cum s-a dovedit ulterior, de motive 
politice. Edificator în acest sens este scenariul iniţiat şi pus în 
aplicare de către sovietici în toate ţările comuniste ale Blocului 
Estic. 

În 1951, guvernul român a acuzat Serviciul pentru 
Informaţii al SUA (USIS) şi Oficiul pentru Informaţii Britanic 
(BIO), de activităţi de spionaj pe teritoriul României şi a cerut 
închiderea lor. Acuzatiile nu erau deloc gratuite. Aşa cum 
demonstrează o serie de documente declasificate de Biroul 
Arhivelor Publice de la Londra, serviciile secrete britanice se 
implicaseră în scoaterea din România, prin intermediul 
gentilor diplomatice, a unor bunuri de mare valoare 
(monede, bijuterii şi obiecte din aur şi argint) aparţinând 
unor familii bogate, ceea ce a însemnat o încălcare atât a 
legilor româneşti cât şi a celor britanice. 

Mai mult, funcţionarii români care lucraseră în res- 
pectivele oficii de la sfârşitul războiului au fost acuzaţi de 
trădare şi judecaţi într-un proces căruia i s-a făcut mare 

publicitate**. Intraţi în malaxorul anchetelor Securităţii, 
aceşti funcţionari, cetăţeni români, au recunoscut cea mai 
mare parte a acuzațiilor. Este vorba despre Annie Samnelli, o 
tânără dintr-o familie de evrei din Bucureşti care a mărturisit 
că fusese recrutată şi iniţiată să lucreze pentru agentul 
britanic Ivor Porter, după 23 august 1944. Sora ei, Nora 
Samnelli, şi Liviu Nasta, un cunoscut jurist român, care 
lucraseră şi ei în cadrul biroului USIS de la Bucureşti, au 
recunoscut că şi-au folosit relaţiile pentru a oferi lui Burton 
Berry, Roy  Malbourne şi succesorului lor, Rudolph 
Schoenfeld, informaţii despre mişcările trupelor sovietice. Ar 
mai fi relatat şi despre activităţile mişcării de rezistenţă anti- 
comunistă, precum şi orice zvon ce îl aflau despre 
diferendele politice ivite în interioriul partidului comunist şi al 
partidului socialist „pentru exploatarea eventualelor 
neînţelegeri”. Annie Samnelli a declarat la proces că a primit 
mici cantităţi de arme şi muniţie de la Ivor Porter şi le-a 
ascuns pentru luptătorii din rezistenţă („bandiții din munţi”). 

Ambele surori au mai recunoscut că informaţiile 
generale cu caracter politic şi cultural pe care le-au furnizat 
funcţionarilor USIS şi BIO urmau să fie folosite în 
comentariile emisiunilor de la posturile de radio BBC şi 
Vocea Americii în transmisiuni pentru România. Frank 
Dunham, directorul USIS, i-a spus Norei Samnelli că Vocea 
Americii „era o armă eficientă pentru încurajarea grupurilor 
ilegale şi provocarea de revolte în România”. Acuzatii au 
primit condamnări la închisoare pe termen lung, iar Statele 
Unite şi Marea Britanie au depus plângeri oficiale, denuntand 
incorectitudinea proceselor şi protestând contra măsurii 
luate de guvernul român de a închide birourile lor de presă şi 
informaţii. 

Cifrele statistice oferite de documentele din Arhiva 
fostei Securitäti atestă că în 1951, în evidenţele operative de 
securitate figurau 45 299 persoane suspecte de spionaj, care 
la acea dată erau supravegheate prin intermediul unor reţele 
informative pe profil, formate din 904 agenţi informatori, din 
care 5 rezidenţi, 306 calificaţi şi 593 necalificaţi. La sfârşitul 


373 Vezi şi Dennis Deletant, Securitatea şi statul polițienesc în România (1948- 

aceluiaşi an, Serviciul „C” raporta arestarea pe întreaga ţară 
a 267 de persoane acuzate de spionaj. 

Din 1951, serviciile de spionaj occidentale au iniţiat şi 
primele lansări de agenţi parasutati pe teritoriul României”. 
O astfel de acţiune s-a desfăşurat în ziua de 18 octombrie 
1951, când a fost efectuată operaţia de paraşutare a 5 
spioni: Constantin Saplacan, Wilhelm Sprindler, Mathias 
Bohn, llie Puiu şi Gheorghe Bârsan, lansați în Munţii Făgăraş. 
Această acţiune a fost prima paraşutare efectuată în 
România după al doilea război mondial şi s-a sfârşit printr-un 
dezastru pentru organizatorii ei: patru dintre cei parasutati 
au fost arestaţi în prima zi după lansare, iar al cincilea, 
respectiv, Bârsan, a înghiţit capsula de otravă cu care fusese 
dotat. La sfârşitul lunii octombrie 1951, centrul de radio din 
Atena a raportat că Sprindler şi Saplacan au fost arestaţi în 
România. Potrivit raportului şi notelor de protest trimise de 
Guvernul român Guvernului Statelor Unite rezultă că cei doi 
recunoscuseră că misiunea lor era „să pregătească acte de 
diversiune şi terorism [...] şi să culeagă date de spionaj, mai 
ales despre armata română, dotarea ei, aerodromuri, uzine 
militare, poduri de cale ferată, barje petroliere”etc. La 
vremea respectivă, evident că SUA au negat orice legătură 
cu acest eveniment, dar foşti ofiţeri CIA au recunoscut mai 
târziu că cei parasutati în Munţii Făgăraş „au fost in mod 
sigur agenţi americani”. De altfel, Peter Karamilas, un oficial 
CIA, aflat la pensie — dar care a lucrat la Atena pentru 
pregătirea agenţilor bulgari, la începutul anilor '50 —, a 
mărturisit că pentru acelaşi gen de operaţiuni „toţi agenţii 
înțelegeau ca în cazul în care erau prinşi, Statele Unite 
aveau să nege orice asociere cu eforturile lor”*”. 

Tot în anul 1951 a mai fost lansată în apropiere de 
Braşov, echipa „Jaques”, formată din doi paraşutişti, Samoilă 
lon şi Galea lon. Ghinionul acestora a fost că li se defectase 
staţia de radio-emisie încă de la lansare. Pierzând legătura 
cu Centrala au intrat imediat în derută şi până la urmă au 
fost capturați de organele de securitate. In noaptea de 1 
spre 2 octombrie 1952, în apropierea comunei Plopşor-Târgu 

Cărbuneşti din Oltenia a fost lansată echipa ,,Robert” formată 
din Alexandru Tănase şi Popovici. Cei doi au fost capturați 
de organele de contraspionaj ale Securităţii româneşti 
aproape un an mai târziu. 

Anul 1953 a cunoscut o ofensivă fără precedent a 
serviciilor de informaţii occidentale, nu numai împotriva 
României ci şi a URSS-ului şi celorlalte ţări comuniste. În 
România au avut loc două lansări de paraşutişti spioni mai 
importante. La 1 iunie 1953 în Munţii Apuseni a fost lansată 
echipa ,,Pascal”, formată din Gheorghiu Gheorghe, Constantin 
Gigi (radiotelegrafist) si Fat Savu, responsabil cu 
implantarea*”, iar la jumătatea lunii următoare, între Oradea 
şi Satu Mare a fost lansată echipa „Fiii Patriei”, formată din 
Mare Sabin, Rada llie si Pop Gavrilă. Şi aceştia au fost repede 
capturați de Trupele de Securitate, cu menţiunea doar că 
Mare Sabin reuşise sa scape initial de formațiunile de 
urmărire, dar în cele din urmă a fost ucis, separe în urma 
unui schimb violent de focuri”. 

Intrucât agenţiile de presă din ţările comuniste anunțau 
frecvent în mass-media ştiri despre capturarea de agenţi 
occidentali parasutati în URSS, China, Bulgaria etc., iar în 
urma judecării acestora fuseseră pronunţate sentinţe de con- 
damnare la pedeapsa capitală, nici autorităţile româneşti nu 
s-au lăsat mai prejos. În decembrie 1954 a avut loc procesul 
paraşutiştilor capturați în România. Cu excepţia agenţilor 
paraşutişti din echipa ,Pascal”, toţi ceilalţi împreună cu 
complicii lor au fost condamnaţi la moarte, sentinţa fiind 
dusă la îndeplinire. Cu agenţii echipei ,Pascal”, organele de 
contraspionaj ale Securităţii — care îşi organizaseră între 
timp o secţie specializată în acţiuni informative şi anchete 
asupra paraşutiştilor spioni — au încercat şi reuşit prin aşa- 
numita acţiune ,Bumerang”, un joc operativ care a vizat 
dezinformarea serviciilor de spionaj occidentale. În toamna 
anului 1954 şi iarna anului 1955 s-a reuşit intrarea în 
legătură cu Centrala OPC, expediindu-se în eter, în medie de 
o radiograma pe lună şi s-a obţinut receptionarea a două-trei 
radiograme. Centrala solicita agenţilor din echipa „Pascal” 

date şi informaţii despre exploatarea uraniului de la mina 
Băița. La acea vreme, uraniul era materie prima pentru 
industria atomică, fiind folosit la fabricarea de centrale 
atomo-electrice şi evident a bombelor nucleare, fapt pentru 
care în proporţie de 100% lua drumul către URSS. Au existat 
două motive pentru care acţiunii „Bumerang” i s-a pus capăt. 
Centrala şi-a dat seama că informaţiile trimise de echipa 
,Pascal” nu aveau prea mare valoare, de unde şi concluzia 
că agenţii fuseseră „întorşi”, adică coordonati, de serviciile 
româneşti de contraspionaj. În al doilea rând se pare că 
Serviciul Mixt intrase deja în desuetudine, întrucât 
perspectiva de a realiza noi recrutări pentru operaţiile 
speciale era deja sumbră datorită eşecurilor lamentabile. Pe 
de altă parte va trebui să menţionăm că ne aflăm în 
perioada în care serviciile secrete americane trecuseră deja 
la întrebuinţarea avioanelor spion U2 şi, ca urmare, sporirea 
posibilităţilor de organizare a unor acţiuni de recunoaştere 
aeriană a făcut ca operaţiile de paraşutare a unor tineri 
agenţi profesionişti să-şi piardă din importanţă până la 
dispariţie*”. Deosebit de semnificativă este şi dezvăluirea 
făcută în lucrarea doamnei Elisabeth Hazard, şi anume că 
„Gordon Mason şi Peter Karamilas, ca şi alţi colegi de-ai lor, 
au ajuns în final la concluzia că eforturile CIA de a infiltra 
agenţi în spatele Cortinei de Fier prin paraşutare erau fără 
rost şi în final neproductive”. Prin astfel de acţiuni nu numai 
că s-a pus într-un teribil pericol vieţile tinerilor recruți, 
adesea cu consecinţe tragice, după cum am văzut, „dar 
sporeau şi suspiciunile regimurilor comuniste şi le provocau 
să impună măsuri şi mai aspre de securitate”, lucru care de 
altfel s-a şi întâmplat. La rândul lui, istoricul american Ernest 
Wolkman s-a pronunţat şi mai tranşant, susţinând că 
„indiferent ce încerca Wisner, nimic nu părea sa dea 
rezultate. Fiecare încercare de destabilizare a regimurilor 
comuniste din Europa de Est a eşuat, uneori în mod 


379 În perioada 1956-1960, serviciile secrete americane au iniţiat şi coordonat 20 de 
zboruri asupra URSS, acumulându-se o imensă cantitate de informaţii despre 

CIA a oprit zborurile deasupra URSS. Dar, până în 1980, cu aprobarea CIA, au 

dezastruos”**’. Şeful OPC, Frank Wisner, a descoperit pe 
propria lui experienţă, „că nu era uşor să conduci acţiuni 
secrete într-un stat polițienesc, în special unul cu mii de 
soldaţi sovietici”, iar această lecţie se pare ca a invatat-o în 
România, Ungaria şi Polonia. 

Este o explicaţie a faptului că după lichidarea grupurilor 
de paraşutişti lansați pe teritoriul României, viata începuse 
să devină extrem de dificilă pentru diplomaţii occidentali 
acreditaţi la Bucureşti, la fel şi pentru cetăţenii ţărilor 
occidentale aflaţi temporar în România, ca să nu mai vorbim 
de cetăţenii români care intrau în legătură cu străinii. 
Organele de securitate deschideau dosare de urmărire şi 
supraveghere informativă oricăror persoane, români sau 
străini, la cea mai mică suspiciune. Informatorii Securităţii 
erau instruiți de ofiţerii de legătură în ideea că „fiecare strain 
este un inamic potenţial şi are intenţii ascunse”. O teză 
repetată pana la saturație, mai ales în structurile de 
contraspionaj. Gordon Mason, şeful staţiei CIA la Bucureşti, a 
dezvăluit că „restricţiile dure impuse activităţilor sale zilnice 
şi ale colegilor săi le făceau misiunea extrem de dificilă”. 
Personalul administrativ si chiar şoferii“! din legatiile şi 
ambasadele ţărilor occidentale de la Bucureşti erau angajaţi 
ai Securităţii, deci cadre şi agenţi cu misiuni de 
supraveghere. Oficialilor occidentali acreditaţi în Capitală li 
se interzisese de către autorităţile româneşti să depăşească 
oraşul. Supravegherea exercitată de câtre organele de 
securitate era permanentă, chiar şi atunci când funcţionarii 
şi/sau diplomaţii occidentali plecau spre casă ori la birou. 
Securitatea instalase posturi fixe în apropierea legatiilor si 
ambasadelor occidentale, precum şi în apropierea locurilor 
de domiciliu, iar echipele de filori specializate îşi începeau 
activitatea la orice mişcare suspectă. Dorind să-şi protejeze 
capacitatea de a opera în cercurile oficiale, CIA i-a ordonat lui 
Gordon Mason să nu aibă contacte cu liderii mişcării de 
rezistenţă din România. Oricum, avându-se în vedere res- 
tricţiile impuse de regimul de la Bucureşti, astfel de contacte 


380 Ernest Wolkman, op. cit, p.72. 

381 Şoferii maşinilor de la legatiile şi ambasadele ţărilor occidentale erau cetăţeni 
români, întrucât personalului diplomatic dar şi funcţionarilor străini nu li se permitea 
să conducă automobilele pe teritoriul României. 

ar fi fost aproape imposibile. 

În paralel cu aceste restricţii, în anii '50 membrii 
legatiilor şi ambasadelor occidentale au fost periodic învinuiți 
că desfăşoară activităţi de spionaj. Paranoia spionomaniei de 
la Bucureşti nu putea să evite declararea cu uşurinţă a unor 
cetăţeni ai ţărilor occidentale „persoane indezirabile” şi 
expulzarea lor din ţară. 

Acestea au fost de altfel şi principalele realizări pe linie 
de contraspionaj ale organelor de securitate. In anii care au 
urmat, fie datorită unei prudente excesive din partea 
occidentalilor, fie din pricina unor inabilitati manifestate în 
activitatea de contraspionaj, Securitatea s-a dovedit 
neputincioasă la capitolul „contracarare”. Aşa s-ar putea 
explica adevăratul rechizitoriu făcut de Alexandru Drăghici, 
în decembrie 1957, la adresa Direcţiei a Il-a Contraspionaj, 
condusă de locotenent-colonelul Nicolae Budisteanu. „Nu 
este organizată încă îndeajuns — spunea Drăghici — munca 
împotriva inamicului nostru principal, spionajul american şi 
englez. Ministerul Afacerilor Interne deţine un important 
număr de semnalări cu privire la activitatea intensă 
desfăşurată împotriva ţării noastre de către serviciile de 
informaţii american şi englez şi de spionii din rândul 
diplomaților acestor tari. Cu toate acestea, în decursul unui timp 
îndelungat, serviciile operative din Direcţia a Il-a n-au 
descoperit şi demascat pe linia spionajului american şi 
englez nici un agent care acționează în momentul de faţă”. 

Cum se poate explica acest ton foarte dur folosit de ministrul 
Internelor la Bucureşti în evaluarea activităţii de contraspionaj şi 
contrainformaţii militare? Exigenta revoluţionară, un exces 
de zel ce reflectă rutina unui activist de partid posedat de o 
mentalitate bine ancorată în ideologia luptei de clasă, 
dorinţa de a reliefa rolul criticii şi al autocriticii în activitatea 
practică dintr-un domeniu special, s-au pur şi simplu o crudă 
realitate, consecinţă a unui profesionalism îndoielnic? Sau 
toate la un loc pot sugera un răspuns? Cu certitudine se 
poate afirma că România nu mai era la acea dată în centrul 
atenţiei serviciilor de informaţii occidentale, aşa cum fusese 
în perioada anterioară (1945-1953) după cum a demonstrat 


382 Arh. SRI, fond d, dosar nr. 10 526, f. 377. 

teza doamnei Elisabeth Hazard. România comunistă se afla, 
după 1955, pe un spaţiu de interes geopolitic periferic, aspect 
pe care analiştii de la Bucureşti, pare-se că fie nu-l sesizau, fie 
că îl omiteau cu premeditare atunci când îşi formulau conclu- 
ziile. 

Istoricii, care beneficiază de privilegiul cunoaşterii 
epilogului, pot formula răspunsuri la atari întrebări. 
Bunăoară, în perioada 1956-1957, au avut loc mai multe 
evenimente deosebit de importante şi cu impact direct în 
derularea relaţiilor internaţionale. În URSS, Hruşciov a 
demascat cultul personalităţii lui Stalin şi crimele regimului 
stalinist din perioada interbelică; în SUA, anul 1956 a fost 
pentru preşedinţie un an de confruntări electorale, ceea ce a 
impus mai multă prudenţă din partea lui Roosevelt şi a 
administraţiei sale; în R.D.Germania a fost descoperit tunelul 
construit cu multă trudă şi cheltuieli de către americani pe sub 
zona de demarcaţie în scopul interceptării comunicaţiilor 
secrete ale sovieticilor, iar mediatizarea făcută de 
propaganda comunistă a  sifonat serios imaginea 
occidentalilor; în Polonia a avut loc greva muncitorilor din 
Poznan soldată cu 42 de morţi; în Ungaria, evenimentele 
revoluţionare anticomuniste au dus la intervenţia 
sângeroasă a trupelor sovietice; în Peninsula Sinai, trupele 
israeliene şi ulterior cele franceze şi britanice au ocupat 
ambele maluri ale Canalului de Suez, ceea ce a declanşat 
ameninţarea din partea Moscovei că în cazul neretragerii, 
intervine cu Armata Roşie de partea egiptenilor. Toate 
acestea au agravat relaţiile internaţionale şi au creat 
premisele izbucnirii unei noi conflagrații de proporţii. Or, 
România, la acea dată, nu era decât un mic satelit al 
Moscovei ce gravita fără sincope în spaţiul rezervat, ceea ce 
a făcut să scadă mult interesul strategilor occidentali, sau 
oricum să o aibă mai puţin în atenţie. 


Atentatul asupra Legatiei române de la Berna 


În noaptea de 14 spre 15 februarie 1955, în jurul orei 
24, un grup de emigranţi români din Occident au atacat 

Legația romana de la Berna. Atacul terorist s-a soldat cu 
moartea unei persoane (şoferul legatiei, Aurel Setu) şi 
devastarea birourilor. Alarmată telefonic de diplomaţii 
români, poliţia elveţiană a refuzat să intervină imediat sub 
motiv că era vorba de un „conflict între români”, dar a sosit 
la faţa locului a doua zi când a constatat că în realitate era 
un caz de „omucidere cu premeditare”. Abia după 42 de ore 
de la declanşarea atacului făptaşii au fost arestaţi. In ziua de 
15 februarie 1955, orele 11.15, Grigore Preoteasa, prim- 
locţiitor al ministrului Afacerilor Externe, a înmânat 
însărcinatului cu Afaceri al Elveţiei la Bucureşti, A.Parodi, o 
notă de protest a Guvernului RPR adresată Guvernului 
elveţian în care se arăta printre altele: „Acest atac banditesc 
fără precedent împotriva unei misiuni diplomatice, călcarea 
inviolabilitatii Legatiei, atacul armat împotriva membrilor 
Legatiei şi rănirea gravă a unui funcţionar al acesteia 
constituie o crimă de o gravitate excepţională, o violare 
criminală a dreptului popoarelor”**. Ulterior justiţia elveţiană 
la condamnat pe Oliviu Beldeanu, conducătorul si 
organizatorul atentatului, la 4 ani închisoare din care nu a 
executat decât 2 ani şi 8 luni, fiind eliberat pentru „bună 
purtare”. 

Evenimentul a fost larg mediatizat în epocă, atât de 
mass-media occidentală, cât şi de cea românească. 
Occidentalii au recurs la o intensă propagandă, insistând pe 
faptul că atacul s-ar fi produs datorită disperării la care 
ajunsese grupul de emigranţi români şi în scopul de a atrage 
atenţia opiniei publice mondiale asupra nedreptăţilor, 
abuzurilor şi numeroaselor încălcări ale drepturilor omului de 
care se făcea răspunzător regimul comunist din România. Au 
fost şi excepţii, diplomaţii indieni, finlandezi, mexicani şi 
argentinieni au dezaprobat atacul Legatiei române de la 
Berna, iar „alţii au refuzat să se angajeze în discuţii, ceea ce 
înseamnă că nu au avut curajul să ia poziţie de apărare a 
ceea ce s-a întâmplat”. In schimb, aparatul de propagandă 
de la Bucureşti, alimentat din plin cu informaţii, provenite de 
la organele de securitate, se fixase pe ideea că „atentatul a 
383 Raportul prezentat de S. Bughici în faţa Biroului Politic al C.C. al P.M.R. şi stenograma 


discuţiei ce a urmat în legătură cu atentatul asupra Legatiei Române de la Berna din 
14 februarie 1955, în „Adevărul”, sâmbătă, 29 august, 1998, p. 8. 

fost realizat de emigrația română trădătoare cu sprijinul 
serviciilor secrete occidentale”. 

La indicaţiile lui Gheorghiu-Dej propaganda s-a axat pe 
trei linii ,demascatoare”, şi anume: a legionarismului, a 
spionajului american — considerat principalul organizator — 
şi a atitudinii autorităţilor elveţiene. De asemenea, pentru 
opinia publică românească s-au organizat adunări de protest 
în câteva oraşe — laşi, Cluj, Oradea —, iar Capitala a fost 
scena unui „miting de doliu” în cinstea „eroului” Aurel Setu, 
ale cărui rămăşiţe pământeşti au fost aduse cu un avion 
special de la Berna. Academia română a înfierat „atacul 
fascist” de la Berna, iar membrii săi de frunte printre care 
Simion Stoilov, Mihail Ralea, Grigore Moisil au făcut declaraţii 
de protest. Acţiuni speciale de propagandă s-au înregistrat şi 
din partea „ţărilor surori”. La Moscova, Pekin, Varşovia şi 
Budapesta s-au iniţiat acţiuni propagandistice mobilizatoare 
sub motivaţia că era pusă în cauză „securitatea 
socialismului”. 

După 1990, istoriografia română a publicat despre 
acest caz câteva studii interesante, bazate pe documente 
inedite, provenite din arhivele româneşti şi germane, fapt 
pentru care el este astăzi mai bine cunoscut, dar totuşi 
insuficient clarificat în anumite detalii. Este un lucru firesc, dacă 
este să avem în vedere tenebrele misterioase ale jocurilor din 
umbră, în special din perioada războiului rece în faza lui pa- 
roxistică, dar şi piedicile de tot felul care se pun în faţa 
cercetării istoriografice, privind accesul la dosare, mai ales 
când este vorba de documente strict secrete. 

Din materialul documentar publicat reținem că 
principalul iniţiator şi autor al atentatului terorist asupra 
Legatiei române de la Berna a fost Oliviu Beldeanu. Despre 
el, documentele româneşti atestă că s-a născut la 16 
februarie 1924 în Dej şi era fiul lui Oliviu şi al Mariei, de 
profesie sculptor. La vârsta de 15 ani împreună cu alţi colegi 


384 Ibidem. 

385 Ibidem. 

386 Mihai Pelin, DIE 1955-1980. Culisele spionajului românesc, passim; Dumitru Tănăsescu, O 
versiune românească despre atentatul de la Berna, în „Magazin istoric”, s.n., aprilie, 
1997, p. 27-31. Vezi şi Oliviu Beldeanu, Memorial anticomunist din închisoare, Oradea, Editura 
„Jurnalul literar”, 1999. 

de liceu au făcut parte din organizaţia „Frunză Verde” de 
orientare legionară. Organizaţia avea ca scop „să se dedea 
în grup, la iniţierea de acţiuni huliganice, îndreptate 
împotriva minorităţilor conlocuitoare”. După evenimentele 
din ianuarie 1941, cei care au făcut parte din această 
organizaţie au fost eliminaţi din şcoală. Oliviu Beldeanu şi-a 
continuat studiile la Liceul industrial „Polizu”, din Bucureşti, 
iar după 23 august 1944 s-a înscris în Partidul Naţional 
Ţărănesc. Nu a fost nici primul, dar nici ultimul dintre foştii 
simpatizanți ai ideologiei cămăşilor verzi care au optat 
pentru o astfel de orientare şi acţiune politică după 
invadarea teritoriului naţional de către trupele sovietice şi 
începutul procesului de bolşevizare a României. După 
alegerile frauduloase din 1946, care au dat câştig forţelor 
procomuniste, Beldeanu s-a înrolat în mişcarea de rezistenţă 
anticomunistă, numărându-se printre membrii grupului de 
legătură care puneau în contact conducerea PNT din Capitală 
cu grupul de rezistenţă din Munţii Făgăraş. După arestarea 
grupului, în 1948, Beldeanu a reuşit să-şi procure acte false 
şi a încercat să plece din ţară, dar a fost prins. Anchetat în 
condiţii deosebit de dure, care se pare că l-au marcat pentru 
tot restul vieţii, a trebuit să răspundă în faţa justiţiei 
comuniste care l-a condamnat la trei luni închisoare. După 
executarea pedepsei şi-a mutat domiciliul în comuna 
Cheglovici, în apropiere de frontiera cu lugoslavia. 
Perseverent în ideea de a pleca din ţară, Oliviu Beldeanu a 
reuşit în noaptea de 1 ianuarie 1949 să treacă graniţa. Aşa 
după cum ne-am referit într-un subcapitol anterior, la acea 
vreme relaţiile româno-iugoslave erau extrem de încordate, iar pe 
frontul secret se acţiona fără menajamente, ceea ce a făcut ca 
Oliviu Beldeanu, aflat în mâinile autorităţilor iugoslave, să 
accepte recrutarea de către serviciul de informaţii al ţării 
vecine. 

În aprilie 1949, după un instructaj de specialitate 
efectuat de cadre SDB(securitatea iugoslavă), Oliviu 
Beldeanu a revenit clandestin în România, doar pentru două 
zile, cu misiuni de spionaj şi diversiune (difuzarea de 
material propagandistic contra regimului de la Bucureşti), 
misiune repetată în iulie, acelaşi an. Nemulțumit probabil de 


242 


patronii săi în ale conspirației, Beldeanu a încercat sa fuga 
din lugoslavia, dar a fost prins şi condamnat. A rămas în 
arest până în septembrie 1951, când a fost recuperat şi 
trimis cu misiuni de spionaj în Italia. Acolo a luat legătura cu 
serviciile de informaţii americane. Se pare că legătura lui a 
fost un anume maior lon Straja, din partea „Centrului de 
Contraspionaj” din Triest. Din vara anului 1953, Beldeanu s-a 
gândit şi la organizarea unor acţiuni de forţă. Şi-a pregătit o 
echipă cu ajutorul căreia urma să ia cu asalt un vas 
românesc ce trebuia să ancoreze în portul Triest. Dar 
acţiunea a eşuat, la fel ca şi o altă tentativă prin care s-a 
urmărit atacarea unui vas bulgăresc ancorat în acelaşi port. 
Din ordinul superiorilor săi, după perfectarea modalitatilor de 
continuare a legăturii, Beldeanu s-a deplasat împreună cu 
grupul său, format din 5 membri, în R.F. Germania, 
stabilindu-se la 28 decembrie 1953 la Munchen. Cei 5 s-ar fi 
descurcat cu mijloace proprii şi fără acte de identitate, 
trecând graniţa austriacă, apoi cea germană. Impreuna cu 
lon Chirilă, unul dintre membrii grupului, Beldeanu s-a 
angajat într-o unitate militară a trupelor franceze de 
ocupaţie, dislocată în localitatea Konstanz. Grupul condus de 
Beldeanu a planificat un atac terorist — dar care până la 
urmă nu s-a produs — îndreptat contra membrilor unei 
delegaţii sovietice care participau la o conferinţă 
internaţională la Geneva. 

Din acest moment, Oliviu Beldeanu a început să 
pregătească acţiunea îndreptată contra Legatiei române din 
Berna. A întreprins mai multe călătorii în Elveţia pentru a 
studia topografia locului şi pentru a-şi procura armament (două 
pistoale-mitralieră, 4 pistoale, un pistol cu amortizor, o trusă 
de spargere, lanterne, măşti, grenade). Cei 5 membri ai 
grupului (Oliviu Beldeanu, lon lahoda, Alexandru Botel, 
Dumitru Achim şi Teodor Ciochină) s-au întâlnit de mai multe 
ori pentru a exersa mânuirea armamentului şi a pune la 
punct detaliile operaţiunii. Pregătirile au fost continuate la 
Konstanz, unde li s-au alăturat alti doi complici (lon Chirilă şi 
Stan Codrescu)". 

Operaţiunea propriu-zisă s-a desfăşurat în felul următor. 


387 Vezi Mihai Pelin, op. cit. 15 şi urm. 

În dimineaţa zilei de 14 februarie 1955, grupul condus de 
Oliviu Beldeanu s-a deplasat cu o maşină în pădurea de la 
marginea localităţii Konstanz, iar seara au plecat spre Berna. 
În jurul orei 24 au pătruns în curtea Legatiei române, 
îndreptându-se spre locuinţa şoferului Aurel Setu. Acolo au 
găsit-o doar pe soţia acestuia, Rozalia. Personalul Legatiei 
era plecat, onorând o invitaţie de protocol la o altă 
ambasadă, ceea ce înseamnă că operaţiunea a fost bine 
planificată. Când şoferul Aurel Setu a sosit cu maşina, Oliviu 
Beldeanu i-a ordonat lui Stan Codrescu să-l împuşte. Rănit 
mortal, şoferul a fost părăsit în curte timp de 6 ore, abia 
după aceea fiind permisă de către atacatori ridicarea şi 
transportarea lui la spital unde a murit. In continuare, 
membrii echipei au pătruns în clădirea principală a Legatiei, 
trăgând focuri de armă. Au fost devastate birourile şi s-au 
spart casele de fier. Între timp, poliţia elveţiană a înconjurat 
Legația, dar nu a intervenit în forţă. O serie de documente 
găsite au fost puse de atacatori la dispoziţia poliţiei 
elveţiene. Ulterior ele au fost redate ambasadorului român, 
Emerich Stoffel, desigur, dupa ce fuseseră fotografiate. 
Grupul de atacatori a cerut guvernului român eliberarea din 
închisoare a următoarelor persoane: generalul Aurel Aldea, 
fost ministru de Interne în guvernul instalat la 24 august 
1944, episcopul unit lon Suciu, Ilie Lazăr, fruntaş al Partidului 
Naţional Ţărănesc, Constantin Brătianu, din conducerea 
Partidului Liberal şi dr. |.A. Mureşanu, fost director al ziarului 
national-taranesc „Ardealul”. După 42 de ore de la începerea 
atacului, Beldeanu şi doi dintre complicii săi s-au predat 
poliţiei elveţiene. 

„Dosarul Berna” conţine multe aspecte obscure. Unele 
dintre ele au fost sesizate de analiştii Grupei de cercetări 
sud-est din Munchen, încă din martie şi iunie 1955, când si- 
au întocmit rapoartele pentru informarea Ministerului Federal 
de Externe vest-german. Cu îndreptăţire aceştia apreciau că 
cererea lui Beldeanu de a elibera persoane care la acea dată 
erau trecute în neființă (generalul Aurel Aldea şi episcopul 
lon Suciu) a fost în realitate o „manevră tactică” pentru a 
justifica prelungirea ocupaţiei Legaţiei. O astfel de prelungire 
ar fi fost necesară pentru a găsi ceea ce căutau, şi anume 


244 


documente ce ar fi conţinut numele „cârtiţelor” comuniste 
infiltrate în Occident şi care furnizaseră informaţii ce au 
condus la capturarea atât de rapidă a echipelor de 
paraşutişti lansate pe teritoriul României în anii anteriori. 
„Apare ca sigur — opinau analiştii vest-germani — că 
Bucureştiul a fost informat din Vest şi că în cadrul acestei 
acţiuni [de capturare a echipelor de paraşutişti — n.n.] — a 
fost implicată Legația României din Berna”, în actele căreia 
s-ar fi aflat numele surselor. 

Analiştii vest-germani au mai atras atenţia asupra unui 
lucru esenţial: „Este în afara oricărei îndoieli că înţelegerea 
cu serviciile de informaţii din Vest şi cu autorităţile elveţiene 
a făcut ca procesul să lase pe planul doi implicaţiile 
informative. Nici instanţa, nici acuzaţii, nici martorii nu s-au 
referit la asemenea aspecte. S-a observat că şi Bucureştiul a 
avut aceeaşi dorinţă”. Deci adevăratul motiv al atacului — 
capturarea unor documente care să deconspire agentura 
comunistă infiltrată în mediile de decizie occidentale — a 
fost lăsat deoparte, la dorinţa tuturor părţilor implicate, ceea 
ce explică şi clementa de care a dat dovadă justiţia el- 
vetiana. Isteria propagandistică ce a urmat atât de o parte 
cât şi de cealaltă a Cortinei de Fier, evident cu serioase 
atacuri politice, s-a făcut pentru a ascunde opiniei publice 
acţiunile de spionaj şi contraspionaj. Relevant este şi 
următorul comentariu făcut de Silviu Brucan, unul dintre cei 
mai versati oameni politici în tainele diplomaţiei secrete din 
vechiul regim: „In 1955 războiul rece ajunsese la paroxism, 
regimul comunist de la Bucureşti era privit în Occident cu 
ostilitate, în timp ce opozantii săi emigranţi acolo se bucurau 
de simpatia opiniei publice şi chiar a autorităţilor de stat. Nu 
este exclus ca servicii occidentale de contraspionaj să fi fost 
interesate să pună mâna pe documentele secrete de la 
Legatie pentru a descoperi modul cum operează agenţii 
români sub camuflaj diplomatic”*. 

Oricum, evenimentul avea să joace un rol important în 
evoluţia ulterioară a serviciilor de securitate româneşti. S-a 
produs o schimbare de personal în ierarhia de vârf a DIE 
388 Dumitru Tănăsescu, loc. cit. 

(Serviciul de Spionaj al Securităţii), o restructurare a 
Securităţii interne, precum şi o reorientare în ceea ce 
priveşte acţiunile contra emigrației româneşti, respectiv 
întocmirea unor liste cu persoanele din emigrație care 
trebuiau reţinute şi arestate în paralel cu planificarea unor 
acţiuni de răpire şi aducere în ţară pentru a fi judecaţi şi 
pedepsiţi cei care desfăşurau activitate contra intereselor 
regimului comunist. După modelul bulgar, s-a sugerat din 
partea lui Gheorghiu-Dej şi o stratagemă — în realitate o 
»smecherie”, prea ieftină pentru a convinge pe cineva, fapt 
pentru care s-a şi dovedit în cele din urmă falimentară — şi 
anume de a se elabora un decret prin care celor ce „nu 
aveau crime la activul lor”, să li se dea posibilitatea de a 
reveni în ţară, „asigurându-i că acasă îşi vor putea relua 
„activitatea constructivă”. După cum rezulta din stenograma 
Sedintei Biroului Politic al CC al PMR din 23 martie 1955 în 
care s-a analizat atacul asupra Legatiei române de la Berna, 
Gheorghiu-Dej, posedat probabil de o cumplită naivitate, şi-a 
expus concepţia privind „aducerea în ţară a unor emigranţi 
de marcă.” „Unii dintre foştii politicieni nationali-taranisti — 
spunea Dej — sau alţii din aceia care sunt liberi ar putea să 
se adreseze unora din străinătate să vină acasă, ca nu li se 
face nimic. Nu îi punem pe jăratec. Dacă vin câţiva şi fac 
declaraţii, este bine. Presa reacționară o să tipe, la fel şi la 
radio o să spună ca de ce nu dăm drumul la cei din puscarii, 
dar noi să redactăm decretul aşa, ca să zică şi ei că suntem 
ai dracului. Nu poţi să dai drumul la un criminal. Şi se poate 
organiza treaba astfel ca să se audă glasul unuia sau altuia 
care să facă apel la unii şi să-i cheme înapoi”. Dacă în 
Bulgaria şiretlicul a reuşit parţial în sensul că un mic număr 
de emigranţi s-au întors în ţara lor de origine, în România, 
unde regimul comunist dovedise o duritate excesivă în 
reprimarea „duşmanului de clasă”, nu s-a repatriat de buna 
voie nici un emigrant. 


391 Mihai Pelin, loc. cit. 

Implicarea serviciilor secrete în evenimentele anului 1956 


Anul 1956 a debutat cu un adevărat şoc. La cel de-al XX-lea 
congres al Partidului Comunist al Uniunii Sovietice, 
desfăşurat între 14 şi 25 februarie la Moscova, Hruşciov a 
denunţat în termeni violenti crimele şi greşelile lui Stalin. 
Discursul liderului de la Kremlin a fost important, în primul 
rând, pentru că a marcat ridicarea lui Hruşciov — care 
provenea din conducerea colectivă ce-i urmase lui Stalin —, 
iar în al doilea rând, a însemnat un punct de cotitură pentru 
Uniunea Sovietică, întrucât se hotărâse să se scuture de 
stalinism. Hruşciov a criticat stalinismul pentru administrarea 
economică ineficientă, exterminarea clasei de intelectuali, 
pierderea sprijinului popular nu numai în URSS şi în statele 
din Europa Răsăriteană, ci şi în partidele comuniste din 
întreaga lume. Rostit într-o sesiune închisă a Congresului, 
discursul lui Hruşciov nu a fost pus în circulaţie, iar copiile 
textului care existau au fost bine păzite prin măsurile 
speciale luate de KGB. 

Opinia publică nu a ajuns să cunoască imediat reacţia la 
acest discurs în cadrul Partidului Comunist al Uniunii 
Sovietice şi nici în partidele din ţările Blocului Estic. Serviciile 
de informaţii ale SUA au reuşit însă să intre în posesia 
textului complet şi să-l dea publicităţii””. La 4 iunie cotidianul 
„The New-York Times” l-a tipărit integral, iar posturile de 
radio Libertatea şi Europa Liberă au transmis emisiuni 
speciale şi în mod repetat, pentru a face publice conţinutul 
discursului atât în URSS cât şi în Europa de Est". Hotărârea 
americanilor de a publica discursul secret al lui Hruşciov a 


392 Interesant este şi cum a ajuns acest document în posesia CIA. Viktor Greievski, un 
tânăr ziarist polonez de origine evreiască, a sustras o copie a discursului secret al lui 
Hruşciov aflat pe biroul de lucru al prietenei sale, Lucia Branovski, care ocupa o înaltă 
funcţie în administraţia partidului comunist polonez. Cele 58 de pagini ale 
documentului au fost fotocopiate la Ambasada Israelului de la Varşovia şi astfel 
celebrul Raport secret a ajuns la Mossad, care la rândul lui l-a vândut CIA pe un 
milion de dolari. După câteva săptămâni, Victor Greievski a emigrat în Israel, unde a 
relatat acest episod abia după patruzeci de ani de tacere(vezi „Dosare ultrasecrete”, 
sâmbătă, 11 septembrie, 1999, p.1.). 

393 Vezi pe larg Louis Ulrich, Raportul secret al lui Hruşciov, în „Dosarele istoriei”, nr. 1, p. 9-15; 
Raportul secret prezentat de N. S. Hruşciov la Congresul XX al PCUS din februarie 1956 
(Arhiva Departamentului de Stat SUA, 4 iunie 1956), în „Adevărul”, din 25 iulie şi 1 
august 1998, p.11. 

urmărit echilibrarea balanței în competiţia Est-Vest, întrucât 
la 21 aprilie 1956, serviciile secrete sovietice descoperiseră 
efectul „Operațiunii Gold”, adică tunelul subteran construit 
de americani pe sub linia de demarcaţie a Berlinului, în 
scopul interceptării comunicaţiilor secrete între URSS şi ţările 
din Blocul Estic. Din interese propagandistice, 
comandamentul militar sovietic din Berlinul de Est a invitat 
presa să viziteze tunelul şi facilităţile lui tehnice, apoi a or- 
ganizat o conferinţă publică pe această tema. Dezamăgiţi de 
descoperirea tunelului şi sfârşitul brusc al „Operațiunii Gold”, 
după ani de muncă foarte grea, (construirea tunelului 
începuse în 1953), multi agenţi ai serviciilor secrete ameri- 
cane erau deprimati. Allen Dulles, directorul CIA, a avut 
nevoie pentru a recupera moralul Agenţiei, de o ştire 
pozitivă, adică de un succes al acţiunilor de spionaj. Ocazia a 
fost oferită, aşadar, de interceptarea discursului secret al 
liderului de la Kremlin”. 

Publicarea discursului pe un asemenea fond tensionat a 
provocat o puternică reacţie deopotrivă în Europa de Vest şi 
de Est. Pe 28 iunie, muncitorii polonezi din Poznan au 
declanşat o puternică grevă militantă. În urma intervenţiei 
organelor de represiune poloneze, 44 de muncitori au fost 
omorâţi înainte ca greva să fie oprită. Până în octombrie s-a 
manifestat o puternică criză generală în Blocul Estic, 
provocată nu de publicarea discursului ci de ideile formulate 
în el. 

Hruşciov vorbise despre greşelile lui Stalin şi indicase 
un liberalism politic şi economic în locul totalitarismului 
stalinist. Discursul lui Hruşciov a avut însă un efect diferit 
asupra Chinei comuniste, în sensul că l-a determinat pe Mao 
Tze-Dong să se despartă în mod semnificativ de Hruşciov, 
întrucât el prefera controlul exercitat de comunismul stalinist 
ca bază ideologică. La fel ca şi Stalin, Mao credea că 
regimurile comuniste nu trebuie să tolereze divergentele sau 
opozitiile şi că indivizii care stau în drum trebuie striviti. 

La începutul lunii octombrie, când propaganda în jurul 


394 Vezi pe larg Mihai Retegan, 1956. Serviciile secrete americane şi revoluția ungară, în 
„Magazin istoric”, s.n., 1996, iulie, p. 23-26; august, p. 69-71; septembrie, p.24-27; Revoluţia 
maghiară consemnată de CIA, în „Dosarele ultrasecrete”, nr. 73-74, 11-18 septembrie, 1999. 

discursului rostit de Hruşciov la Congresul al XX-lea al PCUS 
şi asupra descoperirii tunelului construit de americani pe sub 
linia de demarcaţie a Berlinului aproape că se stinsese din 
lipsă de inedit, atenţia opiniei publice a fost îndreptată spre 
Ungaria, Polonia, România şi Canalul de Suez, acolo unde 
evenimentele s-au desfăşurat rapid şi fără să fie anticipate. 

Aceste zone fierbinţi au creat o stare extrem de 
tensionată în relaţiile internationale, profiland riscul 
declanşării unui al treilea război mondial. Evenimentele au 
debutat mai întâi la Budapesta. La 6 octombrie, a avut loco 
procesiune solemnă pentru reînhumarea osemintelor lui 
Laszlo Rayk, cea mai de seamă personalitate a comuniştilor 
maghiari, căzută victimă regimului instaurat de Mathias 
Rakosi, un lider comunist cu sinistre apucături staliniste. 
Mulțimea de peste o sută de mii de oameni participanţi la 
reînhumare nutrea speranţa că evenimentul ar putea consti- 
tui un prolog al dispariţiei stalinismului din Ungaria. Au 
apărut astfel — ca urmare a noului suflu politic venit de la 
Kremlin —, primele fisuri în sistemul politic instituţional din 
Blocul Estic, considerat până atunci indestructibil şi de 
monolit. „Eroziunea” abia începută şi-a continuat acţiunea şi 
în zilele următoare*”. 

Două săptămâni mai târziu au sosit la Budapesta 
primele stiri despre schimbările făcute în conducerea 
Partidului Comunist Polonez. In confruntarea cu vechea 
conducere stalinistă de la Varşovia, a învins Wladyslaw 
Gomulka, cel care reprezenta în partidul său o linie 
reformatoare, asemănătoare cu cea a lui Imre Nagy de la 
Budapesta. Hrusciov si-a facut aparitia inopinat la Varsovia, 
iar forţele sovietice au fost puse în alertă. Interesele de 
securitate ale URSS nu permiteau schimbări bruşte şi 
radicale în ţările Tratatului de la Varşovia. Atitudinea unitară 
a conducerii poloneze faţă de Hruşciov şi poziţia fermă a lui 
Gomulka alături de sistemul de alianţă al Tratatului de la 
Varşovia au înlăturat pericolul unei intervenţii în forţă a 
Armatei Roşii în Polonia. 

Pentru a-şi realiza propriile revendicări, dar şi în semn 


395 Vezi pe larg John Ranelaght, Agenţia. Ascensiunea şi declinul CIA, Bucureşti, Editura All, 
1998, p.354 şi urm. 

de solidaritate cu poporul polonez deschis spre reforme, însă 
timorat în urma vizitei lui Hruşciov, studentimea maghiară a 
chemat la o demonstraţie paşnică pentru ziua de 23 octom- 
brie. În acea zi a ieşit pe străzile Budapestei, alături de 
studenţi, aproape întreaga populaţie a oraşului. Peste două 
sute de mii de oameni au aşteptat în faţa Parlamentu lui 
cuvântarea lui Imre Nagy. Câteva grupuri mai active au 
dărâmat statuia lui Stalin, iar o coloană masivă ajunsă în faţa 
clădirii care adăpostea postul naţional de radio a solicitat 
transmiterea în direct a revendicărilor. Situaţia fiind extrem 
de încordată, unităţile Serviciilor Securităţii Statului (AVH) — 
fără să primească ordin — au deschis focul asupra 
demonstrantilor care au forţat pătrunderea în clădirea 
radioului. Imre Nagy, liderul opoziţiei reformatoare din 
Partidul Comunist Ungar, sperând că va reuşi să aplaneze 
confruntarea, a acceptat, la 24 octombrie, funcţia de prim- 
ministru**. 

Evenimentele s-au precipitat, luând o turnură 
insurecţională violentă. Grupuri compacte de tineri şi 
adolescenţi — muncitori, elevi ai şcolilor profesionale şi ai 
liceelor, proveniţi din cartierele cele mai sărace, din zonele 
industriale ale Budapestei şi din căminele muncitoreşti şi 
internate — s-au înarmat şi au arborat steagurile tricolore cu 
stema comunistă decupată.*” Intre 24 şi 28 octombrie nu au 
evitat să opună rezistenţă forţelor militare sovietice de 
ocupaţie care au intervenit să facă ordine. O parte a 
unităţilor militare ungare au fraternizat cu insurgenții. 
Exceptând câteva unităţi ale AVH, statul stalinist maghiar s-a 
prăbuşit. În câteva zile, prin organizări spontane, s-a creat 
sistemul institutional propriu al revoluţiei. In urma de- 
monstratiilor care s-au desfăşurat în oraşele de provincie au 
luat fiinţă comitetele revoluţionare, iar în fabrici au fost alese 
comitete muncitoreşti. La 25 octombrie, în faţa 
Parlamentului s-a deschis focul de către unităţi AVH asupra 
demonstrantilor neinarmati, producându-se un adevărat 


396 Vezi pe larg Revoluția maghiară din 1956, editată de Ambasada Republicii Ungare 
la Bucureşti, 1996. 

397 Complotul contrarevolutionar al lui Imre Nagy şi al complicilor săi, traducere dupa 
originalul în limba maghiară editat de Biroul de Informaţii al Consiliului de Miniştri al 
R.P.U., Budapesta, 1958, Bucuresti, 1959, vezi foto. 

masacru. În mai multe oraşe din provincie, rafalele de arme 
au răpus viata a sute de oameni. După trei zile, Imre Nagy a 
ordonat încetarea focului, iar în următoarele zile conducerea 
de partid a acceptat majoritatea revendicărilor cerute de 
revoluționari. Imre Nagy a declarat pluripartidismul si a 
recunoscut organizaţiile locale, precum şi comitetele 
muncitoreşti din fabrici şi uzine. Cardinalul Jozsef Mindszenty 
a fost eliberat din închisoare. Mulţi dintre intelectuali şi 
revoluționari s-au grupat în jurul lui în intenţia de a forma un 
guvern de orientare creştină. 

Primul ministru, Imre Nagy a fost pus în faţa unei decizii 
istorice. Pentru a rezolva situaţia, care risca să arunce 
Ungaria în haos şi anarhie, a decis acceptarea revendicărilor 
populare. Deciziile istorice din 1 noiembrie, privind ieşirea 
Ungariei din Tratatul de la Varşovia şi declararea 
neutralității, au fost răspunsuri pragmatice la măsurile 
interventioniste ale sovieticilor. Nagy s-a opus astfel 
intereselor şi dogmelor partidului comunist şi dogmelor 
comuniste internaţionale aflate sub tutela sovieticilor, 
identificându-se astfel cu revendicările naţiunii. 

Între timp s-a produs o ruptură în statul major al 
revoluţiei; în seara de 1 noiembrie, Janos Kâdâr a mers la 
Ambasada sovietică, iar de acolo a plecat la Moscova, unde 
la 2 noiembrie, după lungi discuţii a acceptat formarea unui 
nou guvern. La 4 noiembrie, guvernul Kâdâr — format 
împotriva revoluţiei şi cu sprijinul tancurilor sovietice — a 
preluat puterea în Ungaria. În zorii aceleiaşi zile, armata so- 
vietică a declanşat un amplu atac împotriva Budapestei, iar 
în următoarele zile a zdruncinat rezistenţa insurgenților care 
se apărau cu un eroism ieşit din comun. Imre Nagy, printr-un 
scurt comunicat radio, a făcut public atacul sovietic, apoi s-a 
refugiat la Ambasada lugoslaviei din Budapesta. Grevele 
politice, luptele răzlețe de ariergardă au continuat pana la 
începutul anului 1957. 

În contextul evenimentelor revoluţionare anticomuniste 
declanşate în octombrie 1956, în capitala Ungariei, şi sub 
influenţa acestora, în România — cu precădere în centrele 
universitare din Timişoara**, Bucureşti, laşi, Cluj şi Braşov — 


398 Vezi mai recent şi Cristina Păiuşan, Timişoara 1956. O încercare de revoltă 

s-au constituit mai multe grupuri de iniţiativă care au 
desfăşurat în lunile următoare o serie de acţiuni de 
solidaritate sau cu caracter protestatar şi revendicativ. Spre 
deosebire de evoluţia imediată a situaţiei din Ungaria, 
mişcările studenţeşti din România, deşi au manifestat de la 
început o orientare programatică net anticomunistă, nu au 
fost susţinute masiv de alte categorii socioprofesionale, în 
special muncitori şi ţărani, fapt ce a facilitat represiunea lor 
cu relativă uşurinţă de către organele de securitate. Cei 
arestaţi au fost supuşi unor anchete dure şi prelungite de 
către ofiţerii din Direcţia de anchete penale a Securităţii, iar 
Tribunalele Militare au pronunţat sentinţe de la trei luni 
închisoare corecțională până la 20 de ani temniţă grea. Chiar 
şi acei studenţi care s-au pronunţat de la început şi s-au 
menţinut pe poziţii mai rezervate fata de acţiunile 
protestatare au fost supuşi, ulterior, unor puternice acţiuni 
de intimidare din partea organelor de securitate. 

Încadrate în vecinătatea evenimentelor ce s-au derulat 
pe plan intern, mişcările studenţeşti din România s-au 
produs cu aproape un an şi jumătate înaintea retragerii 
trupelor sovietice de ocupaţie din România — retragere 
solicitată atât de studenţii timişoreni cat şi de cei 
bucureşteni —, precum şi într-o perioadă în care grupurile de 
partizani din munţi, complet izolate şi învăluite de trupele de 
securitate, făceau ultimele sfortari de rezistenţă înainte de a 
fi lichidate. 

Din punct de vedere programatic mişcările studenţeşti 
din România au formulat revendicări cu caracter social, 
economic şi politic care în esenţa lor vizau răsturnarea 
regimului comunist şi instaurarea unui regim democratic. 
Privită din această perspectivă, dar având în vedere şi 
particularitatile de conjunctură în care au izbucnit şi evoluat, 
acţiunile studenţeşti pot fi integrate în ansamblul mişcărilor 
naţionale de rezistenţă anticomunistă. 

Deşi nu se poate stabili, în stadiul actual al cercetării, 
numărul participanţilor la mişcările studenţeşti, o evaluare 
aproximativă sugerează cifra de ordinul a câtorva mii, dar se 
poate afirma cu certitudine că aria de cuprindere a înglobat 


anticomunistă, în “Arhivele Totalitarismului”, anul VIII, nr. 26-28, 1-2/2000, p.87-104. 

cele mai mari centre universitare. 

In ceea ce priveşte proporţiile represiunii documentele 
de anchete penale atestă că au fost în total 88 de persoane 
arestate, anchetate şi deferite justiţiei, dintre care 80 de 
studenţi, două cadre didactice universitare, un profesor de 
şcoală generală, doi elevi de liceu şi trei muncitori. 

In perioada noiembrie 1956 - octombrie 1958, au fost 
pronunţate 10 sentinţe, în totalitate de organele 
judecătoreşti militare. Din cele 88 de persoane judecate, 81 
au fost condamnate, 7 au fost achitate de orice penalitate, 
iar într-un singur caz instanţa s-a pronunţat pentru 
suspendarea pedepsei. In perioada 1962 - 1964 au fost 
emise 4 decrete de grațiere (nr. 772/1962, nr. 5/1963, nr. 
310/1964 şi nr.411/1964) de care au beneficiat 18 persoane 
condamnate la pedepse între 6 şi 20 de ani de în chisoare. 
După expirarea pedepselor privative de libertate, în 18 
cazuri persoanele respective au fost deportate în alte 
localităţi unde li s-a fixat domiciliu obligatoriu, care 
totalizează circa 32 de ani. In timpul executării pedepselor 
privative de libertate nu s-au înregistrat decese, iar în ceea 
ce priveşte condiţiile de detenţie şi condiţiile de trai din 
perioada restricţiilor domiciliare, acestea au fost identice cu 
ale celorlalţi condamnaţi politici. În majoritate, condamnatii 
au fost mai întâi încarceraţi la Penitenciarul Gherla, după 
care au fost transferați în coloniile de muncă din Balta 
Brăilei, de la Stoeneşti, Salcia, Strâmba, Periprava, Grindu, 
din Delta Dunării şi de pe Bratul Chilia. 

După punerea în libertate şi ridicarea restricţiilor 
domiciliare li s-a permis studenţilor condamnaţi să-şi 
continue studiile universitare atât la cursurile de zi, cât şi la 
cele fără frecvenţă. Cifrele centralizate indicau faptul că din 
cei 74 de studenţi condamnaţi, 65 au reuşit să-şi continue 
studiile sau să urmeze cursurile altor facultăţi, dar cu 
susţinerea examenului de admitere. Doar 9 foşti studenţi 
condamnaţi nu au reuşit ori n-au fost interesaţi în finalizarea 
studiilor universitare”. 

Ponderea celor arestaţi, judecaţi, condamnaţi la 


399 Cristian Troncota, Proportiile represiunii comuniste (1956-1964), în "Dosarele 
istoriei", nr. 1, august, 1996, p.51-55. 

pedepse privative de libertate şi/sau deportaţi cu restricţii 
domiciliare, achitati de orice penalitate, gratiati, reabilitati, 
precum si recunoaşterea dreptului de a relua studiile 
universitare după punerea în libertate demonstrează că prin 
măsurile cu caracter represiv s-a urmărit mai degrabă 
intimidarea celor dispuşi la acţiuni protestatare din rândul 
studentimii şi mai putin lichidarea fizică a opozanților fata de 
regimul comunist. Prin aceste practici, regimul a urmărit să- 
şi consolideze puterea prin cultivarea fricii, tactică de altfel 
caracteristică pentru organele de securitate şi pentru 
perioada care a urmat, până în 1989, când internarile în 
colonii de muncă şi fixarea domiciliului obligatoriu vor fi 
înlocuite cu asa-zisele măsuri preventive (avertizarea, 
atentionarea, punera în dezbatere publică). 

Pe parcursul anchetelor informative, dar şi a 
deportărilor, precum şi în perioada imediat următoare 
punerii în libertate, Securitatea a căutat să documenteze 
legăturile studenţilor protestatari cu „emisari provocatori 
imperialişti”. Nereuşindu-se aşa ceva, probabil că nici n-a 
existat vreo imixtiune, se explică tonul şi critica virulentă 
asupra organelor de contraspionaj. 

Atitudinea regimului dejist în timpul şi după revoluţia 
din Ungaria a dovedit încă o dată că a fost unul dintre cele 
mai represive regimuri comuniste din răsăritul Europei, iar 
România unul dintre cele mai fidele state satelit ale Uniunii 
Sovietice. Fidelitatea lui Dej faţă de modelul stalinist s-a 
manifestat şi în acţiunile în care au fost implicate organele 
de securitate. 

Probabil că nu numai dorinţa de imitare a modelului 
stalinist de represiune, ci şi convergenta de interese cu 
liderii de la Kremlin a fost cea care a determinat poziţia 
adoptată de Gheorghiu-Dej şi echipa sa guvernamentală. Ei 
au avut două motive majore de îngrijorare: o revoluţie plină 
de succes la Budapesta, îndreptată împotriva regimului 
comunist s-ar fi putut răspândi şi în rândul celor aproape 
două milioane de etnici maghiari din România, declanşându- 
se astfel o revoltă anticomunistă generalizată şi în România. 
În al doilea rând o Ungarie necomunistă ar fi putut emite 
pretenţii asupra unei părţi din Transilvania. Grupuri, mişcări 

şi iniţiative în acest sens se manifestau în România, dar şi în 
afara graniţelor, aşa cum vom arăta la locul potrivit. 

Hruşciov şi Georgi Malencov au făcut o vizită în secret 
la Bucureşti, la 1 noiembrie 1956, pentru a discuta cu liderii 
români, bulgari şi cehoslovaci criza din Ungaria. Potrivit unor 
documente occidentale, Hruşciov ar fi cerut ca trupele 
române să fie folosite pentru înăbuşirea revoltei de la 
Budapesta. S-a spus că Gheorghiu-Dej şi Emil Bodnăraş ar fi 
replicat cu următorul argument: „Datorită numărului mare 
de maghiari din armata română, precum şi simpatiei 
generale pentru Ungaria, armata nu prezintă suficientă 
încredere pentru astfel de operaţiuni”. Pe deasupra mai 
plana şi teama unui conflict ireparabil cu minoritatea 
maghiară din România. Explicatiile lui Dej şi Bodnăraş sunt 
contrazise de Hruşciov, care în scrierile sale memorialistice 
susţine că ar fi primit ofertă de ajutor militar din partea 
conducătorilor romani şi bulgari. Cert este că trio-ul 
românesc — Dej, Bodnăraş şi Ceauşescu — s-a pronunţat în 
favoarea unei intervenţii militare ferme împotriva guvernului 
prezidat la Budapesta de Imre Nagy. Trupele sovietice care 
stationau în România s-au aflat printre primele care au 
traversat graniţa cu Ungaria, la 26 octombrie, pentru a 
consolida prezenţa Armatei Roşii şi a înăbuşi revoluţia 
anticomunistă de la Budapesta“. 

Dacă dintr-un motiv sau altul nu s-a acceptat 
participarea armatei române, s-a hotărât intervenţia prin 
organele de securitate româneşti. O persoană cheie din PMR, 
care a sprijinit măsura de intervenţie sovietică în Ungaria a 
fost Emil Bodnăraş. In timpul revoluţiei din Ungaria el a fost 
numit în funcţia de ministru al Transporturilor şi 
Comunicaţiilor, calitate în care a supervizat lărgirea 
drumurilor de importanţă strategică pentru trupele sovietice 
aflate în tranzit prin România. Tot el a contribuit favorabil şi 
la realizarea angajamentelor ce au vizat detentia lui Imre 
Nagy în România, căci la 22 noiembrie, o delegaţie a PMR, 
400 Vezi pe larg: Mihai Retegan, Actul decizional în timpul revoluţiei ungare, în „Dosarele 
istoriei”, nr. 3 (8), 1997, p. 44-47; idem, Comunismul românesc — Frica tradiţională de Rusia, 
în „Magazin istoric”, s.n., septembrie, 1995, p. 14-15; idem, Conducerea PMR şi evenimentele din 
Polonia şi Ungaria 1956, în „Arhivele Totalitarismului”, an III, nr. 1/1995, p. 137-162; idem, 1956 


— Explozie în lumea comunistă, în „Dosarele istoriei”, an 1, 1996, p. 28-30; idem, Grupul Imre 
Nagy la Snagov, în „Magazin istoric”, s.n., 1996, octombrie, p. 7-11; noiembrie, p. 19-22. 

formată din Gheorghiu-Dej, Chivu Stoica, Emil Bodnăraş şi 
Valter Roman, i-a făcut o vizită lui Janos Kédär, noul prim- 
secretar al Partidului Muncitoresc Socialist Ungar (noul nume 
al partidului comunist). 

În ziua următoare, probabil ca urmare a aranjamentelor 
stabilite de vizita comuniştilor romani la Budapesta, Imre 
Nagy a fost răpit de către agenţi ai KGB şi adus cu avionul la 
Bucureşti, unde i s-a acordat ceea ce ministrul român de Ex- 
terne, Grigore Preoteasa, a numit „azil politic”. In realitate, el 
a fost deţinut într-o casă conspirativă a Securităţii, de la 
Snagov, unde a fost interogat de Boris Şumilin, principalul 
consilier KGB pentru activităţi contrarevolutionare. Lui Imre 
Nagy nu i s-a permis să fie vizitat de oficialități ONU, asa 
cum promisese Grigore Preoteasa, pentru a dovedi că nu era 
supus constrângerii“!. Alţi susţinători importanţi ai lui Imre 
Nagy i-au împărtăşit soarta în România, printre ei şi filozoful 
ungar Georgy Lukcacs. 

Un alt scop al vizitei lui Bodnăraş la Budapesta, în 
aparenţă pentru a furniza alimente şi medicamente necesare 
de urgenţă în urma revoluţiei, a fost acela de a ajuta la 
reorganizarea Serviciului de Securitate al Statului Ungar 
(AVH), care fusese decimat în timpul evenimentelor. Câteva 
sute de agenţi ai Securităţii, de origine etnică maghiară din 
România, au fost trimişi la Budapesta. Şederea prelungită a 
lui Bodnăraş în capitala ungară indică faptul că a fost strâns 
implicat în această operaţiune, aşa cum şi Gheorghiu-Dej, pe 
timpul şederii, a dat o mână de ajutor la reorganizarea 
Partidului Muncitoresc Socialist Ungar. Un al doilea agent so- 
vietic „în straie româneşti”, care l-a asistat pe Bodnăraş, a 
fost Wilhelm Einhorn, un maghiar de origine evreiască din 
Transilvania, recrutat de NKVD şi numit, după cum am 
menţionat într-un alt capitol, director al secretariatului DGSP, 
în toamna anului 1948, iar la înfiinţarea DIE, 30 martie 1951, 
devenise unul din cei doi loctiitori ai şefului acestei structuri. 
Potrivit relatărilor lui lon Mihai Pacepa, Einhorn a fost trimis 
la Budapesta sub acoperire de consilier al Ambasadei 
române. Participarea organelor Securităţii româneşti la 


401 Vezi pe larg Valeri L. Mustov, Imre Nagy o viata tragică, în „Magazin istoric”, s.n., august, 1996, p. 
61-68. 

operaţiile informative din Ungaria, coordonate de sovietici, 
avuseseră loc şi înainte de octombrie 1956, când fuseseră 
implicaţi tot agenţi români de origine maghiară din 
Transilvania. Numeroşi agenţi ai Securităţii fuseseră trimişi 
ca vizitatori în Ungaria, via Occident cu paşapoarte false 
austriece, vest-germane, franceze şi italiene pentru a-i 
depista pe „contrarevoluţionarii” unguri, iar informaţiile 
culese erau trimise la Bucureşti. Se pare că această opera- 
tiune ar fi fost coordonată de Nicolae Ceausescu cu ajutorul 
unui consilier KGB. 

S-a pus problema de ce occidentalii nu au intervenit 
pentru a sprijini, eventual a asigura succesul revoluţiei 
anticomuniste din Ungaria şi chiar a încuraja mişcările de 
emancipare de sub dominaţia Moscovei în restul Blocului 
Răsăritean, întrucât situaţia era favorabilă ca urmare a 
suflului reformator antisovietic. Din documentele secrete 
americane rezultă că serviciile de informaţii ale SUA 
pregătiseră din timp un plan de acţiune, aşa numita 
operaţiune „Red Sox-Red Cap”, care viza o confruntare pe 
frontul secret cu sovieticii. Explicaţia, care s-a dat de către 
istoricii americani ai frontului secret, este că atunci când 
planificarea operaţiunilor „Red Sox-Red Cap” erau deja 
finalizate, evenimentele s-au derulat mai rapid, depăşind 
viziunile strategice şi înainte să se poată lua o decizie în 
legătură cu poziţia SUA fata de criza din Europa de Est. In 
SUA se desfăşura în acel moment campania pentru alegerile 
prezidenţiale, astfel că nu era o situaţie prielnică de in- 
terventie. Mai mult, o intervenţie a trupelor NATO în Ungaria 
a fost eliminată din capul locului şi pe motiv că Armata Roşie 
putea să reziste. URSS dispunea în Europa Centrală de mai 
multe trupe şi arme decât ar fi putut să înfrunte NATO. Dar 
cel mai important aspect este că în alianţa occidentală se 
produsese o ruptură ca urmare a evenimentelor din Suez”. 

Pe 29 octombrie 1956, Israelul a lansat un atac surpriză asupra 
Egiptului, şi în următoarele câteva zile, a ocupat rapid 
Peninsula Sinai. La 30 octombrie, Anglia şi Franţa au dat un 
ultimatum Egiptului şi Israelului să stea deoparte de Canalul 
de Suez. Neprimind un răspuns satisfăcător, bombardierele 


402 John Ranelaght, loc. cit. 

britanice şi franceze, fără acordul SUA, au atacat obiectivele 
militare egiptene, iar forţele lor au desantat la capătul 
mediteranean al Canalului, ocupând dispozitiv pe ambele 
maluri. 

Hruşciov a sesizat corect ocazia de a profita de ruptura 
dintre aliaţii occidentali şi de implicarea lui Eisenhawer în 
alegerile prezidenţiale, deci de imposibilitatea de a se lua de 
către SUA o decizie în sensul confruntării militare. El a jucat 
în continuare cartea diplomatică, propunând o rezolvare 
comună, sovieto-americană, a situaţiei de criză. URSS a 
prevenit Anglia şi Franţa că, dacă nu îşi retrag rapid forţele 
armate din Suez, Armata Roşie va intra în acţiune de partea 
Egiptului. În acest context, SUA a fost nevoită să aprobe 
propunerea sovietică. Situându-se astfel de aceeaşi parte cu 
URSS la Naţiunile Unite, SUA a adoptat o rezoluţie care con- 
damna acţiunea anglo-franceză. Pe 22 decembrie, forţele 
franceze şi britanice au cedat presiunii şi s-au retras, fiind 
înlocuite de o forţă ONU. S-a prevenit astfel, declanşarea 
unui al treilea război mondial. 

Desigur, prestigiul SUA a crescut, în schimbul 
contractării unor mari datorii morale atât faţă de partenerii 
anglo-francezi din NATO — pe care îi pusese într-o situaţie 
umilitoare — cât şi faţă de unguri, polonezi şi români, prin 
faptul că nu le-a susţinut mişcările de emancipare de sub 
tutela sovietică. Mesajul SUA a fost concludent pentru toată 
lumea. Franţa şi Anglia au înţeles că nu mai pot acţiona la 
eşalon global decât atunci când SUA vor permite acest lucru, 
iar pentru Europa Răsăriteană, aflată în sfera de influenţă 
sovietică, SUA s-a mărginit la a condamna formal intervenţia 
Armatei Roşii în Ungaria, ceea ce a dat de înţeles în mod 
limpede că nu vor sprijini cu forţă militară „eliberarea 
naţiunilor captive” şi că nu va sfida prin utilizarea violenţei 
monopolul politic al Moscovei în regiune. Washingtonul nu 
recunoştea aşadar decât un singur egal, o unică altă 
superputere: Uniunea Sovietică. Această poziţie a SUA se 
încadra astfel in consecventa cu care îşi promova politica 
externă: acţiuni doar pe frontul secret în momente de 
oportunitate, pentru sprijinirea pe cât posibil a oricărei breşe 
în Blocul Estic, dar fără să provoace o confruntare militară 

decisivă cu URSS. O politică ce va rămâne astfel nealterată 
cel puţin până la prăbuşirea regimurilor comuniste din 
Europa Răsăriteană la sfârşitul lui '89. 


Acţiuni informative, de supraveghere şi 
contracarare a nationalimului şi 
revizionismumui maghiar 


Mişcări de rezistenţă faţă de regimul comunist din 
România s-au manifestat din plin şi în rândurile cetăţenilor 
români de naţionalitate maghiară şi secuiască. Unii s-au 
organizat în grupuri, au întocmit memorii, au difuzat 
manifeste, alţii şi-au procurat armament, numai că printre 
obiectivele politice vizate era şi autonomia Transilvaniei sau 
alipirea acestui teritoriu la un viitor stat independent 
maghiar, ceea ce înseamnă că anticomunismul s-a 
amestecat CU  revizionismul teritorial, dacă nu cumva 
anticomunismul a fost doar un pretext. Nu au lipsit nici 
manifestările nationalist-sovine, fapt pentru care astfel de 
acţiuni trebuie tratate separat de ceea ce înţelegem 
îndeobşte prin mişcare naţională de rezistenţă anticomunistă 
din România. Datorită accentelor revizioniste şi nationalist- 
şovine, mişcările anticomuniste ale etnicilor maghiari şi secui 
din România au rămas izolate de restul grupurilor de 
protestatari români, ceea ce a facilitat organelor de re- 
presiune ale Securităţii misiunea de lichidare sau 
neutralizare a lor. 

Sa mai consemnam ca minoritatea maghiară din 
România a beneficiat de o excelentă situaţie în anii care au 
urmat  „eliberării” Transilvaniei de nord-est şi instaurării 
regimului comunist susţinut de sovietici. In 1952, sub 
presiunea URSS, a fost înfiinţată Regiunea Autonomă 
Maghiară — ce s-a menţinut pana la reorganizarea 
administrativ-teritorială din 1968 —, care cuprindea zona cu 
populaţie secuiască din Transilvania. Croită după modelul 
regiunilor autonome sovietice, Regiunea Autonomă Maghiară 
din România a fost condusă pe baza unui „Regulament” 

adoptat de Sfatul Popular Regional, sub rezerva aprobării 
acestuia de către Marea Adunare Naţională a RPR. Decizia de 
organizare a regiunii secuieşti şi a unor localităţi populate 
majoritar de maghiari, în acest mod, a oferit URSS posibilităţi 
sporite de a specula vechea dispută româno-maghiară cu 
privire la Transil vania, aşa cum o făcuse şi Hitler prin 
realizarea şi consecinţele arbitrajului de la Viena (din 30 
august 1940)*%. 

Pe de altă parte activitatea culturală şi ideologică 
maghiară a înregistrat, la începuturile regimului comunist din 
România, o deosebită intensitate. Statisticile oficiale indică şi 
un spor demografic. În 1956, minoritatea maghiară din 
România număra 1 587 675 de locuitori, iar 10 ani mai târziu 
a sporit la 1 619 592 de locuitori. De asemenea, Regiunea 
Autonomă Maghiară a beneficiat în afara unei reţele de şcoli 
primare şi secundare, de un institut medico-farmaceutic 
deschis la Târgu-Mureş, în anul 1952, şi de două teatre 
maghiare. Pentru maghiarii din afara Regiunii autonome, la 
Cluj, a funcţionat o universitate exclusiv maghiară, un institut 
pedagogic şi unul de teatru, pe lângă celelalte instituţii 
educaţionale din oraş, destinate să ofere instrucţie atât în 
limba română, cât şi în limba maghiară. 

Referirea la aceste aspecte nu este deloc întâmplătoare. Există 
suficiente atestări documentare incontestabile ce 
demonstrează tocmai că astfel de instituţii întemeiate 
special pentru minoritarii maghiari şi într-un anumit context 
social-politic, economic şi cultural intern şi extern au 
favorizat iniţiativele si acţiunile oculte cu caracter 
nationalist, revizionist, separatist sau autonomist. Când 
situaţia s-a schimbat, nu radical, dar suficient pentru a da loc 
la interpretări, percepții ori reacţii discutabile, liderii de 
ocazie ai minoritarilor maghiari şi secui au speculat imediat 
situaţia, iar tirul nemulțumirilor a fost îndreptat, evident cu 
aceleaşi accente revizioniste, spre coordonatele sumbre ale 
evoluţiei comunitare. Fără îndoială că perspectiva oferită 
minoritarilor maghiari şi secui din România de asa-zisul 


403 Vezi şi Regiunea Autonomă Maghiară, operă de inspiraţie leninist-stalinistă 
(Notă cu privire la înfiinţarea unei regiuni autonome maghiare în Transilvania, 
întocmită de consilierii sovietici P. Arhipov şi P. Tumorov, la 7 septembrie 1951 şi 
adresată lui Gheorghiu-Dej), în „Cotidianul”, marţi 13 octombrie 1998, p.16. 

„comunism naţional” şi de rolul „centrului vital al naţiunii 
socialiste române” rezervat partidului comunist — două din 
elementele fundamentale introduse de circumstanta în 
doctrina si ideologia guvernantilor de la Bucureşti, în 
comparaţie cu perioada anterioară — nu puteau genera 
decât reacţii de respingere sau chiar ostilitate deschisă, nu 
numai în exteriorul, ci şi în interiorul grupurilor de maghiari 
integrate ori subordonate sub o formă sau alta puterii. 

Aşa se face că unele din excesele, adică privilegiile 
impuse de regimul de ocupaţie sovietică în beneficiul 
etnicilor maghiari, au fost îndepărtate după retragerea 
Armatei Roşii din România (1958). În 1959, Universitatea 
maghiară din Cluj a fost unificată cu cea românească, 
creându-se Universitatea „Babeş-Bolyai”, care avea şi secţii 
maghiare la fiecare disciplină de studiu. În ciuda drepturilor 
recunoscute de regimul comunist din România, minoritățile 
maghiare şi secuieşti s-au dovedit totuşi nemultumite; lideri 
de opinie, mai ales din rândurile intelectualilor, preoţilor sau 
ale tineretului s-au reîntors la practicile şi tezele revizioniste. 
Au menţinut legături cu organizaţiile maghiare din exterior, 
şi-au creat altele, fapt ce a determinat ca acţiunile oculte să 
intre în supravegherea serviciilor de contraspionaj si 
contrainformaţii interne ale Securităţii. 

Adevărul este că revizionismul maghiar a constituit 
eterna mare problemă pentru toate serviciile de informaţii 
româneşti, începând cu Serviciul Secret condus de Mihail 
Moruzov, continuând cu Serviciul Special de Informaţii al lui 
Eugen Cristescu, trecând prin Securitate şi ajungând la 
serviciile şi structurile departamentale specializate care 
formează comunitatea informativă a României de după 
1990. 

Ceea ce ar mai trebui precizat din capul locului este că 
spre deosebire de toate celelalte servicii secrete româneşti 
din alte perioade istorice, Securitatea nu a avut o structură 
specializată care să se ocupe de supravegherea şi 
contracararea ori dejucarea acţiunilor cu caracter revizionist, 
separatist şi autonomist maghiar. De regulă, astfel de acţiuni 
erau trecute la problema „naţionalişti” (unguri, bulgari, 
ucraineni, iugoslavi) şi supravegheate ca atare în ansamblul 

acţiunilor subversive contra regimului. Cand se obțineau 
informaţii de primă sesizare despre aşa-zisa „iredentă 
maghiară”, în activitatea informativ-operativa a organelor 
de securitate se proceda la o cooperare, fie între unităţile 
centrale şi cele teritoriale prin ofiţeri special desemnaţi, fie la 
nivel regional între birouri si servicii. Dacă prin 
documentarea activităţii ,nationalistilor maghiari” se 
depistau legături cu exteriorul, respectiv cu diaspora 
maghiară din Occident sau cu cercurile obscure 
neguvernamentale de la Budapesta, intrau rapid în funcţiune 
şi ofiţeri DIE. 

După cum am avut ocazia să menţionăm la locul 
potrivit, în Securitate şi-au desfăşurat activitatea şi o 
mulţime de ofiţeri, subofiteri şi cadre civile de etnie 
maghiară şi secuiască. Unii dintre ei apar în echipele care şi- 
au adus contribuţia la rezolvarea cazurilor în problema 
„naţionaliştilor maghiari”. Si este firesc acest lucru. Fiind 
cunoscători ai limbii maghiare, dispuneau de un potenţial 
informativ uman recrutat, evident, din rândurile etnicilor 
maghiari şi secui, puteau participa la anchetele informative, 
traduceau cu uşurinţă materialele informative obţinute prin 
mijloace tehnice, întocmeau cu mai multă credibilitate 
sinteze-documentare despre drepturile şi trecutul istoric al 
minorităţilor maghiare şi secuieşti în Transilvania alături de 
majoritatea comunităţilor româneşti, lucrări marcate fără 
404 Atât documentele întocmite de organele Sigurantei din perioada interbelică, dar 
şi cele ale SSI şi apoi ale Securităţii regimului comunist din România folosec binomul 
„iredentă maghiară” pentru a desemna în fond mişcările revizioniste, separatiste sau 
autonomiste maghiare, ceea ce nu se justifică din punct de vedere strict istoric. 
Noţiunea de iredentism vine din limba italiană de la cuvântul irredentismo, provenit dintr-un 
participiu verbal, irredento, adică „neînapoiat”. Enciclopedia italiană, la care fac trimitere 
şi dicționarele franceze, explică irredentismul ca o amplă mişcare politică italiană, 
desprinsă din Risorgimento, adică renaşterea culturală pornită în cea de a doua 
jumătate a secolului al XVIII-lea, care avea să devină şi o renaştere politică finalizată 
triumfător prin construirea statului unificat italian. Curentul irredentist s-a intensificat în 
ltalia la începutul secolului al XX-lea, grupând personalităţi de diverse orientări 
politice, atât de dreapta cât şi de stânga pentru că scopul era acelaşi: retrocedarea 
provinciilor Trento, Istria si Dalmatia, rămase încă sub stăpânire Austro-Ungară. 
Aceasta a şi determinat intrarea în război a Italiei de partea Antantei. Fascistii italieni 
au promovat şi ei irredentismul, revendicând de la Franţa: Nisa, Savoia, Corsica şi 
Tunisia. Aşadar, irredentismul, ca termen, s-a desprins de sensul său iniţial, particular 
taliei şi a ajuns să însemne orice mişcare revendicativa privind teritorii. El nu trebuie 
confundat cu separatismul sau cu autonomismul, greşală în care au persistat serviciile de 


informaţii, de siguranţă şi securitate româneşti. Straniu este că greşala persistă şi 
după 1990, în unele publicaţii. 

îndoială de spiritul şi coordonatele ideologice ale partidului 
comunist. Generalul (r) Neagu Cosma preciza la un moment 
dat, într-una din lucrările sale memorialistice, că originea 
ungurească şi secuiască a multor ofiţeri de securitate „nu a 
constituit un impediment în corectitudinea în serviciu si 
loialitatea lor față de România (subl.- n.)*%. Din punct de 
vedere istoric, o astfel de interpretare ar trebui nuanţată, ori 
explicitată, şi aceasta pentru că nu poate fi omis faptul că în 
România s-a aflat la putere, în acel timp, un regim totalitarist 
de esenţă comunistă, responsabil de toate abuzurile şi 
atrocitățile care s-au întâmplat în societatea românească. Prin 
urmare, este mai aproape de adevăr să se spună că ofiţerii de 
securitate ca şi activiştii partidului de naţionalitate maghiară 
au fost probabil corecti, şi-au făcut datoria si au dovedit 
loialitate în primul şi în primul rând faţă de regimul comunist 
şi în spiritul ideologiei pe care au împărtăşit-o. Că mai târziu, 
în timpul şi după evenimentele din decembrie 1989, 
securiştii şi activiştii partidului de naţionalitate maghiară „au 
schimbat macazul”, adică s-au lepădat rapid de ideologia 
comunistă,  îngroşând rândurile propriilor conationali 
democrați sau a acelora posedati de doctrina hungarismului 
— pentru care „idealul secular al naţiunii maghiare este 
realizarea Ungariei Mari” — este una şi aceeaşi problemă de 
adaptare, dacă nu cumva un argument în plus spre o corectă 
reconstituire istorică. 

Cum s-a manifestat revizionismul maghiar în perioada 
1948-1964, ne vom strădui în cele ce urmează sa 
reconstituim printr-o scurtă prezentare cronologică a 
evenimentelor aşa cum sunt reflectate în documentele 
Securităţii. Până nu se vor declasifica şi alte surse arhivistice 
în legătură cu această temă, spre a fi accesibile istoriografiei 
pentru studii mai ample, cred că este bine să nu ne grabim 
cu formularea altor concluzii. Şi aceasta pentru că loialitatea 
şi patriotismul în domeniul „intelligence-ului” în apărarea 
securităţii national-statale nu se pot reflecta decât luând 
drept criteriu de bază profesionalismul şi nu originea etnică a 
celor implicaţi. 

Printre organizaţiile constituite de etnicii maghiari din 
România după 1948, depistate şi neutralizate de organele 
aparatului de securitate, aşa cum rezultă din documentele 
operative, se numără: Hungarista, Brigada fulger, Asociaţia 
anticomunistă de tineret ş.a. Documentele de urmărire şi 
cercetare informativă întocmite de Securitate fac referire la 
faptul că astfel de organizaţii militau pentru: menţinerea 
trează a sentimentelor nationalist-revizioniste în rândurile 
etnicilor maghiari; subminarea autorităţii regimului comunist 
din interior şi exterior, prin acte de sabotaj, alarmism şi 
propagandă; izolarea populaţiei de naţionalitate maghiară de 
poporul român şi canalizarea sentimentelor acestei 
minorităţi spre Ungaria; susţinerea faţă de autorităţile 
statului român a unor revendicări maximale care să nu poată 
fi satisfăcute, pentru ca apoi să faciliteze propaganda 
revizionistă susţinută de diaspora maghiară din Occident în 
scopul compromiterii regimului comunist din România; 
promovarea ideii de autonomie a Transilvaniei în vederea 
realipirii ei ulterioare la Ungaria prin intermediul unui curent 
revizionist activ şi concertat; crearea unei situaţii de 
incertitudine în zonele locuite de grupuri compacte de etnici 
maghiari şi secui, spre a impresiona forurile internaţionale şi 
de a încerca să le influenţeze în acest fel să ia de cizii contra 
intereselor româneşti“. 

Un caz căruia organele de securitate i-au acordat o 
atenţie sporită l-a constituit acţiunea preotului reformat Sass 
Koloman, fost membru al organizaţiei Garda Zdrentarosilor 
(Rangyos Garda). Acesta împreună cu Istvan Halleş, fost ofiţer 
activ în serviciul de spionaj al armatei maghiare în timpul 
celui de-al doilea război mondial, au costituit în urma 
instrucţiunilor primite de la un centru special din Debrecen 
(în Ungaria), organizaţia intitulată „Mişcarea de Rezistență”. 
In foarte scurt timp, cei doi reuşiseră să racoleze în total 31 
de persoane de naţionalitate maghiară din localităţile 
Secuieni, Valea lui Mihai şi Cheşereu (actualul judeţ Bihor), 
despre care Securitatea deţinea informaţii că cei mai mulţi 
fuseseră membrii în partidul „Crucile cu săgeți”. Conform 
instrucţiunilor primite şi faţă de care membrii organizaţiei îşi 

dăduseră consimţământul la recrutare, se preconiza: edi- 
tarea unui ziar intitulat „Viitorul maghiar”; procurarea de 
armament şi formarea unui grup care să fie pregătit de a 
intra în acţiune la un moment conjunctural favorabil alipirii 
Transilvaniei la Ungaria. 

In 1958 grupul condus de preotul Sass Koloman a fost 
arestat de organele Securităţii; ulterior iniţiatorii au fost 
condamnaţi la moarte şi executaţi prin sentinţa Tribunalului 
Militar Cluj. Capetele de acuzare au fost: „Uneltire împotriva 
ţării, spionaj în favoarea Ungariei, deținerea ilegală de 
armament şi participare la acţiunile unor organizaţii 
iredentiste (sic!) ilegale”. 

Un alt grup de aceeaşi factură fusese organizat din 
iniţiativa lui Laszlo Sipos, fost şi el ofiţer de informaţii al 
armatei maghiare în perioada 1940-1944. Recrutările pentru 
acest grup se făceau numai pe baza unui angajament scris. 
Format din 9 tineri de naţionalitate maghiară, grupul urma 
să se afilieze la Asociaţia Internaţională a Tineretului Liber, 
care era condusă de Varga Bela, preşedintele guvernului 
provizoriu maghiar din Germania Occidentală. La fel ca şi 
grupurile de rezistenţă româneşti, grupul maghiar condus de 
Laszlo Sipoş miza pe o confruntare militară Est-Vest şi pe o 
victorie a puterilor occidentale în dauna URSS. Într-o astfel 
de eventualitate trebuia să se acţioneze rapid pentru 
răsturnarea regimului comunist din România, să se preia 
conducerea Transilvaniei şi să se iniţieze demersuri pentru 
unirea acestui teritoriu la „viitorul stat liber maghiar”. Până 
la declanşarea ipoteticului război, grupul îşi fixase ca 
obiectiv principal culegerea de informaţii cu caracter politic, 
economic, social şi militar pe care urma să le furnizeze 
posturilor de radio „Europa liberă” şi „Vocea Americii” pentru 
emisiunile în limba maghiară. Atât în cazul grupului condus 
de Istvan Halles, cât şi în al celui iniţiat de Laszlo Sipos, 
organele de securitate au acţionat rapid, neutralizându-le 
„din faşă”, expresie des întâlnită în documentele oficiale“. 

In 1953, alţi 17 tineri de naţionalitate maghiară au 
constituit, sub îndrumarea lui Arpad Szilagy — student în 
anul Ill la Facultatea de geologie şi geografie a Universităţii 

din Cluj —, un grup intitulat „Mâna neagră”. După mai multe 
şedinţe secrete şi-au fixat ca principal obiectiv 
confecţionarea unor manifeste cu conţinut anticomunist, dar 
şi antiromânesc, pe care să le afişeze noaptea în principalele 
locuri publice. Ca sarcină secundară, fiecare membru al 
organizaţiei trebuia să caute şi să-şi procure armament. 
Până în 1956, organele de securitate nici n-au avut habar de 
acest grup. Abia în contextul represiunii ce a urmat grevelor 
studenţeşti din 1956, Arpad Silagy a fost arestat de 
Securitate „ca element protestatar” şi supus unei 
necruțătoare anchete, ocazie cu care a aflat şi câteva 
informaţii despre organizaţia „Mâna neagră”. În lipsa lui 
Arpad Silagy, grupul şi-a continuat activitatea, sub 
conducerea lui Czimbalmos Blaziu, care şi-a mutat sediul în 
comuna Lăzarea. In 1960, ca urmare a unei hotărâri luate în 
cadrul şedinţelor secrete, s-a hotărât fuzionarea cu un alt 
grup din Târgu-Mureş. Cu aceeaşi ocazie s-a luat jurământ 
de credinţă tuturor membrilor celor două grupuri reunite şi s- 
a adoptat un nou statut, care prevedea ca principalul 
obiectiv „lupta până când Ardealul va fi alipit Ungariei sau 
declarat stat de sine stătător”. În urma supravegherii 
informative foarte insistente, organele de securitate au 
reuşit să identifice majoritatea membrilor acestui grup şi 
apoi să treacă la arestări. Prin perchezitiile domiciliare au 
fost găsite 4 arme militare, muniţie şi o maşină de scris. La 
anchetă, unii membri ai grupului au recunoscut sau au fost 
constrânşi să recunoască intenţiile şi mai puţin faptele: că 
deja plănuiseră o acţiune în forţă asupra activiştilor de partid 
şi contra autorităţilor orăşeneşti din Târgu-Mureş cu ocazia 
aniversării zilei de 23 august; intenţia de asasinare a 
preşedintelui Sfatului Popular din comuna Tulgheş şi a 
preşedintelui Gospodăriei Agricole de Producţie din comuna 
Lăzarea; sustragerea de dinamită de la cariera de piatră din 
apropierea comunei Lăzarea; planificarea incendierii recoltei 
în paralel cu distrugerea Statiunii de Masini şi Tractoare. 
Toate acestea au fost considerate suficiente „probe” pentru 
ca membrii grupului să răspundă în faţa Tribunalului Militar 
Cluj şi să fie condamnaţi la diferite pedepse privative de 

libertate“:. 

În primăvara anului 1957, ca urmare a iniţierii unor 
măsuri de strictă supraveghere a oricăror „acţiuni subversive 
cu caracter nationalist-revizionist şi a elementelor pretabile 
la astfel de iniţiative”, organele de securitate au interceptat 
un document-memoriu, întocmit de dr. Istvan Dobai, avocat 
şi fost membru de frunte al organizaţiei „Fike” (Tineretul 
Creştin) şi de profesorul losif Komaromi. Prin acest 
„Memoriu”, autorii se  străduiseră sa demonstreze 
„imposibilitatea  convieţuirii românilor cu ungurii in 
Transilvania”. Pentru fundamentarea acestei teze cu date de 
ordin istoric, autorii intenționau să apeleze la o serie de 
intelectuali cu sentimente naţionaliste maghiare, care să 
contribuie la redactarea unui document mai amplu. 
„Memoriul” urma să fie studiat şi îmbunătăţit de Marton 
Aron, episcop romano-catolic, Jordakai Ludovic, profesor 
universitar, Geza Francisc, profesor, Szabedi Lâszlo, scriitor 
ş.a. Se preconiza întocmirea „Memoriului” în trei variante, 
fiecare cu un conţinut adecvat, în funcţie de instituţiile 
cărora urmau să le trimită: o primă variantă, mai critică, 
pentru guvernul de la Budapesta, a doua, mult atenuată, 
pentru guvernul de la Bucureşti, şi a treia pentru Organizaţia 
Naţiunilor Unite. Prin folosirea acestui procedeu se spera 
aprobarea fără rezerve a „Memoriului” de către instituţiile 
destinatare*”. 

În vara anului 1960, organele de securitate din 
regiunea Banat au identificat activitatea clandestină a 
„Partidului Muncitoresc Creştin”, fondat şi condus de preotul 
romano-catolic Szoboszlay Aladar şi un anume Husar losif, 
(„fost baron”). Obiectivul principal al acestui partid era de a 
forma „un guvern” care să poată prelua conducerea Regiunii 
Banat în eventualitatea răsturnării prin violenţă a regimului 
comunist din România. Din documentele Securităţii rezulta 
că nucleul „acestei organizaţii” se afla în raionul Pecica, dar 
dispunea de puternice ramificații în alte oraşe şi zone ca 
Arad, Regiunea Autonomă Maghiară şi chiar în Bucureşti. 
Printre cele 50 de persoane arestate, deferite justiţiei şi 

condamnate, se aflau „foşti moşieri, comercianţi, preoţi 
romano-catolici si foste elemente ale organizaţiilor 
nationaliste maghiare” care-şi desfăşuraseră activitatea 
politică pe teritoriul României şi al Ungariei înaintea şi în 
timpul celui de-al doilea război mondial. Interesant este că în 
„organizaţie” fusese recrutat si un ofiţer din Ministerul 
Forţelor Armate, de naţionalitate maghiară — comandant de 
regiment de motorizate —, a cărui misiune încredinţată era 
„de a conduce operaţiunile militare” în condiţiile în care s-ar 
fi declanşat evenimente violente pentru răsturnarea 
regimului „democrat popular” din România“. 

O altă grupare, la fel de masivă, formată din etnici 
maghiari, a fost descoperită de organele de securitate în 
octombrie 1960. Purta denumirea de „Tinerii iubitori de 
libertate”, fiind constituită în timpul evenimentelor din 1956 
din Ungaria, dar nedepistată atunci, în ciuda măsurilor luate 
de Securitate. După cum rezultă din Raportul întocmit, la 29 
decembrie 1960, sub semnătura colonelului de securitate H. 
Zambeti, „în cei 4 ani care s-au scurs, nu s-a produs nici o 
deconspirare, nici un denunt, ceea ce denotă ca 
nationalismul-sovin a constituit o bază solidă pentru 
organizarea acţiunii subversive”. Principalul organizator al 
grupului a fost profesorul losif Kun care, în declaraţia dată în 
faţa organelor Direcţiei Regionale MAI Crişana, a recunoscut 
că în 1956, pe când se afla la Budapesta, a fost recrutat de 
serviciile speciale maghiare (AVH) şi că a primit ca principală 
sarcină „organizarea activităţii subversive în RPR”. 
Interesant este faptul că recrutorii profesorului losif Kun 
luaseră legătura şi cu o altă persoană, după numele 
conspirativ „Covaci”, în realitate informator al Securităţii 
româneşti, dar care a ascuns cu abilitate interesul pentru Securitate 
timp de 4 ani, divulgându-l ofițerului roman cu care era în 
contact, în contextul în care s-au produs neînțelegerile cu 
profesorul losif Kun. Din cercetările efectuate a rezultat că 
grupul era format din 103 membri (23 cu vârsta peste 20 de 
ani, iar restul între 14 şi 20 de ani). Printre cei 103 membri 
nu au fost incluşi profesorii de la şcoala medie nr. 4 din 
Oradea, pe care organele de securitate îi considerau „autorii 

morali ai acestei organizaţii”. Suspiciunile care au stat la 
baza declanşării acţiunii informative din partea organelor de 
securitate se refereau la faptul că profesorul losif Kun, 
împreună cu alţi colegi profesori — Andraş A., Vanhz Anton, 
Kesztheijugi Maria şi alţii — se adunau frecvent pentru a 
discuta „cele mai eficace metode de îndoctrinare a elevilor 
de etnie maghiară cu idei şi teze nationalist-sovine şi 
revizioniste”. „La aceste adunări — mai menţiona raportul 
sus citat — se hotăra înlocuirea programelor analitice 
stabilite de Ministerul Învăţământului, cu altele, întocmite 
potrivit scopului pe care îl urmăreau”. Securitatea obținuse 
date potrivit cărora din 1958 activitatea organizaţiei s-a 
intensificat şi diversificat: „De la preocupările iniţiale, care se 
reduceau în special la acte de teroare şi inscripţii, se trece la 
problema organizării întregii populaţii maghiare din RPR. La 
acea dată s-au făcut hărţile regiunilor locuite de populaţia 
maghiară şi s-au împărţit răspunderile pentru munca în 
aceste regiuni. Tot în această perioadă s-a pus problema 
legăturilor cu organizaţiile naţionaliste maghiare din Occident 
şi în special cu cele din R.P. Ungară”"!. Atât materialele 
informative cât şi cele de anchetă penală insistau pe faptul 
că organizaţia viza recrutarea tinerilor proveniţi din păturile 
mijlocii ale populaţiei, ai căror părinţi desfasurasera 
activitate, sau manifestaseră simpatii în rândurile „partidelor 
burgheze-nationaliste maghiare”, ori ale căror interese 
materiale fuseseră lezate prin instaurarea regimului 
comunist. 

În 1962, conducerea MAI a manifestat unele 
nemulțumiri fata de activitatea desfăşurată în problema 
„naţionalişti maghiari”, apreciind ca practic în ultimul timp 
„fusese neglijată în mare măsură”. Ca urmare, au fost trimişi 
în teritoriu mai multi ofiţeri de la Direcţia a Ill-a cu misiunea 
de a verifica activitatea informativă în problemă pentru a 
vedea ce se întâmplă. Raportul întocmit de căpitanul lon 
Dumitrescu despre „cele constatate în urma inspecției 
efectuate în problema nationalisti maghiari la Direcţia 
Regionalei MAI Banat”, sublinia că în ultimii doi ani se 
manifestase „o slabă preocupare privind munca cu 

agentura”, aceasta dovedindu-se „insuficientă cantitativ”, 
doar 33 de agenti-informatori şi „destul de slabă din punct 
de vedere al calităţii”. În raioanele Lipova şi Reşiţa nu figura, 
în evidenţele operative de securitate, nici un agent activ 
recrutat pe linia nationalistilor maghiari. Mai mult, se aflau în 
baza de lucru 277 persoane „în atenţie”, pe motiv că înainte 
de 23 august 1944 făcuseră parte din fostele organizaţii şi 
partide politice naţionaliste maghiare, dar a căror activitate 
subversivă nu fusese documentată. Această cifră era 
apreciată de ofiţerul raportor ca fiind foarte mică faţă de 
numărul populaţiei de origine etnică maghiară din Regiunea 
Banat, populaţie care în octombrie 1962 se ridica la 147 427 
de persoane“. 

O captură importantă cu care s-au mandrit organele de 
securitate s-a înregistrat în primăvara anului 1964. Este 
vorba de un memoriu intitulat ,,Suplex libellus siculi hungarorum”, 
întocmit la 7 iunie 1964 de profesorul Pasztay Geza şi 
avocatul Mathe Arpad, ce urma să fie transmis Guvernului 
Republicii Populare Ungare. Chiar şi în condiţiile începutului 
de „liberalizare” a regimului comunist din România, precum 
şi ale relaţiilor „frăţeşti” dintre cele două partide comuniste, 
datorită copierii iniţiativelor intelectualitatii româneşti din 
veacul al XVIll-lea, grupată în Scoala Ardeleană, Suplexul 
maghiaro-secuiesc nu putea fi acceptat în plină epocă de 
dogmatism ideologic şi proletcultism încă predominante. Ar 
fi creat mai multă confuzie în rândul maghiarilor şi o 
indignare sporită pentru români. Cei doi autori sperau că 
este suficient doar să atragă atenţia opiniei publice 
internationale despre ,justetea cauzei unguresti”. În 
conţinutul său, se pretindea că majoritatea maghiarilor din 
România aveau o situaţie grea, etnicii maghiari pierzându-şi 
aproape complet drepturile şi libertăţile cetăţeneşti. Regimul 
comunist din România era acuzat că: ducea o politică 
planificată de asimilare forţată a minorităţilor maghiare şi 
secuieşti; întreprindea acţiuni de împrăştiere a ungurilor din 
Transilvania; impunea cu forţa limba română în şcoli, licee şi 
facultati*’. Pentru a fi credibili în acţiunile lor, autorii 

Suplexului maghiaro-secuiesc au recurs printre altele la 
următoarea formulare: „Pe când între 1940 şi 1944 în fiecare 
şcoală medie maghiară din nordul Ardealului, limba română 
a fost un obiect obligatoriu, în situaţia actuală limba 
maghiară nu figurează în orar, iar de discutat ungureşte între 
elevii maghiari este interzis”"*. Desigur că la acea dată 
urmările regimului de dominație maghiară asupra părţii de 
nord-est a Transilvaniei, în perioada cuprinsă între Arbitrajul 
de la Viena (30 august 1940 ) şi evenimentele de la 23 
august 1944, erau încă vii în memoria ardelenilor, atât în 
partea românilor cât şi în cea a maghiarilor, astfel încât orice 
încercare de cosmetizare a realitätilor istorice era sortită 
eşecului. Dar utopia Suplexului maghiaro-secuiesc era 
sesizabilă chiar şi pentru profani, întrucât avansa ideea unei 
„confederaţii de state formate din România, Ungaria şi 
Transilvania”, sub denumirea de  „Rohutra”. Caracterul 
revizionist al unei asemenea formule era accentuat şi prin 
considerarea Transilvaniei ca o unitate administrativ-politică 
independentă, care fusese atribuită în mod arbitrar României 
prin tratatele postbelice. 

Interesant este ca dupa 1964 disidenta maghiară din 
partidul comunist si gruparile mai active de anticomunisti au 
preluat aceste idei, facand din ele un adevarat fetis, ceea ce 
a prevenit organele de securitate ca problema nu se poate 
rezolva numai prin măsuri represive. Orice inabilitate în 
acest sens din partea autorităţilor româneşti nu făcea 
altceva decât să ofere noi argumente mişcării nationalist- 
revizioniste maghiare. Aspectul este important şi demn de 
urmărit documentar, atâta timp cât nu mai este un secret 
pentru nimeni că evenimentele din decembrie 1989, care au 
dus la prăbuşirea regimului comunist din România, au 
izbucnit tocmai pe fondul unor asemenea inabilitati, chiar 
indecizii prelungite manifestate atât de către organele de 
securitate, cât mai ales la nivelul de decizie a partidului 
comunist faţă de acţiunile protestatare iniţiate de pastorul 
reformat Laszlo Tokes. Va trebui recunoscut cu obiectivitate 
că uneori prudenta excesivă, alteori indeciizile provocate de 
lipsa unei strategii globale pe termen lung şi cu implicarea 

factorilor responsabili pentru destinul etnicilor maghiari din 
România, deopotrivă cu micile inabilitati şi acţiuni în forţă 
dar fără perspectivă ori cu beneficii imediate au constituit 
laolaltă un greu tribut plătit de organele Securităţii tocmai 
într-un domeniu care necesita un profesionalism cert. 


Grupul ,,Z”, acţiunile de pedepsire şi replica 
occidentalilor 


În serviciile de spionaj de tip sovietic asasinatul politic nu a fost 
niciodată accidental şi, ca atare, nu a fost eradicat. Aceste 
servicii au fost create şi perfectate de minţile dictatorilor de 
la Kremlin şi ale vasalilor săi, care le-au constituit în mod 
deliberat ca mecanisme de terorizare a oponenților politici 
nu numai în ţară ci şi de peste hotare. Modalitatea prin care 
Leon Troțki, oponentul ideologic al lui Stalin, a fost asasinat 
în Mexic (în anul 1940) de un grup special pregătit de 
structurile spionajului sovietic — şi despre care avem astăzi 
suficiente amănunte oferite cu generozitate de memorialistul Pavel 
Sudoplatov, unul dintre membrii acestui grup numit ulterior Smersh 
(„Moarte spionilor”) — constituie, de fapt, modelul tipic prin 
care Kremlinul înţelegea să acţioneze pentru a-şi lichida fizic 
orice cârtitor aflat în exil“. 

Acţiunile de „pedepsire” peste hotare, cum au fost 
iniţial numite aceste acţiuni, în realitate forme clasice de 
terorism şi crimă organizată, trebuiau să se supună unor 
reguli draconice care au fost concepute şi dictate de strategii 
Kremlinului în numele ideologiei comuniste. Aceste reguli, 
care au fost aplicate şi în DIE, impuneau ca toate asasinatele 
şi răpirile cu caracter politic să fie aprobate individual de 
conducătorul suprem al statului, datorită riscului lor de a 
crea complicaţii politice şi diplomatice. In pofida birocraţiei 
comuniste, era strict interzis să se întocmească materiale 
scrise privind aceste operaţiuni speciale, după cum era 
absolut prohibit ca ele să fie aduse la cunoştinţa oricărui alt 
membru al conducerii de partid şi de stat în afara 


415 Pavel şi Anatoli Sudoplatov, L. Jerold şi Leona P. Schecter, Misiuni speciale. Arhitectura 
terorii, Bucureşti, editura Elit, 1996, p.134 şi urm. 

conducătorului suprem. Operatiile speciale „de pedepsire” 
se realizau, de regulă, „sub steag străin”. Cei care 
îndeplineau astfel de misiuni trebuiau acoperiţi, sub diferite 
legende, ca fiind cetăţeni ai unor state necomuniste, spre a 
preveni, în cazul în care erau prinşi, ca acţiunea să fie 
atribuită unui guvern din Blocul Sovietic. Toate acţiunile „de 
pedepsire” şi de răpire comise în Occident rămâneau secrete 
pentru totdeauna. Indiferent de probele obţinute de 
autorităţile occidentale, nici un guvern sau serviciu al 
blocului sovietic nu avea voie să recunoască implicarea lui în 
asasinate şi răpiri executate în afara graniţelor ţării, orice 
probe aduse de autorităţile ţărilor în care au fost comise 
„erau respinse ca acuzaţii ridicole”. După fiecare operaţie 
„de pedepsire”, serviciile de securitate ale blocului comunist 
aveau confecţionate „dovezi” care să pună crima pe seama 
unui serviciu de spionaj occidental. 

Incă din martie 1954, Alexandru Drăghici aprobase o 
circulară adresată tuturor direcțiilor regionale ale 
Ministerului Afacerilor Interne, prin care, între altele, se or- 
donau diverse măsuri „pentru a reglementa trecerea în 
evidenţă a tuturor trădătorilor de patrie fugiţi în străinătate, 
lucrarea lor în acţiuni şi deconspirarea activităţii lor prin rude 
şi alte legături”. Circulara mai menţiona: „Să fie descoperite 
şi trecute în evidenţa operativă următoarele categorii de 
persoane fugite din Republica Populară Română în ţările 
capitaliste: toate persoanele fugite din ţară după 23 august 
1944; cetăţeni care au plecat în mod legal, pentru o 
perioadă de timp, înainte sau după 23 august 1944, cu 
diverse misiuni diplomatice, delegaţii economice şi sportive, 
pentru învăţătură, tratament medical, funcţionarii diferitelor 
societăţi şi firme străine, sau în alte scopuri, dar au refuzat 
să se întoarcă în patrie după 23 august; toţi legionarii 
români, indiferent de naţionalitate, care au făcut serviciul în 
organele şi trupele de represiune hitleriste şi horthyste, 
fugiţi din ţară împreună cu aceste trupe şi care după 23 
august 1944 au refuzat să se întoarcă în România; toţi 
cetăţenii români care au fost în armată şi au căzut prizonieri 


416 Jacqes Baud, Encyclopedie du renseignement et des services secrets, Paris, Ed. Lavauzelle, 1998, 

în ţările capitaliste, iar după 23 august 1944 au refuzat să se 
întoarcă în patrie”*”. În mod practic, ordinul nu putea fi executat. 
La acea dată, numai la Direcţia Regională de Securitate 
Timişoara existau peste 15000 de dosare şi peste 8000 de 
fotografii ale unor persoane fugite din tara. Ideea că puteau 
fi toate lucrate operativ, adică identificate, urmărite şi 
arestate, era un act de naivitate din partea conducerii 
Securităţii, dacă nu cumva de pură inconstienta. O alta 
observaţie ce se impune priveşte ultima categorie de români 
rămaşi în străinătate enumerată în documentul mai sus-citat 
şi anume cea a prizonierilor de război din campania de pe 
Frontul de Vest. Conform legislaţiei internaţionale, valabilă în 
1945, orice prizonier, în momentul eliberării, avea dreptul să 
plece oriunde dorea, nu neapărat în ţara de baştină. Deci, 
Securitatea română, şi prin aceasta regimul comunist de la 
Bucureşti, se ridica împotriva unei convenţii internaţionale la 
care România aderase“*. 

Înverşunată împotriva întregii emigratii române, care ar 
fi putut atenta sistematic la liniştea şi securitatea regimului 
comunist din România, imediat după atentatul de la Berna 
(14-15 februarie 1955), DIE a declanşat elaborarea unui 
catalog cat mai cuprinzător al celor socotiți drept cei mai 
periculoşi dintre compatrioţii noştri stabiliţi în străinătate. 
Punerea la punct a catalogului cu persoane date în urmărire 
generală, ce cuprindea persoanele cele mai „periculoase” 
pentru regimul comunist, s-a prelungit vreme de 5 ani, din 
martie 1955 până în martie 1960. El a fost destinat să 
fundamenteze acţiuni ofensive ale DIE împotriva emigrației 
române. În faza finală, tipărită, acest catalog a inclus 2353 
de nume, ale căror fişe de identificare au fost desfăşurate pe 
590 de pagini de format mare”. 

Din studiul catalogului se desprinde cu uşurinţă 
concluzia că încă de la început au fost vizati toţi emigranții 
români, atât cei vechi cât şi cei care părăsiseră ţara după 23 
august 1944. Toţi au fost trataţi de regimul comunist, în mod 
global, ca duşmani reali sau potenţiali. Elocvente în acest 
sens sunt şi următoarele consemnări făcute de un fost ofiţer 


417 Apud Mihai Pelin, Culisele spionajului românesc. D.LE. 1955 — 1980, p. 348. 

de securitate care, la vremea respectivă, a cunoscut bine 
aceste probleme: „Indiferent de coloratura lor politică sau 
motivele plecării din tara, toţi trebuiau anihilati, neutralizati, 
compromişi, în această concepţie nu exista nici un fel de 
deosebire de tratament între Horia Sima, de exemplu şi Vişo- 
ianu, Gafencu, Brâncuşi, Enescu, Eliade şi alţi emigranţi cu 
simtaminte patriotice ce puteau fi folosiţi în interesul ţării. 
Orice încercare de constituire a lor într-o formă organizată — 
nu neapărat pe criterii politice sau îndreptată împotriva ţării 
— trebuia din faşă destrămată. Orice anturaj de români 
emigranţi, cât ar fi fost de inofensiv, nu trebuia să fiinteze”. 

Pentru a-şi îndeplini această „nobilă” misiune, DIE şi-a 
organizat în structura sa — conform marturisirilor lui lon 
Mihai Pacepa — un aşa-numit Grup „Z”, cu ofiţeri special 
instruiți pentru operaţii „de pedepsire”. Litera „Z”, ultima din 
alfabet, semnifica soluţia finală, adică aducerea lor „la 
tăcere”. Acest „spetzbyuro” românesc, creat şi condus multi 
ani de consilieri sovietici, a fost întotdeauna o structură 
mixtă DIE/PGU. A fost înzestrată de PGU cu un arsenal 
complet de mijloace operative specifice, a căror gamă se 
întindea de la substanţe soporifice (somnifere) până la 
informatori de totală încredere, ce fuseseră verificaţi de PGU 
sau alte servicii „surori” în alte acţiuni „de pedepsire”. 
Constituit iniţial în Berlinul de Est, care era poarta cea mai 
accesibilă pentru Occident, Grupul „Z” a lucrat în strânsă 
cooperare cu unităţile similare ale celorlalte ţări socialiste. 

Un detaşament special est-german, constituit din ofiţeri 
de informaţii externe ai STASI (HVA - Hauptverwaltung Aufklärung 
— apreciat ca unul dintre cele mai eficiente servicii de spionaj 
din lume) şi de poliţie, era în permanentă stare de alarmă, 
gata să acorde „sprijin” la orice oră din zi şi din noapte. 
Vident că nu intrau în acţiune de capul lor ci numai cu 
aprobarea Centrului de la Karlshorst (Sediul serviciilor de 
spionaj sovietice din Berlinul de Est)”. La cerere, acest 
detaşament putea furniza echipe înarmate capabile să 
acţioneze în Berlinul de Est şi în cel de Vest, şi punerea la 


420 În districtul Karlshorst din Berlinul de Est era sediul KGB, cu un personal între 800 
şi 1200 de oameni, inclusiv familiile acestora. Până la mijlocul anilor '50, întregul 
district era ca o tabără miltară bine păzită, care adăpostea şi Administraţia Militară 
Sovietică. 

dispoziţie a unor maşini de poliţie, salvări şi taxiuri cu 
numere est-germane de circulaţie. La cartierul general al DIE 
din Bucureşti exista o secţie de sprijin care administra casele 
conspirative din străinătate, autoturismele în interiorul 
cărora fuseseră construite compartimente secrete ce puteau 
ascunde o persoană drogată sau un cadavru, cât şi o unitate 
de curieri diplomatici a căror imunitate urma să protejeze 
acele autoturisme la trecerea frontierelor. O secţie medicală 
(condusă mulţi ani de colonelul dr. Constantin Lerescu) era 
însărcinată cu pregătirea şi administrarea substanţelor 
soporifice si otrăvitoare. Această secţie furniza, de 
asemenea, servicii de salvare aeriană şi rutieră. 

Existenţa Grupului „Z” a fost cunoscută de foarte puţini 
ofiţeri DIE. Operatiile sale în Occident au fost însă perfect 
secretizate. Gheorghe Gheorghiu-Dej a fost atât de 
preocupat să păstreze secretul operaţiilor „de pedepsire”, 
încât nu le-a mai discutat niciodată în biroul său, deşi acesta 
era controlat zilnic de echipe KGB şi ale Securităţii interne, 
care aveau sarcina să descopere microfoane instalate secret 
de serviciile „ostile” de spionaj. Grădina vilei sale a fost 
singurul loc în care Dej a discutat operaţiile „de pedepsire”. 
Foarte posibil ca aceste măsuri de autoprotectie pe care şi le 
lua Dej să fi vizat prevenirea scurgerii de informaţii pe o 
problemă atât de delicată”. 

Primele operaţii ale Grupului „Z” (cât şi a „surorilor” 
sale din celelalte ţări ale blocului sovietic) au avut ca ţintă 
răpirea din Occident a unor lideri anticomunişti sau alţi 
oponenți politici, care începuseră deja să-şi facă publice 
opiniile prin mijloace de comunicare în masă. Toţi trebuiau 
„răpiţi”, apoi ,judecati” şi ,pedepsiti” în tara de origine de 
către autorităţile regimului comunist. Mânia proletară 
împotriva celor care se puneau în slujba „imperialismului” nu 
lăsa nici un fel de echivoc în ceea ce priveşte soarta acestor 
„elemente trădătoare”. Ca tactică, acţiunile de pedepsire se 
desfăşurau în general după acelaşi calapod, de inspiraţie so- 
vietică (KGB-istă). „Trădătorii”, adică ţintele, erau atraşi prin 
diverse combinaţii şi jocuri operative în Berlinul de Vest sau 
în Austria, unde terenul era deja pregătit. Ofițerii specializaţi 

în astfel de acţiuni îi drogau, arestau şi apoi îi transportau la 
centrele de interogare ale Securităţii din Bucureşti. 
Majoritatea celor răpiți erau cetăţeni ai unor tari occidentale, 
de origine română. 

Una din primele victime a fost profesorul Aurel Decei, 
un vehement contestatar al regimului comunist şi o somitate 
internaţională în istoria otomană. El a fost ademenit în 
Berlinul de Vest cu ajutorul lui George Kenayoglu, un „om de 
afaceri” grec care domicilia în Berlinul de Vest şi lucra pentru 
DIE. Acesta a fost trimis la Istanbul — unde locuia profesorul 
Decei — şi, cu ajutorul unor agenţi DIE, l-a convins pe 
profesor să vină în Berlinul de Vest, sub pretextul rezolvării 
unor probleme financiare. O dată ajuns în Berlinul de Vest lui 
Aurel Decei i s-a propus din partea lui Kenayoglu să-i viziteze 
întreprinderea. Ambii au plecat cu o maşină (cu număr din 
Berlinul de Vest, obţinut de DIE de la STASI) ce era condusă 
de un şofer profesionist în uniformă, în realitate locotenent- 
colonelul român Vasile Turcu. Automobilul a trecut însă cu 
rapiditate în Berlinul de Est, unde profesorul Decei a fost 
arestat imediat, la o ambuscadă, de către autorităţile est- 
germane, în realitate de o echipă condusă de colonelul Vasile 
Mois, şeful Serviciului Emigratie al DIE, care a condus 
operaţia. A doua zi, rezidentul DIE din Istanbul, colonelul 
Tigran Garabetian, a sustras din locuinţa profesorului Aurel 
Decei o voluminoasă arhivă de documente şi manuscrise 
„compromiţătoare”, ce a fost adusă apoi la Bucuresti prin 
curier diplomatic’”. 

O altă victimă a unei astfel de operaţii a fost Puiu 
Traian, un avocat şi activist anticomunist din Austria. La 28 
ianuarie 1958, el a fost atras cu ajutorul unei agente a 
STASI, pe numele conspirativ „Gerda”, originară din 
România, într-o casă conspirativă a DIE din Viena, unde a 
fost drogat de colonelul dr. Lerescu şi apoi răpit de coloneii 
Nicolae Doicaru şi Vasile Moiş, care au conceput şi coordonat 
întreaga operaţie. Puiu Traian a fost scos din Austria în 
portbagajul unui automobil cu pereţii dubli ai unui 
autoturism cu numărul de corp diplomatic, condus de 
locotenentul Constantin Niculescu, ofiţer tehnic al rezidentei 

din Viena a DIE. Ulterior s-a făcut transbordarea într-o altă 
maşină, acţiune coordonată de colonelul Sami Munteanu, 
şeful rezidenturii DIE din Viena, care era acreditat în Austria 
sub acoperire de consilier al Ambasadei Române. După o 
perioadă de intensă anchetă, Puiu Traian a fost „întors”, 
adică recrutat pe bază de constrângere de către DIE şi iniţiat 
să facă declaraţii publice conform cărora „s-ar fi repatriat 
voluntar”. Apoi a primit sarcina să scrie articole la „Glasul 
Patriei”, o gazetă finanțată de DIE pentru influențarea emi- 
gratiei române din Occident, care ulterior —prin anii ’80 - şi-a 
schimbat numele în „Tribuna Romaniei”’*”. 

Spre deosebire de Aurel Decei şi de Puiu Traian, soarta 
lui Oliviu Beldeanu, autorul atentatului de la Berna a fost 
tragică. Acesta din urmă nu era un simplu anticomunist, ci 
autorul unui atac terorist în urma căruia a sustras 
documente secrete, fapt pentru care trebuia pedepsit 
exemplar. După ce îşi ispăşise pedeapsa la care fusese 
condamnat de justiţia elveţiană, Beldeanu se angajase ca 
receptioner la un hotel din München. În timpul detenţiei, 
Beldeanu reuşise să-şi scrie memoriile, manuscrisul fiind 
trimis lui Viorel Tilea la Londra. Acesta l-a publicat cu ajutorul 
lui Laurence Wilkinson, sub titlul „Nu e fruct mai amar”. În 
ianuarie 1958, la lansarea cărţii, Beldeanu a participat la o 
emisiune de televiziune în capitala britanică. Acţiunea a fost 
se pare picătura care a umplut paharul rabdarii regimului de 
la Bucureşti. Au intrat imediat în funcţiune structurile 
specializate ale DIE care au planificat şi realizat răpirea lui 
Beldeanu din Occident, aducerea lui la Bucuresti pentru a fi 
judecat, condamnat şi executat. Operaţiunea de capturare a 
fost condusă de colonelul Aurel Mois — adjunct al şefului DIE 
la acea dată — şi s-a efectuat tot cu ajutorul STASI pentru a 
se evita o dispută pe considerentul că Securitatea română ar 
acţiona ilegal pe teritoriul unei tari socialiste“. 

Ca şi în cazul răpirii istoricului Aurel Decei, acţiunea a 
fost facilitată de faptul că nici Oliviu Beldeanu nu era versat 
în topografia fostei capitale germane, precum şi de 
necunoaşterea liniei de demarcaţie (la acea dată zidul 

Berlinului încă nu fusese edificat”). Beldeanu a fost atras în 
Berlinul Occidental, printr-o combinaţie realizată tot prin 
intermediul agentului Kenayoglu, cu numele conspirativ 
„Georges”, sub pretextul perfectării unor afaceri. Maşina 
care l-a transportat pe autorul atentatului de la Berna, 
condusă de Vasile Turcu — ofiţer DIE — aflat în postura de 
şofer al lui „Georges”, îndată ce a trecut linia de demarcaţie 
a fost interceptată rapid de ofiţeri est-germani, secondati de 
alţi ofiţeri de securitate români. S-a produs şi un violent 
schimb de focuri, în urma căruia a fost grav rănit un ofiţer 
STASI, iar Beldeanu împuşcat în stomac. Transportat de 
urgenţă la un spital din Berlinul răsăritean a fost operat şi 
scos în afara oricărui pericol. În săptămânile următoare a 
fost transportat cu un avion special la Bucureşti, supus apoi 
unei necruțătoare anchete şi deferit Tribunalului Militar. 
Interesant este că autorităţile româneşti şi anchetatorii au 
omis orice problemă legată de documentele sustrase, 
insistându-se pe implicarea emigrației române şi a serviciilor 
secrete occidentale în sprijinul acordat lui Beldeanu pentru 
realizarea atentatului. Totul trebuia păstrat în tiparele 
confruntării politice între Est şi Vest fără vreo aluzie la frontul 
secret. Sentința era de aşteptat. Beldeanu a fost condamnat 
la moarte pentru infracţiunea de trădare de patrie şi 
terorism. La 16 februarie 1960, Prezidiul Marii Adunări Na- 
tionale i-a respins cererea de comutare a pedepsei capitale, 
iar două zile mai târziu Oliviu Beldeanu a fost executat la 
penitenciarul Jilava prin împuşcare de către o echipă de 
militari de la locul detenţiei. lon Mihai Pacepa a aflat de la 


425 Zidul Berlinului, mai numit şi „zidul ruşinii” a fost ridicat la 13 august 1961, într-o 
zi de dumunică. Mâna de lucru a fost asigurată prin participarea a câtorva mii de 
soldaţi şi poliţişti din Republica Democrată Germană, care au participat la aşa-umita 
„Operaţiune Trandafirul”. Scopul afişat era „ridicarea unui zid de protecţie 
antifascistă” contra Vestului burghez. În realitate, se urmărea stoparea exodului de 
cetăţeni din Germania de Est către Germania Federală. Numărul acestora, din 1950 
până în vara anului 1961, se ridică la peste 2,5 milioane de germani, dintr-o populaţie 
de 19 milioane. Lung de 155 kiometri, construit din plăci de beton, înalte de 3,60 
metri, cu grilaje, zidul îngrădea practic partea occidentală a Berlinului. Avea 302 
posturi de observaţie, 20 de buncăre, 127 kilometri de grilaje cu sisteme de detecție, 
259 de piste pentru câini de pază, 105 şanţuri anti-automobile, 1400 km de sârmă 
ghimpată, cu dispozitive electronice şi mine. A fost deservit de şapte regimente de 
câte 1000-1200 de soldaţi. Simbol al divizării Europei şi al războiului rece, zidul a 
rezistat până la 9 noiembrie 1989. Santinelele au ucis 254 de oameni care au încercat 
să escaladeze zidul în acea perioadă. 


279 


Alexandr Mihailovici Saharovski că PGU a calificat răpirea lui 
Beldeanu drept „prima operaţie de pedepsire din blocul 
sovietic care a îndeplinit ad-literam condiţiile ordonate de 
Kremlin”. De asemenea, se pare că „nici un guvern 
occidental nu a fost în măsură să afle că Bucureştiul a fost 
implicat in această operaţie”. 

Fata de aceste acţiuni în forţă ale DIE, reacţia serviciilor 
occidentale nu s-a lăsat prea mult aşteptată. Trebuie spus că 
o regulă nescrisă a serviciilor de contraspionaj este să se 
evite arestarea agenţilor şi a cadrelor serviciilor adverse. 
Scopul este de a putea fi studiati în amănunt, atunci cand 
sunt depistaţi si de a se interveni cu discreţie, doar în 
momente de oportunitate pentru a le dejuca intenţiile sau de 
a-i „întoarce”. In perioada războiului rece aceasta regulă a 
fost deseori încălcată, probabil din dorinţa de a se plăti 
polite. Aşa se poate explica faptul că după acţiunile de răpire 
atât de răsunătoare ale Securităţii româneşti, au început 
căderile în rândurile ofiţerilor DIE. În perioada 1958-1959 s- 
au produs cele mai grave căderi, arestarea şi anchetarea 
informativă a ofiţerilor Constantin Horobet si Stefan 
Ciuciulin, în urma cărora vest-germanii şi americanii au ajuns 
să cunoască aproape totul despre serviciile de spionaj ale 
Securităţii de la Bucureşti. În timpul anchetelor informative, 
cei doi ofiţeri au divulgat numele şi gradele ofiţerilor aflaţi la 
post sub acoperire în Anglia, SUA, RFG, Grecia şi Austria, 
precum şi numele reale şi conspirative ale unor agenţi din 
aceste ţări”. A fost prima mare breşă făcută de serviciile 
speciale occidentale în DIE, iar impactul mediatizării în presa 
occidentală a acestor cazuri de ofiţeri români prinşi în 
flagrant a adus mari prejudicii regimului comunist de la 
Bucureşti. Dar lucrurile nu s-au oprit şi nici nu se puteau opri 
aici. 

In martie 1960, ofiţerul român Dumitru Diaconescu a 
fost reţinut la Londra de Poliţia britanică în timp ce mergea 
la o întâlnire cu un agent. Este de altfel cea mai jenantă şi 
umilitoare situaţie în care poate fi pus un ofiţer de informaţii. 
S-a propus confruntarea cu agentul, iar peste o lună, 


426 Mihai Pelin, op. cir, p. 30 şi 39-40. 
427 Ibidem, p.35-37. 


280 


Dumitru Diaconescu a fost declarat de autorităţile engleze 
„persona non grata”. La 15 martie 1963, serviciile secrete 
turceşti l-au atras pe colonelul Cornel Rizu, şeful rezidentei 
DIE la Ankara, într-o combinaţie compromiţătoare. | s-a 
propus să lucreze pentru serviciile secrete turceşti si 
americane. La refuzul ofițerului român, care se pare stătea 
bine cu „pregătirea politico-ideologica”, serviciile turceşti |- 
au anchetat informativ şi apoi l-au declarat „persona non grata”. 

Toate acestea sunt doar câteva exemple care formează 
preludiul a ceea ce avea să se întâmple după 1968, adică 
defecţiuni după defecţiuni, căderi după căderi, în total — 
până în 1985 — aproximativ 30 de ofiţeri şi cadre DIE ( între 
care şi generalul lon Mihai Pacepa ) care dintr-un motiv sau 
altul au acceptat propunerile occidentalilor. De altfel, DIE a 
fost singura structură dintre organele de securitate 
româneşti care la capitolul „mari defectori” se înscrie cu un 
grup masiv de ofiţeri, cadre şi agenţi. O spunem desigur cu 
amărăciune, dar trebuie înţeles că adevărul istoric nu mai 
poate fi alterat, mai ales atunci când analizăm aspecte 
privind arta informaţiilor. În legătură cu aceste trei duzini de 
ofiţeri DIE, care au defectat în perioada 1968-1985 — 
hotărârea de a trece cu tot cu bagaje şi secrete, unele de 
importanţă deosebită, de partea cealaltă a baricadei le-a 
aparţinut în exclusivitate — s-a formulat şi opinia potrivit 
căreia cu toţii ar trebui consideraţi adevăraţi eroi pentru că au 
trădat „regimul comunist şi nicidecum România”. Daca ar fi 
să ne lăsăm seduşi de o asemenea manieră de interpretare 
şi să continuăm raţionamentul ar însemna că Securitatea a 
fost o instituţie care a dat cei mai multi eroi ai „luptei 
anticomuniste”, ceea ce ne pune în faţa unei enorme 
stupizenii, ca să nu mai vorbim despre o grosolană intenţie 
de a falsifica istoria. Pe de altă parte, datorită acţiunii atât de 
înverşunate, desfăşurată de organele Securităţii contra 
emigrației române din Occident, se poate explica, printre 
altele, de ce România nu a dispus, atunci când realmente a 
avut mare nevoie, de o diasporă cât de cât organizată, unită 
şi influentă care să fie luată serios în seamă pentru strategia 
de apărare şi promovare a intereselor româneşti pe termen 


428 Ibidem, p.47. 

lung. La fel de adevărat este şi faptul că „diaspora 
românească şi-a avut impuritatile ei, cum e cazul acelor 
trimişi în Occident ca unelte ale tiranilor din ţară, sau alţii, 
neutrii la început, care au încăput ulterior pe mâna PCR, 
servindu-i interesele şi pe sine, rolul lor fiind să macine 
diaspora noastră”. Nesăbuitele acţiuni ale Securităţii de 
atunci s-au resimţit din plin după 1990. În loc de cercuri de 
influenţă (lobby-uri) româneşti, care să acţioneze pe lângă 
centrele de putere occidentale, acolo unde se concentrează 
sfera de putere şi decizie în politica mondială, aşa cum 
beneficiază din plin polonezii, cehii, ungurii, evreii, şi nu 
numai, România dispune doar de conationali temători şi 
suspicioşi, învrăjbiţi între ei datorită unor meschinării politice 
provocate şi întreţinute de foştii agenţi ai Securităţii, ceea ce 
constituie desigur, un impediment asupra imaginii ţării în 
lume. 

Recent creatul Institut Naţional pentru Memoria Exilului 
Românesc, sub conducerea distinsului Dinu Zamfirecu, 
încearcă o cercetare fundamentală pentru recuperarea unei 
istorii necunoscute publicului larg din ţara noastră, poate 
chiar şi pentru o bună parte a diasporei româneşti. 
Istoriografia română aşteaptă cu interes primele producţii 
ştiinţifice ale acestui Institut, care fără îndoială vor aduce în 
atente o sumedenie de detalii, nuanţe, interpretări si 
evaluări despre rolul indecent de paternalist al instituţiei 
Securităţii regimului comunist din România faţă de acest 
segment important al romanismuilui. 

ÎN LOC DE ÎNCHEIERE 


Tortionarii, ofiţerii Securităţii anilor de început ai 
regimului comunist, au fost străini de neam şi tradiţii, 
parasutati din spaţiile aeriene ale Răsăritului sau veniţi pe 
agregate războinice împreună cu cohortele roşii de ocupaţie; 
nescoliti şi tocmai de aceea invidioşi şi posedati de dorul răz- 
bunării asupra unor imaginari „duşmani de clasă”; mulţi la 
număr, birocrati în activitate, au fost mai degrabă dresați 
decât educați; unelte oarbe ale unui regim despotic pentru 
care legea făcută tot de ei se aplica după toanele sau bunul 
lor plac; au atins contraperformante profesionale greu de 
egalat; au adoptat mecanic practicile malefice ale celor care 
i-au inventat şi transplantat pe meleagurile româneşti, la 
care au adăugat propriilor lor inovaţii groteşti pornite din 
oportunisme şi dorinţa de parvenire; ca paradox, au căutat 
să-şi ascundă mizeriile şi năroziile, dar au lăsat în urmă tone 
de maculatura arhivistică, ce mai degrabă îi acuză decât îi 
apără; au avut în rândurile lor şi excepţii, dar într-un torent 
de ilegalităţi şi trădări macabre, fiindu-le totul ostil, s-au 
izolat şi n-au reuşit să se impună, deşi voinţă au avut. Pentru 
noi, tortionarii rămân cei mai buni „pedagogi”, în sensul că 
ne învaţă ceea ce nu trebuie să facem, adică să nu transfor- 
măm activitatea secretă de informaţii în poliţie politică 
represivă. Activitatea lor nu are nimic de-a face cu arta 
informaţiilor, dar nici nu pot fi scoşi din istorie. O istorie care ne 
doare, în primul rând pe noi, ca români, de aici şi de dincolo, dar pe 
care va trebui cu toţii să ne-o asumam. Ar fi un gest de 
minimă recunoaştere a ceea ce putem numi holocaustul 
roşu. Lichidarea fizică şi morală a tot ceea ce a însemnat mai 
valoros ca opoziţie ori rezistenţă faţă de regimul comunist, 


283 


printr-o varietate de metode dintre cele mai terifiante, 
însemană terorism de stat culpabilizat de crimă contra 
umanităţii. lar tortionarii Securităţii din anii stalinismului 
matur ne demonstrează în chipul cel mai convingător că şi 
noi românii am avut parte, din nefericire, de un holocaust cu 
nimic mai altfel, decât al altora. Singura deosebire fiind doar 
stridenta propagandistică la curţile cele mai înalte şi spaţiul 
acordat, mai recent, în curicula şcolară pentru lecţiile de 
istorie adevărată. 

Nu de un proces al comunismului am avea nevoie, care, 
la drept vorbind sau în buna tradiţie a plaiurilor mioritice ar 
risca să cadă în derizoriu, ci de o lecţie sintetică, bine 
documentată despre proporţiile fărădelegilor înfăptuite de 
regimul comunist din România. O lecţie care ar trebui să-şi 
găsească un loc aparte în orice manual alternativ de istorie 
naţională şi, evident, predată de profesori cu har. Astfel, 
noile generaţiile de români vor putea fi vaccinate cu ceea ce 
am putea numi conştientizarea trecutului, spre a le face 
imune faţă de flagelul repetării a ceea ce a fost negativ în 
istorie. În sens contrar vom continua să ne izbim la nesfâşit 
de nostalgici şi nostalgii, de demagogi şi demagogii, de 
nuanţe şi nuantatori, de victime şi vicmizări, dar fara a le 
înţelege sensul ori înverşunarea. Cât despre repetarea 
istoriei în părţile ei negative datorită necunoaşterii, ar 
însemna săvărşirea unui alt masacru, al Câtelea oare, asupra 
poporului român. 


284 


Documente 

1948, august 28, Bucureşti. Decretul nr. 221 
pentru înființarea şi organizarea Directiunii 
Generale a Securităţii Poporului. 


Prezidiul Marii Adunări Naţionale a Republicii Populare 
Române; 

Văzând decizia Consiliului de Miniştri cu nr. 1274, din 27 
august 1948, emite următorul Decret nr. 221 pentru 
infinntarea şi organizarea Directiunii Generale a Securităţii 

Poporului: 

Art. I — În cadrul Ministerului Afacerilor Interne se înfiinţează 
Direcţiunea Generală a Securităţii Poporului. 

Art. II - Direcţiunea Generală a Securităţii Poporului are ca 
îndatoriri: apărarea cuceririlot democratice şi asigurarea 
securităţii Republicii Populare Române contra uneltirilor 
duşmanilor din interior şi exterior. 

Art. III - Organizarea, încadrarea, dotarea, atribuţiile şi 
funcţionarea tuturor serviciilor centrale şi exterioare a 
Directiunii Generale a Securităţii Poporului se vor reglementa 
prin deciziunile şi instrucţiunile interioare ale Ministeerului Afacerilor 
Interne. 

Aceste deciziuni şi instrucţiuni nu se publică. Ele devin 
executive prin înscrierea lor într-un regidtru special şi 
comunicarea către cei interesaţi. 

Art. IV — Ofițerii de securitate sunt singurii competenţi a 
instrumenta infracțiunile ce primejduiesc regimul democratic 
si şi securitatea poporului. 

Art. V -— Ofițerii de securitate sunt competenţi a 
instrumenta în cadrl competenţei lor materiale, pe întreg 
teritoriul ţării. 

Instrucţiunile interioare de serviciu vor determina 
repartiţia teritorială a activităţii obişnuite. 

Art. VI - Normele de numire, tratare şi ieşire din serviciu, 
precum şi drepturile şi îndatoririle personalului Directiunii 
Generale a Securităţii Poporului sunt cele stabilite prin 
alăturatul Statut al ofiţerilor şi subofiţerilor Directiunii 
Generale a Securităţii Poporului, ce face parte integrantă din 
prezenta Lege, fără a se publica în Monitorul Oficial. 

Art. VII - Prin derogare de la dispoziţiunile legii 
contabilităţii publice, bugetul Directiunii Generale a 
Securităţii Poporului va fi publicat numai prin suma sa 
globală fără detaliere de posturi, în bugetul Ministerului 
Afacerilor Interne 

Angajarea, efectuarea, gestionarea şi verificarea 
cheltuielilor din bugetul Directiunii Generale a Securităţii 
Poporului se fac prin derogare de la legea contabilităţii 
publice, conform dispoziţiunilor din legea fondului pentru 
cheltuieli în interese superioare de Stat. 


287 


Organul de verificare va fi numit de câtre Ministerul de 
Finanţe. 
Art. VIII — Orice dispozitiuni contrare legii de fata sunt si 
rămân abrogate. 
Dat în Bucureşti, 28 august 1948. 
P. Constantinescu - laşi 
Ministrul Afacerilor Interne 
Teohari Georgescu 
Ministrul de Finanţe 
Marin FI. lonescu 
Ministrul Justiţiei 
Avram Bunaciu 


e “Monitorul Oficial’, nr. 200, din 30 august 1948, p. 7245/7246. 


1948, decembrie 31, Bucuresti. Decretul 
pentru înființarea Trupelor Ministerului 
Afacerilor Interne. 


Prezidiul Marii Adunări naţionale a Republicii Populare 
Române; 

În temeiul art. 44, pct. 2 şi art. 45 din Constituţia Republicii 
Populare Române, văzând Decizia Consiliului de Miniştri cu 
nr. 1739/1948 emite următorul Decret pentru înfiinţarea 
Trupelor Ministerului Afacerilor Interne. 

Art. 1 — Trupele de Securitate, Trupele de Grăniceri şi 
Pompieri fac parte integrantă din Ministerul Afacerilor 
Interne, depinzând din toate punctele de vedere de acest 
Departament. 

ART. 2 - Trupele Ministerului Afacerilor Interne păstrează 
organizarea cu caracter militar, fiind supuse tuturor legilor şi 
regulamentelor militare. 

Art. 3 — Ministerul Afacerilor Interne exercită autoritatea sa 
asupra trupelor prin Secretariatul General pentru Trupe. 

Art. 4 — Recrutarea trupei necesară Trupelor Ministerului 
Afacerilor Interne se va realiza prin grija Ministerului Apărării 
Naţionale (Marele Stat Major), potrivit cererilor Ministerului 
Afacerilor Interne. 

Art. 5 — Întrebuinţarea operativă a Trupelor de Grăniceri în 
timp de război se face după directivele Comandamentului 
Apărării Republicii Populare Române. 
Art. 6 — Ministerul Afacerilor Interne va stabili prin Decizie 
Ministerială normele de detaliu pentru punerea în aplicare a 
prezentului Decret. 
Art. 7 — Se abrogă orice dispozitiuni contrare prezentului 
Decret. 
Dat în Bucureşti, la 31 decembrie 1948. 
C.I.Parhon 

Ministrul Afacerilor Interne 
Teohari Georgescu 

Ministrul Apărării Naţionale 
Emil Bodnăraş 

Ministrul Finanţelor 
Vasile Luca 


e “Dosarele istoriei”, nr. 5 1996, p.49. 


1949, ianuarie 13, Bucureşti. Legea pentru 
sancţionarea unor crime care primejduiesc 
securitatea statului şi propăşirea economiei 
naționale. 


În temeiul art.56 din Constituţia Republicii Populare 
Române, semnăm legea votată şi adoptată de Marea 
Adunare Naţională, în cuprinsul următor: 


Lege pentru sancţionarea unor crime care privesc 
securitatea statului şi propăşirea economiei 
naţionale 


Art. 1 - Se pedepsesc cu moartea următoarele crime: 

a) trădarea de patrie, trecerea în slujba duşmanului şi 
aducerea de prejudicii puterii de stat; 

b) procurarea şi transmiterea către o putere străină sau 
duşmană a statului a unor secrete de stat; 

c) uneltirea, în orice mod, împotriva securităţii interne 
sau externe a R.P.R.; 

Art. 2 — Se pedepseşte, de asemenea, cu moartea 
sabotarea propăşirii economice a Republicii Populare 
Române, prin: 

a) distrugerea sau deteriorarea prin orice mijloace a clădirilor, 
maşinilor, instalatiunilor de orice fel din întreprinderile 
industriale sau de altă natură, a uzinelor de energie 
electrică. De gaz sau alte asemenea; 

b) distrugerea de linii de cale ferată, a instalaţiilor, a 
materialelor ori construcţiilor aflate pe ele, a 
mijloacelor de comunicaţii aeriene sau pe apă, a 
pădurilor, apeductelor, instalatiunilor de telefon, 
telegraf sau a statiunilor de radio-emisiune; 

c) darea de foc sau distrugerea in orice mod a produselor industriale, 
agricole sau a padurilor, 

d) neîndeplinirea cu ştiinţă sau îndeplinirea voit neglijenta 
a îndatoririlor de serviciu în întreprinderile prevăzute 
de lit. a de pe urma cărora au rezultat calamitati sau 
catastrofe publice. 

Art. 3 - Se pedepseşte, de asemenea, cu moartea actele 
de teroare săvârşite individual sau în grup, prin orice 
mijloace, precum şi răspândirea de microbi sau substanţe 
otrăvitoare, care au ca urmare moartea sau vatamarea 
gravă a integrităţii corporale. Se pedepseşte cu aceeaşi 
pedeapsă Constituirea în bande în scop terorist sau de sabotaj. 

Art. 4 — Instigarea, complicitatea, tăinuirea, precum şi 
săvârşirea oricăror acte pregătitoare în legătură cu crimele 
prevăzute în prezenta lege se pedepsesc cu aceeaşi 
sancţiune. 

Nedenuntarea de către cei care cunosc pregătirea sau 
comiterea crimelor arătate mai sus se pedepsesc cu muncă 
silnică de la 5-10 ani. 

Art. 5 — Judecata crimelor prevăzute de prezenta lege se 
va face de Tribunalele Militare. 

Această lege s-a votat de Marea Adunare Naţională, în 
şedinţa de la 13 ianuarie, anul 1949 şi s-a aprobat cu 
majoritate de treisuteoptzeci şi unu voturi, contra patru. 


Preşedinte, 
Pârvulescu 

Secretar (ss indesc) 
Semnăm această lege şi dispunem publicarea ei în 
Monitorul Oficial. 
C.I.Parhon 
Ministrul Justiţiei 
Avram Bunaciu 
Dat în bucuresti, la 13 ianuarie 1949. 


e “Dosarele istoriei, nr. 5, 1996, p.50-51.” 


1949, ianuarie 22, Bucureşti. Decretul nr. 25 
pentru înfiinţarea Miliției. 


Prezidiul Marii Adunări Naţionale a republicii populare 
Române; 

În temeiul art. 44, pct. 2 şi art. 45 din Constituţia 
Republicii Populare Române; 

Văvând decizia Consiliului de miniştri cu nr. 42/949 emite 
următorul 


Decret nr. 25 pentru înfiinţarea Miliției 
Capitolul I 


Dispozitiuni generale 


Art. 1 — Militia se înfiinţează în cadrul Ministerului afacerilor 
Interne, având drept scop menţinerea ordinei publice pe 
teritoriul Republicii populare Române. 

Militia apără drepturile şi libertăţile cetăţenilor, înscrise în 
Constituţia Republicii Populare Române, asigură munca 
paşnică, securitatea personală a cetăţenilor şi apără bunurile 
statului şi ale poporului. 

Militia supraveghează respectarea legilor şi dispozitiunilor 
date de autorităţi. 

Art. 2 — Militia îşi întemeiază activitatea pe Constituţie si 
legile Republicii Populare Române şi se călăuzeşte de 
interesele poporului, sprijinindu-se pe concursul larg al 
acestuia. 

Capitolul II 
Organizarea 


Art. 3 - Organul central al Militiei este Directiunea 
Generală a Miliției. 

Structura şi modul de organizare a Miliției se stabilesc 
prin deciziile întocmite de Ministerul Afacerilor Interne şi 
aprobate de Consiliul de Miniştri. 

Direcţiunea Generală a Miliției poate da ordonanţe 
obligatorii în vederea ducerii la îndeplinire a legilor şi 
deciziunilor. 


Capitolul III 
Atributiuni şi competenţe 


Art. 4 — Direcţiunea Generală a Miliției are următoarele 
atributiuni: 

a) Prin serviciile sale centrale: 

- organizează, conduce, coordonează, controlează şi 
îndrumează activitatea tuturor organelor de Miliție; 

- eliberează acte de călătorie în străinătate şi ţine evidenţa 
contzrolului străinilor; 

b) Prin serviciile centrale şi organele exterioare: 

- asigură menţinerea ordinei publice şi a securităţii 
cetăţenilor, combaterea infracţiunilor, paza instituţiilor şi 
paza exterioară a intreprinderilor de stat; 

- îndrumează şi controlează paza interioară la intreprinderi, 
asigură ordinea pe căile ferate, pe căile de comunicaţie, 
pe apă şi în porturi, precum şi reglementează circulaţia în 
comunele urbane şi pe drumuri publice. 

Art. 5 — Militia urmăreşte şi cercetează toate infracțiunile 
săvârşite pe întreg teritoriul ţării, care intră în competenţa sa 
conform art. 4, lit. b din prezenta lege şi trimite Parchetului 
pe infractori. 

Art. 6 — Militia dă concurs organelor de justiţie pentru 
executarea hotărârilor luate de instanţele de judecată. 

Art. 7 — Ofițerii şi subofiterii de miliţie au competenţa de a 

urmări şi cerceta infracțiunile, în conformitate cu legea. 
Capitolul IV 
Dispozitiuni finale 


Art. 8 — Pe data publicării prezentei legi, Poliţia si 
Jandarmeria se desfiinţează. 

Art. 9 — Legea pentru organozarea Poliţiei Generale a 
statului, publicată în Monitorul oficial, nr. 159 din 21 iulie 
1929, Legea pentru organizarea si funcţionarea 
Jandarmeriei, publicată în Monitorul oficial nr. 98 din 29 
aprilie 1943, precum şi orice dispozitiuni contrarii prezentei 
legi se abrogă. 

Dat în Bucureşti, la 22 ianuarie 1949. 


C.I. Parhon 
M.FI. Ionescu 
Ministrul justiţiei 
Avram Bunaciu 
Ministrul Afacerilor interne 
Teohari Georgescu 


e "Dosarele istoriei”, nr. 5 1996, p. 51/52. 


1949 noiembrie [30], Bucureşti. Hotărâre 
in vederea întăririi luptei PMR împotriva 
clicii fasciste a lui Tito şi a agenturii ei. 


Analizând, în lumina rezolutiilor Biroului Informativ al 
Partidelor Comuniste, care a avut loc în a doua jumătate a 
lunii noiembrie 1949 - rezultatele obţinute de Partidul nostru 
în desfăşurarea luptei împotriva bandei titoiste de spioni şi 
asasini, CC al PMR constată: 

- acţiunea de demascare a bandei titoiste de spioni şi 

ucigaşi a cuprins toate păturile poporului nostru muncitor; 

- publicarea şi prelucrarea raportului şi rezoluţiei Biroului 
Informativ, Partidul Comunist din lugoslavia în mâinile unor 
asasini şi spioni, precum şi măsurile organizatoric-politice 
luate de CC în această perioadă au dat un puternic impuls şi 
au dus la îmbunătăţirea calitativă a activităţilor generale ale 
partidului şi organizaţiilor de masă; 

- au contribuit la întărirea organizaţiilor de partid, a 
autorităţii sale şi a legăturilor sale cu masele, la creşterea 
vigilentei revoluţionare şi a spiritului critic şi autocritic, s-au 
întărit spiritul internationalist şi intransigenta principiala fata 
de orice abateri de la linia marxist-leninista; 

- sunt combatute cu mai multa vigoare sovinismul si toate 
celelalte forme de nationalism burghez; 

- s-au îmbunătăţit munca presei si a radioului, precum si 
propaganda şi agitația prin viu grai; 

Lupta condusă de PMR pentru construirea socialismului în 
ţara noastră şi pentru apărarea păcii a fost permanent şi 
organic legată de lupta împotriva lui Tito. 

In această perioadă, partidul nostru a făcut paşi înainte 
pe calea îmbunătăţirii muncii politice în rândurile 
emigranților politici revoluționari iugoslavi: 

- s-a întărit poziţia elementelor antititoiste mai combative; 

- au fost ridicate cadre noi; 

- s-a îmbunătăţit calitatea emisiunilor radio şi a ziarului 
emigranților politici revoluționari iugoslavi din RPR, Sub 
steagul Internationalismului; 

- s-a îmbunătăţit calitatea materialului de propagandă în 
scris împotriva agenturii de spionaj a lui Tito. 

Apreciind aceste realizări, obţinute în lupta PMR împotriva 
bandei de spioni şi asasini ai lui Tito, conducerea Partidului 
nostru constată şi câteva neajunsuri: 

- întocmirea unui studiu mai temeinic, care trebuia să fie pus la 
gaza planului de acţiune în lupta împotriva clicii fasciste a lui 
Tito şi care urma să dea posibilitatea controlului desfăşurării 
acestei lupte şi a îmbunătăţirii ei permanente, s-a făcut cu 
oarecare întârziere; 

- lipsa unui plan întocmit la timp, bazat pe un studiu serios, 
s-a resimţit îndeosebi în regiunea de graniţă româno- 

iugoslavă, regiune cu o numeroasă populaţie sârbo-croată. 
Această lipsă a constituit aici o piedică în organizarea unei 
munci sistematice de combatere a acţiunilor bandei fasciste 
de spioni titoişti şi de transformare a întregii populaţii 
muncitoare, din ţinuturile de frontieră, într-un zid viu, de 
apărare a păcii şi a operei de clădire a socialismului în 
Republica Populară Română; 

- munca de demascare şi de combatere a bandei fasciste- 
titoiste nu a fost întotdeauna suficient de concretă şi a lăsat 
câteva domenii ale vieţii politice şi culturale din RPR 
nefolosite din plin. 

În concluzie: 

Pentru a întări ţara noastră, pentru ca ea să fie un sprijin 
cât mai puternic al frontului păcii, democraţiei şi 
socialismului împotriva imperialismului atatator de război si 
a agenturii lui titoiste, care a transformat lugoslavia într-o 
bază militară a agresorilor imperialişti americani, PMR îşi 
pune în faţă următoarele sarcini: 

1. Întărirea generală a luptei împotriva clicii fasciste a lui 
Tito şi agenturii ei, împotriva uneltirilor imperialiste. Întărirea 
activităţii politico-organizatorice de partid, adâncirea muncii 
de masă pentru a întări legăturile partidului cu masa, pentru 
a dezvolta simţul patriotic al oamenilor muncii şi ura faţă de 
lagărul imperialist şi regimul de teroare din lugoslavia, 
pentru a întări vigilenta revoluţionară fata de orice 
manifestare dusmanoasa si fata de elementele dăunătoare 
nationalist-fasciste care încearcă să se strecoare în rândurile 
partidului. 

2. În special în regiunile graniţei româno-iugoslave, 
populaţia muncitoare va trebui să intensifice lupta împotriva 
bandei titoiste, să asigure continua creştere a acestei lupte 
prin folosirea metodelor celor mai variate şi mai eficace. 

Această atitudine hotărâtă va constitui un ajutor efectiv şi 
pentru elementele revoluţionare din lugoslavia în lupta lor 
pentru înlăturarea bandei de criminali şi spioni de la cârma 
guvernului iugoslav. 

3. Măsurile speciale vor avea ca obiectiv întărirea pazei şi 
securităţii regiunii de graniţă. 

4. Lupta contra bandei titoiste şi a dictaturii fasciste 

instaurate de ea trebuie să cuprindă toate domeniile de 
activitate a partidului. Nu trebuie dat fasciştilor titoişti nici un 
răgaz, nici o zi de odihnă. 

Acţiunea va fi condusă şi coordonată direct de CC, 
întărindu-se pentru aceasta sectorul special din cadrul 
aparatului CC. 


A. Măsuri pe linia organizațiilor de partid şi de masă 


1. În regiunile de graniţă vor fi concentrați un număr 
mare dintre cei mai buni activişti ai PMR, a căror pregătire 
politică şi capacitate vor asigura conducerea hotărâtă şi 
combativă a organizaţiilor de partid. 

2. Vor fi îmbunătăţite încontinuu în această regiune 
propaganda si agitația. Se va organiza ascultarea 
emisiunilor în limba sârbă a posturilor Timişoara, România 
Liberă etc. 

3. Va fi intensificată munca de ridicare a cadrelor de 
nationalita sârbă, mărindu-se şcoala centrală în limbă 
sârbă. 

4. Toate organizaţiile de masă au un plan propriu de 
activitate: 

a. întărirea tuturor organizaţiilor de masă; 

b. eliminarea si izolarea tuturor elementelor 
dusmanoase şi suspecte din organizaţiile de 
conducere ale organizaţiilor de masă; 

c. îmbunătăţirea muncii de propagandă şi agitaţie; 


B. Măsuri politico-organizatorice pe linie de stat 


1. Fiecare minister şi organism central, aparţinând 
aparatului de stat, şi care are unităţi în judeţele de 
frontieră româno-iugoslave, va elabora un plan de acţiune 
pentru a cărui urmărire şi îndeplinire răspunde personal 
conducătorul organizaţiei respective. Planul va avea ca 
obiectiv: 

a. combaterea hotărâtă a tuturor provocărilor 

imperialisto-titoiste, asigurarea suveranităţii si 
securităţii RPR; 

b. asigurarea bunei funcţionări a întregului aparat de 

stat în regiunile de graniţă. 

2. Organismele centrale ale statului vor revizui în această 
regiune compoziţia socială şi politică a aparatelor până la 
ultimele unităţi. Vor îndepărta toate elementele străine şi 
dusmanoase, vor transfera elementele slabe şi 
necorespunzătoare şi vor concentra în această regiune, 
îndeosebi în zona de frontieră, elementele muncitoare, cadre 
de stat, verificate, ridicate politiceşte şi pregătite din punct 
de vedere profesional. 

3. Se vor asigura pregătirea şi educarea politică, 
sistematice, specială a cadrelor aparatului de stat din 
această regiune. 

4. Se vor întări măsurile de pază şi securitate la zona de 
frontieră, pe baza unui plan MAI. 

5. Se va rezolva radical situaţia cetăţenilor străini 
paşaportari. 

6. Se va intensifica acţiunea de distrugere a reţelei de 
agenţi ai UDB-ei, care organizaseră acţiuni de spionaj şi 
trădare pe teritoriul RPR încă din timpul războiului. 

7. Se va curati un teritoriu de cel putin 25 km de la 
graniţa iugoslavă de toate elementele dăunătoare si 
suspecte: chiaburi, titoişti, hitlerişti, legionari, macedoneni 
suspecți, şovinişti unguri, sionişti, sectanti, ofiţeri reactionari 
deblocati, funcţionari comprimati. 

8. Se vor lua masuri necesare pentru largirea sectorului 
socialist al agriculturii in aceasta regiune. 

9. Se vor lua măsuri economico-financiare pentru 
îmbunătăţirea si aprovizionarea oamenilor muncii din 
regiunile de graniţă. 

10. Se va intensifica lupta împotriva sectelor religioase şi a 
agenţilor Vaticanului. Se va asigura ruperea completă a 
Bisericii Ordodoxe Sârbe de episcopatele de la Virset si 
transformarea intr-o biserica autocefala. 


C. Măsuri în legătură cu îndatoririle comuniştilor 
fata de lupta elementelor revizioniste din Iugoslavia 


a. Întărirea organizaţiilor de bază ale emigranților 

revoluționari politici din Iugoslavia, care trăiesc în RPR. 
Aceasta va asigura conducerea directă a emigrației. 

b. Îmbunătăţirea conducerii emigrației prin întărirea 
muncii de descoperire, de izolare şi de combatere a agenţilor 
şi spionilor lui Tito-Rankovici, prin curățirea emigrației de 
elemente dusmanoase. 

c. Mobilizarea emigranților politici revizionişti iugoslavi la 
o participare activa în lupta pentru pace împotriva 
imperialiştilor americani şi englezi, asatatori la război si 
împotriva agenturii lor titoiste [...] 

d. Intarirea redacţiei ziarului Sub steagul 
Internationalismului cu elemente mai combative şi cât se 
poate mai verificate în lupta împotriva clicii fasciste a lui Tito. 

e. Imbunatatirea calităţii emisiunilor de radio. 
Organizarea unor emisiuni în limbile slavonă si 
macedoneană, în afară de cele existente în limba sârbă. 

f. Imbunatatirea muncii de ridicare a cadrelor. 
Organizarea unui sistem de învăţământ de partid cu limba 
de predare sârbă, care va pregăti cadre pentru lupta 
elementelor revoluţionare iugoslave împotriva regimului 
fascist-titoist. 

g. Reorganizarea muncii administrative a emigranților, 
trecând-o în întregime în seama Crucii Roşii. 


* ANIC, fond CC al PCR — Cancelarie, dosar nr. 107/1950, f. 1-6, documant publicat de Camelia 
Ivan Duică, în Arhivele Securității, Editura Nemira, Bucureşti, 2004, p.457-461. 


1950, ianuarie 9, Bucuresti. Extras din Procesul - 
verbal al şedinţei Secretariatului C.C. al P.M.R., 
privind reorganizarea Serviciilor de informaţii 

şi contrainformaţii ale Armatei. 


La ordinea de zi: raportul tov. Emil Bodnăraş asupra 
situaţiei Armatei şi a problemelor de apărare naţională. 

Participă tovarasii: Gh. Gheorghiu-Dej, Ana Pauker, Vasile 
Luca, Teohari Georgescu, losif Chişinevschi, Alexandru 
Moghioroş. 

Raportor tov. Emil Bodnăraş asistat de tov. Kalganov, 
consilier militar principal şi tov. Petre Borilă. 


Secretariatul, luând în dezbatere raportul prezentat, a 

hotărât următoarele: 


I. Ajutorul U.R.S.S. acordat R.P.R. pentru 
intarirea capacitatii ei de aparare 


1. Secretariatul C.C. al P.M.R. mulţumeşte din toată inima 
tovarăşului I.V. Stalin, C.C. al P.C.(b) al URSS, Guvernului 
Sovietic şi Conducerii forţelor Armate ale URSS, pentru 
ajutorulimens şi multilateral acordat Partidului Muncitoresc 
Român şi Guvernului Republicii Populare Române în legătură 
cu reorganizarea Armatei şi întărirea capacităţii de apărare a 
Ţării. 

2. În legătură cu cererea adresată Guvernului URSS în 
luna septembrie asupra furnizării către R.P.R. de material 
militar, consider a trimite în URSS o delegaţie militară pentru 
studiul la faţa locului şi precizarea detaliilor privitoare la 
această comandă. 

Pentru aceasta, Ministerul Afacerilor Externe în legătură 
cu Ministerul Apărării Naţionale vor întocmi până la data de 
15 ianuarie cererea către Guvernul URSS pentru aprobarea 
primirii delegaţiei. 

Delegaţia va fi compusă din: 

Tov. Emil Bodnăraş; 

Tov. Teclu iacob, subşef al Marelui Stat Major; 

Tov. Costescu Romulus, Comandantul Artileriei Armatei, 

Tov. Focşeneanu lon, şeful Transmisiunilor Armatei, 

Tov. lonescu Grigore, şeful Geniului armatei. 

3. Apreciind rolul deosebit de important şi valoarea 
sprijinului primit din partea consilierilor militari sovietici, 
socoteşte necesar a se interveni la Guvernul URSS pentru 
detaşarea pe lângă Armata R.P.R. a încă unui număr de 
consilieri militari, şi anume: 

1 consilier pe lângă Direcţia Pregătirii de Luptă a Armatei; 

2 consilieri pe lângă Secţiile Pregătirii de Luptă ale 
Regiunilor Militare 2 şi 3, 

1 consilier pentru cele patru Academii Militare; 

1 consilier pentru Serviciul Geografic al Armatei; 

1 consilier pe lângă toate şcolile militare, 

1 consilier pe lângă Serviciul de Contrainformatii al 

Armatei, 

1 consilier pe durată de 3 luni pentru proiectarea şi 
organizarea postului central de Oanda Aero; 

1 consilier pe durată de 6 luni pentru organizarea 
Comisariatelor Militare. 

4. În vederea grăbirii procesului de formare de cadre 
militare de tip nou, a se interveni pe lângă Guvernul URSS de 
a admite şi în anul 1950 primirea în şcolile şi academiile 
militare din URSS a unui număr de 320 elevi şi ofiţeri, dintzre 
care 20 pentru trebuintele trupelor M.A.I. 

5. Tov. Bodnăraş va pregăti până la data de 20 ianuarie 
cererile necesare asigurării hotărârilor de la punctele 3 şi 4. 


fecal 
VI. Activitatea SIA, S. Il şi a Justiţiei 


1. Secretariatul C.C. al P.M.R. consideră că: 

a) Munca S. II M.ST.M. se află într-o stare inadmisibilă. 

b) Munca de contrainformatie a fost îndrumată pina în ultima 
vreme, îndeosebi spre descoperirea abuzurilor 
administrative şi a abaterilor diferite, ocupându-se în mod 
redus de obiectivul ei principal: lupta împotriva spionajului 
şi a acţiunilor contrarevolutionare; aceasta atât ca urmare 
a numărului mare de abuzuri din perioada 1948 şi în parte 
1949, cât şi îndeosebi datorită încadrării în mare parte cu 
elemente vechi a acestui aparat. 

c) Organele Justiţiei Militare sunt imbacsite de cadre vechi, 
care, în aplicarea politicii de clasă a Partidului în practica 
juducuară, manifestă de cele mai multe ori atitudini 
dusmanoase şi şovăielnice. 

2. În vederea î,bunätätirii organizatorice a organelor de 
informatie, contrainformatie şi justiţie şi a muncii lor, 
Secretariatul C.C. al P.M.R. consideră necesar: 

a) Secţia a Il-a M.St.M. 

Direcţia organizatorică şi Direcţia cadrelor C.C. vor alege 
şi pune la dispoziţia M.Ap.N. până la 1 februarie 1950 trei 
tovarăşi corespunzători pentru a fi numiţi ca atasati militari 
în franta, Anglia şi Statele Unite ale Americii. 

Tov. Ana Pauker şi Bârlădeanu Alexandru vor acorda 

concurs Sectei a Il-a M.St.M. în sensul de a-i propune cite 1-2 
funcţionari de încredere din acdrul reprezentantelor 
diplomatice şi comerciale ale R.P.R. în ţările capitaliste, care, 
instruiți şi îndrumați de S. a Il-a M-ST.M., să ducă munca 
informativă militară. 

Tov. Bodnăraş Emil în înţelegere cu tov. Teohari 
Georgescu vor asigura organizarea pina la 1 februarie 1950 
a 3 (trei) puncte de informaţie militară la graniţa româno- 
iugoslavă. 

Tov. Profiri va primi pentru practică pe vasele comerciale 
ale R.P.R., care naviga în străinătate, ofiţeri sau subofiteri 
din Marina militară a R.P.R., la cererea M.Ap.N. 

Pentru a asigura în condiţii satiscăcătoare activitatea 
Secţiei a Il-a, ministerul finanţelor va suplimenta FSSS al 
M.Ap.N. pe anul 1950 cu suma de 29 430 000 lei în valutele 
indicate în proiectul prezentat. 

b) Contrainformatia 

Serviciul de Contrainformatie a Armatei (S.C.I.A.) se va 
trece din cadrul M.Ap.N. asupra M.AI. 

Tov Teohari Georgescu şi Emil Bodnăraş vor pregăti pina 
la 15 martie 1950 toate măsurile necesare şi vor prezenta 
Secretariatului proiectul pentru executarea acestei hotărâri. 

Până la 15 februarie, cadrele S.C.I.A. vor trebui revizuite 
de acord cu M.A.., elementele necorespunzătoare înlăturate, 
iar funcțiunile devenite libere vor fi ocupate cu elemente noi 
ce au fost repartizate S.C.I.A. 

Sarcina principală a Serviciului de Contrainformatie al 
Armatei urmează să fie lupta împotriva spionajului şi a 
acţiunilor contrarevolutionare din Armată, acţiunea sa 
urmând a fi adusă în strânsă colaborare cu organele politice 
ale Armatei. 


[...] 


e Arhiva C.C. al P.C.R., fond Cancelarie, vezi şi “Adevărul”, sâmbătă, 


24 octombrie 
1998, p.8. 


301 


1951 martie 29, Bucureşti. Directiva nr. 101 
despre munca cu agentura (rețeaua de 
informatori). 


Arma de bază şi hotărâtoare a organelor Securităţii 
Statului în lupta împotriva activităţii de subminare, dusă de 
serviciile de informaţii imperialiste şi de reacţiunea internă, 
este reţeaua de informatori bine organizată. Cantitatea şi 
calitatea reţelei informative folosite de organele Securităţii 
statului, justa ei plasare pe probleme, educarea şi folosirea 
informatorilor, determină rezultatele muncii de prevenire, 
depistarea şi lichidarea la timpul oportun şi cît mai complet a 
activităţii criminale dusă în ţara noatră de elementele 
dusmanoase. 

Cu toate acestea, multi dintre lucratorii informativi ai 
unitatilor Securitatii Statului, atat din centrala, cat si din 
regiuni se ocupa insuficient si gresit cu munca de recrutare a 
informatorilor, este absolut insuficienta, iar descoperirea si 
folosirea aptitudinilor si posibilitatuilor contrainformative ale 
informatorilor se face într-o măsură prea mică. 

Studierea prealabila a persoanelor recrutabile nu se 
adanceste sporadic, din care cauza reteaua inform ativa are 
mult balast si un număr însemnat de indivizi dubiosi. 


I. Categoruule reţelei de informatori 


Reţeaua de informatori, care execută munca de depistare 
şi demascare a activităţii criminale, dusă de elementele 
dusmanoase în ţară, poate fi împărţită tn 3 categorii 
principale. 


1. Informatorii necalificaţi 
Informatorii necalificaţi sunt acei informatori, care din 
însărcinarea organelor Securităţii Statului depisteaza 


persoanele suspecte de activitate dusmanoasa, clarifică 
starea de spirit şi purtarea acestora, descoperă şi comunică 

date în privinţa a tot felul de lipsuri şi evenimente din cadrl 
obiectivelor şi problemelor deservicte de serviciile noastre 
informative (manifeste, inscripţii, accidente, acţiuni cu 
aspect de sabotaj ş.a.m.d.), însă aceşti informatori 
necalificaţi fiind lipsiţi de aptitudini si posibilităţi 
contrainformative, iar câteodată şi de experienţă, nu au 
posibilitatea să pătrundă în mijlocul elementelor subversive 
şi să ducă acţiuni informative împotriva lor. De obicei, 
informatorii necalficati se recrutează din rândul cetăţenilor 
patrioţi. 


2. Informatorii calificaţi 


Informatorii calificaţi sunt acei informatori care, prin 
aptitudinile, trecutul şi legăturile lor au posibilitatea să 
pătrundă în mijlocul elementelor subversive şi să ducă 
acţiuni informative împotriva acestora. Adeseori, organeşe 
Securităţii Statului recrutează astfel de informatori din 
mijlocul elementelor străine de clasa muncitoare sau 
compromise prin legăturile sau activitatea lor criminală dusă 
împotriva Republicii Populare Române. Informatorii calificaţi 
pot fi recrutaţi şi din rândul elementelor patriotice, care se 
găsesc în mijlocul persoanelor ce au legături cu elementele 
subversive şi pot pătrunde în mijlocul lor, având posibilitatea 
să ducă acţiuni informative împotriva acestora. Ei au ca 
acoperire o legendă studiată în mod calificat, care îi 
caracterizează ca elemente străine de clasa muncitoare, ce 
au legături cu elemente subversive sau duc o activitate 
criminală. 


3. Rrezidentii 


Rezidentii sunt colaboratorii acoperiţi (neincadrati în 
state) ai organelor Securităţii Statului, care conduc 
activitatea reţelei de informatori necalificaţi, ce le-a fost 
transmisă în vederea legăturii, în obiectivele şi problemele 
deservite de organele Securităţii Statului. Ei se recrutează 
din rândul membrilor de Partid verificaţi, membrilor UTM şi 
numai în cazuri excepţionale, din rândul informatorilor fără 

de partid, aparţinând categoriei sociale mai apropiate de 
clasa muncitoare, care au fost verificaţi în munca practică şi 
şi-au dovedit devotamentul, atutudinea disciplinară si 
aptitudinile lor in munca contrainformativa. Rezidentului nu 
i se predă întreaga reţea de informatori din sectorul 
respectiv. Cei mai capabili informatori continuă să ţină 
legătura cu organele Securităţii Statului, în vederea 
verificării activităţii rezidentului şi a informatorilor lui. 
Rezidentul nu poate fi folosit pentru recrutarea de 
informatori, ci numai pentru studierea şi pregătirea anumitor 
persoane în vederea recrutării. 


II. Pregătirea în vederea recrutării 
şi recrutarea ibnformatorilor 


recrutarea informatorilor este o muncă complicată şi de 
răspundere. De calitatea şi rezultatele studierii candidatului 
la recrutare, de metoda ce este folosită la recrutare şi de 
însuşi procesul recrutării, depinde în mare măsură roadele 
activităţii informatorilor. Lucrătorul operativ, care se ocupă 
cu crearea reţelei de informatori, în obiectivele şi prblemele 
deservite, trebuie să hotărască înainte de toate cu ce scop şi 
în cederea îndeplinirii căror sarcini concrete este necesar 
informatorul. După soluţionarea acestei probleme, lucrătorul 
operativ fixează persoanele care au posibilitatea să ne 
informeze asupra activităţii sectoarelor şi obiectivelor, 
instituţiilor şi intreprinderilor, ce interesează organele 
Securităţii Statului, sau să studieze anturajul şi legăturile 
subversive, de prietenie, de serviciu şi de rudenie a 
persoanelor ce ne interesează. După stabilirea acestor date, 
fixează candidaturile în vederea recrutării, studiindu-le în 
mod aminuntit şi complet. In timpul studierii este necesar să 
stabilească următoarele: 

a) Date biografice ale persoanei ce urmează să fie 
recrutată, precum şi legăturile în producţie şi la 
domiciliu; 

b) Date despre nivelul de pregătire culturală şi paolitica, 
precum şi date despre părerile şi manifestările politice 

ale celui vizat; 

c) Date despre aptitudinile şi capacitatea pentru munca 
contrainformativa (inteligenta,capacitatea de a lega 
cunostinte si de a castiga increderea, capacitatea de a 
gasi cea mai justa solutie dintr-o situatie complicata 
S.a.m.d.); 

d) Date despre părţile negative a celui ce urmează să fie 
recrutat (decadere morala, palavrageala si altele), 

e) Date despre activitatea lui criminala din trecut sau, 
posibil, cea prezenta. 

Strangerea datelor se efectueaza pe cai oficiale, precum 
si cu ajutorul informatorilor, filajului, interceptărilor şi tehnicii 
operative, în funcţie de necesitate şi în măsura posibilităţilor. 

După studiul amănunţit a datelor acumulate asupra celui 
ce urmează să fie recrutat, lucrătorul operativ poate să facă 
cunoştinţi personal cu informatorul, invocând un motiv 
plauzibil, iar după aceasta stabileşte metoda cu care 
persoana vizată va fi chemată în vederea recrutării, precum 
şi însăşi metoda de recrutare. De obicei, în munca practică 
se folosesc două metode la recrutare. Pe baza convingerilor 
patriotice ale celui vizat, arătându-l necesitatea de a da 
ajutor organelor Securităţii Statului în lupta împotriva 
duşmanilor poporului muncitor; pe baza materialelor 
comprimitatoare asupra activităţii subversive sau de drept 
comun a celui vizat, dusă în trecut sau în prezent, împotriva 
regimului. In timpul recrutării celui vizat pe baza materialelor 
compromiţătoare, la început este necesar ca activitatea 
duşmănoasă sau criminală a celui vizat să fie în întregime 
demascată şi toate măsurile lui să fie consemnate în scris. 
După aceasta, pe baza mărturiilor lui, să i se propună 
colaborarea cu organele Securităţii Statului pentru a se 
putea reabilita. 

Recrutarea informatorilor şi mai ales a informatorilor pe 
baza materialelor compromiţătoare, trebuie să fie 
încredinţată numai lucrătorilor oprativi experimentați şi de 
conducere. Recrutarea  informatorilor necalificaţi si 
îndepărtarea lor din reţeaua informativă se face numai în 
baza aprobării şefilor birourilor şi serviciilor raionale şi 
orăşeneşti, precum si a şefilor de servicii şi a loctiitorilor din 

aparatul central şi din Regionale. 

Recrutarea informatorilor calificaţi şi a rezidentilor, cât si 
îbdepărtarea lor din reţeaua informativă, se face cu 
aprobarea Directorilor regionali şi a loctiitorilor lor, precum a 
Directorilor si loctiitorilor lor din aparatul centra. Recrutarea 
informatorilor si a rezidentilor în condiţiile corespunzătoare, 
poate fi efectuată la locurile de muncă, la domiciliile lor, la 
sediile diferitelor instituţii şi în unele cazuri la sediile 
organelor de Miliție, unde cel vizat va fi chemat sau invitat, 
invocând un motiv plauzibil şi pe măsura posibilităţilor cât 
mai natural. În recrutarea informatorilor calificaţi din rândul 
membrilor formațiunilor dusmänoase, se întâmplă ca 
procesul recrutării să dureze 24 ore sau chiar mai mult, în 
care timp persoana care urmează să fie recrutată, este 
reţinută până la rezolvarea cazului. Ridicarea secretă a celui 
vizat pentru recrutare trebuie să fie efectuată în asemenea 
condițiuni si în timpul când lipsa persoanei vizate de la 
serviciu sau de acasă în cursul uneia sau câtorva zile, n-ar 
părea suspectă persoanelor cu care cel vizat întreţine 
legături criminale sau alt fel de legături. (Se va alcătui 
legenda plecării lui în deplasare, la sanatoriu sau la casele 
de odihnă în vederea tratamentului, la cunoscuţi sau rudele 
sale ş.a.m.d.), Recrutarea informatorilor de regulă se încheie 
prin luarea unui angajamenrt scris, în care respectivul se 
obligă în -mod voluntar să colaboreze cinstit cu organul 
Securităţii Statului si să păstreze cea mai stricta 
conspirativitate in muna informativă. In angajament se va 
arata, ca informatorul este prevenit de rersponsabilitatea ce 
o poartă în cazul divulgării legăturii lui cu organele 
Securităţii Statului şi a metodelor lor de muncă. 


III. Educarea şi munca cu informatorii 


Terminând recrutarea, lucrătorul operativ trebuie să 
instruiască în mod amănunţit informatorul în privinţa purtării 
lui faţă de rudele sale şi alte legături ale sale, pentru a nu se 
desconspira faţă de ei. De obicei, la primele întâşniri 
lucrătorul informativ trasează sarcini şi primeşte de la 
informator note înscris, în care acesta comunică toate datele 

compromiţătoare ce le cunoaşte asupra legăturilor sale. La 
aceste întâlniri, lucrătorul operativ nu îndreaptă atenţia 
informatorului asupra persoanelor urmărite de organele 
noastre, în afară de cazul când acesta, din proprie iniţiativă, 
ne comunică unele date ce ne interesează. Informaţiile 
primite de la informator trebuie să fie analizate şi verificate 
în mod amănunţit. Tot în acest timp, purtarea şi acţiunile 
informatorului trebuie să fie supravegheate cu mare atenţie, 
deoarece după recrutare, în  majorutatea cazurilor, 
informatorul trece printr-o criză psihică, iar lucrătorul 
operativ este dator să-l aducă la starea normală, în care 
scop este necesar ca primele întâlniri cu informatorul să aibă 
loc la intervale de timp de 24 zile, sau în unele cazuri şi mai 
des. După ce lucrătorul operativ se va convinge de 
sinceritatea si atitudinea cinstită fata de muncă a 
informatorului, se va putea trece la folosirea lui normală şi 
activă în acţiunea informativă ce se duce asupra persoanelor 
ce interesează organele Securităţii Statului. 

Munca cu informatorii poate fi socotită că se duce în mod 
normal, atunci când, întrunirile lucrătorilor operativi cu 
informatorii, şi mai ales cu cei calificaţi şi rezidenții, vor avea 
loc în conditiunile corespunzătoare în casele conspirative şi 
de întâlnire ale organelor Securităţii Statului. 

La întâlnirile cu informatorii, lucrătorul operativ trebuie să 
se prezinte cu sarcini concrete şi dinainte stabilite, care să 
fie de asemenea aprobate de conducere, pe care să le 
transmită informatorului, precum si cu unele probleme pe 
care urmează să le lămurească cu informatorul ş.a.m.d. 

În munca cu informatorii calificaţi, să se practice 
prelucrarea sarcinilor pentru aceşti informatori, în scris şi 
după ce aceştia vor lua cunoştinţă de conţinutul lor, vor 
semna, confirmând că au înţeles sarcinile ce li se 
încredinţează. Primind de la informatori notele informative, 
lucrătorul ioperativ va trebui să le citească cu mare atenţie 
la locul de întâlnire, clarificând toate chestiunile nelămurite, 
care sunt în legătură cu îndeplinirea sarcinii încredințate, si 
în caz de necesitate, va arăta informatorului lipsurile lui faţă 
de elementele asupra cărora se duce acţiunea informativă, 
iar după aceasta îl va instrui în mod amănunţit asupra 

mijloacelor de ăndeplinire a sarcinilor următoare, pentru ca 
astfel informatorul să fie complet edificat asupra sarcinei ce | 
se încredinţează. Însă lucrătorul operativ nu trebuie să facă 
în mod anticipat nici un fel de promisiuni informatorului. 

Pentru ca lucrătorul operativ să poată îndepărta în mod 
just şi la timpul său lipsurile constatate la informator, el 
însuşi trebuie să se ocupe cu ridicarea sistematică a 
cunostiintelor sale culturale, politice şi speciale. In timpul 
întâlnirilor cu informatorul, lucrătorul trebuie să aibă ţinuta 
îngrijită, să fie politicos, punctual şi disciplinat, să rezolve 
după o matură gândire problemele ridicate de informator în 
legătură cu munca lui. În timpul discuţiei cu informatorii, 
lucrătorul operativ nu trebuie să-ţi creeze o atmosferă 
accentuată de conducător fata de subordonatul sau 
informatorul, dar nici să nu creeze familiarisme. 

Respectând aceste reguli, lucrătorul operativ se va 
bucura fără îndoială de autoritate faţă de informator şi 
aceste calităţi ale lui se vor oglindi în conduita şi activitatea 
informatorului. 


IV. Casele de întâlniri şi conspirative 
ale organelor Securităţii 
Statului 


Este necesar ca întâlnirile cu informatorii şi mai ales cu 
informatorii calificaţi şi cu rezidenții, să aibă loc de regula în 
casele conspirative şi de întâlniri. 

Casa conspirativă este un apartament la dispoziţia 
organelor Securităţii în care au loc întâlnirile lucrătorilor 
operativi cu informatorii. Aceste case trebuie să fie bine 
conspirate de vecini sub formă de locuinţe, instituţii sau 
întreprinderi. Amenajarea acestor apartamente trebuie să 
corespundă metodei de conspirare. Să zicem, că o casă 
conspirativă este conspirată ca o casă de locuit, atunci toată 
amenajarea şi mobila ei trebuie să corespundă unei case de 
locuit, în care să locuiască un om al nostru verificat (o 
femeie în vârstă pensionară, membru P.M.R. ş.a.m.d.), care 
în mod formal va trece drept proprietarul acestui 
apartament. Casa de întâlnire este un apartament, 

proprietatea unei persoane particulare, o întreprindere sau 
instituţie, care în baza unei convenţii este folosită vremelnic 
de organele Securităţii Statului pentru munca informativă. 

Când se ia o hotărâre de a institui o casă de întâlniri, este 
necesar să se studieze şi verifice din toate punctele de 
vedere proprietarul acesteia, să se studieze planul 
apartamentului cu intrările şi ieşirile lui (este de dorit ca să 
existe intrări şi ieşiri separate), să se verifice toţi vecinii şi 
numai după aceasta să se ia o hotărâre în vederea recrutării 
proprietarului, ca gazdă a casei de întâlniri. Instituirea 
caselor de întâlniri se face cu aprobarea Directorilor 
Regionalului şi loctiitorilor lor, precum si a directorilor şi 
loctiitorilor din aparatul central. Referatele în care se arată 
necesitatea de a recruta gazdele caselor de întâlniri, 
alcătuirea dosarelor personale şi evidenţele respective 
asupra acestora, se întocmesc la fel ca şi pentru informatorii, 
pe care îi recrutăm în vederea ducerii acţiunii informative. 


V. Verificarea muncii informatorilor 


Verificarea muncii informatorilor este o condiţie 
obligatorie în munca cu informatorii. Sunt supuşi verificării 
toţi informatorii şi rezidenții, indiferent de încrederea, pe 
care o avem în ei. Ea se efectuează prin introducerea sau 
recrutarea de informatori paraleli în acţiune, obiectivele şi 
problemele deservite de ei, folosind filajul, intercetările şi 
mijloacele tehnice operative. În momentul sesizării, că un 
informator s-a deconspirat în faţa obiectivului asupra căruia 
se duce acţiunea lui, este necesar să se ia imediat hotărârea 
de a scoate acest informator din acţiunea informativă, 
invocând un motiv plauzibil, de a-l îndepărta din reţeaua 
informativă, de a-l pune sub supraveghere sau de a-l aresta. 


VI. Retribuirea informatorilor 
Informatorii şi rezidenții pot fi retribuiti pentru munca 
dusă de ei în vederea depistării şi demascării elementelor 


dusmanoase din tara. Retribuirea nu poate fi un salariu fixat 
dinainte şi acordat lunar, ci sub forma unor sume de bani 

acordate periodic şi câteodată sub forma unor pachete sau 
cadouri în alimente sau îmbrăcăminte. Suma retribuită este 
determinată de valoarea materioalelor date noua de 
informatori şi rezidenţi. Şefii de birouri, servicii orăşeneşti şi 
raionale au dreptul să acorde retribuiri până la 3 000 de lei, 
şefii de servicii din Regională şi Centrală până la 5 000 de 
lei, iar Directorii Regionali şi Directorii din Centrală, pînă la 
10 000 de lei. În cazuri speciale, când retribuirea unui agent 
depăşeşte suma de 10 000 de lei, şeful biroului serviciului 
direcţiei respective, înaintează Directorului General al DGSS 
sau loctiitorilor săi un raport arătând cauzele care necesită 
acordarea acestei retribuiri, iar Directorul General al DGSS, 
sau loctiitorii săi vor aprecia daca este necesar să se acorde 
suma cerută. Pentru orice retribuire se va lua de la 
informator o chitanta pentru suma acordată. Pe versoul 
chitantei lucrătorul operativ care a acordat retribuirea 
trebuie să menţioneze când, de către cine şi pentru ce s-a 
acordat retribuirea (însă fără deconspirarea obiectivelor 
asupra cărora se duce acţiunea informativă), 

De exemplu: “Pentru primirea de materiale valoroase la 
dosarul nr. ..., pentru deconspirarea elementelor 
dusmanoase din cutare obiectiv sau cutare problema”. 
Chitanţa astfel vizată de şeful biroului, serviciului, direcţiei, 
se iveşte câteodată necesitatea ca o oarecare sumă de bani 
să fie acordată informatorului, fărăr chitanţă. În aceste 
cazuri, lucrătorul operativ înaintează şefului său, respectiv 
un raport, motivând necesitatea acordării retribuirii în bani, 
alimente sau îmbrăcăminte şi cerând aprobarea de a acorda 
retribuirea fără a lua chitanta din partea informatorului. În 
asemenea cazuri, ca document contabil ce justifică 
acordarea retribuirii, va servi o adeverinţă alcătuită de 
lucrătorul operativ şi vizată de şeful respectiv. Retribuirea 
pentru folosirea caselor de întâlniri se fixează cu proprietarul 
apartamentului la închirierea lui. Gazda casei de întâlniri va 
da, de asemenea, chitanta, certificând primirea retribuirii. 
Retribuirile acordate fără respectarea acestor norme nu pot 
fi socotite ca documente contabile. 

Volumul fondurilor destinate retribuirii în bani a muncii 
informative se fixează: pentru Regiuni şi Direcţiile Centrale, 

de către Directorii regiunilor şi Directorii din aparatul central, 
cu aprobarea directorului General sau a loctiitorilor săi; iar 
pentru birourile şi serviciile orăşeneşti şi raionale, de către 
conducătorii direcțiilor respective. Pe _ viitor, normele 
menţionate în prezenta directivă sunt obligatorii în timpul 
recrutărilor şi muncii cu informatorii şi rezidenții. Retribuirea 
informatorilor din reţeaua informativă existentă, conform 
noilor directive, se va aplica în mod treptat, până la 1 august 
a.c. Pentru asigurarea punerii în practică a instrucţiunilor din 
ărezenta directivă. Dispunem: 

1. Să se prelucreze directiva cu tot efectivul organelor 
informative ale Securităţii Statului. 

2. În timp de trei luni, să se revizuiască toată reţeaua 
informativă existentă şi să se elimine din ea tot 
balastul, toţi agenţii dubli şi desinformatorii, iar asupra 
agenţilor dubi şi elementelor duşmănoase să se 
înceapă acţiuni informative sau să fie arestaţi. 

3. Până la 1 septembrie 1951 să se asigure reţeaua de 
informatori necesară pentru acoperirea tuturor 
problemelor si obiectivelor activităţii organelor 
Securităţii Statului. 

4. Până la 1 iunie 1951, în privinţa tuturor persoanelor 
care apar în dosarele existente şi asupra cărora se duc 
acţiuni informative, să se recruteze informatori, care să 
fie în stare să urmărească activitatea acestora. 


Ministrul adjunct, 
General It. de Securitate Pintilie Gheorghe 


e Arh. SRI, fond “D”, dosar nr. 9897, f. 188-201; document publicat si 
de Marius 
Operea, Banalitatea răului. O istorie a Securităţii în documente 
1949-1989, 
Editura Polirom, Bucureşti, 2002, p.427-432. 


1952 septembrie 20, Bucureşti. Decretul nr. 324 
privind reorganizarea Ministerului afacerilor Interne 
şi înființarea Ministerului Securităţii Statului. 


Prezidiul Marii Adunări Naţionale a Republicii Populare 
Române, decretează: 

Art.1.- Ministerul Afacerilor Interne se reorganizează, 
împărțindu-se în două ministere: 

Ministerul Securităţii statului, şi 

Ministerul Afacerilor Interne. 

Art. 2. - Normele de organizare şi funcţionare se vor 
stabili prin Hotărâre a Consiliului de Miniştri. 


e “Buletinul Oficial” nr. 48 din 20 septembrie 1952. 


1954 iulie 28, Bucureşti. Document ce atestă 
modul în care organele de securitate depistau 

“duşmanii de clasă “(legionarii) prin prelucrarea 
documentelor din A.S. (Arhiva Sigurantei). 


MINISTERUL AFACERILOR INTERNE 
- Serviciul C — 
- Sector III, Birou IV - 


Referat 


Subsemnatul locotenent Toma Constantin, studiind 
dosarul A.S. 19 785, vol. 325, privind problema legionară, 
am scos şi trimis spre exploatarea organelor operative 
materialele din tabelul anexă. 

Restul materialelor rămase în acest dosar nu conţin 
persoane care interesează organele operative, ci numai 
material documentar privind problema legioanră, pentru 
care propun ca să fie păstrat în arhiva M.A.I., Serviciul “C”. 

Lucrător operativ 
(ss. indesc) 
De acord, 
Şef Sectie 


(ss. indesc) 


e Arh. SRI, fond “D”, dosar nr. 1298. 

1955 ianuarie 22, Bucureşti. Stenograma convorbirii 

dintre Gheorghe Gheorghiu-Dej şi doi muncitori 
ceferişti 

din Regiunea Timişoara, privind abuzurile unor 
ofițeri 

de securitate. 


Au fost de faţă tov. Gheorghe Gheorghiu-Dej, Gheorghe 
apostol, Alexandru Drăghici, Magda (secretarul comitetului 
orăşenesc de partid Caransebeş) şi ceferiştii Botila lon şi 
Leşanu. 

Tov. Gheorghiu-Dej: Aţi trimis nişte reclamaţii la Comitetul 
Central în legătură cu ce vi s-a întâmplat. E adevărat ce 
scrieţi acolo ?_ 

Tov. Botia: Absolut adevarat. Cuvant cu cuvant. 

Tov. Gheorghiu-Dej: Sunteti membri de partid ? (raspuns da). 
Comitetul orăşenesc de partid ştie de chestiunea aceea ? 

Tov. Magda: N-am ştiut nimic. 

Tov. Gheorghiu-Dej: De ce ? 

Tov. Magda: Pentru că n-aveam un control asupra organelor 
de Securitate şi tovarăşii au fost puşi în situaţia să nu 
divulge nimic din ce li s-a întâmplat. 

Tov. Gheorghiu-Dej: S-a dat o hotărâre în privinţa aceasta. 

Tov. Drăghici: Dar nu este respectată. 

Tov. Gheorghiu-Dej: Hotărârea n-a ajuns la raion ? 

Tov. Magda: La adunările organizaţiilor de bază ale 
organelor de Securitate avem dreptul să dăm îndrumări, însă 
în munca lor profesională nu putem să avem nici un control. 

Tov. Drăghici: Munca profesională e o altă chestiune 

Tov. Gheorghiu-Dej: Până unde se merge cu cunoaşterea 
problemelor ? 

Tov. Drăghici: Primul secretar regional poate să cunoască 
totul. În cazul acesta, organele de Securitate aveau obligaţia 
să meargă la primul secretar regional Timişoara şi să arate 
că vor să recruteze un membru de partid pentru munca de 
informare. 

Tov. Apostol: Primul secretar regional însă nu are acest 
drept. 

Tov. Gheorghiu-Dej: După ce v-a arestat şi schingiuit, v-a pus 
să semnaţi o declaraţie prin care v-aţi luat angajamentul să 
faceţi muncă de informare ? 

Tov. Leşanu: Da. 

Tov. Gheorghiu-Dej: Pe linie M.A.I. s-au dat câteva ordine în 
această privinţă, aprobate de conducerea partidului. Cum se 
face că n-au ajuns acolo? 

Tov. Drăghici: Eu cred că au ajuns. S-au dat încă de anul 
trecut In problema bătăilor s-a luat hotărârea de mai mult, 
de vreo doi ani, că organele noastre s-au voie să bată. ŞI 
asta se ştie foarte bine. În privinţa folosirii membrilor de 
partid ca informatori, este o chestiune mai recentă. 

Tov. Gheorghiu-Dej: Aproape de un an de zile. E destul. E un 
lucru foarte grav (către ceferişti). Dumneavoastră nu v-aţi 
dus la primul secretar raional ? 

Tov. Drăghici: Au fost unele arestări şi a existat o grupă, 
cu unul Dudaş Melinte, unul Dascălu şi unul Negulescu. i 
cunoaşteţi. 

Tov. Lesanu: li cunoaştem, că au fost colegi cu noi. 

Tov. Gheorghiu-Dej: Dintre ei a fost careva legionar ? 

Tov. Leşanu: Nu ştim. În timpul legionarilor au fost în 
Severin. 

Tov. Drăghici: Pe căpitanul Negru îl cunoaşteţi ? 

Tov. Botila: Amândoi îl cunoaştem. A fost lăcătuş la 
Caransebeş, un om îngâmfat. 

Tov. Gheorghiu-Dej: E un bun meseriaş ? 

Tov. Botila: Nu prea. N-a dat rezultate în meserie. El nu e 
chiar din Caransebeş, ci din Gura Motrului, aproape de unde 
sunt eu. 

Tov. Gheorghiu-Dej: Ce valoare poate să aibă nişte informaţii 
pregătite de nişte oameni care au fost luaţi şi schingiuiti ? 
Dacă este nevoie de agentură într-un punct sau altul, asta se 
face numai cu încuviințarea primului secretar de partiv. 

Tov. Drăghici: Ce au vrut ei de fapt de la dvs ? 

Tov. Leşanu: Să spunem că am făcut parte din bandă 
subversivă. Am spus că nu cunosc acest lucru. După multă 
rezistenţă din partea mea, el a spus că nu mai are nevoie să 
spun eu. A scris ceva şi a venit cu un locotenent din Bucreşti, 
despre care a spus că e anchetator şi a spus: “acum tu vei 

semna ce noi am scris”. Aşa s-au petrecut faptele. 

Tov. Boţilă: Mie mi-a spus că deşi câştig 2500 lei lunar, să 
spun că nu sunt mulţumit. De ce, nu ştiu. Am fost 
stahanovist, am fost premiat mereu, sunt înscris în cartea de 
onoare a Ministerului Căilor Ferate. Eu rog să se cerceteze 
toată activitatea mea de la naştere şi până acum. Politică n- 
am făcut. Am spus că n-am cunostiinta pentru ce să fiu 
nemulţumit. În timpul când am fost arestat, eram în 
schimbul de onoare şi trimis la Depoul Timişoara, unde am 
fost cerut personal de la Direcţia Regională. Plec acasă să-mi 
iau haina şi mâncare, la poartă mă aşteaptă tov. Mot şi-mi 
spune să mă duc la Securitatea CFR. Acolo m-am dezechipat. 

Am spus că nu pot să stau mai mult, pentru că trebuie să 
asigur plecarea trenului, să nu cumva să întârzie, mai ales că 
pleacă peste graniţă şi mai ales că e vorba de schimbul de 
onoare. Am anunţat trenul, am dat datele cu maşina etc. 
După aceea, m-au luat în birou şi m-au luat cu “banditule”. 
Întreb pentru ce. “Mai vorbeşti ?”, au spus ei. Erau trei persoane, cu 
camera închisă şi nu puteam să mă revolt. “Nu mai esti membru 
de partid !“. “Dar un membru de partid se supune organizaţiei de bază”, 
zic eu. “Mai vorbeşti ?!”, ma-au luat ei. Si Kiss mi-a dat o 
lovitură cu o linie de stejar peste gură. “Te fac să înghiţi şi alt 
sânge”, mi-a spus el. “Pentru ce ? “. “Pentru că ai spus aşa”. Eu nu 
ştiam ce puteam să-i spun, pentru că eram în ceartă cu el, 
aveam anumite divergențe de serviciu, dar el nu era pe 
teren cu noi, ci în muncă administrativă în birou. Nu am fost 
prieten cu el. Nu ştiu de unde a luat el că eu aş fi spus ce 
voia el. Mi-a adus o hârtie s-o semnez, îmi dădea cu linia 
peste mână, nici nu m-a lăsat s-o citesc. La 3 noaptea, când 
a trebuit să-mi dea drumul, spunea: “stai să te speli, să nu 
ieşi desfigurat”. Şi pe urmă mi-a dat o foaie de angajament. 

Tov. Leşanu: Eu am stat mai mult, 24 de ore, pentru ca n- 
am vrut să semnez decât la 6 dimineaţa. Atâta m-a bătut că 
n-am mai putut. 

Tov. Botila: Mi-a pus nişte cătuşe la mână, că nici el 
aproape nu putea să le desfacă. Mâna mi-a fost două 
săptămâni aproape anchilozată. Pe urmă, a început cu 
jurăminte că dacă semnez, îmi dă drumul. Dar cum să 
semnez aşa ceva ? El zice: “Tot pe mana mea esti. Pot sa te 

omor”. După aceasta, n-am avut îndrăzneala să spun la 
Caransebeş despre ce mi s-a întâmplat. 

Organizaţia de bază m-a luat la rost că de ce am lăsat 
trenul când am fost în schimbul de onoare şi de ce nu s-a 
comunicat de la sectorul politic că am fost acolo. A fost 
suspectă chestiunea. Mai ales că, la ora 19, am stat de vorbă 
cu conducerea CFR, iar la 19,30 se comunică de la sectorul 
politic că nu vin. A fost un lucru suspect şi a trebuit să dau 
pe faţă lucrurile la organizaţia de bază. Mai sunt şi alţii la 
noi, dar de frică de teroare nu spune nimeni. 

De exemplu, a fost un şef de tren, Sandru, un bătrân de 74 
ani, l-au ţinut 3 zile şi 3 nopţi pentru că n-a vrut să-i 
transporte unui locotenent nişte saci de ovăz fără 
documente. L-au bătut la Securitate 3 zile şi 3 nopţi. lar 
doctorul l-a care s-a dus să ia certificat medical a spus că 
dacă Securitatea l-a bătut el nu-i poate da cetificat. 

Tov. Gheorghiu-Dej: De unde e acest Kiss ? 

Tov. Botila: Nu ştim. Ne-a fost frică să ne întoarcem la 
serviciu. 

Tov. Lesanu: Ne-au dat şi consemnul, când părăsim 
caransebeşul să-l spunem lui. 

Tov. Botila: Dar nu i-am mai spus. Lucrurile s-au învechit 
şi ne-am gândit că poate nu se mai ţine de noi. 

În 16 am avut întâlnire cu el să-i dau informaţii şi trebuia 
să stau cu el, să întârzie trenul ca să mă duc la întâlnire cu 
el. Din 3-4 zile imi dădea întâlnire. Uneori, chiar dacă nu 
puteam să mergem, el nu ţinea seama. “N-ai venit ? Mai vii la 
mine, iti arăt eu !” Plecam la drum îngrijoraţi şi zapaciti de 
teroarea lui. 

Tov. Gheorghiu-Dej: Spuneai că mai multe persoane au fost 
în situaţia aceasta. 

Tov. Botila: Da, dar nimeni nu spune nimic. Noi 
cunoaştem vreo şapte persoane. Şandru llie, şef de tren, 
cadar Augustin, Donescu nicolae, Balin lon, acar. 

Tov. Gheorghiu-Dej: Cand v-a arestat ? 

Tov. Boţilă: În 24-25 octombrie. 

Tov. Leşanu: Pe mine în 18 octombrie. 

Tov. Gheorghiu-Dej: Atunci, imediat trebuia să spuneţi. 

Tov. Leşeanu: Ne-a fost frică. Citind ziarul “Scînteia” din 27 

decembrie, acesta mi-a dat curaj, cum au luat atitudine în 
URSS şi m-am gândit că sunt membru de partid şi de ce să 
tac. 

Tov. Botila: Noi nici n-am stat de vorbă unul cu altul, 
pentru că în angajament scria că pentru divulgarea 
secretului se dau 1-5 ani închisoare. Şi nu ştiam cui să 
raportăm. Asta a fost până când mi-am dat seama că el 
urmăreşte să fie liber la ora 6-7 seara, şi am început să-l 
urmăresc şi apoi am văzut că şi el se duce la întâlnire. Atunci 
i-am spus, ne-am unit şi am prins curaj. 

Tov. Gheorghiu-Dej: Kiss venea la şedinţele de raion ? 

Tov. Magda: Foarte rar. De trei luni de când sunt acolo, nu 
ştim dacă a fost de trei ori. Odată şi-a luat carnetul de 
membru de partid, iar eu am stat de vorbă cu el de două ori. 

Tov. Gheorghiu-Dej: Dar şeful de la raion vine ? 

Tov. Magda: Acela vine. Sunt şedinţe lunare, cu şefii de 
unităţi si cu şefii de instituti şi în fiecare lună ei vin şi fac 
rapoarte. 

Tov. Gheorghiu-Dej: Ce fel de rapoarte ? 

Tov. Magda: Câte abateri au fost în cadrul raionului, 
oraşului, despre starea de spirit a populaţiei, despre abateri 
ale organelor sfaturilor populare comunale. 

Tov. Drăghici: Aceasta se făcea la şedinţele raionului sau 
în birou ? 

Tov. Magda: Comandantul garnizoanei, al Miliției, al 
Securităţii, preşedintele orăşenesc, aceştia sunt tovarätii 
care vin la şedinţele lunare. 

Tov. Gheorghiu-Dej: Ce comportare are Kiss ? 

Tov. Magda: Faţă de noi avea comportare corectă, însă din 
cele ce ne-au spus tovarasii din tre ... 


Tov. Drăghici: El a venit cu voi ? 


Tov. Magda: Nu. 
Tov. Gheorghiu-Dej: Voi i-aşi chemat la MAI ? 


Tov. Drăghici: Am auzit că şi el s-a suit în acelaşi tren. 

Tov. Gheorghiu-Dej: Cine este acest Kiss ? 

Tov. Magda: N-aş putea să spun. La preschimbarea 
carnetelor de partid n-am fost eu prim-secretar. 

Tov. Drăghici: Dar raionul nu îi controlează pe aceştia ? 

Tov. Magda: Comitetul Naţional ia parte la şedinţele de 

organizaţie de bază ale lor. Kiss mi se pare că este din 
regiunea Arad. Ştiu că dosarul i-a venit ulterior, înseamnă că 
nu e demult acolo. Eu sunt de trei luni acolo şi l-am găsit în 
postul său. 

Tov. Gheorghiu-Dej: O să aflăm noi cine este acest Kiss. Cei 
care au procedat acolo aşa cum au procedat, au călcat nu 
numai hotaririle partidului şi linia partidului nostru, dar au 
călcat şi dispoziţiile şi ordinele Ministerului de Interne, care 
interzic categoric bătaia chiar faţă de cei care au fost prinşi 
cu activitate criminală. Chiar faţă de aceştia, metodele de 
constrângere fizică sunt interzise, pentru că s-a dovedit că 
aplicarea unor astfel de metode nu sunt caracteristice 
mijloacelor noastre de luptă şi n-au dat nici o dată rezultate. 
Constrângând pe cineva îl sileşti să declare lucruri inventate, 
să recunoască lucruri sugerate de către autorităţi. Numai în 
timpul burgheziei se folosea această metodă. Aparatul de 
stat al burgheziei schingiuia, făcea ce au făcut oamenii aceia 
cu dumneavoastră. Acestea nu sunt metode ale unui stat de 
democraţie populară care construieşte socialismul. Sunt 
metode străine, metode folosite de duşmanii regimului 
democraţiei populare. Şi este cu atât mai grav că au călcat 
hotărîrea partidului, care preciza că bătaia fizică este 
interzisă. După aceste hotariri se orientează MAI. Au călcat si 
dispoziţiile şi ordinele MAI. Dar, se vede că o parte din aparat 
ori nu este de acord, ori săvârşeşte aceste abuzuri fără 
teamă, ori nu ştie că s-au luat asemenea măsuri şi că au fost 
pedepsiţi drastic numeroasele elemente din aparattul de stat 
pentru asemenea abuzuri. Cum de-şi permit ei să aibă 
asemenea expresii la adresa calităţii de membru de partid ? 
Aceasta arată ce dispreţ au faţă de partid. Partidul este forţa 
conducătoare în stat, el conduce tot. Cum îşi permite un 
asemenea individ să săvârşească asemenea abuzuri fără 
teama de a fi pedepsit ? Câte ordine s-au dat jos, câte lecţii 
s-au ţinut despre metode, ce fel de metode să se aplice ! S- 
au dat instrucţiuni categorice şi cu sancţiuni foarte severe în 
ce priveşte aplicarea metodelor de constrângere şi mai cu 
seamă în recrutarea agenturii. Recrutarea agenturii, în 
primul rând, se face din rândul elementelor duşmănoaase, 
acelor elemente care au acces în diferite categorii sociale, în 

rândul elementelor nemultumite şi dintre aceştia nu pe 
oricine. S-au dat instrucţiuni fparte precise şi clare. 

Tov. Drăghici: N-a fost anchetator. El a fost trimis acolo 
penzru altă treabă. 

Tov. Gheorghiu-Dej: De ce s-a băgat în această chestiune ? 

Tov. Drăghici: O să vedem. 

Tov. Leşanu: Mi-au spus. “Ai să ajungi să saruti tălpile 
tovarăşului anchetator”. Era civil. 

Tov. Gheorghiu-Dej: Ei n-au dreptul să facă ce-au făcut, n-au 
dreptul să lovească. Chiar fata de elementele duşmănoase 
care fac parte din rândul elementelor dusmänoase, dar sunt 
mai apti pentru a desfăşura activitate informativă în 
interesul organelor de stat, chiar şi faţă de aceia nu se pot 
folosi metode barbare şi fasciste. Li s-au dat instrucţiuni 
organelor MAI, le-am citit personal. Acel anchetator din 
Bucureşti, cum de nu s-a revoltat ? Trebuia să spună că n-au 
voie să facă asemenea lucruri, dar să nu asiste. 

Tov. Boita: Pe mine m-a bătut anchetatorul împreună cu 
Kiss. Am auzit că-l cheamă Gogu, când a vorbit la telefon cu 
Bucureştiul. 

Tov. Gheorghiu-Dej: Trebuie controlat dacă a venit la 
Bucureşti. Cred că va trebui extins şi la raion şi la oraş 
dreptul primului secretar să cunoască agentura. Organele 
MAI trebuie să raporteze primului-secretar ce intenţii au în 
privinţa agenturii. Altfel, ce fel de control are partidul asupra 
acestor organe? 

Tov. Magda: Când este vorba de membri de partid, organele 
de Miliție şi Securitate vin întotdeauna să ne sesizeze [...]. 

Tov. Drăghici: Tovarăşii vorbesc în reclamaţie despre 
metodele de trebuie folosite, despre greutăţile de plumb etc. 
şi au trimis o echipă la caransebeş ca să pună mâna pe 
porcăriile acelea. Până acum n-am găsit nimic. In schimb, a 
aflat acolo că mai sunt şi alţi oameni care au fost bătuţi. La 
început putem lucra pe baza reclamatiei tovaräsilor şi eu 
cred că după aceea dacă va fi nevoie de confruntare sau de 
alte lămuriri, o să ne adresăm dânşilor. Deocamdată 
vinovatii nu vor să recunoască nimic. 

Tov. Gheorghiu-Dej: Eu cred ca ar trebui confruntati si 
demascati pe loc, şi chiar acum tovarăşii să se ducă la 

Interne şi să le spună în faţă cum au procedat, ce au făcut. 
Cu atât mai rău pentru ei că neagă şi mint. 

Tov. Leşanu: Şandru, şeful de tren de care v-am spus, mi- 
a spus că “ziua m-a botut unul şi noaptea altul”, că atunci 
când a plecat de acolo a sărutat mâinile tovarăşului Kiss. 

Tov. Gheorghiu-Dej: Îl chemam şi pe Kiss. Aţi mâncat ? (Nu). 
Atunci, tovarasii să mănânce mai întâi la cantina partidului şi 
apoi să meargă la Ministerul de Interne şi să-l acuze în faţă 
pe vinovaţi, să-i demaste. Şi Gogu acela trebuie văzut. Să-mi 
faceţi o listă cu ei, să vedem care este situaţia lor, originea 
socială, de unde provin, unde au lucrat. 

Tov. Apostol: Au fost elemente care nici în fabrică nu s-au 
ţinut de treabă. 

Tov. Lesanu: Bot şi Negru n-au fost capabili de nimic în 
Depoul din Caransebeş. 

Tov. Gheorghiu-Dej: Atunci aşa să procedam. 


e Arh. NIC, Fond C.C. al PCR, Cancelarie, document publicat în “Cotidianul”, 
miercuri, 27 mai 1998, p. 12 şi marţi, 2 iunie 1998, p.12. 


1957 decembrie 3, Bucuresti. Extras din expunerea 
ministrului Afacerilor Interne, Alexandru Drăghici, la 
şedinţa de bilanț cu activul de comandă din Securitate. 


Şefii de servicii, de secţii şi birouri şi şefii serviciilor şi 
secţiilor raionale ale MAI trebuie să înceteze cu atitudinea lor 
împăciuitoristă faţă de lucrătorii operativi ce dovedesc lipsă 
de răspundere în munca cu agentura şi să pretindă 
efectivului operativ din subordine executarea întocmai şi la 
timp a ordinelor Ministerului Afacerilor Interne. 

Trebuie să înţelegem că fără o agentură judicios aleasă şi 
temeinic educată, nu vom putea asigura îndeplinirea 
directivelor trasate de Comitetul Central al Partidului 
Muncitoresc Român cu privire la lupta hotărită pentru 
descoperirea şi lichidarea organizaţiilor contrarevolutionare 
şi spionilor. Dacă vom reuşi să rezolvăm în mod just 
problema creării unei agenturi calificate, vom realiza o 
cotitură radicală în munca noastră, iar multe dintre acţiunile 
nostre vor fi încununate de succes. 

Să nu uităm nici o clipă că elementul principal în 
asigurarea securităţii statului îl formează o agentură 
calificată. Fără agentură de calitate, nici lucrătorul operativ 
nu poate fi considerat bun. 

Agentura constituie ochii şi urechile noastre. lată de ce nu 
este necesar ca această agentură să fie numeroasă, însă 
neapărat să fie capabili de muncă obiectivă şi devotată 
Patriei noastre. Elementele deconspirate, dezinformatorii şi 
calomniatorii trebuie imediat excluşi din reţea. 

Cum se efectuează la noi alegerea şi studierea 
candidatului la recrutare ? 

Se procedează la alegerea unui individ cu trecut politic, 
după care se verifică în evidenţele operative. Câteodată, 
lucrătorul operativ se rezumă numai la studierea materialului 
de arhivă existent asupra candidatului, trimite o sarcină de 
investigaţii în scopul culegerii unor date “la faţa locului”, iar 
după aceea întocmeşte referatul cu propunerea de 
recrutare. De multe ori se întâmplă ca lucrătorul operativ să 
nu poată da un răspuns satisfăcător cu privire la necesitatea 
recrutării candidatului propus şi la posibilităţile acestei 
recrutări. 

Cu toate că studierea candidaţilor constituie unul din 
mijloacele importante în vederea stabilirii calităţilor şi 
perspectivelor în muncă ale viitorului agent, această studiere 
se efectuează de cele mai multe ori formal. 

Se comit uneori şi astfel de greşeli, când pentru alegerea 
candidatului la recrutare, lucrătorii operativi nu se 
orientează dupa însuşirile personale, legăturile şi 
posibilităţile celui vizat pentru recrutare, ci se călăuzesc 
dupa semnalările existente asupra activităţii dusmänoase 
din trecut sau prezent a candidatului, propunându-şi să 
efectueze recrutarea numai pe bază de material 
compromitator. Din această cauză, în reţeaua informativă 
pătrund elemente dusmanoase active, care de fapt necesita 
să fie ele înşişi lucrate. Ca urmare, reţeaua informativă se 
aglomerează cu provocatori, agenţi dubli şi dezinformatori 
care, adesea, la adăpostul colaborării cu organele 
Ministerului Afacerilor Interne, desfăşoară ei înşişi o 
activitate criminală. 

Trebuie sa înţelegem că fără o minuțioasă studiere 
prealabilă a agentului, nu este admis să trecem la recrutarea 
lui. Pentru aceasta trebuie să-l cunoaştem pe candidatul ales 
pentru recrutare cât mai temeinic şi sub toate aspectele, 
atât din punct de vedere al dezvoltării sale intelectuale, 
fizice, politice, al relaţiilor sociale, a caracterului şi 
slăbiciunilor sale în prezent, pentru a avea toată garanţia că 
acest candidat posedă aptitudinile necesare şi poate să 
devină un bun agent. 

Lucrătorul operativ trebuie să stabilească cu toată 
claritatea scopul pentru care easte recrutat agentul 
respectiv si posibilităţile sale de influențare pe lângă 
abiectiv, în care măsură va putea acesta să îndeplinească 
aşteptările noastre. 

In legătură cu aceasta este necesar ca tovarasii din 
conducerea regiunii, înainte de a da aprobarea pentru 
efectuarea unei recrutări, să se convingă personal de 
utilitatea recrutării candidatului respectiv. 

In multe cazuri, în procesul recrutării nu se ţine seama de 
rezultatul studiului facut asupra candidatului, iar la 
întocmirea planului de recrutare propriu-zis, materialele 
obţinute despre viitorul agent sunt neglijate. 

Datorită faptului că operaţiunea recrutării, care în multe 
privinţe determină comportarea ulterioară şi activitatea 
viitorului agent, se efectuează uneori în mod nejust, 
elementele recrutate consimt să colaboreze cu organele 
Ministerului Afacerilor Interne, fiind dinainte hotărite să 
dezinformeze organele noastre. 

Cu ocazia recrutărilor, unii dintre lucrătorii operativi 
obişnuiesc să făgăduiască agenturii tot felul de privilegii, 
înaintări în funcţii, sprijinirea rudelor, recompense băneşti, 
etc. Asemenea cazuri nu trebuie să se mai repete pe viitor. 

Aceeaşi importanţă o constituie în munca cu agentura şi 
problema conspirativităţii. Începând chiar din momentul 
studierii candidatului la recrutare, trebuie luate toate 
măsurile penzru asigurarea unei stricte conspirativitati. 
Adeseori recrutările sunt efectuate de câtre 2-3 sau chiar 
mai mulţi lucrători operativi, lucru care în nici un caz nu-l 
poate convinge pe candidat despre o bună conspirativitate în 

muncă. După aceea, la întâlniri participă o altă serie de 
lucrători, iar ca urmare agentul devine cunoscut unui cerc de 
persoane, începând de la şofer. La o întâlnire, unul dintre 
agenţi l-a întrebat pe un lucrător de răspundere din aparatul 
central: “Până când va mai continua această situaţie ? 
Dumneavoastră sunteţi al 14-a persoană care mă cunoaşte”. 
Este normal ca o asemenea atitudine a noastră să-l pună în 
gardă pe agent şi să determine rezerve din partea lui. 

Afară de aceasta, multe dintre întâlniri se efectuează în 
aşa-zisele “locuri dosnice” sau chiar atunci când se fac în case 
de întâlniri, uneori nu se iau măsurile necesare pentru 
asigurarea corespunzătoare a păstrării conspirativitatii. 

Alegerea locului de întâlnire cu agentura, constituie o problemă 
dificilă. Această problemă trebuie să fie solutionata, tinandu- 
se seama de modul în care trăieşte şi îţi desfatoara 
activitatea fiecare agent în parte, evitându-se o rezolvare şi 
atitudine sablonista din partea lucrătorului operativ. 

Multe dintre casele de întâlniri fiind folosite vreme 
îndelungată devin astfel cunoscute de agentura exclusă din 
reţea. De aceea se impune să se procedeze sistematic la 
valorificarea acestor case după caz la înlocuirea lor. 

Problema esenţială în munca cu agentura o constituie 
educarea ei. Cu egentii trebuie dusă o muncă educativă 
munutioasa şi permanentă. 

Noi, marxiştii, plecăm de la premisa că “nu conştiinţa 
oamenilor determină existenţa lor, ci invers, existenţa lor 
socială le determină conştiinţa”. De aceea, chiar dacă agentul a 
fost recrutat dintr-un mediu dusmanos, un bun lucrător 
operativ va şti să-l reeduce, să-l apropie de noi, să-l facă 
cinstit şi devotat cauzei noastre. 

Reţeaua informativă necesită să fie în permanenţă 
reînoită şi copletată. Nu trebuie să ne cramponăm numai de 
agenţii vechi. Adeseori se întâmplă ca agentul să se 
epuizeze, să-şi piardă legăturile şi ca urmare să devină 
nefolositor în muncă. 

Trebuie ţinut bine minte că un astfel de lucrător operativ 
ce nu recrutează agenţi noi şi lucrează slab cu agentura 
existentă, este rău lucrător de securitate. 

Unii dintre lucrătorii operativi, în goana lor după cantitate 

şi de teamă să nu li se reproşeze că au puţină agentură 
personală, nu sepun stăruința necesară pentru studierea şi 
recrutarea unor noi agenţi. În loc de aceasta, tovarăşii 
răscolesc de multe ori şi ridică de la arhivă dosarele 
informatorilor excluşi din reţea şi restabuilesc legătura cu 
această agentură. Desigur că reactualizarea agenturii vechi 
poate fi uneori utilă, în raport de o anumită situaţie concretă. 
Trebuie însă avut în vedere că un bun agent nu este 
niciodată exclus din reţea. De aceea, lucrătorii care 
procedează astfel merg pe linia celei mai slabe rezistenţe şi 
substituie munca concretă cu agentura, prin adoptarea unei 
poziţii formale. 

În cadrul educării agenturii, este necesar să ţinem 
totdeuna seama de faptul că din însărcinarea noastră, 
agentul vine în contact cu mediul duşmănos, format din 
elemente viclene şi care deseori în activitatea pe care o 
desfăşoară, ating unele probleme esenţiale ale vieţii. De 
aceea, când influenţa noastră politică asupra agentului 
devine mai slabă, acesta ne va trăda în mod inevitabil, 
trecând de partea  contrarevolutiei si va deveni 
dezinformator şi agent dublu. Şi invers, atunci când un 
lucrător operativ încercat şi bine pregătit, va stabili cu 
agentul relaţii principiale şi va şti să exercite înrâurirea sa 
politică asupra lui, un astfel de agent devine devotat cauzei 
noastre, începe să-l urască pe duşmanii regimului 
democratic, dovedeşte iniţiativă în muncă şi ne furnizează 
informaţii valoroase si obiective. În procesul muncii 
educative cu agentura, trebuie să le formăm deprinderile 
necesare muncii contrainformative, fără să-l spunem însă 
agentului niciodată şi nimic mai mult decât este necesar şă 
cunoască. Trebuie să înrădăcinăm si să intretinem trează în 
conştiinţa agentului necesitatea ca el să fie cinstit şi obiectiv 
în prezentarea materialului informativ. 

Un agent trebuie să fie cult, să posede o experienţă a 
vieţii, alături de un nivel corespunzător al cunoştinţelor 
generale şi politice. Un agent analfabet şi nepregătit nu va 
putea desfăşura în mod temeinic munca de urmărire 
informativă a duşmanilor şi nici nu va fi în stare să-l 
influenţeze pe aceştia în direcţia dorită de noi. În cazul cel 

mai bun, un astfel de agent va putea numai să observe şi să 
asculte. 

Este necesar ca agentul să fie instruit asupra modului de 
întocmire a notelor informative. Aceste note nu trebuie să fie 
lungi, dar să conţină, în limita posibilităţii, o reproducere 
exactă a discuţiilor sau problemelor auzite sau vozute de 
agent şi care interesează organele noastre. Agenţii trebuie 
instruiți astfel, ca niciodată în conţinutul notelor informative 
să nu facă generalizări, concluzii sau deductii proprii. 

Lucrătorii  operativi trebuie să ştie că aprecierea 
materialelor informative constituir un proces mai complicat 
decât procurarea lor şi de aceea se impune ca ei să facă 
această apreciere, luând în considerare toate materialele şi 
împrejurările legate de cazul respectiv. 

Faţă de agentură trebuie să avem întotdeauna o atitudine 
atentă şi politicoasă, fără să ridicăm tonul sau să recurgem 
la ameninţări. Dacă lucrătorul operativ nu va şti să câştige 
simpatia agentului acestuia are să-l fie teamă de el, iar 
experienţa ne-a dovedit că un agent care lucrează numai de 
frică, aduce puţin folos. 

Discuţiile cu agentura trebuie să se desfăşoare amănunţit 
şi cu toată seriozitatea, notele furnizate de agent trebuie în 
mod abligatoriu citite în prezenţa sa, iar corecturile, 
precizările şi completările se vor face numai personal de 
către agent. Numai în cazuri foarte rare se pot lua de la 
agent informaţii verbale. 

După ce a analizat materialul informativ primit, lucrătorul 
operativ trebuie să-l traseze agentului sarcini. Sarcinile 
trebuie să fie clare, precise şi realmente realizabile, adică la 
nivelul posibilităţilor agebtului respectiv. Aceste sarcini 
trebuie schitate de lucrătorul operativ la pregătirea întâlnirii 
şi definitivate în cadrl discuţiei, ţinându-se totodată seama 
de conţinutul materialului adus de acesta. 

Din nefericire, mai există cazuri când lucrătorii operativi 
trasează agenţilor astfel de sarcini, care duc uneori la o 
confruntare  nejustă a agentului în cadrul acţiunii 
informative. 

Agentului | se elaborează sarcini numai în situaţii 
excepţionale şi anume: la plecarea lui în străinătate, cu 

prilejul marşrutizării agetului, la infiltrarea lui într-o banda 
sau în alte împrejurări mai complexe, care necesită o analiză 
amănunţită a tuturor factorilor specifici unei anumite acţiuni 
Concrete. 

Marşrutizarea agentului constituie deseori o măsură 
complicată şi delicată în acelaşi timp. De aceea, această 
marşrutizare trebuie efectuată pe baza unui plan special 
întocmit, cu aprobarea şefului direcţiei la regiuni şi a 
ministrului adjunct în aparatul central. Marsrutizarea se va 
practica numai în cazuri bine precizate, trasându-se 
agentului sarcini concrete pentru stabilirea activităţii 
dusmanoase a unor elemente suspecte, pentru descoperirea 
activităţii lor practice şi a legăturilor, pentru urmărirea 
fugarilor ce se ascund de organele puterii de stat, precum şi 
în alte probleme. 

Cu prilejul lichidării acţiunilor informative ni se întâmplă 
adeseori să întâlnim anumite situaţii, cînd agentura ce a 
lucrat în acţiunile respective este deconpirată ca urmare a 
unor măsuri neîndeajuns de chibzuite, pentru scoaterea ei 
din acţiune. 

Printr-o bună organizare a muncii cu agentura trebuie să 
asigurăm astfel securitatea statului nostru, ca toate intenţiile 
criminale ale elementelor dusmanoase să fie descoperite şi 
zădărnicite încă în embrion. Nu trebuie să admitem în nici un 
caz extinderea clandestinitatii contrarevolutionare si cu atât 
mai putin înfăptuirea de către aceste elemente a intentiilor 
lor duşmănoase. 

Trebuie să luptăm pentru a statornici o astfel de regulă, 
încât fiecare agent să lucreze într-o acţiune informativă 
concretă şi să primească la fiecare întâlnire sarcini 
corespunzătoare posibilităţilor sale. 

Se întâlnesc uneori cazuri când agentura refuză să 
colaboreze cu organele noastre. Aceasta nu constituie decât 
rezultatul unei slabe aducări a agentului de către lucrătorii 
operativi. 


Pentru conformitate 


Şeful Direcţiei Secretariat 
(s.s. indesc.) 

Maior Ristea Gheorghe 


e Arh. SRI, fond “d”, dosar nr. 10 526, f. 386-393. 


1958 martie 17, Bucureşti. Document informativ cu 
caracter strict secret, întocmit de un ofițer al Direcţiei 
a II-a (serviciul de contraspionaj al Securităţii) 
despre 
emigrația naționalistă maghiară. 


Din informaţiile ce le detinem pana în prezent rezultă că 
elemente naţionaliste maghiare fugite în străinătate, atât din 
tara noastră cât şi din Ungaria au format diferite organizaţii 
ale emigranților. 

Astfel, ne este cunoscut că în oraşul New-York s-a format 
“Comitetul Naţional Maghiar”, care are ca preşedinte pe Varga 
Bela. Din conducerea acestui comitet fac parte: Nagy Ferenc, 
edchardt Tibor, Kovacs Imre şi alte elemente maghiare din 
Ungaria, precum Teleki Bela, originar din ţara noastră, fost 
preşedinte al Partidului Ardelean pe Ardealul de Nord. 

Acest comitet are ca scop dirijarea activităţii organizaţiilor 
de emigranţi şi finanţarea acestora din fondurile pe care le 
primeşte comitetul din partea guvernului SUA. 

De asemenea, membrii acestui comitet desfăşoară o 
largă activitate de propagandă prin articole pe care le scriu 
în diferite ziare ale emigranților, prin conferințele de presă 
pe care le fac etc. 

“Comitetul Naţional Maghiar” are o comisie care face parte din 
“Free Europe Committee” (Comitetul Europei Libere), comitet care este 
format din comisiile reprezentanţilor emigranților din ţările de 
democraţie populară şi care are drept scop analizarea 
situaţiei pe plan internaţional şi de a orienta activitatea 
emigranților. O asemenea conferinţă a acestui comitet a 
avut loc şi la 9 noiembrie 1956 la Paris, la care au participat 
toţi conducătorii emigranților din ţările de democraţie 
populară. 

Tot ca un organ conducător cunoaştem că este “Consiliul 

celor cinci generali”, ca organ militar suprem al organizaţiei de 
emigranţi maghiari. Cine sunt aceştia şi în ce constă concret 
activitatea lor nu cunoaştem. 

Pe lângă aceasta mai există o serie de organizaţii şi 
birouri care se ocupă cu recrutarea şi pregătirea de spioni şi 
diversionişti. 

Asfel, sub directa conducere a C.I.C. (organ de spionaj şi 
contraspionaj militar şi civil al SUA) au luat fiinţă în diferite 
tari o serie de “birouri maghiare” care se ocupă cu recrutarea şi 
trimiterea la şcoli de spionaj a emigranților maghiari. Până în 
prezent cunoştem următoarele birouri: 

1. Biroul Maghiar din Salzburg-Hellbrunnerstrasse, care este condus de 

Nagy Miklos, fost colonel horthist. 

2. Biroul Maghiar din Graz care este condus de 
Szentgy6rgyi Laszlo si It. Babinszki Laszlo. La acest 
birou mai colaboreaza si Nagy, profesor, barnabas 
Stefan, jurnalist. Un recrutor special este Horvath, 
cunoscut şi sub numele de Heimberger. 

3. Biroul Maghiar din Miinchen, condus de baronul Pongraz, fost 
colonel horthist. 

Tot în Salzburg există o organizaţie a emigranților 
maghiari denumită “Caritas”, din strada Ignaz Harer nr. 2, care are tot 
acelaşi scop ca “birourile maghiare” şi este condus de Barta 
Istvân. 

In oraşul Munchen pe lângă serviciul de spionaj german 
“Gehlen” funcţionează o secţie a emigranților maghiari. Acest 
serviciu este controlat şi finanţat de americani. Conducătorul 
acestei secţii este locotenent-colonel Kollenyi care lucreza 
sub acoperirea unui birou tehnic-stiintific instalat la 3 km de 
frontiera Austriei. Aici lucreaza: 

- Szita Laszlo, fost colonel horthist; 

- Andreanszky leno, fost locotenent-colonel si ministru de 
externe in guvernul nylasist; 

- Laczco frigyes, fost capitan horthist; 

- Maul Ottmar, fost ofiter nylasist; 

- Farkas Francisc, fost nylasist. 

În oraşul Ottawa - Canada, elementele fasciste-horthiste 
au înfiinţat “Legiunea eliberării maghiare”, însă nu 
cunoaştem conducerea. Cu ocazia evenimentelor din 

Ungaria, această organizaţie a echipat complet şi a trimis 
100 de spioni şi diversionişti pentru a ajuta contrarevolutia 
din Ungaria. Această organizaţie a trimis o telegramă şi 
M.H.B.K.-ului, căruia îi face cunoscut de plecarea 
diversioniştilor în Ungaria. 

De asemenea, din informaţiile pe care le posedăm rezultă 
că foştii membri ai Partidului Crucea cu Sageti au o 
organizaţie separată care cuprinde numai pe foştii membri ai 
acestui partid. Cine compune conducerea şi sediul acestei 
organizaţii nu cunoaştem. Această organizaţie are şi un ziar 
“Drum si Scop”. 

O altă organizaţie este “Magyar Harcosok Bajtarsi KOzOssege” 
(Comunitatea camaradereasca a luptătorilor maghiari). 
Această comunitate are sediul în oraşul Insbruck şi este 
finanțată de către francezi. Comunitatea are ca scop: 

- recrutarea şi pregătirea de elemente din punct de vedere 
militar; 
- recrutarea şi pregătirea spionilor şi diversioniştilor pentru 

a fi trimişi în ţările de democraţie populară; 

- recrutarea de elemente pentru legiunea străină franceză. 

Comandantul acestei comunităţi este generalul maior 
Zako Andras, fost comandant al Divizionului 4/1 infanterie 
din Ungaria Horthistă. 

Comunitatea mai are un stat major compus din următorii 
ofiţeri horthisti: maior Savari, căpitan Tobai, locotenent 
Pelsoczi şi Suto care tine legătura cu ofiţerii francezi şi se 
ocupă cu instruirea spionilor. 

Elementele arătate mai sus locuiesc în lagărul Hôting din 
oraşul Insbruck. 

M.H.B.K ţine şedinţe de două ori pe lună în Geshaus-Tiger 
Hoting. 

Pentru încorporarea în legiunea străină franceză foştii 
cetăţeni maghiari Svramer şi Barna se ocupă cu recrutarea şi 
propaganda în lagărele refugiaților pentru a intra in aceasta 
legiune. 

Comunitatea are următoarele centre unde îşi trimit spionii 
spre instruire: 

- oraşul Friedrischshafen (centru de instruire în cartografie, 
trecerea frontierei şi mânuirea armei); 

- oraşul Klagenfurt (centrul de instruire radiofonică); 
- oraşul Wiloch (centrul de instruire în tactica de luptă şi 
metodele de organizare a celulelor). 

Comunitatea editează şi o revistă în oraşul Insbruck, şi 
anume: “A Hadak Utjon” (Pe calea ostilor). 

În timpul evenimentelor contrarevolutionare din Ungaria, 
M.H.B.K. pe lângă Statul Major şi-a format un organ de 
conducere extraordinar şi un Stat Major de alarmă pentru a 
putea satisface în mai bune condiţii munca de propagandă, 
recrutare, pregătire şi trimiterea de spioni şi diversionişti în 
Ungaria pentru a ajuta contrarevolutionarii. 

Din Statul Major de alarmă a făcut parte şi un oarecare 
Takacs Istvan, care s-a ocupat în Austria cu trimiterea de 
armament şi diversionişti în Ungaria. 

Emigrantii maghiari au următoarele organe de presă: 

1. “Fugetlenseg” (Independenţa), organ al emigranților din 

Anglia înfiinţat cu câteva decenii în urmă; 

2. “Latohator” (Orizontul); 

3. “NemzetOr” (Guardul civil) - ziarul din străinătate al 
scriitorilor maghiari luptători pentru libertate, ce se 
editează la Munchen; 

4. “Uj Hungaria” (Ungaria Nouă), ziar care apare la 
Munchen şi se intitulează “săptămânal independent al 
ungurilor liberi”. 

5. “Azember” (Omul) — “săptămânal politic şi social”, care apare 
în New-York; 

6. “Faclia”, (Făclia), care se intitulează “organ central al 
mişcării ungare socialiste independente”, editat la 
Bruxelles; 

7. “Szocialista Szemle” (Revista socialistă) apare la Bruxelles; 

8. “Ut es cel” (Drum şi scop), organ al emigranților nylasisti 
(Partidul Crucea cu Sageti); 

9. “Ahadok Utjan” (Pe calea oştilor), organ al organizaţiei 
M.H.B.K.; 

10.“Katolicus  Magyarok  Vasarnapja” (Duminica ungurilor 
catolici), care se editează la Claveland; 

11.“ Amerikai Magyar Nepszava” (Glasul ungurilor din America); 

12.“Magyar  Kurir” (Curierul Maghiar) — “îndrumătorul 
maghiarilor refugiaţi”, care se editează la Munchen; 

13.“Syabad Magyaror Syag” (Ungaria liberă) - “organ al 
mişcării de rezistenţă naţională”; 

14.“Magyar Komunista” (Comunistul maghiar) — “organ al partidului 

__ comunist maghiar”. 

In afară de Teleki Bela, arătat mai sus, cunoaştem că sunt 


fugiţi din ţara noastră următorii: 


Albrecht Dezs6, fost vicepreşedinte al Partidului Ardelean şi 
deputat în Parlamentul horhist. Nu este cunoscut că face 
parte din Comitetul “Radio Europa Liberă”; 

Gyallai Pap Sezsé originar din Cristurul Secuiesc, care în 
prezent se află în centrul emigranților din Bruxelles; 
Gergely Gyula, fost conducător al Partidului Crucea cu 
Sageti în Germania Occidentală; 

Dalnoki Veres Lajos, fost general horhist, originar din Sfântul 
Gheorghe, în prezent se găseşte în Anglia, şi alţii. 

Până în prezent nu cunoaştem concret: 

ce elemente din cadrul fostelor organizaţii şi partide 
burgheze naţionaliste şi fasciste maghiare din ţara 
noastră sunt fugite în străinătate, în ce ţară anume şi dacă 
fac parte din organizaţiile emigranților maghiari; 

în ce măsură se preocupă organizaţia emigranților 
maghiari de activitatea nationalistilor maghiari din tara 
noastră, dacă au vreo secţie separată, organ de presă, 
etc. 

Pentru a stabili cele arătate mai sus, precum şi legăturile 


şi natura acestora, dintre elementele fugite şi nationalistii 
din ţara noastră, ca prime măsuri propunem: 


a se da ordin regiunilor pe raza cărora au activat 
organizaţiile şi partidele burgheze-nationaliste şi fasciste 
maghiare, pentru a stabili ce elemente din cadrul acestora 
sunt fugite în străinătate, în ce ţară anume, date 
biografice, date privind activitatea politică, precum şi date 
despre alte elemente care nu au fost încadrate politic şi 
sunt fugite; 

să se stabilească, rudele şi prietenii rămaşi în ţară a 
elementelor fugite şi a le încadra informativ pentru a 
stabili legăturile şi natura acestor legături; 

printr-o adresă să cerem Direcţiei l-a [Direcţia de 
Informaţii Externe - serviciul de spionaj al Securităţii - n.n.] 

ca prin mijloacele de care dispune să stabilească concret 
organizaţiile emigranților, denumirea lor, unde au 
centrele, cine face parte din acestea, organele de presă 
de care dispun etc. In special vom cere să accentueze 
asupra elementelor fugite din R.P.R. şi a activităţii 
acestora îndreptată asupra nationalistilor maghiari din 
tara noastră. 

Tot prin organele Direcţiei l-a sau prin alte organe în drept 
solicităm a ne procura unele ziare mai importante ale 
emigranților ca: “Drum şi scop” - organ al Partidului Crucea 
cu Sageti; “Pe calea oştilor” - organ al M.H.B.K., “Orizontul” 
şi altele. 


Locotenent major 


Rotărescu Gheorghe 
(ss. indesc.) 


e Arh. SRI, fond “d”, dosar nr. 5445, f. 251-256. 

